www polirom ro www polirom ro Criminalul din umbră Philip Kerr Seria Berlin noir, 02 Traducere: Mihaela Negrilă Editura Polirom, 2008 Philip Kerr Berlin Noir The pale criminal, 1990 Versiune ebook: 2 0 Pentru Jane Multe dintre cele care au legătură cu oamenii voştri de treabă mă dezgustă, şi nu la răul din ei mă refer Cât aş vrea ca ei să fie stăpâniţi de o nebunie care să le poată atrage pierzania, precum acest criminal din umbră! Îmi doresc cu adevărat ca nebunia lor să se cheme adevăr, loialitate sau justiţie: numai că ei posedă virtuţi doar ca să trăiască mult şi într-un jalnic huzur Nietzsche Partea întâi Tinzi să observi mult mai adesea tarta cu căpşuni de la Kranzler Cafe atunci când dieta îţi interzice să o mănânci Ei bine, în ultima vreme am început să simt cam la fel când e vorba de femei Numai că eu nu sunt la regim, ci pur şi simplu m-am trezit că sunt ignorat de către chelneriţă Şi sunt multe de-astea drăguţe prin preajmă Femei, vreau să zic, deşi aş putea la fel de uşor să mi-o trag cu o chelneriţă ca şi cu orice alt gen de femeie A existat o femeie acum vreo doi ani Eram îndrăgostit de ea, doar că a dispărut Ei, dar asta li se întâmplă multor oameni în acest oraş De atunci însă nu am avut decât câte o aventură când şi când Iar acum, dacă mă vezi pe Unter den Linden, întorcându-mi capul dintr-o parte în alta, ai crede că mă uit la pendulul unui hipnotizator Nici nu ştiu, poate că de vină o fi căldura Vara asta, Berlinul e la fel de fierbinte precum subsuoara unui brutar Ori poate că nu e decât vina mea: împlinesc patruzeci de ani şi devin niţel cam sentimental în preajma bebeluşilor Oricare ar fi motivul, dorinţa mea imperioasă de a procrea este de-a dreptul animalică, şi bineînţeles că femeile îţi văd asta în ochi şi atunci te ocolesc bine-mersi În ciuda acestui fapt, în lunga vară dogoritoare a anului 1938, comportamentul animalic se bucura într-un mod plin de cinism de un fel de renaştere ariană 1 Vineri, 26 august — E exact ca un afurisit de cuc — Cine? Bruno Stahlecker îşi ridică privirea din ziar — Hitler, cine altcineva? Stomacul mi se strânse, simţind că urmează una dintre profundele analogii ale asociatului meu legate de nazişti — Da, desigur, am aprobat cu fermitate, sperând că totala înţelegere de care dădeam dovadă asupra chestiunii îl va opri de la a-mi furniza o explicaţie mai detaliată Dar n-a fost să fie — Nici n-a scăpat bine de puiul austriac abia ieşit din ou în cuibul european, că ăla cehoslovac începe să pară a se afla în primejdie Lovi ziarul cu dosul palmei: — Ai văzut asta, Bernie? Mişcări ale trupelor germane la graniţă, în regiunea Sudeţilor — Da, bănuiam că despre asta vorbeai Am luat poşta sosită de dimineaţă şi, aşezându-mă, am început să o sortez Erau mai multe cecuri, ceea ce făcu să-mi mai scadă din iritarea faţă de Bruno Deşi greu de crezut, era cât se poate de clar că băuse deja ceva În mod normal Bruno era aproape monosilabic (ceea ce îmi convine, eu însumi fiind cam taciturn), dar băutura îl făcea întotdeauna mai vorbăreţ decât un chelner italian — Ce e ciudat e că părinţii nu bagă de seamă Cucul îi tot aruncă pe ceilalţi pui din cuib, dar părinţii săi adoptivi continuă să-l hrănească — Poate speră şi ei că o să tacă şi o să plece, am zis cu subînţeles, dar aluzia fu prea fină pentru obrazul gros al lui Bruno ca s-o priceapă Mi-am aruncat ochii pe cuprinsul uneia dintre scrisori şi apoi am citit-o din nou, mai atent — Pur şi simplu nu vor să bage de seamă Ce corespondenţă e? — Hmm? A, nişte cecuri — Binecuvântată fie ziua care aduce un cec Altceva? — O scrisoare Una anonimă Cineva vrea să mă întâlnesc cu el în clădirea Reichstag-ului la miezul nopţii — Zice de ce? — Pretinde că are informaţii în legătură cu un caz mai vechi al meu O persoană dispărută care a rămas dispărută — Da, sigur, că eu le ţin minte cum ţin minte câinii cu coadă Foarte neobişnuit Te duci? Am ridicat din umeri: — În ultima vreme am dormit prost, aşa că de ce nu? — Vrei să zici, în afară de faptul că e o ruină arsă şi că e periculos să mergi înăuntru? Păi, un motiv ar fi acela că e posibil să fie o capcană Cineva ar putea să încerce să te ucidă — Oi fi trimis-o chiar tu, atunci El râse fără tragere de inimă: — Poate că ar trebui să vin cu tine Aş putea rămâne ascuns privirilor, dar suficient de aproape încât să aud tot — Sau destul de aproape încât să tragi un foc de armă? Am scuturat din cap: — Dacă vrei să omori pe cineva, nu-l chemi într-un loc care, prin natura lui, să-l facă să fie circumspect Am deschis sertarul de la birou Când te uitai la ele, nu era mare diferenţă între Mauser şi Walther, dar arma pe care am ales-o a fost Mauserul Una peste alta, datele lui generale îl făceau mai potrivit decât mai micul Walther şi nu-i lipsea nimic în ceea ce priveşte puterea de oprire a adversarului Precum un cec gras, era o armă care îmi conferea întotdeauna un sentiment de încredere şi de linişte atunci când mi-o strecuram în buzunarul de la haină Am fluturat pistolul în direcţia lui Bruno — Şi oricine mi-a trimis invitaţia va şti că port la mine o armă — Dar dacă sunt mai mulţi? — Rahat, Bruno, chiar nu e nevoie să-l desenezi pe dracu’ pe perete Îmi dau şi eu seama de riscuri, dar asta e afacerea în care suntem băgaţi Ziariştii primesc buletine informative, soldaţii primesc misiuni, iar detectivii primesc scrisori anonime Dacă aş fi vrut să am corespondenţă cu sigilii de ceară, m-aş fi făcut un afurisit de avocat Bruno dădu din cap, trase un pic de peticul de pe ochi şi apoi îşi transferă nervii asupra pipei – simbolul eşecului parteneriatului nostru Urăsc toate accesoriile care însoţesc fumatul de pipă: punguţa de tutun, filtrul, peria de curăţat, cuţitaşul de buzunar şi bricheta specială Fumătorii de pipă sunt maeştri ai neastâmpărului fără rost şi o tot atât de grozavă mană pentru lumea noastră ca un misionar care debarcă în Tahiti cu o valiză plină cu sutiene Nu era vina lui Bruno, căci, în ciuda obiceiului de a bea şi a micilor sale metehne enervante, era încă detectivul bun pe care-l salvasem din obscuritatea unei funcţii pe linie moartă în secţia Kripo din Spreewald Nu, eu eram cel care purtam vina: descoperisem că eu însumi eram la fel de incompatibil cu noţiunea de parteneriat precum aş fi fost cu funcţia de preşedinte la Deutsche Bank Numai că, uitându-mă la el, am început să mă simt vinovat — Mai ţii minte ce obişnuiam să spunem în război? Dacă are numele şi adresa ta pe el, poţi fi sigur că îţi va parveni — Îmi amintesc, zise el aprinzându-şi pipa şi întorcându-se la Völkischer Beobachter L-am privit cum îl citea şi, stăpânit de confuzia celui care nu reuşeşte să priceapă, i-am zis: — Ai putea la fel de bine să aştepţi după crainicul oraşului decât să afli vreo ştire adevărată din ăla — E adevărat Dar îmi place să citesc ziarul dimineaţa, chiar dacă e un munte de rahat Aşa m-am obişnuit Câteva clipe am tăcut amândoi — Uite aici încă una din reclamele alea: „Rolf Vogelmann – detectiv particular, specializat în persoane dispărute” — N-am mai auzit de el — Ba cum să nu A mai fost una şi la rubrica de anunţuri de vinerea trecută Ţi-am citit-o eu Nu-ţi mai aminteşti? Îşi scoase pipa din gură şi o îndreptă spre mine: — Ştii, poate că ar trebui să ne facem şi noi reclamă, Bernie — De ce? Avem de lucru chiar mai mult decât putem face faţă Treburile n-au mers niciodată aşa de bine, aşa că la ce ne trebuie o cheltuială în plus? Şi, oricum, în afacerea asta, reputaţia este cea care contează, nu rândurile apărute în ziarul Partidului E clar că acest Rolf Vogelmann habar n-are ce dracu’ face Gândeşte-te la toate cazurile cu evrei pe care le avem Nici unul dintre clienţii noştri nu citeşte genul ăla de porcării — În sfârşit, dacă tu nu crezi că avem nevoie, Bernie — Ca de un al treilea sfârc — Unii obişnuiau să creadă că ăsta era un semn aducător de noroc — Şi erau destui şi din aceia care considerau că e un motiv suficient ca să te ardă pe rug — Semnul diavolului, nu? chicoti el Hei, poate că şi Hitler are unul — La fel de sigur cum are Goebbels o copită despicată Rahat, doar toţi sunt din iad Fiecare dintre blestemaţii ăştia Îmi auzeam paşii răsunând în pustia Königsplatz în timp ce mă apropiam de ceea ce mai rămăsese din clădirea Reichstag-ului Numai Bismarck, de pe soclul său, cu mâna pe sabie, în faţa intrării vestice, cu capul întors spre mine, părea pregătit să acorde vreun interes prezenţei mele acolo Dar mi-am amintit că nu fusese niciodată un mare entuziast în privinţa parlamentului german – nu călcase niciodată în locul ăla aşa că mă îndoiam că ar fi fost câtuşi de puţin tentat să apere instituţia căreia, poate în mod simbolic, statuia sa îi întorcea spatele Nu că ar mai fi fost acum prea multe din clădirea asta, cândva excesiv ornamentată în stil renascentist, care să pară că ar merita să lupţi pentru ea Cu faţada înnegrită de fum, Reichstag-ul arăta ca un vulcan care îşi trăise ultima şi cea mai spectaculoasă erupţie Dar incendiul fusese mai mult decât jertfa de foc a Republicii de la 1918; era, de asemenea, cel mai clar exemplu de piromanie pe care Germania l-ar fi putut da pentru a oferi o idee despre ceea ce Adolf Hitler şi cel de-al treilea sfârc al său aveau pregătit pentru noi Am mers spre partea de nord şi ceea ce fusese Portalul V, intrarea publică, prin care mai trecusem, cândva, împreună cu mama, cu mai bine de treizeci de ani în urmă Mi-am lăsat lanterna în buzunarul hainei Un om care ţine o lanternă aprinsă noaptea nu trebuie decât să-şi deseneze câteva cercuri colorate pe piept ca să facă din el însuşi o ţintă mai bună Şi, oricum, prin ceea ce mai rămăsese din acoperiş razele lunii luminau mai mult decât suficient ca să văd pe unde calc Totuşi, când am păşit în vestibulul nordic, în ceea ce fusese cândva sala de aşteptare, am tras zgomotos de cocoşul Mauserului, pentru a da de ştire oricui m-ar fi aşteptat că sunt înarmat În tăcerea stranie, plină de ecouri, acest zgomot răsună mai tare decât o şarjă a cavaleriei prusace — N-o să ai nevoie de ăla, zise o voce de deasupra mea, din galeria de la etaj — Nu contează, îl mai ţin puţin aşa la îndemână, că s-ar putea să fie şobolani pe-aici Bărbatul râse batjocoritor: — Şobolanii au părăsit locul ăsta de multă vreme Un fascicul de lumină de la o lanternă îmi lumină faţa — Vino aici sus, Gunther — Se pare că ar trebui să-ţi recunosc vocea, am răspuns, luând-o în sus pe scări — Şi cu mine e la fel Câteodată îmi recunosc vocea, dar pur şi simplu nu şi pe cel care o foloseşte Nu e nimic neobişnuit în asta, nu? Nu în vremurile astea Mi-am scos lanterna şi am îndreptat-o către bărbatul pe care acum îl vedeam retrăgându-se în încăperea din faţa mea — Mă interesează să aud asta, i-am spus Mi-ar plăcea să te aud spunând o astfel de chestie şi acolo, în Prinz Albrecht Strasse El râse din nou: — Aşadar m-ai recunoscut, până la urmă L-am ajuns din urmă lângă o imensă statuie din marmură a împăratului Wilhelm I care se găsea în centrul unui uriaş hol octogonal, unde lanterna mea îi dezvălui în sfârşit trăsăturile Exista ceva cosmopolit în ele, deşi vorbea cu accent berlinez Unii ar fi putut spune că semăna destul de mult cu un evreu, dacă ar fi fost să ia în considerare mărimea nasului Acesta îi domina centrul feţei precum tija unui cadran solar şi îi trăgea buza superioară într-un zâmbet subţire, mai mult un rânjet Îşi purta părul, blond care încărunţea, tuns scurt, ceea ce îi accentua fruntea înaltă Era un chip şiret, al unui expert în arta disimulării, şi i se potrivea perfect — Surprins? mă întrebă — De faptul că şeful Poliţiei Criminalistice din Berlin ar putea să-mi trimită un bileţel anonim? Nu, că doar mi se întâmplă aşa ceva tot timpul — Ai fi venit dacă m-aş fi semnat? — Probabil că nu — Sau dacă aş fi sugerat să vii în Prinz Albrecht Strasse în loc de locul ăsta? Hai, recunoaşte că ai fost curios — De când trebuie Kripo să se bazeze pe sugestii ca să-i facă pe oameni să vină la sediu? — Aici ai şi tu dreptate Cu un zâmbet larg, Arthur Nebe făcu să apară din buzunarul de la piept o sticluţă metalică plată: — Bei? — Mersi, nu zic nu Am tras o duşcă zdravănă din alcoolul distilat oferit cu solicitudine de către Reichskriminaldirektor şi apoi mi-am scos ţigările După ce am aprins câte una pentru amândoi, am ţinut băţul de chibrit în sus câteva secunde — Nu e nicidecum un loc căruia să-i dai foc cu uşurinţă, i-am spus Un singur om, acţionând de unul singur: ar fi trebuit să fie un tip foarte agil Şi, chiar şi aşa, cred că i-ar fi luat lui Van der Lubbe toată noaptea ca să aprindă acest mic foc de tabără Am tras din ţigară şi am adăugat: — Umblă vorba că a fost mâna lui Hermann Grasu’ aici Adică o mână care a ţinut o bucată de iască aprinsă — Sunt şocat, de-a dreptul şocat să aud că faci o aluzie atât de scandaloasă la mult-iubitul nostru prim-ministru Numai că Nebe spunea asta râzând — Sărmanul Hermann, să se aleagă neoficial cu o astfel de acuzaţie O, a fost de acord cu incendiul, dar nu clica lui a fost — Dar a cui, atunci? — A lui Joey cel Şchiop Nenorocitul ăla de olandez nu a fost decât un bonus în plus pentru el Van der Lubbe a avut ghinionul să ia decizia de a da foc acestui loc în aceeaşi noapte în care se hotărâseră să facă asta şi Goebbels şi băieţii lui Joey a crezut că e ziua lui de naştere, mai ales când s-a dovedit că Lubbe era bolşevic Numai că a uitat că arestarea unui vinovat înseamnă un proces, ceea ce presupunea că ar fi trebuit să existe enervanta formalitate a înfăţişării de probe Şi normal că, de la bun început, pentru orice om cu capul pe umeri era limpede că Lubbe nu ar fi putut să acţioneze de unul singur — Şi atunci, de ce nu a zis nimic la proces? — I-au pompat ceva ca să-l facă să-şi ţină gura, i-au ameninţat familia Ştii cum e Nebe păşi pe lângă uriaşul candelabru din bronz care zăcea contorsionat pe pardoseala murdară de marmură — Aici Vreau să-ţi arăt ceva Porni înaintea mea, conducându-mă în marea Sală a Dietei, unde Germania văzuse ultima dată ceva ce semăna cu democraţia Deasupra noastră se înălţa cochilia a ceea ce fusese odată domul de sticlă al Reichstag-ului Acum toată sticla lipsea şi, în lumina lunii, traversele de susţinere din cupru semănau cu pânza unui păianjen gigantic Nebe îşi îndreptă lanterna spre stâlpii carbonizaţi, plesniţi, care înconjurau Sala — Au fost foarte deterioraţi în incendiu, dar acele siluete în semiprofil care sprijină stâlpii – vezi cum unele dintre ele ţin şi nişte litere? — Parcă — Mda, aşa-i, unele dintre ele sunt de nedescifrat Dar dacă te uiţi cu atenţie, tot poţi să-ţi dai seama că alcătuiesc un motto — Ba la ora 1 noaptea nu pot Nebe nu mă luă în seamă: — Zice aşa: „Patria mai presus de partid” Repetă motto-ul, aproape cu evlavie, şi îmi aruncă pe urmă ceea ce am bănuit a fi „o privire plină de înţeles” Am oftat şi am clătinat din cap: — Vai, dar m-ai lăsat mască Tocmai tu? Arthur Nebe? Reichskriminaldirektor-ul? Un nazist convins? Ei bine, să-mi zici mie cuţu’ — Da, maro pe dinafară, zise el Nu ştiu ce culoare am pe dinăuntru, dar nu sunt roşu – nu sunt bolşevic Dar nu sunt nici maro Nu mai sunt nazist — Rahat, în acest caz eşti un imitator al dracu’ de bun — Acum sunt un imitator Trebuie să fiu ca să rămân în viaţă Desigur, nu a fost întotdeauna aşa Poliţia e viaţa mea, Gunther Îmi place la nebunie Când am văzut-o măcinată de liberalism în timpul Republicii de la Weimar, am crezut că naţional-socialismul va reinstaura în ţara asta respectul pentru lege şi ordine În loc de asta, însă, e mai rău ca niciodată Eu am fost cel care a ajutat la scoaterea Gestapoului de sub controlul lui Diels, doar ca să descopăr că a fost înlocuit cu Himmler şi Heydrich, şi — şi apoi a început să dea pe dinafară Mi-am făcut o idee — Va veni vremea când fiecare va trebui să facă la fel Nu e loc pentru agnosticism în Germania pe care Himmler şi Heydrich au plănuit-o pentru noi Va trebui fie să stai în poziţie de drepţi şi să fii numărat, fie să accepţi consecinţele Dar încă e posibil ca lucrurile să se schimbe din interior Iar când va sosi vremea, vom avea nevoie de oameni ca tine Oameni în poliţie în care să se poată avea încredere De-aia te-am chemat aici – ca să încerc să te conving să vii înapoi — Eu? Să mă întorc în Kripo? Cred că glumeşti Uite ce e, Arthur, mi-am pus pe roate o afacere bună, fac bani frumoşi acum De ce aş da cu piciorul la toate astea pentru plăcerea de a fi din nou în poliţie? — S-ar putea să nu prea ai de ales Heydrich crede că i-ai putea fi de folos dacă te întorci în Kripo — Pricep Din vreun motiv anume? — E un caz de care vrea să te ocupi Sunt sigur că nu trebuie să-ţi spun eu că Heydrich îşi ia foarte în serios fascismul În general, obţine ceea ce vrea — Care-i treaba cu cazul ăsta? — Nu ştiu ce are în minte, Heydrich nu-mi face confidenţe Am vrut doar să te avertizez, ca să fii pregătit, astfel încât să nu faci vreo prostie, cum ar fi să-i spui să se ducă dracului, ceea ce ar putea să fie prima ta reacţie Amândoi avem un mare respect pentru capacităţile tale de detectiv Şi se întâmplă ca şi eu să vreau în Kripo pe cineva în care să pot avea încredere — Ei, ca să vezi ce înseamnă să fii popular — Să te gândeşti un pic la asta — Nu văd cum aş putea evita să mă gândesc O să reprezinte o schimbare faţă de rebus, presupun Oricum, mersi pentru becul roşu de avertizare, Arthur, îţi mulţumesc mult pentru intenţie Mi-am şters nervos gura uscată: — Mai ai nişte limonadă din aia? Mi-ar prinde bine o gură acum Nu primeşti în fiecare zi asemenea veşti bune Nebe îmi înmână sticla şi m-am întins după ea precum un bebeluş după sânul mamei Mai puţin atrăgătoare, dar aproape la fel de alinătoare — În scrisoarea ta de amor menţionai că ai nişte informaţii legate de un caz vechi Sau era echivalentul tău pentru căţeluşul pe care l-ar folosi un pedofil ca să-şi amăgească victima? — Cu ceva vreme în urmă, era o femeie pe care o tot căutai O ziaristă — A trecut mult timp de atunci Aproape doi ani Nu am găsit-o Unul dintre mult prea desele mele eşecuri Poate ar trebui să-i spui şi lui Heydrich asta L-ar putea convinge să mă lase în pace — Vrei să-ţi spun sau nu? — Haide, nu mă face să mor de curiozitate, Arthur — Nu e mare lucru, dar ascultă Acum vreo două luni, proprietarul clădirii în care locuia clienta ta a hotărât să redecoreze unele dintre apartamente, inclusiv pe al ei — Foarte generos din partea lui — În toaleta ei, în spatele unui fel de panou fals, a descoperit o trusă pentru droguri Nu şi droguri, doar tot ce e nevoie pentru consum – ace, seringi, tot tacâmul Ei, chiriaşul care a preluat locuinţa de la clienta ta când aceasta a dispărut era preot, aşa că pare puţin probabil ca acele ace să fie ale lui, nu? Iar dacă tipa se droga, atunci asta ar putea explica multe, nu crezi? Vreau să zic că niciodată nu poţi anticipa ce o să facă un drogat Am scuturat din cap: — Nu era genul Aş fi observat ceva, nu? — Nu întotdeauna Nu şi dacă încerca să se lase Nu şi dacă avea un caracter puternic Ei bine, chestia asta mi s-a raportat mie şi m-am gândit că ai vrea să ştii şi tu Aşa că acum poţi să închizi cazul ăla Cu un astfel de secret, nu se poate spune şi ce altceva ar fi putut să ascundă faţă de tine — Nu, era în regulă M-am uitat foarte bine la sfârcurile ei Nebe zâmbi cu nervozitate, nu foarte sigur dacă îi spuneam un banc porcos sau nu: — Şi erau ca lumea sfârcurile ei? — Erau doar două, Arthur Dar erau frumoase 2 Luni, 29 august Casele de pe Herbertstrasse, în orice alt oraş în afară de Berlin, ar fi fost fiecare înconjurată de două hectare de peluză mărginită de gard viu Dar aşa, îşi ocupau loturile individuale de pământ fără să lase loc pentru iarbă sau pavaj Unele dintre ele se aflau la o distanţă de trotuar egală doar cu lăţimea porţii de la intrare Din punct de vedere arhitectonic, erau un amestec de stiluri, de la palladian la neogotic, Wilhelmine şi ceva care era atât de comun încât era imposibil de descris Judecată ca întreg, Herbertstrasse era ca o machetă alcătuită din bătrâni mareşali de infanterie şi mari amirali în uniforme de paradă, obligaţi să stea pe scaune de campanie extrem de mici şi de incomode Casa la care fusesem chemat, ca un tort imens de nuntă, ar fi fost mai potrivită pe o plantaţie din Mississippi, impresie întărită de slujnica tuciurie care mi-a răspuns la uşă I-am arătat legitimaţia şi i-am spus că sunt aşteptat S-a uitat plină de suspiciune la ea, de parcă se credea însuşi Himmler: — Frau Lange nu mi-a zis nimic despre mata — Poate o fi uitat, i-am răspuns Uite ce e, tocmai m-a sunat la birou acum o jumătate de oră — Bine, zise ea fără tragere de inimă Poftim în’untru M-a condus într-un salonaş pe care l-ai fi putut considera elegant de n-ar fi fost pe covor un ditamai osul, numai parţial ros M-am uitat împrejur după stăpâna casei, dar nici urmă de ea — Să nu pui mâna pe nimic, zise tuciuria Îi voi spune că ai venit După care, bombănind şi mormăind de parcă o întrerupsesem când se afla la baie, se îndepărtă alene după stăpâna ei M-am aşezat pe o sofa din mahon, cu delfini sculptaţi pe braţe Lângă ea se găsea o măsuţă asortată, a cărei tăblie se sprijinea pe cozi de delfini Delfinii reprezentau un efect comic, întotdeauna popular printre confecţionerii de mobilă germani, numai că eu, unul, văzusem o mostră de umor mai bun pe un timbru de trei pfenigi Stăteam acolo de mai bine de cinci minute când tuciuria veni înapoi şi-mi zise că Frau Lange vrea să mă vadă Am mers pe un hol lung şi întunecat, care găzduia o puzderie de peşti împăiaţi, dintre care unul, un somon minunat, îmi reţinu atenţia şi m-am oprit să-l admir — Frumos peşte, am remarcat Cine e pescarul? Ea se întoarse enervată spre mine: — Nu-i nici un pescar Numai peşti Ce mai casă e şi asta pentru peşti, pisici şi câini Numa’ că mai rău îi cu pisicile Măcar peştii îs morţi Da’ nu poţi şterge de praf pisicile şi câinii Aproape din reflex, mi-am trecut mâna peste vitrina în care era expus somonul Nu părea că praful de pe ea ar fi fost şters de curând Şi chiar dacă făcusem doar de puţină vreme cunoştinţă cu reşedinţa Lange, era uşor de observat că şi covoarele erau foarte rar aspirate, asta dacă erau vreodată După noroiul din tranşee, un pic de praf şi câteva scame pe jos nu mă ofensează pe mine chiar aşa uşor Şi cu toate astea, văzusem destule cămine mai curate decât ăsta, chiar şi în cele mai sărace părţi ale cartierelor Neukölln şi Wedding Tuciuria mi-a deschis nişte uşi de sticlă şi s-a dat la o parte Am păşit într-o cameră de zi care părea să fie parţial şi birou, iar uşile s-au închis în urma mea Femeia era trupeşă, ca o orhidee cărnoasă Grăsimea îi atârna gelatinoasă pe faţa şi braţele de culoarea piersicii, făcând-o să arate precum câinii ăia stupizi care sunt crescuţi astfel încât să aibă o blană de câteva ori mai mare decât corpul Propriul ei câine stupid era una peste alta mai lipsit de formă decât Sharpei-ul prost croit cu care semăna ea — Ce frumos din partea dumitale să vii să mă vezi atât de repede, îmi zise Am rostit câteva bălmăjeli politicoase, dar ea avea acel soi de putere pe care nu o poţi dobândi decât atunci când locuieşti la o adresă simandicoasă cum e Herbertstrasse Frau Lange se aşeză pe un şezlong verde şi întinse blana câinelui în poala-i generoasă ca şi cum ar fi fost un lucru de mână la care intenţiona să tricoteze în timp ce-mi explica despre problema ei Bănuiam că are vreo cincizeci şi cinci de ani Nu că asta ar fi avut vreo importanţă Când femeile trec de cincizeci, vârsta lor încetează să mai intereseze pe oricine altcineva în afară de ele însele În cazul bărbaţilor, situaţia stă exact pe dos Scoase la iveală o tabacheră şi mă invită să fumez, adăugând preventiv: — Sunt mentolate Am crezut că numai curiozitatea m-a împins să iau una, dar când am tras primul fum m-am strâmbat, dându-mi seama că uitasem, de fapt, cât de nasol e gustul ţigărilor mentolate Ea a chicotit când mi-a văzut neplăcerea evidentă — O, stinge-o, omule, pentru Dumnezeu Au un gust oribil Nici eu nu ştiu de ce le fumez, zău că nu ştiu Ia-ţi una de-a dumitale, că altfel nu o să-ţi câştig atenţia în veci — Mersi, i-am spus stingându-mi ţigara într-o scrumieră de mărimea capacului de la butucul unei roţi Cred că aşa o să fac — Şi, dacă tot te-ai deranjat, ai putea să torni şi ceva de băut pentru noi Nu ştiu dumneata cum te simţi, dar mie cu siguranţă mi-ar prinde bine un păhărel Îmi indică un imens secrétaire Biedermeier, a cărui parte de sus, decorată cu coloane ionice din bronz, părea un antic templu grecesc în miniatură, şi zise: — E acolo o sticlă de gin Nu-ţi pot oferi decât nişte suc de lămâie ca să pui în el E singurul lucru pe care-l beau vreodată Era un pic cam devreme pentru mine, dar am pregătit două pahare din amestecul acela Mi-a plăcut la ea faptul că încerca să mă facă să mă simt în largul meu, chiar dacă se presupune că asta e ceea ce ar trebui să fac eu pentru clienţi, în virtutea profesiei Numai că Frau Lange nu era câtuşi de puţin emoţionată Părea să fie genul de doamnă care avea ea însăşi foarte multe calităţi profesionale I-am dat paharul şi m-am aşezat pe un scaun îmbrăcat în piele scârţâitoare aflat lângă şezlong — Eşti un om cu spirit de observaţie, Herr Gunther? — Văd şi eu ce se întâmplă în Germania, dacă la asta vă referiţi — Nu, dar oricum mă bucur să aflu asta Ceea ce voiam să zic este: cât de bun sunteţi la a observa lucruri? — Haideţi, Frau Lange, nu trebuie să procedaţi precum o mâţă care se furişează în jurul laptelui fierbinte Atacaţi direct Am aşteptat un moment, privind-o cum devine încurcată — O să spun eu în locul dumneavoastră: vreţi să ştiţi cât sunt de bun ca detectiv — Din păcate, ştiu foarte puţin despre treburile astea — Nici nu există vreun motiv pentru care ar trebui să ştiţi — Dar dacă e să mă încred în dumneata, simt că ar trebui să-mi fac o oarecare idee despre referinţele dumitale Am zâmbit: — Înţelegeţi că afacerea mea nu e din acelea în care pot să vă arăt mărturii ale mai multor clienţi mulţumiţi Confidenţialitatea este la fel de importantă pentru clienţii mei cum este şi în confesional Poate chiar mai importantă decât acolo — Şi atunci cum poate cineva să ştie că şi-a asigurat serviciile cuiva care chiar e bun în ceea ce face? — Sunt foarte bun în ceea ce fac, Frau Lange Reputaţia mea e recunoscută Acum două luni am avut chiar şi o ofertă de cumpărare a afacerii Se întâmplă să fi fost o ofertă foarte bună — Şi de ce nu ai vândut? — În primul rând, pentru că afacerea nu era de vânzare Şi în al doilea rând, pentru că aş fi un angajat la fel de prost pe cât de prost aş fi şi ca angajator Cu toate astea, când apare aşa ceva, e flatant Desigur, toate discuţiile astea nu au nici o finalitate Majoritatea oamenilor care doresc serviciile unui detectiv particular nu trebuie să cumpere şi firma De obicei, îi roagă pe avocaţii lor să le găsească unul Puteţi afla că sunt recomandat de mai multe firme de avocatură, inclusiv de către acelea care nu se prea dau în vânt după accentul şi manierele mele — Iertaţi-mă, Herr Gunther, dar după părerea mea, dreptul e o profesie mult supraevaluată — Aici nu vă pot contrazice N-am întâlnit niciodată un avocat care să se dea în lături de la a fura economiile maică-sii, cu tot cu salteaua sub care le ţine — În aproape toate problemele privind afacerile, am descoperit că propria-mi judecată este cu mult mai de încredere — Cu ce afaceri vă ocupaţi, mai exact, Frau Lange? — Deţin şi conduc o editură — Editura Lange? — Cum spuneam, nu m-am înşelat prea des atunci când am avut încredere în propria-mi judecată, Herr Gunther Activitatea de editare ţine numai de gust, şi pentru a şti ce anume se va vinde trebuie să ştii să estimezi gusturile oamenilor cărora le vinzi Ei bine, eu sunt berlineză până-n vârful unghiilor şi cred că ştiu oraşul ăsta şi îi cunosc oamenii la fel de bine ca oricine Aşa că, în legătură cu întrebarea mea iniţială, care se referea la spiritul dumitale de observaţie, ia răspunde-mi la asta: dacă aş fi fost o străină în Berlin, cum mi i-ai fi descris pe locuitorii oraşului? Am zâmbit: — Ce e un berlinez, vreţi să spuneţi? Asta e o întrebare foarte bună Nici un client nu mi-a mai cerut vreodată să sar prin câteva cercuri ca să vadă ce câine deştept sunt Ştiţi, în general nu prea fac giumbuşlucuri, dar voi face o excepţie în cazul dumneavoastră Berlinezilor le place ca oamenii să facă excepţii pentru ei Sper că sunteţi atentă, căci am început să-mi joc rolul Da, le place să fie făcuţi să se simtă excepţionali, deşi în acelaşi timp le place să păstreze aparenţele În general, au cam aceeaşi înfăţişare O eşarfă, pălărie şi pantofi cu care poţi merge pe jos până la Shanghai fără să faci bătături Căci se întâmplă ca berlinezilor să le placă să meargă pe jos, şi din această cauză mulţi dintre ei au câine: ceva urât dacă eşti bărbat, ceva drăguţ dacă eşti altceva Bărbaţii îşi piaptănă părul mai mult decât femeile şi îşi mai lasă şi mustăţi în care ai putea să vânezi un mistreţ Turiştii cred că mulţi dintre bărbaţii din Berlin se îmbracă în haine femeieşti, dar de fapt nu sunt decât femeile urâte din oraş, care dau astfel bărbaţilor o faimă proastă Nu că ar mai fi prea mulţi turişti în vremurile astea Naţional-socialismul a făcut din ei o privelişte la fel de rară ca şi Fred Astaire în bocanci militari Oamenii din oraşul ăsta pun smântână în aproape orice, inclusiv în bere, iar berea e ceva ce iau într-adevăr foarte în serios Femeile preferă să stea zece minute cu capul în halbă, la fel ca bărbaţii, şi nu le deranjează să şi-o plătească singure Aproape toţi cei care şofează conduc mult prea repede, dar nimănui nu i-ar trece vreodată prin cap să treacă pe roşu Au plămânii putrezi pentru că aerul nu e bun şi pentru că fumează prea mult, şi au un simţ al umorului care pare plin de cruzime dacă nu-l înţelegi şi chiar mai crud dacă-l pricepi Îşi cumpără vitrine Biedermeier scumpe, la fel de solide ca blocurile de locuit, şi apoi atârnă în interiorul uşilor de sticlă perdeluţe care să ascundă vederii tot ce ţin în ele Este un amestec excentric tipic de ostentativ şi privat Cum mă descurc? Frau Lange dădu aprobator din cap: — În afara comentariului despre femeile urâte din Berlin, te descurci foarte bine — Nu era pertinent — Aici te înşeli Nu da înapoi, că o să încetez să te mai plac Era pertinent O să vezi imediat de ce Care sunt tarifele dumitale? — Şaptezeci de mărci pe zi, plus cheltuielile aferente — Şi cam ce astfel de cheltuieli ar putea fi? — Greu de spus Deplasări Şpăgi Orice care poate duce la o informaţie Primiţi chitanţe pentru tot, mai puţin pentru şpăgi Aici mă tem că va trebui să mă credeţi pe cuvânt — Ei bine, să sperăm că te pricepi să apreciezi pentru ce merită să plăteşti — N-am avut plângeri — Şi presupun că vrei un avans Îmi dădu un plic: — Înăuntru vei găsi o mie de mărci Consideri mulţumitoare această sumă? Am aprobat din cap — Vreau, desigur, o chitanţă pentru banii ăştia — Bineînţeles, i-am zis şi am semnat hârtia pe care o pregătise O manieră foarte profesională, mi-am zis Mda, cu siguranţă era o adevărată doamnă — Aşa, ca o paranteză, cum de m-aţi ales pe mine? Nu v-aţi întrebat avocatul şi, am adăugat eu gânditor, eu nu-mi fac publicitate, desigur Se ridică şi, încă ţinându-şi câinele, se duse către birou — Aveam o carte de vizită de-a dumitale, răspunse ea arătându-mi-o Adică o avea fiul meu A ajuns în posesia mea anul trecut, din buzunarul unui costum mai vechi de-al lui pe care voiam să-l dau la Ajutorul de Iarnă Se referea la programul de asistenţă socială pe care-l desfăşura Frontul Muncitoresc, DAF-ul — Am păstrat-o cu gândul să i-o dau înapoi Dar când am adus vorba despre ea, mi-a spus s-o arunc Numai că eu nu am făcut asta Cred că mi-am zis că s-ar putea să-mi fie de folos cândva Ei bine, nu m-am înşelat, nu? Era una dintre cărţile mele de vizită mai vechi, datând de dinainte de parteneriatul meu cu Bruno Stahlecker Pe spate avea chiar şi numărul de telefon pe care-l avusesem înainte acasă — Mă întreb de unde o fi avut-o, i-am spus — Parcă mi-a zis că era a doctorului Kindermann — Kindermann? — Ajung şi la el îndată, dacă nu te superi Am scos o carte de vizită nouă din portofel: — Nu e important Numai că am un asociat acum, aşa că mai bine luaţi o carte de vizită nouă I-am dat-o şi a pus-o pe birou lângă telefon În timp ce se aşeza, faţa ei căpătă o expresie serioasă, de parcă s-ar fi declanşat un buton în capul ei — Şi acum aş face bine să îţi spun de ce te-am chemat aici, zise ea posomorâtă Vreau să descoperi cine mă şantajează Făcu o pauză, foindu-se nervos în şezlong: — Scuză-mă, nu mi-e deloc uşor — Nu-i nici o grabă Şantajul nelinişteşte pe toată lumea Ea dădu din cap şi sorbi din gin: — Păi, acum vreo două luni, poate chiar un pic mai mult, am primit un plic în care erau două scrisori care fuseseră scrise de către fiul meu unui alt bărbat Doctorului Kindermann Bineînţeles că am recunoscut scrisul fiului meu şi, deşi nu le-am citit, am ştiut că sunt de natură intimă Fiul meu e homosexual, Herr Gunther Ştiam asta de ceva vreme, aşa că nu a fost o revelaţie şocantă pentru mine, aşa cum intenţionase persoana aceea răuvoitoare Asta reieşea limpede din bileţelul său Şi, de asemenea, zicea că existau mai multe scrisori în posesia sa, ca acelea pe care le primisem, şi că mi le va trimite dacă îi plăteam suma de o mie de mărci Dacă refuzam, nu îi rămânea decât să le trimită Gestapoului Sunt convinsă că nu trebuie să îţi spun eu, Herr Gunther, că această guvernare arată o atitudine mult mai puţin deschisă faţă de aceşti nefericiţi tineri decât o făcea Republica Orice contact între bărbaţi, nu contează cât de lipsit de importanţă, este privit în vremurile astea ca fiind pasibil de pedeapsă Dacă s-ar afla că Reinhard e homosexual, asta ar avea cu siguranţă drept efect trimiterea lui într-un lagăr de concentrare pentru vreo zece ani Aşa că am plătit, Herr Gunther Şoferul meu a lăsat banii în locul care mi s-a indicat, iar după vreo săptămână am primit nu un teanc de scrisori, cum mă aşteptam, ci doar o singură scrisoare Era însoţită de un alt bileţel anonim, care mă informa că autorul s-a răzgândit, că e sărac, că ar trebui să plătesc pentru fiecare scrisoare în parte şi că în posesia lui se găsesc încă zece asemenea scrisori De atunci am primit înapoi patru, care m-au costat aproape cinci mii de mărci De fiecare dată îmi cere mai mult decât ultima dată — Fiul dumneavoastră ştie de treaba asta? — Nu, şi, cel puţin pentru moment, nu văd nici un motiv să suferim amândoi Am oftat şi era cât pe-aci să dau glas dezacordului meu, când ea mă opri: — Da, o să-mi spui că asta face prinderea acestui infractor mai dificilă şi că Reinhard ar putea să aibă informaţii care ţi-ar fi de folos Ai perfectă dreptate, desigur Dar ascultă şi motivele mele, Herr Gunther Întâi de toate, fiul meu e un băiat impulsiv Cea mai probabilă reacţie a lui va fi să-i spună acestui şantajist să se ducă dracului şi să nu dea banii Asta ar duce aproape sigur la arestarea lui Reinhard e fiul meu, şi ca mamă îl iubesc nespus, dar e un prost care nu pricepe deloc chestiunile pragmatice Bănuiesc că, indiferent cine e cel care mă şantajează, posedă o abilă cunoaştere a psihologiei umane Înţelege ce simte o mamă văduvă pentru unicul ei fiu – mai ales o mamă bogată şi foarte singură ca mine În al doilea rând, cunosc eu însămi câteva lucruri despre lumea homosexualilor Răposatul doctor Magnus Hirschfeld a scris mai multe cărţi pe această temă, dintre care una sunt mândră să spun că am publicat-o chiar eu E o lume secretă şi foarte periculoasă, Herr Gunther O mină de aur pentru un şantajist Aşa că s-ar putea ca această persoană răuvoitoare să îl cunoască pe fiul meu Chiar şi între bărbaţi şi femei, iubirea poate constitui un motiv potrivit pentru un şantaj – cu atât mai mult atunci când e vorba şi de un adulter sau de degradarea rasială, care pare a fi o cauză chiar mai mare de îngrijorare pentru naziştii ăştia Prin urmare, după ce vei descoperi identitatea şantajistului, îi voi spune lui Reinhard şi atunci va decide el ce e de făcut Dar până atunci nu o să ştie nimic despre asta Mă privi întrebătoare: — Eşti de acord? — Nu găsesc nici o fisură în raţionamentul dumneavoastră, Frau Lange Se pare că v-aţi gândit foarte bine la asta Pot să văd scrisorile de la fiul dumneavoastră? Întinzându-se spre un dosar de lângă şezlong, ea aprobă din cap şi apoi ezită: — E necesar acest lucru? Să-i citeşti scrisorile, vreau să spun — Da, este, am afirmat eu cu tărie Bileţelele de la şantajist le mai aveţi? Ea îmi dădu dosarul: — Totul este acolo, îmi spuse Scrisorile şi bileţelele anonime — Nu v-a cerut nici unul înapoi? — Nu — Asta e bine Înseamnă că avem de-a face cu un amator Cineva care a mai făcut aşa ceva înainte v-ar fi spus să îi daţi înapoi bileţelele la fiecare plată Ca să vă împiedice să strângeţi orice dovezi împotriva lui — Da, înţeleg Am aruncat o privire la ceea ce în mod optimist numeam dovezi Bileţelele şi plicurile erau scrise la maşină pe articole de papetărie de bună calitate, fără nici o trăsătură distinctivă, şi erau expediate din diverse cartiere din vestul Berlinului – W 35, W 40, W 50 – toate timbrele celebrând a cincea aniversare de la venirea naziştilor la putere Asta îmi spunea ceva Această aniversare avusese loc pe 30 ianuarie, aşa că şantajistul lui Frau Lange nu părea să cumpere prea des timbre Scrisorile lui Reinhard Lange erau scrise pe hârtia mai pretenţioasă pe care numai persoanele îndrăgostite se ostenesc să o cumpere – acel tip de hârtie care costă atât de mult, că trebuie să fie musai luată în serios Scrisul era ordonat, aproape prea îngrijit chiar, ceea ce nu se putea spune şi despre conţinut Un îngrijitor de la o baie publică otomană poate că nu ar fi găsit nimic la care să obiecteze în mod deosebit, dar în Germania nazistă scrisorile de dragoste ale lui Reinhard Lange erau în mod sigur de ajuns ca să-i asigure neruşinatului lor autor o excursie într-un KZ, unde să aibă pieptul plin de triunghiuri roz — Doctorul Lanz Kindermann ăsta, am zis eu citind numele de pe plicul mirosind a parfum de lămâie Ce anume ştiţi, de fapt, despre el? — A fost o perioadă când Reinhard a fost încurajat să se lase tratat de homosexualitatea sa La început, a încercat diverse preparate pe bază de hormoni, dar s-au dovedit a fi ineficiente Psihoterapia a părut să ofere o şansă mai bună de succes Cred că mai mulţi membri de partid de la vârf şi băieţi din Organizaţia de Tineret a lui Hitler au urmat acelaşi tratament Kindermann e psihoterapeut şi Reinhard l-a cunoscut când s-a internat în clinica lui din Wannsee căutând o metodă de tratament În loc de asta, s-a implicat într-o relaţie intimă cu Kindermann, care e şi el homosexual — Iertaţi-mi neştiinţa, dar ce anume e, mai precis, psihoterapia? Credeam că genul ăsta de lucruri nu mai e permis Frau Lange scutură din cap: — Nu sunt foarte sigură Dar cred că accentul este pus pe tratarea afecţiunilor mintale ca parte a sănătăţii fizice generale a individului Nu mă întrebaţi prin ce se deosebeşte metoda asta de a tipului ăluia, Freud, în afara faptului că el e evreu, pe când Kindermann e german Clinica lui Kindermann e numai pentru germani Germani sănătoşi, care au probleme legate de droguri sau de băutură, aceia atraşi de latura mai excentrică a medicinii – chiropractică şi alte chestii de genul ăsta Sau pentru aceia care caută pur şi simplu un loc costisitor pentru a se relaxa Printre pacienţii lui Kindermann se numără şi aghiotantul Führer-ului, Rudolf Hess — L-aţi văzut vreodată pe doctorul Kindermann? — O singură dată Nu mi-a plăcut de el E un austriac foarte arogant — Nu sunt toţi aşa? am murmurat eu Credeţi că ar putea fi genul care să încerce un şantaj? La urma urmei, scrisorile îi erau adresate lui Dacă nu e Kindermann, atunci e cu siguranţă cineva care-l cunoaşte Sau cel puţin cineva care a avut ocazia să îi fure scrisorile — Mărturisesc că nu l-am bănuit pe Kindermann pentru simplul motiv că scrisorile îi implică pe amândoi Se gândi o clipă şi adăugă: — Ştiu că sună prosteşte, dar nu m-am gândit deloc la cum ar fi putut să ajungă scrisorile în posesia altcuiva Dar acum că ai zis dumneata asta, presupun că trebuie să fi fost furate De la Kindermann, mă gândesc Am aprobat-o dând din cap — Bine, i-am zis Şi acum daţi-mi voie să vă pun o întrebare mai dificilă — Cred că ştiu ce ai de gând să spui, Herr Gunther, zise ea scoţând un oftat adânc Dacă am luat în considerare şi posibilitatea ca însuşi fiul meu să fie făptaşul, nu? Mă cântări cu privirea şi apoi completă: — Nu m-am înşelat în privinţa dumitale, nu-i aşa? E exact genul de întrebare cinică pe care speram să mi-o adresezi Acum ştiu că pot avea încredere în dumneata — Ca un detectiv să fie cinic e la fel de normal precum e pentru un grădinar să aibă îndemânare, Frau Lange Uneori mă bagă în bucluc, dar de cele mai multe ori mă împiedică de la a subaprecia oamenii Aşa că mă veţi ierta, trag nădejde, dacă sugerez că acesta ar putea fi cel mai bun motiv dintre toate pentru a nu-l implica pe fiul dumneavoastră în această investigaţie şi că şi dumneavoastră v-aţi gândit deja la acest lucru Am văzut-o schiţând un zâmbet şi am continuat: — După cum vedeţi, nu vă subestimez, Frau Lange Ea încuviinţă din cap — Ce credeţi, ar putea fi un pic cam strâmtorat cu banii? am întrebat-o — Nu Ca director al consiliului de administraţie de la editura Lange, câştigă un salariu substanţial De asemenea, are venituri dintr-un cont mare pe care i l-a lăsat tatăl lui Este adevărat că îi plac jocurile de noroc Dar, din punctul meu de vedere, mai rău chiar decât asta e faptul că e proprietarul unei fiţuici complet inutile care se numeşte Urania — Fiţuică? — O revistă Despre astrologie sau o prostie de genul ăsta Nu a făcut decât să meargă în pierdere din ziua când a cumpărat-o Îşi aprinse încă o ţigară şi trase din ea cu buzele strânse de parcă ar fi avut de gând să fluiere un cântecel — Şi ştie că dacă vreodată ar rămâne cu adevărat fără bani, nu trebuie decât să vină să-mi ceară mie I-am zâmbit, chipurile îndurerat: — Ştiu că nu sunt ceea ce s-ar putea numi drăguţ, dar v-aţi gândit vreodată să adoptaţi pe cineva ca mine? Ea râse când auzi asta Am continuat: — Pare să fie un tânăr foarte norocos — E foarte răsfăţat, asta e Şi nu mai e chiar atât de tânăr Privi în gol, ochii ei părând să urmărească fumul de ţigară: — Pentru o văduvă bogată ca mine, Reinhard e ceea ce oamenii din lumea afacerilor numesc un produs loss leader Nu există dezamăgire mai mare în viaţă care să se poată compara, măcar de departe, cu dezamăgirea provocată cuiva de propriul fiu — Chiar aşa? Am auzit spunându-se că, pe măsură ce îmbătrâneşti, copiii sunt o binecuvântare — Ştii, pentru un cinic, începi să vorbeşti cam ca un sentimental Îmi dau seama că nu ai copii Aşa că dă-mi voie să îţi clarific un lucru, Herr Gunther Copiii sunt reflectarea bătrâneţii Sunt cel mai rapid mod de a îmbătrâni pe care-l cunosc Sunt oglinda declinului cuiva Al meu, mai ales Câinele căscă şi sări din poala ei de parcă mai auzise asta de nenumărate ori Ajuns pe podea, se întinse şi fugi la uşă, unde se întoarse şi se uită înapoi, în aşteptare, la stăpâna lui Deloc perturbată de spectacolul de mândrie canină fără margini, ea se ridică să lase animalul să iasă din cameră — Şi acum ce urmează? întrebă, revenind pe şezlong — Aşteptăm un alt bileţel Mă voi ocupa eu de realizarea următoarei plăţi Dar până atunci cred că ar fi o idee bună să mă internez pentru câteva zile în clinica lui Kindermann Aş vrea să aflu mai multe despre prietenul fiului dumneavoastră — Presupun că la asta te refereai când vorbeai de cheltuieli suplimentare, nu? — Voi încerca să fie o internare scurtă — Aşa să faci, zise ea arborând un ton de directoare de şcoală O zi la clinica lui Kindermann costă o sută de mărci Am scos un fluierat: — O sumă considerabilă — Ei, şi acum trebuie să mă scuzi, Herr Gunther, zise ea Trebuie să mă pregătesc pentru o şedinţă Am băgat banii în buzunar şi apoi ne-am strâns mâinile, după care am luat dosarul pe care mi-l dăduse şi m-am îndreptat către uşă Am luat-o înapoi de-a lungul coridorului prăfuit şi apoi prin hol O voce lătră spre mine: — Ia mai zăboveşti dumneata un pic acolo Trebe să deschid uşa la tine Lui Frau Lange nu-i place dacă nu-i conduce chiar io însămi pe musafiri Am crăpat uşa în timp ce tuciuria se legăna agale spre mine din celălalt capăt al holului — Nu te deranja, i-am spus inspectându-mi palma Întoarce-te liniştită la ce treburi oi fi făcând prin căsoiul ăsta plin de praf — Îs de multă vreme la Frau Lange, mormăi ea Ea niciodată nu avut plângere M-am întrebat dacă şantajul avea vreo legătură cu asta La urma urmei, trebuie să ai un motiv foarte bun ca să ţii un câine de pază care nu latră Nu vedeam nici unde ar fi putut să intre în peisaj afecţiunea – nu cu femeia asta Era mai probabil să te ataşezi de un crocodil Ne-am uitat unul la altul o clipă, după care i-am zis: — Doamna fumează întotdeauna atât de mult? Negresa se gândi un pic, cântărind dacă era sau nu vorba de o întrebare-capcană În cele din urmă hotărî că nu era: — Are mereu o ţigară în gură şi ăsta îi adevăr — Păi, atunci asta trebuie să fie explicaţia Cu atâta fum de ţigară în jurul ei, pariez că nici măcar nu ştie că eşti aici Mă înjură aprig şi îmi trânti uşa în faţă Am avut multe lucruri la care să mă gândesc în timp ce conduceam înapoi pe Kurfürstendamm spre centrul oraşului M-am gândit la cazul lui Frau Lange şi apoi la mia de mărci de la ea care se găsea acum la mine în buzunar M-am gândit la scurta pauză într-o clinică drăguţă şi confortabilă, pe banii ei, şi la ocazia care mi se ivise, cel puţin temporar, de a scăpa de Bruno şi de pipa lui; ca să nu mai zic de Arthur Nebe şi de Heydrich Poate că reuşeam chiar să mă lecuiesc şi de insomnie şi depresie Dar cel mai mult m-am gândit la cum de-mi dădusem vreodată cartea de vizită şi telefonul de acasă unui austriac de care nu auzisem în viaţa mea 3 Miercuri, 31 august În zona aflată la sud de Königstrasse, în Wannsee, se găsesc tot felul de clinici şi spitale private – de-alea elegante şi scumpe, unde se foloseşte la fel de mult eter pe podele şi geamuri ca şi pe pacienţi În ceea ce priveşte tratamentul, există tendinţa de a fi adepţii egalitarismului Un bărbat poate să aibă constituţia fizică a unui elefant african, că ei tot sunt fericiţi să-l trateze de parcă ar fi suferit o comoţie, cu câteva asistente rujate care să-l ajute cu mărcile mai scumpe de periuţă de dinţi şi de hârtie igienică, însă cu condiţia să poată plăti pentru toate astea În Wannsee, balanţa de plăţi a contului bancar contează mai mult decât tensiunea arterială Clinica lui Kindermann se înălţa pe o stradă liniştită, într-un fel de grădină mare, dar bine amenajată, care se lăsa în pantă spre un mic heleşteu izolat din lacul principal şi care includea, printre numeroşii ulmi şi nuci, un ponton cu coloane, o baracă pentru bărci şi un turn gotic cu foişor care era construit cu atâta grijă încât să atragă atenţia prin eleganţa lui Arăta ca o cabină telefonică medievală Clinica însăşi era un asemenea amestec de frontoane, lemnărie, ornamente, creneluri şi turnuleţe, încât părea mai degrabă un castel de pe Rin decât un sanatoriu Privind-o, mai că mă aşteptam să văd două spânzurători sus pe acoperiş sau să aud ţipete venind din vreun beci adânc Dar era linişte şi nu se vedea nici ţipenie de om Numai zgomotul îndepărtat al unui echipaj alcătuit din patru bărbaţi aflaţi pe lac dincolo de copaci le făcea pe gălăgioasele ciori de câmp să tulbure pacea Intrând pe uşa principală, am decis că erau probabil mai multe şanse să găsesc câţiva prizonieri furişându-se pe-afară cam la ora când liliecii se pregăteau să-şi ia zborul în lumina crepusculară Camera mea de la etajul al treilea avea o excelentă privelişte spre bucătării La optzeci de mărci pe zi, era cea mai ieftină pe care o aveau şi, învârtindu-mă pe loc prin ea, nu m-am putut împiedica să mă întreb dacă, pentru vreo cincizeci de mărci în plus pe zi, n-aş fi meritat ceva un pic mai mare, de exemplu un coş de rufe Dar clinica era ocupată Camera mea era tot ce aveau disponibil, mi-a zis sora medicală care m-a condus sus Era drăguţă Ca o negustoreasă baltică de peşte, dar fără conversaţia ţărănească a acesteia În momentul când terminase de făcut patul şi a spus să mă dezbrac, aproape că rămăsesem fără suflu de emoţie Mai întâi slujnica lui Frau Lange, apoi asta, la fel de străină de ruj precum e un pterodactil Şi nu că nu ar fi fost şi asistente mai drăguţe prin preajmă Văzusem destule la parter Ce se gândiseră ei, că dacă tot îmi dăduseră o cameră atât de mică, măcar să-mi dea o soră medicală foarte grasă, în compensaţie — La ce oră se deschide barul? am întrebat-o Simţul umorului nu-i era deloc mai prejos decât frumuseţea: — Aici e interzis alcoolul, îmi răspunse ea trăgându-mi dintre buze ţigara încă neaprinsă Iar fumatul este strict interzis Îndată vine şi doctorul Meyer să vă vadă — Ce e el, echipajul de pe puntea pentru clasa a II-a? Unde-i doctorul Kindermann? — Domnul doctor e la o conferinţă în Bad Neuheim — Ce face acolo, stă la un sanatoriu? Când vine înapoi? — La sfârşitul săptămânii Sunteţi pacientul doctorului Kindermann, Herr Strauss? — Nu, nu sunt, dar pentru optzeci de mărci pe zi, speram că îi voi fi — Doctorul Meyer e un medic foarte competent, vă asigur S-a încruntat nervoasă la mine când şi-a dat seama că încă nu schiţasem nici o mişcare ca să mă dezbrac şi a început să scoată un zgomot dezaprobator care suna ca şi cum ar fi încercat să fie drăguţă cu un papagal cacadu Bătând scurt din palme, mi-a zis să mă grăbesc şi să mă bag în pat, căci doctorul Meyer va dori să mă consulte Gândindu-mă că era în stare să mă vâre chiar ea în pat, m-am hotărât să nu opun rezistenţă Nu numai că asistenta mea era urâtă, dar mai era şi posesoarea unor maniere la patul bolnavului pe care cu siguranţă le dobândise într-o grădină de legume cultivate pentru piaţă După ce a plecat, m-am aşezat în pat să citesc Nu genul de lectură pe care l-ai descrie ca fiind captivant, cât mai ales incredibil Da, ăsta era cuvântul: incredibil Existaseră întotdeauna reviste ciudate, de ocultism, în Berlin, precum Zenit şi Hagal, dar de pe ţărmurile fluviului Maas până pe malurile fluviului Memel nu exista nimic care să se poată compara cu apucaţii care scriau pentru revista lui Reinhard Lange, Urania Să o răsfoiesc timp de numai vreo cinşpe minute mi-a fost de ajuns ca să mă conving că Lange era probabil complet dus cu capu’ Erau articole intitulate „Wotanismul şi originile adevărate ale creştinismului”, „Puterile supranaturale ale locuitorilor dispăruţi ai Atlantidei”, „Teoria glaciară explicată”, „Exerciţii ezoterice de respiraţie pentru începători”, „Spiritismul şi memoria rasei”, „Doctrina Pământului gol pe dinăuntru”, „Antisemitismul ca moştenire teocratică” etc Pentru un tip care putea să publice genul ăsta de nonsensuri, şantajarea unui părinte, m-am gândit eu, era probabil genul de activitate cât se poate de obişnuită, care-l ţinea ocupat între revelaţiile ariosofice Chiar şi doctorul Meyer, el însuşi un exemplu deloc evident de normalitate, s-a văzut obligat să facă o remarcă la adresa alegerii mele în materie de lectură: — Citiţi des genul ăsta de lucruri? mă întrebă întorcând în mâini revista de pe o parte pe alta de parcă ar fi fost cine ştie ce artefact scos la lumină de către Heinrich Schliemann în urma săpăturilor făcute la ruinele Troiei — Nu Am cumpărat-o şi eu aşa, doar din curiozitate — Bine Un interes neobişnuit pentru ocult este adesea un semn al unei personalităţi labile — Ştiţi, şi eu mă gândeam tocmai la acest lucru — Nu oricine ar fi de acord cu mine în această privinţă, desigur Dar viziunile multor figuri religioase moderne – Sfântul Augustin, Luther – sunt cel mai probabil de origine nevrotică — Chiar aşa? — O, da — Ce crede doctorul Kindermann? — Oh, Kindermann are nişte teorii foarte puţin obişnuite Nu sunt sigur că îi înţeleg opera, dar e un om de o inteligenţă sclipitoare Doctorul, un elveţian, purta un costum din trei piese făcut din tweed, un jabou cât o molie imensă, plus ochelari şi o barbă lungă şi albă ca a unui om sfânt din India Mi-a împins în sus mâneca de la pijama şi mi-a prins un mic pendul deasupra părţii de jos a încheieturii L-a privit o vreme cum se învârteşte şi se răsuceşte înapoi, înainte de a decreta că încărcătura de electricitate de care dădeam dovadă indica faptul că mă simţeam neobişnuit de deprimat şi că mă neliniştea ceva Era un mic spectacol impresionant, dar fără îndoială lipsit de riscuri, dat fiind că majoritatea oamenilor care se internau în clinică erau probabil deprimaţi sau neliniştiţi în legătură cu ceva, fie chiar şi numai în legătură cu nota de plată pe care aveau să o achite — Cum dormiţi? — Prost Câteva ore pe noapte — Aveţi coşmaruri vreodată? — Da, şi nici măcar nu-mi place brânza — Aveţi vise care se repetă? — Nu ceva anume — Şi cu pofta de mâncare cum staţi? — Nu am aşa ceva, ca să vă pot povesti despre ea — Viaţa sexuală? — La fel ca pofta mea de mâncare Nu merită adusă în discuţie — Vă gândiţi mult la femei? — Tot timpul Mâzgăli nişte însemnări, îşi mângâie barba şi zise: — Vă prescriu un supliment de vitamine şi minerale, mai ales magneziu O să vă pun şi la un regim fără zahăr, cu multe legume crude şi alge Vă vom ajuta să eliminaţi toxinele din corp cu ajutorul unui tratament cu tablete pentru purificarea sângelui E un bazin de înot excelent aici şi poate că o să vreţi chiar să încercaţi şi baia cu apă de ploaie, o să vi se pară foarte înviorătoare Fumaţi? Am aprobat dând din cap — Încercaţi să renunţaţi o vreme la fumat Îşi închise cu zgomot agenda: — Ei bine, toate astea ar trebui să ajute la sănătatea dumneavoastră fizică Pe parcurs vom vedea dacă nu putem îmbunătăţi şi starea dumneavoastră mentală printr-un tratament psihoterapeutic — Ce anume este, mai exact, psihoterapia, domnule doctor? Iertaţi-mă, dar credeam că naziştii au catalogat-o ca fiind decadentă — Vai, nu, nu Psihoterapia nu e psihanaliză Nu se bazează deloc pe gândirea subconştientă Genul ăla de chestii sunt potrivite pentru evrei, dar nu au nici o relevanţă pentru germani Aşa cum vă veţi da seama şi dumneavoastră, nici un tratament psihoterapeutic nu se realizează vreodată separat de corp Aici ţintim să înlăturăm simptomele bolilor mintale prin îndreptarea atitudinilor care au dus la apariţia lor Atitudinile sunt condiţionate de personalitate, ca şi de relaţia personalităţii cu mediul ei înconjurător Visele dumneavoastră mă interesează numai atât cât să ştiu dacă le aveţi sau nu Să vă tratez încercând să vă interpretez visele şi să descopăr semnificaţia lor sexuală este, cinstit vorbind, lipsit de sens Asta e decadent, chicoti el cu un aer plin de bunăvoinţă Dar asta e o problemă pentru evrei, şi nu pentru dumneavoastră, Herr Strauss Acum, cel mai important lucru e să dormiţi bine noaptea Spunând asta, îşi luă trusa medicală şi scoase din ea o seringă şi o sticluţă pe care le puse pe noptieră — Ce e aia? l-am întrebat cu o voce lipsită de convingere — Atropină, răspunse el frecându-mi braţul cu un tampon îmbibat cu spirt medicinal Injecţia mi se păru rece atunci când pătrunse în braţ ca un fluid de îmbălsămare La câteva secunde după ce mi-am dat seama că va trebui să găsesc o altă noapte în care să adulmec prin clinica lui Kindermann, am simţit legăturile care mă ţineau ancorat în starea de veghe slăbind şi am fost luat de curent, îndepărtându-mă încet de ţărm, vocea lui Meyer fiind deja prea departe de mine ca să mai aud ce zicea După câteva zile petrecute la clinică, mă simţeam mai bine decât mă simţisem în ultimele patru luni Odată cu vitaminele şi dieta cu alge şi legume proaspete, am încercat hidroterapia, terapia naturistă şi tratamentul prin expunerea la soare Starea mea de sănătate a fost mai detaliat diagnosticată prin examinarea irişilor, a palmelor şi unghiilor, care au arătat că aveam deficit de calciu; am fost învăţat şi o tehnică de autorelaxare Doctorul Meyer făcea progrese cu abordarea jungiană a „totalităţii”, cum o numea el, şi intenţiona să îmi atace depresia cu electroterapie Şi, cu toate că încă nu reuşisem să cercetez biroul lui Kindermann, aveam o nouă soră medicală, o adevărată frumuseţe pe care o chema Marianne, care şi-a amintit că Reinhard Lange stătuse la clinică mai multe luni, şi se arătase deja disponibilă să discute despre angajatorul ei şi despre treburile clinicii M-a trezit la şapte dimineaţa cu un pahar de suc de grepfrut şi cu o colecţie de pastile care semăna aproape cu un tratament veterinar Bucurându-mă de priveliştea fundului ei bombat şi de felul în care i se balansau sânii când se mişca, am privit-o cum trage draperiile pentru a dezvălui o zi însorită şi mi-am dorit să-şi fi dezvăluit la fel de uşor şi corpul dezbrăcat — Ei, cum te simţi în această zi minunată? am întrebat-o — Groaznic, răspunse ea cu o grimasă pe chip — Marianne, ştii prea bine că ar trebui să fie invers, nu? Eu ar trebui să fiu cel care să se simtă groaznic şi tu să fii cea care se interesează de sănătatea mea — Iertaţi-mă, Herr Strauss, dar m-am săturat până peste cap de locul ăsta — Păi, de ce nu vii tu aici în pat lângă mine să-mi povesteşti totul despre asta? Sunt un foarte bun ascultător când e vorba de problemele celorlalţi — Pariez că sunteţi bun şi la alte chestii, zise ea râzând Va trebui să vă pun bromură în sucul de fructe — La ce bun? Înăuntrul meu deja înoată o întreagă farmacie Nu văd cum un alt preparat ar putea face vreo diferenţă — Aţi fi surprins Era o blondă din Frankfurt, înaltă, atletică, cu un simţ nervos al umorului şi cu un zâmbet forţat care indicau o lipsă de încredere în propria-i persoană Ceea ce era ciudat, dat fiind faptul că era cât se poate de atrăgătoare — O întreagă farmacie, mă luă ea în râs Nişte vitamine acolo şi ceva care să vă ajute să dormiţi noaptea Asta e nimic în comparaţie cu unii dintre ceilalţi pacienţi — Povesteşte-mi despre asta Ea ridică din umeri: — Ceva care să-i trezească şi stimulenţi care să ajute la combaterea depresiei — Şi ce folosesc în cazul băieţilor veseli? — A, la ei Obişnuiau să le dea hormoni, dar nu a mers Aşa că acum încearcă terapia prin aversiune Numai că, în ciuda a ceea ce spun ei la Institutul Göring, cum că ar fi o boală care se poate vindeca, în particular toţi doctorii spun că e greu de influenţat condiţia de bază Kindermann ar trebui să ştie Cred că e pe invers el însuşi L-am auzit spunându-i unui pacient că psihoterapia ajută numai la rezolvarea reacţiilor nevrotice care pot să apară din cauza homosexualităţii Asta îl ajută pe pacient să nu se mai mintă singur — Astfel încât singurul lucru de care să trebuiască să-şi facă griji să fie Secţiunea 175 — Ce e aia? — Secţiunea din codul penal german care stipulează că homosexualitatea este o infracţiune Asta i s-a întâmplat lui Reinhard Lange? A fost tratat doar de reacţiile nevrotice asociate? Ea dădu aprobator din cap şi se aşeză pe marginea patului meu — Povesteşte-mi despre Institutul Göring Are vreo legătură cu Hermann cel Gras? — Matthias Göring este vărul lui Locul ăsta există pentru a oferi asistenţă psihoterapeutică sub protecţia numelui lui Göring De n-ar fi el, în Germania ar mai exista foarte puţină asistenţă medicală, demnă de acest nume, pentru bolile mintale Naziştii ar fi distrus medicina psihiatrică pentru simplul motiv că steaua ei călăuzitoare e un evreu Toată chestia asta nu e decât o mare ipocrizie În particular, mulţi dintre ei continuă să subscrie la ideile lui Freud, deşi în public îl reneagă Până şi aşa-numitul Spital de Ortopedie pentru SS de lângă Ravensbrück nu e nimic altceva decât un spital psihiatric pentru SS Kindermann e consultant acolo, şi e şi unul dintre membrii fondatori ai Institutului Göring — Şi cine finanţează Institutul? — Frontul Muncitoresc şi Luftwaffe — A, normal Cutia cu mărunţiş a primului-ministru Ochii Mariannei se îngustară: — Ştiţi, puneţi cam prea multe întrebări Ce, sunteţi poliţai sau ceva de genu’ ăsta? M-am dat jos din pat şi mi-am pus halatul — Ceva de genu’ ăsta, i-am răspuns — Lucraţi aici la un caz? mă întrebă ea cu ochii măriţi de uimire Ceva în care ar putea să fie implicat Kindermann? Am deschis fereastra şi m-am aplecat în afară pentru o clipă Aerul dimineţii era plăcut de respirat, chiar şi mirosul care venea dinspre bucătărie, dar o ţigară era şi mai bună Mi-am luat ultimul pachet de pe pervazul ferestrei şi mi-am aprins una Privirea Mariannei zăbovi dezaprobatoare pe ţigara din mâna mea: — N-ar trebui să fumaţi, să ştiţi — Nu ştiu dacă doctorul Kindermann e sau nu implicat, i-am zis Speram să descopăr asta aici — Ei bine, nu trebuie să vă faceţi griji în privinţa mea, zise ea cu asprime în glas Nu-mi pasă ce se întâmplă cu el Se ridică în picioare cu braţele încrucişate, cu gura strânsă într-o expresie şi mai îndârjită: — Tipu’ e un nemernic Ştiţi, cu doar câteva săptămâni în urmă am muncit un weekend întreg pentru că nimeni altcineva nu era disponibil Mi-a zis că o să mă plătească dublu, cu bani gheaţă, numai că nici acum nu mi-a dat banii Atât e de porc Mi-am cumpărat o rochie A fost o prostie din partea mea, ar fi trebuit să mai aştept Ei, şi acu’ am rămas în urmă cu plata chiriei Cântăream în mintea mea dacă încerca sau nu să-mi vândă gogoşi, când i-am zărit lacrimile din ochi Dacă juca teatru, atunci o făcea al naibii de bine Şi într-un caz şi în celălalt, faptul merita să fie luat în seamă Îşi suflă nasul şi zise: — Îmi daţi şi mie o ţigară, vă rog? — Sigur că da I-am dat pachetul şi apoi i-am aprins un chibrit — Ştiţi, Kindermann l-a cunoscut pe Freud, îmi spuse ea tuşind uşor când trase primul fum Pe vremea când era student la Facultatea de Medicină din Viena După ce a absolvit, a lucrat un timp la Azilul de boli mintale din Salzburg El e originar din Salzburg În 1930, când a murit unchiul lui, i-a lăsat casa asta, şi a hotărât să o transforme într-o clinică — Se pare că-l cunoşti destul de bine — Vara trecută, secretara lui a fost bolnavă două săptămâni Kindermann ştia că am ceva experienţă de secretariat şi m-a rugat să-i ţin locul lui Tarja cât a lipsit Am ajuns să-l cunosc binişor Destul de bine ca să nu-mi placă de el N-am de gând să mai rămân mult timp aici M-am săturat Credeţi-mă, mai sunt destui care simt la fel — Zău? Crezi că ar fi cineva care să vrea să se răzbune pe el? Cineva care i-ar putea purta pică? — Vorbiţi de o pică serioasă, nu? Nu doar pentru neplata câtorva ore suplimentare — Cred că da, i-am răspuns, aruncând ţigara afară prin geamul deschis Marianne scutură din cap Apoi zise: — Ia staţi puţin A existat cineva Acum vreo trei luni, Kindermann l-a dat afară pe unul dintre infirmieri pentru că l-a prins beat Un tip după care cred că nimănui nu i-a părut rău că pleacă Nu eram de faţă, dar am auzit că atunci când a plecat a folosit un limbaj foarte violent la adresa lui Kindermann — Şi cum îl chema pe infirmierul ăsta? — Hering, cred că Klaus Hering Uitându-se la ceasul de la mână, exclamă: — Hei, trebuie să mă duc la treburile mele Nu pot să stau de vorbă cu dumneavoastră toată dimineaţa — Încă ceva, doar Trebuie să-mi arunc un ochi prin biroul lui Kindermann Mă poţi ajuta? Începu să clatine din cap, dar am adăugat: — Nu pot să fac asta fără tine, Marianne Diseară? — Nu ştiu Dacă vom fi prinşi? — Nu suntem împreună Tu ţii de şase şi dacă te găseşte cineva spui că ai auzit un zgomot şi că verificai despre ce e vorba Va trebui să-mi asum riscul Poate că o să zic că sunt somnambul — Ha, ce mai explicaţie — Haide, Marianne, ce zici? — Bine, o s-o fac Dar lăsaţi-o până după miezul nopţii, că atunci încuiem Ne întâlnim în solar pe la 12:30 Expresia ei se schimbă când mă văzu scoţând o bancnotă de cincizeci din portofel Am băgat-o în buzunarul de la piept al uniformei ei albe şi apretate Ea o scoase de acolo: — Nu-i pot lua, zise Nu trebuie să mi-i daţi I-am ţinut pumnul închis, ca să o împiedic să-mi dea bancnota înapoi: — Ascultă la mine, nu e decât ceva care să te ajute să te descurci, măcar până vei fi plătită pentru orele suplimentare Părea nehotărâtă: — Ştiu şi eu, zise Nu mi se pare corect Atâta câştig într-o săptămână E mai mult decât am nevoie ca să mă descurc — Marianne, e bine când te poţi descurca, dar e şi mai bine când ai un pic mai mult de atât 4 Luni, 5 septembrie — Doctorul mi-a spus că electroterapia are ca efect temporar tulburarea memoriei În rest, mă simt grozav Bruno mă privi cu nelinişte: — Eşti sigur? — Nu m-am simţit nicicând mai bine — Ei, mai bine tu decât eu, aruncat aşa acolo, zise Apoi pufni: Aşadar, ceea ce ai reuşit să afli cât ai stat la clinica lui Kindermann e temporar rătăcit în capul tău, nu-i aşa? — Nu e chiar atât de rău Am reuşit să arunc o privire prin biroul lui Şi mai era şi o asistentă drăguţă care mi-a spus totul despre el Kindermann e lector la Facultatea de Medicină a Luftwaffe şi consultant la clinica privată a Partidului din Bleibtreustrasse, ca să nu mai zic de calitatea lui de membru în Asociaţia Medicilor Nazişti şi în Herrenklub Bruno ridică din umeri: — Tipu’ e placat cu aur Şi ce-i cu asta? — Placat cu aur, dar nu tocmai o comoară Nu e prea popular în rândul personalului său Am aflat numele cuiva pe care l-a dat afară şi care ar putea fi genul care să poarte ranchiună — Asta nu prea e un motiv, nu? Să fii dat afară — După spusele Mariannei, asistenta mea, era un fapt cunoscut că i s-a făcut vânt pentru că fura medicamente din dispensarul clinicii şi că le vindea probabil pe stradă Aşa că nu era tocmai genul de voluntar în Armata Salvării, nu-i aşa? — Tipu’ ăsta are şi un nume? M-am gândit bine o clipă şi apoi mi-am scos carneţelul din buzunar: — E în regulă, l-am asigurat eu Mi l-am notat — Un detectiv cu memoria paradită Grozav, ce mai — Hei, ia-o mai uşurel, că-l am, nu te înfierbânta Îl cheamă Klaus Hering — O să verific dacă la Alex există ceva despre el Ridică receptorul şi formă un număr Nu dură decât două minute Plăteam un poliţist cu cincizeci de mărci pe lună pentru acest serviciu Dar Klaus Hering nu avea cazier — Şi unde trebuie duşi banii? Îmi dădu bileţelul anonim pe care Frau Lange îl primise cu o zi înainte şi care-l făcuse pe Bruno să mă sune la clinică — Şoferul doamnei l-a adus personal, îmi explică el în timp ce citeam ultima compunere cu ameninţări şi instrucţiuni redactată de către şantajist — O mie de mărci trebuie puse într-o geantă Gerson care să fie lăsată într-un coş de gunoi din faţa sectorului Păsări de la Zoo, în această după-amiază Am privit afară pe fereastră Era o altă zi călduroasă şi fără îndoială aveau să fie o mulţime de vizitatori la Zoo — E un loc bun, am remarcat eu Tipu’ va fi greu de reperat şi va fi şi mai greu de urmărit Din câte ţin minte, sunt patru ieşiri Am găsit o hartă a Berlinului în sertar şi am întins-o pe birou Bruno veni şi se aplecă peste umărul meu — Şi atunci cum facem? mă întrebă el — Tu te vei ocupa de lăsarea banilor, eu voi juca rolul vizitatorului — Vrei să aştept după aia la una dintre ieşiri? — Ai o şansă din patru Tu ce ieşire ai alege? Bruno studie harta un minut şi apoi indică spre ieşirea dinspre canal: — Podul Lichtenstein Aş pune o maşină să mă aştepte pe partea cealaltă, în Rauch Strasse — Păi, atunci ai face bine să ai şi tu o maşină acolo — Cât timp să aştept? Că Grădina Zoologică e deschisă până la 9 seara, pentru Dumnezeu — Ieşirea dinspre Acvariu se închide la ora 6, aşa că bănuiala mea e că o să-şi facă apariţia înainte, chiar şi numai pentru a avea mai multe opţiuni la dispoziţie Dacă nu ne zăreşti până atunci, te duci acasă şi aştepţi să te sun Am ieşit de sub apărătoarea din sticlă de dimensiunea unui avion care e Staţia Zoo şi am traversat Hardenbergplatz către intrarea principală a Grădinii Zoologice din Berlin, care e doar un pic mai la sud faţă de Planetariu Mi-am cumpărat un bilet care includea şi accesul la Acvariu şi un ghid care să facă mai plauzibilă calitatea mea de turist, după care m-am dus întâi la Cuşca Elefanţilor Un bărbat ciudat care desena acolo şi-a acoperit secretos mapa şi s-a tras îndărăt când m-am apropiat Sprijinindu-mă de bara ţarcului am observat acest comportament bizar repetându-se din nou ori de câte ori veneau alţi vizitatori, până când bărbatul se află din nou lângă mine Enervat de presupunerea lui că aş fi câtuşi de puţin interesat de desenul lui amărât, mi-am lungit gâtul peste umărul lui, fluturându-mi aparatul de fotografiat aproape de chipul său — Poate că ar trebui să te apuci de fotografiat, i-am zis vesel A mormăit ceva şi s-a tras deoparte Uite unul pentru doctorul Kindermann, mi-am zis Un ţicnit cu acte în regulă La orice fel de spectacol sau expoziţie, oamenii sunt întotdeauna cei care îţi oferă cel mai interesant spectacol Abia după încă cincisprezece minute l-am zărit pe Bruno Părea să nu observe nimic, nici pe mine, nici elefanţii, în timp ce mergea ţinând sub braţ micuţa geantă Gerson în care erau banii L-am lăsat să ia un avans considerabil şi după aceea l-am urmat În faţa sectorului Păsări, o clădire mică din cărămidă şi scândură, acoperită de iederă, care arăta mai degrabă ca o pivniţă pentru bere, de la ţară, decât ca un adăpost pentru păsări sălbatice, Bruno se opri, privi în jur şi apoi aruncă geanta în coşul de gunoi de lângă o bancă Apoi se îndreptă repede spre est, în direcţia staţiei pe care şi-o alesese de la ieşirea spre Canalul Landwehr Vizavi de sectorul Păsări se afla un maldăr înalt de piatră de gresie, habitatul unei turme de oi cu coamă Potrivit ghidului, era unul dintre punctele de interes din Zoo, dar mi-am spus că arăta mult prea teatral ca să fie o bună imitaţie a locului în care acele animăluţe care se agitau în trap mărunt ar fi trăit în sălbăticie Era mai degrabă ceva ce ai fi găsit în decorul trivial de încărcat al unei producţii Parsifal, dacă un astfel de lucru e omeneşte posibil Am întârziat acolo o vreme, citind despre oi şi în cele din urmă făcând câteva poze acestor animale total neinteresante În spatele Stâncii oilor se găsea un turn de observaţie de pe care se putea vedea în faţa sectorului Păsări şi de fapt toată Grădina Zoologică, şi mi-am zis că ăia 10 pfenigi pentru a urca păreau nişte bani cheltuiţi cu chibzuială de către oricine ar fi vrut să se asigure că nu e pe cale să cadă într-o capcană Cu acest gând în minte mă îndepărtam pe un traseu sinuos de sectorul Păsări către lac, când îşi făcu apariţia, din partea cea mai îndepărtată a Casei păsărilor, un puşti de vreo optsprezece ani, cu părul negru şi purtând o jachetă sport gri Fără ca măcar să se uite în jur, scoase repede geanta Gerson din coşul de gunoi şi o aruncă într-o altă geantă, una de la magazinul Ka-De-We, apoi trecu rapid pe lângă mine, iar eu, după un interval de timp rezonabil, m-am luat după el În faţa adăpostului în stil maur pentru antilope, tânărul se opri puţin lângă un grup de centauri din bronz aflat acolo, iar eu, lăsând impresia cuiva care s-a adâncit în ghidul turistic, am mers drept la Templul chinezesc unde, ascuns privirii de câţiva oameni, m-am oprit şi l-am urmărit cu coada ochiului O luă iar din loc şi am bănuit că se îndreaptă spre Acvariu şi spre ieşirea din partea de sud Peştii erau ultimul lucru pe care te-ai fi aşteptat să-l vezi în clădirea imensă care leagă Grădina Zoologică de Budapester Strasse Un iguanadon se înălţa, cu un aspect de prădător, lângă uşa deasupra căreia se afla capul unui alt dinozaur În rest, pereţii Acvariului erau acoperiţi cu scene murale în relief care înfăţişau tot felul de creaturi preistorice care ar fi putut înghiţi chiar şi un rechin întreg Aceste decoraţiuni erau, de fapt, preferabile celorlalţi locatari ai acvariului, reptilele Văzând cum omul meu dispare pe uşa din faţă şi dându-mi seama că i-ar fi fost foarte uşor să se facă pierdut în interiorul întunecos al Acvariului, am grăbit pasul Ajuns înăuntru, am înţeles că nu era doar posibil, ci chiar foarte probabil să-mi scape, căci mulţimea de vizitatori făcea să-mi fie greu să văd încotro o luase Luând în considerare varianta cea mai rea, m-am grăbit spre uşa cealaltă, care dădea în stradă, şi fu cât pe ce să mă ciocnesc de puşti atunci când el se îndepărtă de lângă un acvariu în care se găsea ceva care arăta mai degrabă ca o mină plutitoare decât ca un peşte Preţ de câteva secunde, se opri nehotărât la baza scărilor mari din marmură care duceau sus la reptile, după care merse spre ieşire, părăsind Acvariul şi Grădina Zoologică În stradă, pe Budapester Strasse, m-am ţinut în spatele unui grup de elevi până am ajuns pe Ansbacher Strasse, unde m-am descotorosit de ghid, mi-am pus pe mine impermeabilul pe care-l ţinusem în mână şi mi-am răsucit în sus borul pălăriei Micile modificări ale înfăţişării sunt esenţiale când urmăreşti pe cineva Asta, plus rămânerea în spaţii deschise, la vedere Numai când începi să te piteşti pe lângă ziduri omul tău începe să devină bănuitor Doar că tipu’ ăsta nu s-a uitat nici măcar o dată în urma sa când a tăiat-o prin Wittenberg Platz şi a intrat pe uşa principală de la Kaufhaus des Westens, sau Ka-De-We, cel mai mare magazin universal din Berlin Crezusem că folosise cealaltă geantă doar ca să deruteze vreun urmăritor, pe cineva care ar fi putut să stea la una dintre ieşiri în aşteptarea unui bărbat cu o geantă Gerson în mână, dar acum mi-am dat seama că era vorba şi despre un schimb Berăria de la etajul trei al magazinului era plină de consumatorii de la ora prânzului, care stăteau apatici în faţa farfuriilor cu cârnaţi şi a halbelor cu bere, înalte cât nişte veioze Tânărul care ducea banii rătăci printre mese ca şi cum s-ar fi uitat după cineva anume şi în cele din urmă se aşeză în faţa unui bărbat îmbrăcat în costum albastru, care stătea singur Puse geanta cu bani lângă una identică aflată pe pardoseală Am găsit o masă liberă, m-am aşezat astfel încât să-i văd şi am luat un meniu pe care m-am făcut că-l studiez Îşi făcu apariţia un chelner I-am zis că încă nu mă hotărâsem şi plecă Bărbatul în costum albastru se ridică, lăsă câteva monede pe masă şi, aplecându-se, luă de jos geanta cu banii Nici unul dintre ei nu spuse o vorbă Când tipul în costum ieşi din restaurant, m-am luat după el, respectând regula de bază a tuturor cazurilor în care e vorba de o răscumpărare: întotdeauna să te ţii după bani Cu portalul ei masiv, arcuit, şi turnurile gemene, ca nişte minarete, clădirea teatrului Metropol din Nollendorfplatz avea un aer monolitic, aproape bizantin La baza marilor contraforţi ieşeau în relief vreo douăzeci de nuduri – părea să fie locul ideal în care să-ţi încerci mâna într-un cadru de sacrificiu virginal Pe partea dreaptă a teatrului se afla o poartă uriaşă din lemn şi, dincolo de ea, parcarea mare cât un teren de fotbal, care se înfunda în spatele câtorva clădiri înalte de locuinţe Într-una dintre aceste clădiri l-am urmat pe Costum Albastru cu banii Am verificat numele de pe cutiile de scrisori din holul de la parter şi am fost încântat să descopăr că la apartamentul nr 9 locuia un anume K Hering L-am sunat apoi pe Bruno de la o cabină telefonică din staţia de U-Bahn de peste drum Când vechiul DKW al partenerului meu se opri la poarta de lemn, m-am urcat în dreapta şi am arătat spre cealaltă parte a parcării, aflată cel mai aproape de clădiri, unde mai erau încă vreo câteva locuri libere, cele din vecinătatea teatrului fiind deja ocupate de către cei care mergeau la spectacolul de la ora 8 — Aici locuieşte omu’ nostru, i-am spus La etajul al doilea, apartamentul 9 — Ai un nume? — Cel al amicului nostru de la clinică, Klaus Hering — Foarte frumos Cum arată tipu’? — Cam cât mine de înalt, subţire, dar cu muşchi, păr blond, ochelari fără ramă, la vreo treizeci de ani Când a intrat era îmbrăcat într-un costum albastru Dacă pleacă, vezi dacă te poţi strecura înăuntru să găseşti scrisorile de dragoste ale amorezilor Dacă nu, stai calm Mă duc să mă întâlnesc cu clienta pentru alte instrucţiuni Dacă are vreuna, sunt înapoi până la miezul nopţii Dacă nu, te eliberez din post mâine-dimineaţă la 6 Întrebări? Bruno scutură din cap — Vrei să o sun eu pe nevastă-ta? — Nu, mersi Katia s-a obişnuit de mult cu orele mele ciudate, Bernie Şi oricum, dacă nu sunt eu acolo, se mai destinde atmosfera Am mai avut o ceartă cu Heinrich, fiu-meu, când m-am întors de la Zoo — De data asta care-a mai fost baiul? — S-a dus pur şi simplu şi s-a înscris în brigada motorizată a Tineretului hitlerist Am ridicat din umeri: — Mai devreme sau mai târziu, tot ar fi fost nevoit să se înscrie în trupele regulate ale Tineretului hitlerist — Porcu’ ăsta mic nu trebuia să dea el fuga să li se alăture, măcar atâta Putea să aştepte dracului să fie luat de ei, ca restul băieţilor din clasa lui — Ei, şi tu, haide, priveşte partea bună a lucrurilor Or să-l înveţe să conducă şi să se ocupe de un motor Or să-l transforme într-un nazist, desigur, da’ cel puţin va fi un nazist care se pricepe la ceva Stând pe bancheta din spate a taxiului care mă ducea înapoi în Alexanderplatz, unde-mi lăsasem maşina, am meditat la faptul că perspectiva ca fiul său să dobândească o calificare în mecanică nu era, probabil, cine ştie ce consolare pentru un bărbat care, la vârsta pe care o avea Heinrich acum, fusese campion de juniori la ciclism Şi avea dreptate într-o privinţă: Heinrich era cu adevărat un porc mic Nu am sunat-o pe Frau Lange ca s-o anunţ că merg la ea şi, deşi era de-abia ora 8 când am ajuns pe Herbertstrasse, casa părea întunecată şi neprimitoare, ca şi cum cei care locuiau acolo ar fi fost plecaţi sau s-ar fi dus deja la culcare Dar ăsta e unul dintre aspectele cele mai pozitive ale acestei profesii Dacă ai descâlcit cazul, atunci eşti întotdeauna sigur de o primire călduroasă, indiferent cât de nepregătiţi sunt pentru sosirea ta Am parcat maşina, am urcat treptele de la uşa de la intrare şi am tras de clopoţel Aproape imediat, prin geamul de deasupra uşii s-a văzut o lumină şi după vreun minut uşa s-a deschis, dând la iveală chipul posomorât al tuciuriei — Dumneata ştii cât e ceasu’? — Abia a trecut de 8, i-am zis În toate teatrele din Berlin se ridică acum cortinele, cei care iau cina în restaurante se uită prin meniu şi mamele se gândesc că ar cam fi timpul ca odraslele lor să meargă la culcare Frau Lange e acasă? — Nu e îmbrăcată să primească vizitatori domni — Păi, nu-i nimic Nu i-am adus nici flori, nici bomboane de ciocolată, şi cu siguranţă nu sunt un domn — Aici adevărat grăieşti — Asta era o glumă care nu costă nimic Aşa, ca să te binedispun îndeajuns încât să faci ce ţi se spune Aici e vorba de afaceri, afaceri urgente, şi cred că doamna va dori să mă vadă sau să ştie motivul pentru care nu am fost primit înăuntru Aşa că de ce nu te duci tu fuguţa să-i spui că sunt aici? Am aşteptat în aceeaşi cameră pe sofaua cu delfini sculptaţi Nu mi-a plăcut mai mult a doua oară, mai ales că acum era acoperită cu păr de la o pisică enormă care dormea întinsă pe o pernă sub o comodă lungă de stejar Încă îmi mai pescuiam firele de păr de pe pantaloni când Frau Lange intră în încăpere Era îmbrăcată cu un capot din mătase verde care-i lăsa la vedere partea de sus a sânilor mari, precum cocoaşele gemene ale unui monstru marin roz; avea papuci asortaţi şi ţinea între degete o ţigară neaprinsă Câinele stătea apatic lângă călcâiele ei cu plasturi pentru bătături, cu nasul încreţit de mirosul pătrunzător de lavandă englezească pe care-l lăsa în urmă, ca pe un boa de pene, corpul lui Frau Lange Vocea ei era chiar mai masculină decât mi-o aminteam: — Spune-mi că Reinhard nu are nici o legătură cu asta, zise ea pe un ton care nu admitea contrazicere — Absolut deloc, i-am confirmat Monstrul marin se lăsă un pic în jos când răsuflă uşurată: — Slavă Domnului Şi ştii cine mă şantajează, Herr Gunther? — Da Un bărbat care a lucrat la clinica lui Kindermann Un infirmier pe nume Klaus Hering Presupun că numele nu vă spune mare lucru, dar Kindermann a fost nevoit să-l concedieze cu vreo două luni în urmă Bănuiala mea e că pe vremea când lucra acolo a furat scrisorile pe care fiul dumneavoastră i le-a scris lui Kindermann Ea se aşeză şi îşi aprinse ţigara: — Dar dacă îi purta pică lui Kindermann, ce treabă a avut cu mine? — Merg doar pe supoziţii, să ştiţi, dar aş zice că are mare legătură cu averea dumneavoastră Kindermann e bogat, dar mă îndoiesc că are măcar a zecea parte din cât deţineţi dumneavoastră, Frau Lange Mai mult, probabil că mare parte din averea lui e băgată în clinica aia Are, de asemenea, destui prieteni în SS, aşa că se prea poate ca Hering să-şi fi spus că e mai sigur să vă strângă pe dumneavoastră cu uşa Pe de altă parte, s-ar putea să fi încercat deja cu Kindermann şi să fi eşuat Fiind psihoterapeut, el ar putea foarte uşor să explice scrisorile de la fiul dumneavoastră ca fiind fanteziile unui fost pacient La urma urmei, nu e ceva neobişnuit ca un pacient să ajungă să se ataşeze de medicul său, chiar dacă e atât de demn de dispreţ cum e Kindermann — L-ai cunoscut? — Nu, dar asta e ceea ce am auzit de la o parte din personalul care lucrează la clinică — Înţeleg Ei, şi acum? Ce urmează? — Din câte ţin minte, aţi spus că asta rămâne să hotărască fiul dumneavoastră — Bine Presupunând că el vrea ca dumneata să te ocupi în continuare de această problemă La urma urmei, ai rezolvat repede treaba până acum Care ar fi pasul următor pe care l-ai face? — Chiar în acest timp, partenerul meu, Herr Stahlecker, îl ţine sub observaţie pe amicu’ Hering la apartamentul lui de pe Nollendorfplatz De îndată ce Hering iese în oraş, Herr Stahlecker va încerca să pătrundă înăuntru şi să vă recupereze scrisorile După aia, aveţi trei posibilităţi Una ar fi să uitaţi toată povestea asta Alta ar fi aceea că puteţi da afacerea în grija poliţiei, caz în care vă expuneţi riscului ca Hering să facă acuzaţii la adresa fiului dumneavoastră Şi mai puteţi şi să aranjaţi ca Hering să-şi ia o papară pe spinare Nu prea severă, mă înţelegeţi, dar destul cât să-l sperie şi să-l înveţe minte Personal, eu întotdeauna sunt în favoarea celei de a treia posibilităţi Cine ştie? Ar putea chiar să ducă la recuperarea unei părţi din banii dumneavoastră — O, mi-ar plăcea să pun mâna pe nemernicul ăla — Mai bine lăsaţi genul ăsta de treabă pe mâinile mele, bine? O să vă sun mâine şi-mi veţi putea spune atunci ce aţi hotărât împreună cu fiul dumneavoastră Cu puţin noroc, până atunci s-ar putea ca noi să fi recuperat şi scrisorile Nu a fost nevoie să mi se forţeze mâna ca să accept băutura pe care mi-a oferit-o ca să sărbătorim Era un brandy excelent care trebuia savurat niţel Dar eram obosit şi atunci când ea şi monstrul marin mi s-au alăturat pe sofa am simţit că era timpul să plec Pe vremea aia locuiam într-un apartament mare de pe Fasanenstrasse, un pic mai la sud de Kurfürstendamm şi la o aruncătură de băţ de toate teatrele şi restaurantele mai bune în care nu mergeam niciodată Era o stradă liniştită şi frumoasă, cu portaluri albe şi atlanţi care susţineau faţade elaborate pe umerii lor musculoşi Nu era ieftin Dar apartamentul ăla şi partenerul meu fuseseră singurele două luxuri pe care mi le permisesem în doi ani Primul dintre ele a fost mult mai plin de succes pentru mine decât al doilea Un hol impresionant, având mai multă marmură decât altarul de la Pergamon, ducea la al doilea etaj, unde aveam un apartament ale cărui camere aveau tavane la fel de înalte ca vagoanele tramvaielor Arhitecţii şi constructorii germani nu s-au zgârcit niciodată Cum picioarele mă dureau precum o iubire aflată la începuturi, am făcut o baie fierbinte Am zăcut în cadă mult timp, uitându-mă în gol la fereastra din sticlă colorată care era suspendată de tavan în unghiuri drepte şi care servea, oarecum redundant, la a oferi un fel de divizare estetică a zonelor mai înalte ale sălii de baie Niciodată nu am încetat să fiu nedumerit de posibilul motiv care dusese la construirea ei Dincolo de fereastra băii, o privighetoare stătea în copacul solitar, dar impunător, din curte Am simţit că am mai multă încredere în cântecul ei simplu decât în cel pe care-l cânta Hitler M-am gândit că era genul de comparaţie simplistă după care s-ar fi dat în vânt partenerul meu cel fumător de pipă 5 Marţi, 6 septembrie Soneria de la intrare sună în întuneric Ameţit de somn, m-am întins să iau ceasul deşteptător de pe noptieră Arăta 4:30 şi mai era încă o oră până să trebuiască să mă trezesc Soneria sună din nou, numai că de data asta păru şi mai insistentă Am aprins lumina şi am ieşit în hol — Cine e? am întrebat, deşi ştiam foarte bine că, în general, numai cei de la Gestapo aveau o plăcere grozavă să-i deranjeze pe oameni când dormeau — Haile Selassie, îmi răspunse o voce Cine dracu’ crezi că e? Haide, Gunther, mişcă-te şi deschide uşa, că n-avem toată noaptea la dispoziţie Da, deci era Gestapoul Nu încăpea nici o îndoială, şcoala lor de bune maniere era inconfundabilă Am deschis uşa şi am lăsat să treacă valvârtej pe lângă mine doi tipi, nişte butoaie de bere purtând pălării şi trenciuri — Îmbracă-te, îmi zise unul Ai o întâlnire — Rahat, va trebui să am o vorbă cu secretara aia a mea, am căscat eu Am uitat cu desăvârşire de asta — Ce nostim eşti, zise celălalt — Ce, asta numeşte Heydrich o invitaţie prietenească? — Păstrează-ţi comentariile pentru tine, bine? Şi acu’ trage-ţi nişte haine pe tine, ca să nu te luăm dracului în pijamale M-am îmbrăcat cu grijă, alegând cel mai ieftin costum „pădurar german” pe care-l aveam şi o pereche de pantofi vechi Mi-am umplut buzunarele cu ţigări Mi-am luat chiar şi un exemplar din Berlin Veranschaulichte Nachrichten (Berlin – Ştiri ilustrate) Când Heydrich te invită la micul dejun, întotdeauna cel mai bine e să fii pregătit pentru o vizită lipsită de confort şi, cel mai probabil, pe termen nedefinit Chiar la sud de Alexanderplatz, pe Dircksenstrasse, Prezidiul Poliţiei Imperiale şi Tribunalul Penal Central stăteau faţă în faţă într-o confruntare deloc uşoară: conducerea administrativă a puterii judecătoreşti împotriva justiţiei Era ca şi cum doi luptători de categorie grea s-ar fi aflat umăr la umăr la începutul unei lupte, fiecare încercând să-l doboare pe celălalt doar fixându-l cu privirea Dintre cele două instituţii, Alex, cunoscută şi sub numele de „Tristeţea cenuşie”, avea o înfăţişare mai brutală, dată fiind arhitectura de fortăreaţă gotică, la fiecare colţ cu câte un turn în formă de dom şi cu alte două turnuri mai mici deasupra zidurilor din faţă şi din spate Ocupând o suprafaţă de puţin peste un hectar şi jumătate, era, dacă nu o lecţie de arhitectură, cel puţin o lecţie de forţă Clădirea un pic mai mică în care se afla Tribunalul Central berlinez avea şi un aspect mai plăcut Faţada ei din gresie, în stil neobaroc, avea un „ceva” mai subtil şi mai inteligent decât rivala sa Nu se putea spune care dintre aceşti giganţi era mai probabil să se dovedească a ieşi învingător, dar când ambii luptători au fost mituiţi ca să se lase învinşi, nu mai are nici un sens să rămâi şi să asişti la finalul partidei Se iveau zorii când maşina trase în curtea centrală de la Alex Era încă mult prea devreme pentru mine ca să mă întreb de ce m-o fi adus Heydrich aici, în loc să mă ducă la Sipo, la sediul central al Serviciilor Secrete de pe Wilhelmstrasse, acolo unde Heydrich îşi avea propriul birou Cele două escorte ale mele mă conduseră într-o cameră de interogatoriu şi mă lăsară singur Din camera alăturată se auzeau ţipete şi asta îmi dădu un subiect de gândire Nenorocitul de Heydrich Nu făcea niciodată ceva aşa cum te-ai fi aşteptat Mi-am scos o ţigară şi mi-am aprins-o nervos Cu ţigara arzând în colţul gurii uscate, m-am ridicat şi am mers până la fereastra murdară Nu vedeam decât tot alte ferestre, întocmai ca a mea, iar în vârful acoperişului antena de la staţia radio a poliţiei Mi-am stins ţigara în cutia de cafea Mexiko Mischung care servea drept scrumieră şi m-am aşezat din nou la masă Se aşteptau să încep să mă neliniştesc Voiau să le simt puterea În felul ăsta, Heydrich avea să mă găsească cu atât mai dispus să fiu de acord cu el atunci când în cele din urmă se hotăra să-şi facă apariţia Probabil că încă dormea dus în patul său Dacă asta se aşteptau să simt, am decis să fac pe dos Aşa că, în loc să-mi rod unghiile pe post de mic dejun şi să-mi tocesc pingelele pantofilor ieftini umblând de colo până colo prin încăpere, am încercat o tehnică de autorelaxare sau cum îi zicea doctorul Meyer: cu ochii închişi, respirând adânc pe nas, cu mintea concentrată asupra unei forme simple, am reuşit să rămân calm Atât de calm, că nici măcar nu am auzit uşa După o vreme, am deschis ochii şi am dat nas în nas cu poliţaiul care intrase Clătină încet din cap: — Măi să fie, ce sânge rece ai, zise el, luându-mi revista — Nu-i aşa? Mi-am privit ceasul de la mână Trecuse o jumătate de oră — Da’ ştiu că nu te-ai grăbit deloc, am remarcat — Aşa am făcut? Îmi cer scuze Mă bucur că nu te-ai plictisit Că văd că te aşteptai să stai aici o vreme — Nu aşa se aşteaptă toată lumea? am ridicat eu din umeri, uitându-mă la un furuncul cât o piuliţă de la roată care se freca de marginea gulerului său unsuros Când vorbi, glasul lui avea un ton grav, bărbia cu cicatrice lăsându-i-se în pieptul larg ca la un tenor de cabaret: — Văd că le ştii pe toate, zise el Că doar eşti detectiv particular, nu? Un afurisit de isteţ de profesie Te superi dacă întreb cam cât câştigă ăştia ca tine? — Da’ de ce, nu mai primeşti mită suficient de des? Auzind asta, zâmbi forţat — Mă descurc binişor, i-am răspuns — Nu te apasă singurătatea? Adică, doar ai fost poliţist aici, ai avut prieteni — Nu mă face să râd Am un partener la firmă, aşa că nu duc lipsă de un umăr prietenesc pe care să plâng, atât cât am nevoie, bine? — A, da Parteneru’ tău E vorba de Bruno Stahlecker, nu-i aşa? — Exact Aş putea să-ţi dau adresa lui dacă vrei, dar am impresia că e însurat — Bine, Gunther Ai demonstrat că nu eşti speriat Nu e nevoie să faci un spectacol din asta Ai fost ridicat la 4:30 Acum e 7 — Când vrei să ştii ora exactă, întrebi un poliţist — dar încă nu ai întrebat pe nimeni de ce te afli aici — Credeam că despre asta vorbim — Zău? Presupune că eu habar n-am Asta n-ar trebui să fie prea greu pentru un isteţ ca tine Ce ziceam noi? — Rahat, uite ce e, ăsta e spectacolul tău, nu al meu, aşa că să nu te aştepţi să ridic eu cortina şi să mă ocup de nenorocitele de lumini Continuă cu rolu’ tău, eu doar voi încerca să râd şi să aplaud la momentele potrivite — Prea bine, zise el şi tonul i se înăspri Unde ai fost azi-noapte? — Acasă — Ai un alibi? — Da Ursuleţul meu de pluş Eram în pat, dormeam — Şi înainte de asta? — M-am văzut cu un client — Poţi să-mi spui cine? — Ştii ce? Nu-mi place chestia asta După ce anume dăm cu năvodul? Spune-mi chiar acum sau nu mai scot nici o vorbuliţă — Îl avem pe partenerul tău jos — Ce e suspectat că ar fi făcut? — Ce a făcut e că s-a lăsat ucis Am scuturat din cap: — Ucis? — Omorât, ca să fiu mai exact Aşa-i spunem de obicei în asemenea circumstanţe — Fir-ar să fie, am zis închizând din nou ochii — Asta e rolul meu, Gunther Şi mă aştept să mă ajuţi cu cortina şi cu luminile Mă împunse cu arătătorul în piept; — Aşa că vreau să aud naibii nişte răspunsuri, da? — Nenorocitule! Doar nu crezi că aş avea ceva de-a face cu asta, nu? Isuse, eu eram singurul prieten pe care-l avea Când tu şi toţi drăguţii tăi de amici de aici din Alex aţi reuşit să-l mutaţi pe un post la mama naibii în Spreewald, eu am fost ăla care a sărit la interval pentru el Eu am fost ăla care a considerat că, în ciuda lipsei lui bizare de entuziasm faţă de nazişti, era încă un poliţist bun Am clătinat din cap cu amărăciune şi am înjurat din nou — Când l-ai văzut ultima dată? — Aseară, pe la 8 L-am lăsat în parcarea din spate de la Metropol, în Nollendorfplatz — Lucra? — Da — Ce anume făcea? — Pândea pe cineva Nu, ţinea pe cineva sub observaţie — Cineva care lucra la teatru sau pe cineva care locuia în apartamentele de acolo? Am aprobat din cap — Ce apartament? — Nu pot să-ţi spun Cel puţin, nu înainte să discut cu clientul meu — Despre care nu poţi să-mi spui nimic, normal Cine te crezi, vreun popă? E vorba de o crimă, Gunther Nu vrei să-l prinzi pe cel care l-a omorât pe partenerul tău? — Tu ce crezi? — Cred că ar trebui să iei în considerare posibilitatea ca, în situaţia dată, clientul tău să aibă vreo legătură cu asta Şi să presupunem că zice: „Herr Gunther, îţi interzic să discuţi cu poliţia despre această afacere nefericită” Unde ajungem aşa? Clătină din cap şi adăugă: — Pe dracu’, nu facem nici o înţelegere, Gunther, îmi spui mie sau îi vei spune judecătorului Se ridică şi se îndreptă spre uşă: — Ţine numai de tine Mai gândeşte-te, nu e nici o grabă Eu nu mă grăbesc nicăieri Închise uşa după el, lăsându-mă cu sentimentul de vinovăţie pentru faptul că le dorisem răul lui Bruno şi pipei lui inofensive După vreo oră, uşa se deschise şi un ofiţer superior din SS intră în încăpere — Chiar mă întrebam când o să-ţi faci apariţia, i-am spus Arthur Nebe oftă şi clătină din cap: — Îmi pare rău de Stahlecker Era un om bun Vrei, desigur, să-l vezi Îmi făcu semn să-l urmez, adăugând: — Iar după aia, mă tem că va trebui să te vezi cu Heydrich Dincolo de un birou urmat de o sală de autopsie în care un medic patolog lucra deasupra cadavrului unei adolescente, se găsea o sală lungă, răcoroasă, cu şiruri de mese întinzându-se în fata mea Pe câteva dintre ele zăceau corpuri omeneşti, unele dezgolite, altele acoperite cu cearşafuri, iar altele, ca al lui Bruno, încă îmbrăcate şi părând mai degrabă nişte obiecte de la bagaje pierdute decât aducând cu ceva omenesc M-am apropiat şi am aruncat o privire lungă, pătrunzătoare, partenerului meu mort Partea din faţă a cămăşii sale arăta de parcă şi-ar fi vărsat pe piept o sticlă întreagă cu vin roşu, iar gura îi era larg deschisă, de parcă fusese înjunghiat în timp ce stătea pe scaunul unui dentist Sunt multe modalităţi de a scăpa de un parteneriat, dar nici una nu e la fel de permanentă ca aceasta — Nici nu ştiam că purta proteză, am remarcat absent, zărind sclipirea a ceva metalic în gura lui Bruno A fost înjunghiat? — O singură dată, până în inimă Legiştii cred că de sub coaste şi în sus prin stomac I-am ridicat fiecare dintre mâini şi le-am inspectat cu atenţie, remarcând: — Nu există tăieturi care să indice că s-ar fi apărat Unde l-au găsit? — În parcarea de la Teatrul Metropol, zise Nebe I-am deschis jacheta, observând că tocul pentru armă pe care-l purta prins de umăr era gol, şi apoi i-am desfăcut nasturii de la cămaşă, care era încă lipicioasă din cauza sângelui, pentru a mă uita la rană Era greu de spus până nu o curăţau puţin, dar ce se vedea la suprafaţă părea sfâşiat, ca şi cum cuţitul ar fi fost răsucit înăuntru — Indiferent cine a făcut asta, se pricepea să omoare un om cu cuţitul, am zis Arată ca o rană de baionetă Am oftat şi am clătinat din cap: — Am văzut destul Nu e nevoie ca soţia lui să treacă prin asta, fac eu identificarea oficială a cadavrului Ea a aflat? Nebe ridică din umeri: — Nu ştiu Pornind înapoi prin sala de autopsie, adăugă: — Însă presupun că îi va spune cineva destul de curând Patologul, un tip tânăr cu o mustaţă mare, se oprise din autopsierea cadavrului fetei ca să fumeze Sângele de pe mâna lui înmănuşată pătase hârtia ţigării şi avea o mică pată roşie pe buza de jos Nebe se opri şi privi scena din faţa sa cu ceva mai mult decât un simplu dezgust — Ei? întrebă el vădit supărat Încă una? Patologul suflă fumul cu încetineală şi se strâmbă: — În această etapă de început, aşa pare, răspunse el Are pe ea toate accesoriile corespunzătoare — Înţeleg Era cât se poate de evident că Nebe nu dădea prea mulţi bani pe tânărul patolog Îi spuse: — Nădăjduiesc că raportul dumitale va fi mult mai detaliat decât ultimul Ca să nu zic mult mai exact Se răsuci apoi brusc şi se îndepărtă repede, adăugând tare peste umăr: — Şi să te asiguri că-l voi avea cât mai curând posibil În maşina de serviciu a lui Nebe, în drum spre Wilhelmstrasse, l-am întrebat ce fusese cu faza aia din sala de autopsie — Prietene, cred că tocmai eşti pe cale de a afla, îmi răspunse el Sediul SD-ului lui Heydrich, Serviciul de Securitate, aflat la nr 102 pe Wilhelmstrasse, părea destul de inofensiv pe dinafară Elegant, chiar La fiecare dintre capetele unui şir de coloane ionice se găsea câte o lojă cu două etaje şi o arcadă care ducea spre curtea din spate O perdea de copaci îngreuna vederea asupra a ceea ce se afla dincolo şi numai prezenţa a două santinele îţi indica faptul că acolo se afla o clădire oficială Am intrat cu maşina pe poartă, pe lângă o peluză îngrijită, de mărimea unui teren de tenis, mărginită de gard viu, şi ne-am oprit în faţa unei clădiri frumoase cu trei etaje, cu ferestre arcuite, mari cât nişte elefanţi Nişte sturmtruppen-i se repeziră să deschidă portierele şi am coborât din maşină Interiorul nu era chiar ceea ce mă aşteptasem să văd în sediul Sipo Am stat puţin într-un hol al cărui element central era o scară cu ornamente aurite, decorată cu cariatide în mărime naturală, şi cu candelabre imense M-am uitat la Nebe, sugerându-i din sprâncene că eram impresionat favorabil — Nu-i rău, nu? zise el şi, luându-mă de braţ, mă conduse la glasvandul care dădea spre o grădină magnifică Dincolo de ea, către vest, se putea zări silueta modernă a clădirii Europa Haus a lui Gropius, în vreme ce spre nord se vedea bine aripa sudică a sediului Gestapoului de pe Prinz Albrecht Strasse Aveam motive întemeiate să o recunosc, căci fusesem cândva reţinut acolo la ordinul lui Heydrich (vezi Toporaşi de martie, prima carte din trilogia Berlin noir) În acelaşi timp, să faci diferenţa dintre SD – sau Sipo, cum mai era numit Serviciul de Securitate – şi Gestapo era o problemă foarte delicată, chiar şi pentru unii dintre cei care lucrau pentru aceste două instituţii Atât cât pricepeam eu distincţia dintre ele, erau exact ca specialităţile de bockwurst şi frankfurter: fiecare cu denumirea lui, dar arătând la fel şi având acelaşi gust Ceea ce era uşor de înţeles era faptul că Heydrich se descurcase foarte bine în propriu-i interes alegându-se cu palatul Prinz Albrecht Poate chiar mai bine decât prezumtivul său şef, Himmler, care ocupa acum clădirea de lângă sediul Gestapoului, fostul hotel Prinz Albrecht Strasse Fără îndoială, vechiul hotel, numit acum SS-Haus, era mai mare decât palatul, numai că, exact ca şi în cazul cârnăciorilor, gustul e rareori legat de mărime L-am auzit pe Arthur Nebe lovind din călcâie şi, întorcându-mă, am văzut că prinţul încoronat al terorii din cadrul Reichului ni se alăturase lângă fereastră Înalt, slab ca un schelet, cu faţa prelungă şi palidă lipsită de expresie, precum un mulaj din ipsos, cu degetele-i reci de Moş Gerilă strânse la spate, pe care-l ţinea drept ca un băţ, Heydrich privi pe fereastră câteva clipe fără să se adreseze vreunuia dintre noi La un moment dat, zise: — Haideţi, domnilor, e o zi foarte frumoasă, să ne plimbăm un pic Deschizând glasvandul, ne conduse în grădină şi am băgat de seamă ce tălpi mari avea şi cât de crăcănate îi erau picioarele, ca şi cum ar fi călărit mult, iar dacă insigna argintie Reiter-SS, ce o purta, avea vreo legătură cu realitatea, probabil chiar aşa şi era La aer curat şi în lumina soarelui, păru să devină mai plin de însufleţire, asemenea unei reptile — Aceasta a fost reşedinţa de vară a lui Friedrich Wilhelm I, spuse el pe un ton exaltat Iar mai recent, Republica a folosit-o pentru oaspeţi de seamă, precum regele Egiptului sau premierul britanic Mă refer, desigur, la Ramsay MacDonald, nu la idiotul ăla cu umbrelă Cred că e unul dintre cele mai frumoase palate vechi Mă plimb adesea pe aici Grădina asta leagă sediul Sipo de cel al Gestapoului, aşa că de fapt îmi este foarte la îndemână Şi e frumoasă mai ales în această perioadă a anului Aveţi grădină, Herr Gunther? — Nu Mi s-a părut întotdeauna că necesită prea multă muncă Când mă opresc din treburi, exact asta fac – nu muncesc, nu mă apuc de săpat într-o grădină — Păcat La mine acasă, în Schlactensee, avem o grădină frumoasă care are şi teren de crichet E vreunul dintre dumneavoastră familiarizat cu acest joc? — Nu, i-am răspuns noi la unison — E un joc interesant Cred că e foarte popular în Anglia Oferă o metaforă interesantă pentru noua Germanie Legile nu sunt decât nişte portiţe de crichet prin care trebuie conduşi oamenii, folosind diferite grade de forţă Dar nu poate exista mişcare fără crosă – crichetul este cu adevărat un joc perfect pentru un poliţist Nebe îl aprobă dând gânditor din cap, iar Heydrich păru încântat de această comparaţie Începu să vorbească nestingherit Pe scurt – despre unele dintre lucrurile pe care le detesta – francmasonii, catolicii, martorii lui Iehova, homosexualii şi amiralul Canaris, şeful Abwehr-ului, şi pe larg – despre unele dintre lucrurile care-i făceau plăcere – pianul şi violoncelul, scrima, cluburile de noapte preferate şi familia lui — Ştiţi, noua Germanie, zise el, nu înseamnă altceva decât stoparea declinului familiei şi realizarea unei comuniuni de sânge la nivel naţional Lucrurile se schimbă De exemplu, acum nu mai sunt decât 22 787 de prostituate în Germania, cu 5 500 mai puţine decât la începutul anului Sunt mai multe căsătorii, mai multe naşteri şi s-au redus la jumătate divorţurile S-ar putea să mă întrebaţi, pe bună dreptate, de ce e atât de importantă familia pentru Partid Păi, o să vă spun de ce Copiii Cu cât sunt mai buni copiii noştri, cu atât e mai bun viitorul Germaniei Aşa că atunci când ceva îi ameninţă pe copiii aceia, trebuie să acţionăm de îndată Mi-am scos o ţigară şi am devenit atent Părea să ajungă, în sfârşit, la miezul discuţiei Ne-am oprit în dreptul unei bănci din parc şi ne-am aşezat, eu între Heydrich şi Nebe, ficatul de pui din sendvişul de pâine neagră — Dumitale nu-ţi plac grădinile, zise el gânditor Dar copiii îţi plac? — Îmi plac — Bine După părerea mea intimă, este esenţial să-ţi placă de ei, atunci când faci ce facem noi – chiar dacă lucrurile pe care trebuie să le facem sunt grele pentru că ni se par neplăcute – căci altfel nu am putea să găsim nici un mod prin care umanitatea noastră să se manifeste Înţelegi ce vreau să spun? Nu eram prea sigur că pricepeam, dar am dat totuşi aprobator din cap — Pot să fiu sincer cu dumneata? Aşa, confidenţial? — Vă rog — Un maniac e liber pe străzile Berlinului, Herr Gunther Am ridicat din umeri: — Nu atât de mult încât să observi, i-am răspuns Heydrich scutură nerăbdător din cap: — Nu, nu mă refer la vreun SA care bate un evreu bătrân Mă refer la un ucigaş A violat şi a omorât patru tinere germane în tot atâtea luni — N-am văzut nimic prin ziare despre asta Heydrich râse: — Ziarele tipăresc ceea ce le spunem noi să tipărească, iar asupra acestei ştiri există embargo — Graţie lui Streicher şi a fiţuicii sale antisemite, nu ar fi făcut decât ca vina să fie aruncată pe seama evreilor, explică Nebe — Exact, întări Heydrich Ultimul lucru pe care-l doresc este declanşarea în oraşul ăsta a unei revolte antievreieşti Aşa ceva ofensează simţul meu de ordine publică Mă ofensează ca poliţist Atunci când chiar vom decide să scăpăm de evrei, va fi aşa cum trebuie, nu folosind o gloată Sunt şi implicaţii economice aici Acum două săptămâni, nişte idioţi din Nürnberg s-au hotărât să şteargă de pe faţa pământului o sinagogă – una care întâmplător era asigurată pentru o sumă mare la o companie germană de asigurări I-a costat mii de mărci să plătească despăgubirea Aşa că, vezi dumneata, revoltele rasiale sunt cât se poate de dăunătoare afacerilor — Şi atunci, de ce îmi spuneţi mie? — Vreau ca nebunul ăsta să fie prins, şi încă repede, Gunther Se uită cu înţeles la Nebe şi continuă: — În cea mai bună tradiţie Kripo, un bărbat, un evreu, a mărturisit deja crimele; numai că, de vreme ce mai mult ca sigur atunci când a avut loc ultima crimă el era reţinut, se pare că s-ar putea să fie de fapt nevinovat şi că un element mult prea zelos din preaiubita forţă poliţienească a lui Nebe pur şi simplu i-a înscenat acestui bărbat povestea asta, punându-i-o în cârcă În schimb, dumneata, Gunther, nu ai nici un fel de afinităţi rasiale sau politice Şi, mai mult decât atât, ai o experienţă considerabilă în domeniul anchetei criminalistice Căci la urma urmei, doar ai fost cel care l-a prins pe Gormann, strangulatorul, nu? Chiar dacă asta a fost acum zece ani, toată lumea îşi mai aminteşte încă de acest caz Făcu o pauză şi se uită drept în ochii mei – provocându-mi o senzaţie de total disconfort: — Cu alte cuvinte, te vreau înapoi, Gunther Înapoi în Kripo, pe urmele acestui nebun, înainte să apuce să omoare din nou Mi-am aruncat mucul de ţigară în boscheţi şi m-am ridicat Arthur Nebe m-a fixat cu un aer imparţial, aproape ca şi cum nu ar fi fost de acord cu dorinţa lui Heydrich ca eu să fac din nou parte din poliţie şi să conduc investigaţiile în locul unuia dintre oamenii săi Mi-am mai aprins o ţigară şi m-am gândit un moment: — Ce naiba, cu siguranţă mai sunt şi alţi poliţişti Ce ziceţi de ăla care l-a prins pe Kürten – Bestia din Düsseldorf? De ce nu-l luaţi pe el? — L-am verificat deja, zise Nebe S-ar părea că Peter Kürten s-a autodenunţat pur şi simplu Anterior acelui moment, ancheta nu a fost deloc una satisfăcătoare — Şi nu mai e nimeni altcineva? Nebe clătină din cap — Vezi, Gunther, tot la dumneata am ajuns, zise Heydrich Ca să fiu foarte sincer, mă îndoiesc că există un detectiv mai bun în toată Germania Am râs, clătinând din cap: — Sunteţi priceput Foarte priceput Ce discurs drăguţ despre copii şi despre familie, domnule general, dar amândoi ştim, desigur, că adevăratul motiv pentru care ţineţi ascunsă sub pălărie chestia asta e pentru că face ca moderna dumneavoastră forţă poliţienească să pară o gaşcă de incompetenţi E rău pentru ei, e rău şi pentru dumneavoastră Iar adevăratul motiv pentru care mă vreţi înapoi nu e faptul că eu sunt un detectiv aşa de bun, ci faptul că restul sunt nişte detectivi atât de slabi Singurele crime pe care actualul Kripo e capabil să le rezolve sunt chestii precum contaminarea rasială sau bancurile despre Führer Heydrich zâmbi, ca prins cu mâţa în sac, şi ochii i se îngustară: — Mă refuzi, Herr Gunther? — Aş vrea să fiu de ajutor, zău că aş vrea, dar sincronizarea temporală e proastă Vedeţi dumneavoastră, tocmai ce-am aflat că partenerul meu a fost omorât azi-noapte N-aveţi decât să mă consideraţi de modă veche, dar aş vrea să aflu cine l-a ucis În mod obişnuit, aş lăsa asta în sarcina băieţilor de la Brigada Omucideri, dar luând în considerare ceea ce tocmai mi-aţi spus, nu sună prea promiţător, nu? M-au acuzat cu toţii că eu l-aş fi ucis, aşa că, cine ştie, poate că mă vor obliga să semnez recunoaşterea faptei, caz în care voi fi nevoit să lucrez pentru dumneavoastră ca să scap de ghilotină — Normal că am auzit de nefericita moarte a lui Herr Stahlecker, zise el ridicându-se Şi desigur că vei dori să faci nişte investigaţii Dacă vreunul dintre oamenii mei îţi poate fi de folos, indiferent cât de incompetent este, te rog să nu eziţi Totuşi, presupunând pentru o clipă că acest impediment nu ar mai exista, care ar fi răspunsul dumitale? Am ridicat din umeri: — Cum bănuiesc că în cazul unui refuz mi-aş pierde autorizaţia de detectiv particular — Normal — permisul de portarmă, permisul de conducere — Fără îndoială că am găsi noi nişte pretexte — atunci probabil că aş fi obligat să accept — Excelent — Cu o singură condiţie — Doar spune-o — Ca pe durata anchetei să mi se dea gradul de Kriminalkommissar şi să mi se permită să conduc investigaţiile aşa cum cred eu de cuviinţă — Ia stai niţel, interveni Nebe Da’ vechiul tău grad de Inspektor ce are, nu e bun? — Lăsând la o parte salariul, zise Heydrich, fără îndoială că Gunther e dornic să fie cât mai puţin constrâns de amestecul ofiţerilor superiori Şi are dreptate, bineînţeles Va avea nevoie de acest rang pentru a depăşi prejudecăţile care în mod indubitabil vor însoţi revenirea sa în Kripo Ar fi trebuit să mă gândesc eu însumi la asta De acord, aşa rămâne Ne-am întors la palat Cum am intrat înăuntru, un ofiţer SD îi înmână lui Heydrich un bilet El îl citi şi apoi zâmbi: — Ca să vezi ce coincidenţă! S-ar părea că incompetenta mea poliţie a descoperit cine l-a ucis pe partenerul dumitale, Herr Gunther Mă întreb, oare numele de Klaus Hering îţi spune ceva? — Stahlecker îi ţinea sub observaţie apartamentul atunci când a fost omorât — Asta e o veste bună Singura chestie e că tipu’ ăsta, Hering, se pare că s-ar fi sinucis Se uită la Nebe şi zâmbi: — Păi, am face bine să mergem să aruncăm o privire, nu crezi, Arthur? Că altfel Herr Gunther o să creadă că am inventat noi asta E dificil să-ţi formezi o altă impresie decât aceea de grotesc despre un om care a fost spânzurat Limba, umflată şi ieşită în afară ca o a treia buză, ochii la fel de bulbucaţi ca ai unui câine de curse – chestiile astea tind să-ţi bântuie niţel gândurile Aşa că, pe lângă sentimentul de convingere că în nici un caz nu avea să mai câştige premiul local pentru activism social, nu se puteau spune prea multe despre Klaus Hering – decât că avea cam treizeci de ani, construcţie astenică, părul blond şi, în parte graţie „cravatei”, că era mai degrabă înalt Treaba părea cât se poate de clară Din experienţa mea, spânzurarea e aproape întotdeauna sinucidere, că doar există alte modalităţi, mai uşoare, de a omorî un om Am văzut câteva excepţii, dar acestea au fost toate cazuri rezultate în urma unor accidente, când victima avusese nenorocul să sufere o inhibare a nervilor vagi în timpul unei perversiuni sado-masochiste Aceşti nonconformişti într-ale sexului erau de obicei găsiţi dezbrăcaţi sau îmbrăcaţi în lenjerie de damă, având în mâna lipicioasă ceva literatură pornografică, şi erau întotdeauna bărbaţi În cazul lui Hering nu exista o astfel de dovadă a morţii survenite în urma unui experiment sexual cu încheiere nefericită Avea haine care ar fi putut să-i fie alese de maică-sa, iar mâinile, care-i atârnau libere pe lângă corp, erau o dovadă elocventă a faptului că moartea fusese autoprovocată Inspectorul Strunck, poliţistul care mă interogase la Alex, le explică lui Heydrich şi lui Nebe: — Am găsit numele şi adresa acestui bărbat în buzunarul lui Stahlecker, zise el În bucătărie e o baionetă înfăşurată în ziar E plină de sânge, şi, după cum arată, aş zice că ăsta a fost cuţitul care l-a ucis Mai e şi o cămaşă pătată de sânge, pe care Hering a purtat-o, probabil, în momentul comiterii crimei — Altceva? întrebă Nebe — Tocul de armă de la umăr al lui Stahlecker era gol, domnule general, răspunse Strunck Poate ne spune Gunther dacă aceasta este sau nu arma Am găsit-o într-o pungă de hârtie, la un loc cu cămaşa Îmi întinse un Walther PPK Mi-am apropiat de nări capătul ţevii şi am mirosit uleiul de armă Apoi am manevrat încărcătorul şi am văzut că pe ţeavă nu era nici măcar un glonţ, deşi magazia era plină Apoi am tras siguranţa Iniţialele lui Bruno erau îngrijit scrijelite pe metalul negru — Da, e arma lui Bruno, le-am zis Se pare că nici măcar nu a apucat să pună mâna pe ea Aş vrea să văd şi eu cămaşa aia, vă rog Strunck se uită la Reichskriminaldirektor-ul său pentru aprobare — Lasă-l să o vadă, inspectore, zise Nebe Cămaşa era de la C&A şi era plină de sânge în dreptul stomacului şi pe manşeta dreaptă, ceea ce părea să confirme cadrul general de desfăşurare a faptelor — Se pare că, într-adevăr, el e cel care l-a ucis pe partenerul dumitale, Herr Gunther A venit înapoi aici, s-a schimbat de haine, după care a avut timp să mediteze la ce făcuse, iar remuşcarea l-a împins să se spânzure — Aşa s-ar părea, am spus, destul de convins Dar dacă nu vă supăraţi, domnule general Heydrich, aş vrea să mă mai uit un pic pe aici De unul singur Doar aşa, ca să-mi satisfac curiozitatea în legătură cu unul sau două lucruri — În regulă Numai să nu-ţi ia prea mult, bine? După ce Heydrich, Nebe şi poliţia au plecat din apartament, m-am uitat mai îndeaproape la cadavrul lui Klaus Hering Aparent, legase o bucată de cablu electric de balustradă, făcuse o buclă pe care şi-o trecuse pe după gât şi apoi îşi dăduse pur şi simplu drumul jos de pe scară Dar numai examinarea mâinilor lui Hering, a încheieturilor şi a gâtului îmi putea spune dacă asta era ceea ce se întâmplase cu adevărat Ceva din circumstanţele morţii sale, ceva ce încă nu puteam indica, îmi ridica întrebări Nu mai puţin curios era faptul că alesese să-şi schimbe cămaşa înainte de a se spânzura M-am căţărat peste balustradă pe un mic parapet făcut de peretele casei scării şi m-am lăsat în genunchi Aplecându-mă înainte, am putut să văd bine punctul de suspensie din partea din spate a urechii drepte a lui Hering Gradul de strângere a ligamentului este întotdeauna mai ridicat şi vertical în cazul unei spânzurări decât în cazul unei strangulări Numai că exista şi o a doua urmă, orizontală, chiar sub buclă, care părea să-mi confirme îndoielile Înainte de a se spânzura, Klaus Hering fusese omorât prin strangulare Am verificat dacă gulerul de la cămaşa lui Hering era de aceeaşi mărime cu cel de la cămaşa pătată de sânge pe care o examinasem mai devreme Era După aceea, am trecut înapoi peste balustradă şi am coborât câteva trepte M-am întins în sus ca să-i inspectez mâinile şi încheieturile Desfăcându-i larg mâna dreaptă am văzut sângele uscat şi un mic obiect lucios, care părea să-i stea înfipt în palmă L-am tras şi mi l-am aşezat cu atenţie în palma întinsă Acul era îndoit, probabil din cauza presiunii exercitate de pumnul lui Hering, şi, deşi era năclăit de sânge, motivul decorativ al capului de mort era inconfundabil Era o insignă SS pentru chipiu M-am oprit puţin, încercând să-mi imaginez ce se întâmplase, fiind sigur acum că Heydrich avea un amestec în toate astea Acolo, în grădina palatului Prinz Albrecht, nu mă întrebase chiar el care mi-ar fi răspunsul la propunerea lui dacă „obstacolul” reprezentat de obligaţia mea de a-l găsi pe ucigaşul lui Bruno ar fi înlăturat? Şi nu era asta o modalitate completă de a-l înlătura? Fără îndoială, anticipase care va fi răspunsul meu şi ordonase deja omorârea lui Hering până să plecăm în plimbarea aia a noastră Cu aceste gânduri şi cu încă altele în minte, am cercetat apartamentul Am făcut-o repede, dar amănunţit, ridicând saltelele, examinând recipientele existente, dând covoarele la o parte şi chiar frunzărind printr-un set de manuale medicale Am reuşit să descopăr o coală întreagă cu timbre vechi care celebrau a cincea aniversare de la venirea la putere a naziştilor, timbrele care apăreau constant pe scrisorile de şantaj ale lui Frau Lange Dar nici urmă de scrisorile fiului ei către doctorul Kindermann 6 Vineri, 9 septembrie Mi se părea ciudat să mă aflu din nou la o şedinţă de discutare a unui caz la Alex şi încă şi mai ciudat să-l aud pe Nebe făcând referire la mine cu titulatura de Kommissar Gunther Se scurseseră cinci ani de la acea zi din iunie 1933 când, nemaiputând să rabd epurările din cadrul poliţiei lui Göring, îmi dădusem demisia din funcţia de Kriminalinspektor ca să devin detectivul „casei” la hotelul Adlon După alte câteva luni, probabil că oricum m-ar fi dat ei afară Dacă mi-ar fi spus cineva că mă voi întoarce la Alex ca membru al clasei de ofiţeri superiori atâta timp cât la putere se mai afla încă guvernul national-socialist, i-aş fi spus că e nebun Majoritatea celor aşezaţi în jurul mesei şi-ar fi exprimat, aproape sigur, aceeaşi opinie, dacă e să ne luăm după feţele lor: Hans Lobbes, al treilea în ierarhie după Reichskriminaldirektor şi şeful executivului în Kripo; contele Fritz von der Schulenberg, aghiotantul preşedintelui poliţiei berlineze şi reprezentându-i pe băieţii în uniforme din Orpo Chiar şi cei trei ofiţeri din Kripo, unul de la Moravuri şi doi de la Omucideri, care fuseseră desemnaţi să constituie o nouă echipă de investigaţie, ce urma să fie, la cererea mea, o echipă restrânsă, cu toţii mă priveau cu un amestec de teamă şi dispreţ Nu că-i condamnam prea mult pentru asta Din punctul lor de vedere, eu eram spionul lui Heydrich În locul lor, probabil că şi eu aş fi simţit la fel Mai erau încă doi oameni, prezenţi la invitaţia mea, care contribuiau la atmosfera de neîncredere Unul dintre aceştia, o femeie, psihiatru legist la Spitalul Berlin Charite Frau Marie Kalau vom Hofe era prietenă cu Arthur Nebe, el însuşi un fel de criminolog, şi era ataşată oficial pe lângă comandamentul poliţiei în calitate de consultant în probleme de psihologie judiciară Celălalt oaspete era Hans Illmann, profesor de medicină legală la Universitatea Friedrich Wilhelm din Berlin, fostul patolog-şef de la Alex până când ostilitatea sa faţă de nazism să-l oblige pe Nebe să-l pensioneze Chiar şi Nebe recunoştea că Illmann era mai bun decât oricare dintre medicii legişti care lucrau acum la Alex, aşa că, la cererea mea, îl invitase să se ocupe de aspectele medico-legale ale cazului Un spion, o femeie şi un disident politic Mai lipsea doar ca stenografa să se ridice şi să intoneze „Steagul roşu”, pentru ca noii mei colegi să se creadă obiectul unei glume Nebe îşi termină lunga prezentare a persoanei mele, după care am preluat ştafeta Am clătinat din cap: — Urăsc birocraţia, le-am spus O dispreţuiesc Dar ceea ce se impune aici este o birocraţie a informaţiilor Ceea ce este relevant pentru caz va deveni clar mai târziu, pe parcursul anchetei Informaţiile sunt esenţiale pentru orice investigaţie criminalistică, şi, dacă acele informaţii sunt contaminate, atunci se otrăveşte întregul corp al anchetei Nu mă supăr dacă un om se înşală şi greşeşte în legătură cu ceva În acest joc, aproape întotdeauna greşim înainte de a avea dreptate Dar dacă descopăr că vreun membru al echipei mele furnizează în mod intenţionat informaţii eronate, chestiunea nu va mai fi de competenţa tribunalului disciplinar, că-l omor chiar eu Şi asta e o informaţie pe care vă puteţi baza Aş vrea să mai spun şi asta Nu-mi pasă cine a făcut-o Evreu, negru, homosexual, SA, fruntaş din Tineretul hitlerist, funcţionar public, muncitor de la drumuri, mi-e totuna Atâta timp cât e chiar cel care a făcut-o Ceea ce mă conduce la subiectul numit Josef Kahn În caz că vreunul dintre voi a uitat, e vorba de evreul care a recunoscut uciderea Brigittei Hartmann, a Christianei Schulz şi a lui Zarah Lischka În prezent este internat în baza paragrafului 51 în Azilul municipal pentru nebuni de la Herzberg, şi unul dintre scopurile acestei întâlniri este evaluarea mărturisirii lui în lumina existenţei unei alte victime, a patra fată ucisă, Lotte Winter Daţi-mi voie ca în acest moment al discuţiei noastre să vi-l prezint pe profesorul Hans Illmann, care a avut amabilitatea de a fi medicul patolog în acest caz Pentru cei care nu-l cunosc, e unul dintre cei mai buni legişti din ţară, aşa că suntem foarte norocoşi că lucrează alături de noi Illmann dădu din cap în semn de mulţumire şi continuă să-şi răsucească, perfect, o ţigară Era un bărbat de constituţie fragilă, cu părul negru şi rar, cu ochelari fără rame şi cu o barbă mică Rulă şi termină de lins hârtia, vârând apoi ţigara în gură – părea făcută cu maşina pentru ţigări M-am minunat în tăcere Faptul că era un medic strălucit era nimic pe lângă acest soi de dexteritate subtilă Am continuat: — Profesorul Illmann o să ne dezvăluie constatările sale după ce Kriminalassistant Korsch va fi citit datele relevante ale cazului, am arătat eu din cap spre tânărul brunet şi bondoc care stătea de partea cealaltă, în faţa mea Era ceva artificial în legătură cu chipul său, de parcă fusese realizat de un artist al poliţiei de la Serviciul tehnic al Sipo, cu trei trăsături clare şi foarte puţin în rest: sprâncenele i se împreunau la mijloc şi stăteau cocoţate deasupra genelor, ca un vultur care se pregăteşte de luptă; o bărbie lungă, şireată de vrăjitor şi o mustăcioară în stilul lui Fairbanks Korsch îşi drese vocea şi începu să vorbească, dar pe un ton care era cu o octavă mai sus decât mă aşteptam — Brigitte Hartmann, citi el, în vârstă de cincisprezece ani, părinţi germani A dispărut pe 23 mai 1938 Corpul ei a fost găsit într-un sac de cartofi pe o parcelă din Siesdorf, pe 10 iunie Locuia cu părinţii în zona rezidenţială Britz, la sud de Neukölln, şi plecase de acasă pe jos, ca să ia metroul de la Parchimerallee Se ducea să-şi viziteze mătuşa în Reinickendorf Mătuşa trebuia să o aştepte la staţia Holzhäuser Strasse, numai că Brigitte nu a mai ajuns acolo Şeful de staţie de la Parchimer nu-şi aminteşte ca ea să fi urcat în tren, dar a spus că stătuse la băute toată noaptea şi probabil că oricum nu şi-ar fi amintit Această remarcă provocă un hohot general de râs — Beţivul naibii, pufni Hans Lobbes — Aceasta este una dintre cele două fete care au fost îngropate de atunci, zise Illmann pe un ton calm Nu cred că aş mai putea adăuga ceva la rezultatele acestei autopsii Puteţi continua, Herr Korsch — Christiane Schulz 16 ani, părinţi germani A dispărut pe 8 iunie 1938 Corpul ei a fost găsit pe 2 iulie într-un tunel de tramvai care leagă parcul Treptower, de pe malul drept al Spree-ului, cu satul Stralau de pe celălalt mal La jumătatea tunelului se află un punct de întreţinere, puţin mai mare ca o adâncitură Omul de la întreţinerea şinelor i-a descoperit acolo cadavrul, înfăşurat într-o bucată veche de prelată Se pare că fata era cântăreaţă şi lua adesea parte la programul de seară de la radio al BdM, Liga Fetelor Germane În noaptea dispariţiei sale fusese la studioul Funkturm pe Masuren-Strasse, şi cântase un solo – cântecul Tineretului hitlerist – la ora 7 Tatăl fetei lucrează ca inginer la fabrica de avioane Arado din Brandenburg-Neuendorf şi trebuia să o ia în drumul său spre casă la ora 8 Dar maşina a făcut o pană de cauciuc şi el a întârziat 20 de minute Când a ajuns la studio, Christiane nu era nicăieri, şi, presupunând că plecase acasă singură, s-a întors în Spandau Când la 9:30 ea tot nu apăruse încă, după ce i-a contactat pe toţi prietenii ei apropiaţi, a sunat la poliţie Korsch privi în sus la Illmann şi apoi la mine Îşi netezi mustăcioara şmecheră şi dădu pagina următoare din dosarul care stătea desfăcut în fata lui — Zarah Lischka, spuse el 16 ani, părinţi germani A dispărut pe 6 iulie 1938, corpul i-a fost găsit pe 1 august într-un canal din Tiergarten aproape de Siegessäule Familia locuieşte pe Antonstrasse, în Wedding Tatăl lucrează la abatorul de pe Landsbergeralle Mama fetei a trimis-o la nişte magazine situate pe Lindowerstrasse, în apropiere de staţia de S-Bahn Vânzătorul îşi aminteşte că a servit-o A cumpărat ţigări, deşi nici unul dintre părinţii ei nu fumează, nişte Blueband şi o pâine Apoi a mers la farmacia de alături Proprietarul îşi aminteşte şi el de ea A cumpărat vopsea de păr Schwarzkopf Extra-Blond 60 din 100 de fete germane folosesc asta, mi-am spus în sinea mea aproape automat Erau caraghioase prostiile pe care mi le aminteam în acele zile Nu cred că aş fi putut să vă povestesc multe din ceea ce era cu adevărat important în lume, în afară de ceea ce se întâmpla în zona Sudeţilor germani – revoltele şi conferinţele privind naţionalitatea din Praga Rămânea de văzut dacă, la urma urmei, ceea ce se întâmpla în Cehoslovacia era sau nu singurul lucru care conta cu adevărat Illmann îşi stinse ţigara şi începu să citească rezultatele autopsiei: — Fata era dezbrăcată şi erau urme care indică că picioarele îi fuseseră legate; fusese înjunghiată de două ori cu cuţitul în gât; există şi indicii puternice că fusese, de asemenea, strangulată, probabil pentru a fi făcută să tacă Este foarte probabil să fi fost inconştientă atunci când ucigaşul i-a tăiat gâtul, fapt sugerat de vânătaia traversată de răni Şi încă un lucru interesant Analizând cantitatea de sânge existentă încă în picioare şi din sângele închegat din nas şi din păr, şi faptul că picioarele îi fuseseră foarte strâns legate, am ajuns la concluzia că fata atârna cu capul în jos atunci când i-a fost tăiat gâtul Ca unui porc — Dumnezeule, zise Nebe — Din cercetarea pe care am făcut-o în notele de caz ale celor două victime anterioare, pare foarte probabil ca şi în acest caz să se fi utilizat acelaşi modus operandi Sugestia făcută de către predecesorul meu, cum că acestor fete li s-a tăiat gâtul în timp ce zăceau pe pământ, este un nonsens şi nu ia în considerare zgârieturile de pe glezne sau cantitatea de sânge rămasă în picioare Într-adevăr, asta nu pare altceva decât o neglijenţă — S-a notat, zise Arthur Nebe, scriind Predecesorul dumitale este, şi după opinia mea, un incompetent — Vaginul fetei era intact şi nepenetrat, continuă Illmann Totuşi, anusul se deschidea larg permiţând trecerea a două degete Testele de spermă s-au dovedit pozitive Cineva scoase un geamăt — Stomacul era moale şi era gol Se pare că Brigitte a mâncat apfelkraut şi pâine cu unt la prânz, înainte de a pleca spre staţie Toată mâncarea fusese digerată până la momentul morţii, dar mărul nu se digeră uşor deoarece absoarbe apa Astfel, aş plasa moartea acestei fete între şase şi opt ore după ce a mâncat prânzul şi astfel la două ore după ce s-a anunţat dispariţia ei Concluzia evidentă este că a fost răpită şi doar apoi ucisă M-am uitat la Korsch: — Şi ultima, vă rog, Herr Korsch — Lotte Winter, zise el 16 ani, părinţi germani A dispărut pe 18 iulie 1938 Corpul ei a fost găsit pe 25 august Locuia pe Pragerstrasse şi frecventa gimnaziul local, unde se pregătea pentru examenul de nivel intermediar A plecat de acasă pentru o lecţie de echitaţie la şcoala de călărie la Grădina Zoologică, unde nu a ajuns Cadavrul ei a fost descoperit într-o canoe veche dintr-un adăpost pentru bărci de lângă lacul Muggel — Omul nostru se plimbă mult, nu-i aşa? zise contele von der Schulenberg pe un ton liniştit — Exact ca Moartea Neagră, spuse Lobbes Illmann luă din nou cuvântul: — Strangulată, zise el Fracturi ale laringelui, osului hioid şi lobilor tiroidei, indicând un grad mai mare de violenţă decât în cazul fetei Schulz Această fată era mai puternică, fiind mai atletică S-au putea să se fi luptat mai mult Sufocarea este cauza morţii aici, deşi i-a fost tăiată artera carotidă de pe partea dreaptă a gâtului Ca şi înainte, picioarele prezintă urme de legare, şi avea sânge în păr şi în nări Fără îndoială, atârna cu capul în jos atunci când i-a fost tăiat gâtul şi, în mod similar, corpul ei era aproape lipsit de sânge — Parcă ar fi un afurisit de vampir, exclamă unul dintre detectivii de la Brigada Omucideri Se uită la Frau Kalau vom Hofe: — Îmi cer scuze, adăugă el Ea scutură din cap — Abuzată sexual? am întrebat — Din cauza mirosului neplăcut, vaginul fetei a trebuit să fie irigat, anunţă Illmann provocând şi mai multe murmure mânioase, astfel că nu a putut fi găsită spermă Totuşi, intrarea în vagin prezenta urme de zgârieturi şi exista o urmă de vânătaie pe pelvis, indicând că fusese penetrată în mod forţat — Înainte ca gâtul să-i fie tăiat? am întrebat Illmann aprobă din cap În încăpere fu linişte pentru o clipă Illmann se apucă să-şi ruleze încă o ţigară — Iar acum a dispărut o altă fată, am spus Nu-i aşa, Inspektor Deubel? Deubel se foi încurcat în scaun Era un tip mare, blond, cu ochi cenuşii, neliniştiţi, care priveau ca şi cum ar fi petrecut prea multe schimburi de noapte în poliţie, din acelea care necesită să porţi mănuşi de protecţie din piele groasă — Da, domnule, zise el Numele ei este Irma Hanke — Păi, de vreme ce dumneata eşti ofiţerul ce anchetează cazul, poate ne vei spune câte ceva despre ea El ridică din umeri: — E dintr-o familie germană cumsecade 17 ani, locuieşte pe Schloss Strasse, în cartierul Steglitz Făcu o pauză în timp ce ochii lui se uitară fugar în jos pe notiţe — A dispărut miercuri, 24 august, când a plecat de acasă să facă o colectă pentru Programul Economic al Reichului, pentru BdM Făcu din nou o pauză — Şi ce anume colecta? întrebă contele — Tuburi vechi de pastă de dinţi, domnule Cred că metalul este — Mulţumesc, inspectore, ştiu care este valoarea reziduală a tuburilor de pastă de dinţi — Da, domnule El privi din nou notiţele: — S-a raportat că a fost zărită pe Feuerbachstrasse, Thorwaldsenstrasse şi Munster Damms Munster Damms merge spre sud pe lângă un cimitir şi paracliserul de acolo spune că a văzut o fată de la BdM care corespunde semnalmentelor Irmei trecând pe acolo pe la ora 8:30 seara S-a gândit că mergea spre vest, în direcţia Bismarckstrasse Probabil că se întorcea acasă, căci le spusese părinţilor că va fi înapoi pe la 8:45 N-a mai ajuns, desigur — Vreo pistă? am întrebat — Nici una, domnule, răspunse el apăsat — Mulţumesc, inspectore Mi-am aprins o ţigară şi apoi am ţinut chibritul în dreptul lui Illmann ca să-şi aprindă ţigara răsucită — Bine, atunci Am tras un fum şi am adăugat: — Aşadar, ceea ce avem sunt cinci fete, toate cam de aceeaşi vârstă şi toate încadrându-se în stereotipul arian pe care îl cunoaştem şi îl iubim atât de mult Cu alte cuvinte, toate aveau părul blond, natural sau nu Ei, şi după ce a treia fecioară de pe Rin e omorâtă, Josef Kahn se lasă arestat pentru tentativă de viol asupra unei prostituate Cu alte cuvinte, a încercat să plece fără să plătească — Evreu tipic, zise Lobbes Se auziră câteva râsete — Se întâmplă ca acest Kahn să aibă asupra lui un cuţit, unul foarte ascuţit, şi să aibă chiar şi un cazier judiciar nu foarte grav, pentru mici furturi şi atacuri la pudoare Foarte convenabil Aşa că ofiţerul care l-a arestat la secţia de poliţie Grolmanstrasse, un anume inspector pe nume Willi Oehme, hotărăşte să tragă câteva cărţi ca să vadă dacă nu poate să facă 21 de puncte A stat un pic la taifas cu tânărul Josef, care e niţel slab de minte şi, ajutat de vorba sa dulce şi de boxul său gros, Willi reuşeşte să-l convingă pe Josef să semneze o declaraţie recunoscând fapta Domnilor, aş vrea să v-o prezint acum pe Frau Kalau vom Hofe Spun „Frau” de vreme ce nu are voie să-şi spună doctor, deşi chiar asta este, pentru că-i femeie şi, după cum ştim cu toţii, nu-i aşa, locul femeii este acasă, să facă recruţi pentru Partid şi să gătească cina pentru bărbat Dumneaei este de fapt psihoterapeut şi e un expert recunoscut în micul mister impenetrabil pe care-l numim Mintea criminală Ochii priveau femeia cu ten deschis, cremos, care stătea la capătul îndepărtat al mesei, în timp ce în minte mă lingeam pe buze Purta o fustă de culoarea magnoliei şi o bluză albă din crep, iar părul blond era prins într-un coc răsucit, strâns la ceafa capului ei fin sculptat Zâmbi la prezentarea mea şi îşi scoase din servietă un dosar, pe care îl deschise — Când Josef Kahn era copil, zise ea, a făcut encefalită letargică acută, boală care a afectat într-o formă epidemică, între 1915 şi 1926, copiii din Europa Occidentală Aceasta produce o modificare vizibilă a personalităţii După faza acută a bolii, copiii pot să devină mult mai neastâmpăraţi, iritabili, agresivi chiar, şi par să-şi piardă întregul simţ moral Cerşesc, fură, mint şi sunt adesea cruzi Vorbesc fără încetare şi devin de nestăpânit la şcoală şi acasă Adesea se observă o curiozitate sexuală anormală şi probleme sexuale Adolescenţii care au suferit de encefalită ilustrează uneori anumite trăsături ale acestui sindrom, mai ales lipsa capacităţii de a-şi stăpâni instinctele sexuale, iar acest fapt este cu siguranţă valabil în cazul lui Josef Kahn El suferă şi de Parkinson, care are ca efect o debilitate fizică mărită Contele von der Schulenberg căscă şi se uită la ceasul de la mână, dar doctoriţa nu fu intimidată În schimb, păru să găsească amuzantă nepoliteţea lui — În ciuda aparentei sale vinovăţii, zise ea, nu cred că Josef a omorât-o pe vreuna dintre fetele acestea După ceea ce am discutat împreună cu profesorul Illmann despre probele medico-legale, sunt de părere că aceste omoruri indică un grad de premeditare de care Kahn este pur şi simplu incapabil Kahn este în stare numai de genul de crimă impulsivă care l-ar fi făcut să-şi lase victima acolo unde a căzut Illmann aprobă din cap: — O analiză a declaraţiei sale relevă un număr de discrepanţe faţă de faptele cunoscute, zise el În declaraţia sa, el susţine că a folosit un dres pentru strangulare Probele arată însă foarte clar că au fost folosite mâinile goale El zice că şi-a înjunghiat victimele în stomac Probele arată că nici una dintre ele nu a fost înjunghiată, ci tuturor li s-a tăiat gâtul Apoi, mai e şi faptul că a patra crimă a avut cu siguranţă loc în timp ce Kahn era arestat Ar putea această crimă să fie opera unui alt criminal, cineva care le-a copiat pe primele trei? Nu Şi asta pentru că nu a existat nici o relatare în presă despre primele trei, ca să aibă ce copia Şi nu, pentru că similarităţile dintre cele patru crime sunt mult prea mari Ele sunt toate opera aceluiaşi om Zâmbii către Frau Kalau vom Hofe: — Doriţi să mai adăugaţi ceva, doamnă? — Doar că omul acela nu are cum să fie Josef Kahn, zise ea Şi că Josef Kahn a fost obiectul unui abuz despre care cineva şi-ar fi închipuit că e imposibil să existe în al Treilea Reich Avea pe buze un zâmbet când îşi închise dosarul şi se lăsă pe spate în scaun, ridicând capacul tabacherei Fumatul, ca şi a fi doctor, încă era ceva ce femeile nu aveau voie să facă, dar îmi dădeam seama că nu era genul de lucru care i-ar fi dat prea multe mustrări de conştiinţă Contele fu cel care vorbi după aceea: — În lumina acestor informaţii, poate fi întrebat Reichskriminaldirektor dacă interzicerea ştirilor în ziare, care s-a aplicat în acest caz, va fi acum înlăturată Cureaua lui scârţâi când se aplecă peste masă, aparent dornic să audă răspunsul lui Nebe Fiul unui cunoscut general, care era acum ambasador la Moscova, tânărul von der Schulenberg avea foarte multe relaţii sus-puse Cum Nebe nu răspunse, el adăugă: — Nu înţeleg cum poate cineva să-i convingă pe părinţii fetelor din Berlin de nevoia de precauţie fără a fi făcută o declaraţie oficială în ziare Bineînţeles că mă voi asigura ca fiecare anwärter din poliţie să fie conştient de necesitatea vigilenţei pe stradă Totuşi, ar fi mai uşor pentru oamenii mei din Orpo dacă ar exista asistenţă din partea Ministerului Propagandei — Este un fapt acceptat în criminologie, zise Nebe calm, că publicitatea poate acţiona ca o încurajare pentru un criminal ca acesta, aşa cum sunt sigur că Frau Kalau vom Hofe poate confirma — Aşa este, zise ea Criminalilor în serie pare să le placă să citească în ziare despre ei înşişi — Totuşi, continuă Nebe, o să am grijă să sun astăzi la Muratti şi să-i întreb dacă nu există nişte măsuri de propagandă prin care tinerele fete să fie făcute să înţeleagă că trebuie să aibă grijă În acelaşi timp, o astfel de campanie ar trebui să primească binecuvântarea Obergruppenführer-ului El este foarte îngrijorat ca nu cumva să se spună ceva care ar putea crea panică în rândul femeilor germane Contele dădu aprobator din cap: — Şi acum, zise el uitându-se la mine, am o întrebare pentru domnul Kommissar Zâmbi, dar nu aveam de gând să mă încred prea mult în acest zâmbet Dădea impresia că făcuse aceeaşi şcoală pentru sarcastici aroganţi ca şi Obergruppenführer Heydrich Mental, m-am pus în gardă, pregătit pentru prima lovitură — Ca detectivul care în mod ingenios a soluţionat celebrul caz al lui Gormann Strangulatorul, va binevoi dumnealui să ne împărtăşească acum gândurile sale în acest caz? mă luă el Zâmbetul şters persistă dincolo de ceea ce ar fi putut părea confortabil, ca şi cum şi-ar fi încordat strâns sfincterul Sau cel puţin aşa presupuneam eu, că era strâns Deşi, ca aghiotant al unui fost om din SA, contele Wolf von Helldorf, care avea reputaţia de homosexual, ca şi răposatul şef al SA, Ernst Röhm, s-ar fi putut foarte bine ca Schulenberg să fi avut acel gen de fund care ar fi indus în eroare un hoţ de buzunare miop Simţind că se putea merge chiar mai departe pe această linie de falsă sinceritate a discuţiei inchizitoriale, el adăugă: — Poate chiar un indiciu cu privire la tipul de caracter pe care îl căutăm? — Cred că aici îl pot ajuta eu pe preşedintele administrativ, zise Frau Kalau vom Hofe Capul contelui zvâcni iritat în direcţia femeii Ea scoase din servietă o carte mare pe care o aşeză pe masă, apoi încă una şi încă una până când se făcu o grămadă la fel de înaltă ca una dintre cizmele foarte lustruite ale lui von der Schulenberg — Pentru că am prevăzut tocmai o astfel de întrebare, mi-am permis să aduc cu mine câteva cărţi care se ocupă de psihologia criminalului, zise ea Criminal de profesie de Heindl, excelentul Manual de delincvenţă sexuală al lui Wulffen, Patologia sexuală de Hirschfeld, Criminalul şi judecătorii săi de F Alexander Asta fu prea mult pentru el Îşi strânse hârtiile de pe masă şi se ridică zâmbind cu nervozitate: — Poate cu altă ocazie, Frau vom Hofe, zise el, apoi lovi din călcâie, se înclină ţeapăn spre cei din cameră şi plecă — Ce nemernic, murmură Lobbes — Nu e nici o problemă, zise ea, adăugând câteva exemplare din Revista Poliţiei germane la grămada de tratate Nu-l poţi învăţa pe un Hans ceea ce nu vrea să înveţe Am zâmbit, apreciindu-i stăpânirea de sine, ca şi sânii frumoşi care împungeau materialul bluzei După ce întâlnirea luă sfârşit, am zăbovit puţin ca să rămân singur cu ea — A pus o întrebare bună, i-am zis Una la care nu prea aveam răspuns Vă mulţumesc că mi-aţi venit în ajutor atunci — Pentru puţin, zise ea, apucându-se să pună cărţile la loc în servietă Am luat una şi m-am uitat la ea — Ştiţi, m-ar interesa să aud răspunsul dumneavoastră Vă pot oferi ceva de băut? Ea se uită la ceas: — Da, zise şi îmi zâmbi Mi-ar face plăcere Die Letze Instanz, la capătul lui Klosterstrasse de la vechiul zid al oraşului, era un bar frecventat de poliţiştii de la Alex şi de oficialii de la Curtea de ultimă instanţă din apropiere, de unde şi numele locului Înăuntru erau numai pereţi cu lambriuri maro-închis şi pardoseală din piatră Lângă bar, cu marea sa pompă pentru dozarea berii din ceramică galbenă în vârful căreia stătea figurina unui soldat din secolul XVII, se afla un scaun încăpător din plăci de faianţă verde, maro şi galbenă, cu figuri şi capete turnate în relief Oferea priveliştea unui tron foarte rece şi inconfortabil, iar pe el era aşezat proprietarul barului, Warnstorff, un bărbat cu tenul palid, brunet, îmbrăcat într-o cămaşă fără guler şi purtând un şorţ mare din piele care îi servea şi ca geantă de mărunţiş pentru rest Când am ajuns, m-a salutat călduros şi ne-a condus la o masă liniştită din spate, unde ne-a adus două beri La o altă masă, un bărbat se ocupa energic de cea mai mare bucată de picior de porc pe care o văzurăm vreodată — Vă este foame? am întrebat-o — Nu acum, după ce l-am văzut pe el, răspunse ea — Da, înţeleg ce vreţi să spuneţi Chiar că îţi taie pofta, nu-i aşa? Ai crede că încearcă să câştige Crucea de Fier, la cum se războieşte cu încheietura aia Ea zâmbi şi am rămas tăcuţi un moment Apoi mă întrebă: — Credeţi că va fi război? Mi-am fixat privirea în berea din faţa mea ca şi cum m-aş fi aşteptat ca răspunsul să plutească pe suprafaţa ei Am ridicat din umeri şi am clătinat din cap: — N-am prea urmărit cu atenţie lucrurile din ultima vreme, i-am zis, şi i-am povestit despre Bruno Stahlecker şi revenirea mea în Kripo Dar n-ar trebui să vă întreb eu pe dumneavoastră? Ca expertă în psihologia criminalilor, dumneavoastră ar trebui să aveţi o mai bună evaluare a minţii Führer-ului decât majoritatea oamenilor Sunteţi de părere că, din punctul de vedere al definiţiei din paragraful 51 din Codul Penal, comportamentul său e compulsiv sau impulsiv? Fu rândul ei să-şi caute inspiraţia în paharul cu bere — Nu ne cunoaştem cu adevărat suficient de bine unul pe celălalt pentru a avea acest gen de conversaţie, nu-i aşa? zise ea — Bănuiesc că nu — Totuşi, o să spun atât, zise ea coborându-şi vocea Aţi citit Mein Kampf? — Cartea aia veche şi caraghioasă pe care o dau gratis tuturor celor proaspăt căsătoriţi? Este cel mai bun motiv de a rămâne necăsătorit la care mă pot gândi — Ei bine, eu am citit-o Şi unul dintre lucrurile pe care le-am observat a fost că există un pasaj de şapte pagini în care Hitler face referiri repetate la boala venerică şi la efectele ei El chiar zice că eliminarea bolii venerice este „Misiunea” aflată în faţa naţiunii germane — Dumnezeule, vreţi să spuneţi că este sifilitic? — Eu nu zic nimic Eu vă spun doar ce e scris în marea carte a Führer-ului — Dar cartea a apărut la mijlocul anilor ’20 Dacă ar fi fost infectat încă de atunci, sifilisul lui ar trebui să fie terţiar, de acum — S-ar putea să vă intereseze să ştiţi că mulţi dintre colegii lui Josef Kahn de la Azilul Herzberg sunt aceia a căror demenţă organică este un rezultat direct al sifilisului de care suferă Pot fi făcute şi acceptate declaraţii contradictorii Starea variază între euforie şi apatie şi există o instabilitate emoţională generală Tipul clasic se caracterizează printr-o euforie dementă, deliruri de grandoare şi accese de paranoia extremă — Isuse, singurul lucru pe care l-aţi omis este mustăcioara, am zis Mi-am aprins o ţigară şi am tras din ea posomorât — Pentru Dumnezeu, să schimbăm subiectul Haideţi să discutăm despre ceva vesel, ca de exemplu despre amicul nostru criminal în serie Ştiţi, încep să înţeleg punctul lui de vedere, sincer Vreau să spun că victimele sunt tinerele mame de mâine Nişte maşini de făcut copii pentru a produce noi recruţi pentru Partid Eu, unul, sunt pentru aceste produse secundare ale civilizaţiei de asfalt despre care se vorbea întruna – familii fără copii, cu femei infertilizate prin mijloace eugenice, cel puţin până când vom fi scăpat de acest regim al bastoanelor de cauciuc Ce mai înseamnă un psihopat în plus printre atâţia alţii? — Spuneţi mai mult decât vă daţi seama, zise ea Noi suntem cu toţii capabili de cruzime Fiecare dintre noi este un criminal latent Viaţa este doar o luptă pentru a menţine o aparenţă civilizată Mulţi criminali sadici descoperă că numai în mod ocazional ea dispare Peter, de exemplu El era în aparenţă un bărbat atât de cumsecade, încât nimeni dintre cei care îl cunoşteau nu-l credea în stare de crime atât de oribile ca acelea pe care le-a comis Scotoci din nou în servietă şi, după ce şterse masa, aşeză o carte albastră, subţire, între paharele noastre — Această carte e scrisă de Carl Berg, un medic legist care a avut prilejul de a-l studia pe Kürten timp îndelungat după ce a fost arestat L-am cunoscut pe Berg şi îi respect munca El a fondat Institutul de Medicină Legală şi Socială din Düsseldorf şi pentru o vreme a fost funcţionarul medico-legal de la Curtea Penală din Düsseldorf Cartea asta, Sadicul, este probabil una dintre cele mai bune descrieri ale minţii unui criminal care a fost scrisă vreodată V-o pot împrumuta, dacă doriţi — Mersi, o s-o iau — Vă va ajuta să înţelegeţi, zise ea Dar ca să intraţi în mintea unui om precum Kürten, ar trebui să citiţi asta Îşi strecură din nou mâna în geanta cu cărţi — Les Fleurs du mal, de Charles Baudelaire, am citit eu Am deschis-o şi m-am uitat peste versuri — Poezie? am întrebat, ridicând din sprânceană — O, nu fiţi aşa de suspicios, Kommissar Sunt cât se poate de serioasă E o traducere bună şi veţi găsi în ea mult mai mult decât v-aţi putea aştepta, credeţi-mă Îmi zâmbi — N-am mai citit poezie de când l-am studiat pe Goethe la şcoală — Şi care a fost părerea dumneavoastră despre el? — Avocaţii din Frankfurt sunt poeţi buni? am făcut eu retoric — E o perspectivă interesantă, zise ea Ei, să sperăm că veţi avea o părere mai bună despre Baudelaire Iar acum, îmi pare rău, dar trebuie să plec Se ridică şi ne strânserăm mâinile — După ce veţi fi terminat cărţile, mi le puteţi înapoia la Institutul Göring de pe Budapesterstrasse Suntem chiar peste drum de Acvariul de la Zoo În mod sigur m-ar interesa să aud părerea unui detectiv despre Baudelaire, zise ea — Va fi plăcerea mea Şi atunci îmi veţi putea spune părerea dumneavoastră despre doctorul Lanz Kindermann — Kindermann? Îl cunoaşteţi pe Lanz Kindermann? — Într-un fel Mă cântări din priviri: — Ştiţi, pentru un Kommissar de poliţie sunteţi cu siguranţă plin de surprize Fără discuţie 7 Duminică, 11 septembrie Prefer roşiile când nu sunt încă perfect coapte Atunci sunt dulci şi tari, cu coaja netedă şi rece, numai bune de salată Dar atunci când o roşie a stat prea mult, capătă câteva riduri, devenind prea moale când pui mâna pe ea, şi începe chiar să aibă un gust un pic cam acru La fel e şi cu femeile Numai că femeia asta era poate un pic prea verde pentru mine şi e posibil să fi fost prea rece pentru binele ei Stătea în faţa uşii mele de la intrare şi mă măsura cu un soi de impertinenţă, ca şi cum încerca să-mi stabilească priceperea, sau lipsa acesteia, ca amant — Da? i-am zis Ce doreşti? — Colectez pentru Reich, îmi explică fata, făcându-mi cu ochiul Ţinea întinsă o geantă din material textil pentru a-şi întări spusele — Programul de Economie al Partidului A, portarul m-a lăsat să intru — Văd şi eu asta Şi mai exact, ce anume ai dori? Ridică dintr-o sprânceană şi m-am întrebat dacă tatăl ei nu o considera încă destul de mică să o plesnească — Păi, ce aveţi? În tonul ei se simţea o batjocură mocnită Era drăguţă, cu aerul ei de puştoaică răzgâiată şi sexy În haine civile ar fi putut să treacă drept o fată de 20 de ani, dar, cu cele două codiţe ale ei, îmbrăcată cu fusta lungă bleumarin, cămaşa albă, jacheta din piele maro a BdM – Liga Fetelor Germane – şi încălţată cu ghetele solide, am bănuit că nu avea mai mult de 16 ani — O să mă uit să văd ce pot găsi, i-am zis pe jumătate amuzat de atitudinea ei de persoană adultă, care părea să confirme ceea ce se auzea uneori despre fetele de la BdM, şi anume că erau promiscue din punct de vedere sexual şi cât se poate de predispuse la a rămâne însărcinate în Tabăra Tineretului hitlerist, tot aşa cum trebuiau să înveţe cusutul, primul ajutor şi istoria populară germană — Cred că mai bine ai intra Fata intră cu pas degajat pe uşă ca şi cum ar fi tras după ea o capă din nurcă şi privi de jur împrejur Nu păru să fie prea impresionată — Drăguţ loc, murmură ea încetişor Am închis uşa şi mi-am lăsat ţigara în scrumiera de pe masa din hol — Aşteaptă aici, i-am spus M-am dus în dormitor şi am scotocit pe sub pat după valiza în care păstram cămăşi vechi şi prosoape rărite, ca să nu mai zic de toate cârpele de praf de rezervă Când m-am ridicat şi m-am scuturat, ea stătea rezemată în uşă, fumând din ţigara mea Suflă cu insolenţă un inel perfect din fum în direcţia mea — Credeam că voi, fetele de la „Credinţă şi Frumuseţe”, nu aveţi voie să fumaţi, i-am spus, încercând să-mi ascund enervarea — Chiar aşa? zâmbi ea afectat Sunt o grămadă de lucruri pe care nu suntem încurajate să le facem N-avem voie să facem asta, n-avem voie să facem aia Aproape totul pare să fie imoral în vremurile astea, nu-i aşa? Dar eu întotdeauna spun că dacă nu poţi să faci lucrurile rele când eşti încă suficient de tânăr ca să te bucuri de ele, atunci ce rost are să le mai faci? Se îndepărtă de perete şi ieşi din cameră cu mers de prădător Ce paraşută mică, mi-am spus, urmând-o în camera de zi de alături Ea inspiră zgomotos, ca şi cum ar fi sorbit dintr-o lingură de supă, şi îmi aruncă un alt inel de fum în faţă Dacă aş fi putut să-l prind, i l-aş fi înfăşurat în jurul gâtului ăluia frumuşel — Oricum, zise ea, nu prea cred că o singură ţigară îţi vine de hac, nu crezi? Am râs: — Par eu a fi genul de pramatie care ar fuma ţigări ieftine? — Bănuiesc că nu, admise ea Cum te cheamă? — Plato — Plato Ţi se potriveşte Ei, bine, Plato, poţi să mă săruţi dacă vrei — Nu te ascunzi după deget, nu-i aşa? — N-ai auzit de poreclele pe care le au pentru BdM? „Liga Saltelelor Germane”? „Bunuri de consum pentru bărbaţii germani”? Îşi puse braţele în jurul gâtului meu şi execută o varietate de expresii cochete, pe care probabil le exersase în faţa oglinzii de la măsuţa ei de toaletă Respiraţia ei tânără, fierbinte, nu avea gust de proaspăt, dar mi-am dat voie să egalez competenţa sărutului ei doar ca să fiu amabil şi prietenos, mâinile mele strângându-i sânii tineri, frământându-i sfârcurile cu degetele Apoi i-am luat fesele rotunde în căuşul palmelor mele umede şi am tras-o mai aproape de ceea ce era din ce în ce mai mult în mintea mea Ochii ei neastâmpăraţi se rotunjiră când se lipi de mine Nu pot spune cu mâna pe inimă că nu eram ispitit — Ştii ceva poveşti bune, Plato? chicoti ea — Nu, i-am zis, strângând-o mai tare Da’ ştiu o grămadă de poveşti proaste, genu’ în care frumoasa, dar răsfăţata prinţesă ajunge să fie fiartă de vie şi mâncată de către trolul cel rău O sclipire vagă de îndoială începu să crească în strălucitorul iris albastru al fiecărui ochi corupt, iar zâmbetul ei nu mai fu în întregime încrezător atunci când i-am ridicat fusta în sus şi am început să trag de chiloţii ei — O, aş putea să spun o grămadă de poveşti ca asta, i-am zis pe un ton ameninţător Genu’ de poveşti pe care poliţiştii le spun fiicelor lor Poveşti oribile, care inspiră groază şi care le dau fetelor genul de coşmaruri de care se pot bucura taţii lor — Încetează, râse ea nervos, mă sperii Sigură acum că lucrurile nu mergeau conform planului, se întinse cu disperare după chiloţi, dar i-am tras brusc în jos, lăsând la vedere puful care se cuibărea în vintrele ei — Ei se bucură pentru că asta înseamnă că drăgălaşele lor fiice vor fi mult prea speriate ca să intre vreodată în casa unui bărbat străin, ca nu cumva el să se transforme într-un trol rău — Vă rog, domnule, nu, zise ea Am plesnit-o peste fundul gol şi am împins-o de lângă mine — Aşa că, norocul tău, prinţeso, e că sunt detectiv şi nu trol, că altfel ai fi ketchup — Sunteţi poliţist? înghiţi ea spasmodic, cu lacrimile ţâşnindu-i din ochi — Exact, sunt poliţist Şi dacă te mai prind vreodată făcând pe târfa începătoare, o să am grijă ca tatăl tău să pună băţul pe tine, ai înţeles? — Da, şopti ea, şi îşi trase repede chiloţii Am luat grămada de cămăşi vechi şi prosoape din locul unde o lăsasem pe podea şi i-am îndesat-o în braţe: — Acum cară-te de aici înainte să fac eu treaba asta Înspăimântată, fugi în hol şi afară din apartament, ca şi cum aş fi fost Nibelung însuşi După ce am închis uşa în urma ei, mirosul şi atingerea acelui trup delicios şi dorinţa frustrantă pentru el mă stăpâniră o vreme, atât cât să-mi torn ceva de băut şi să fac o baie rece În acel septembrie, se părea că pasiunea de pretutindeni, care mocnea deja precum o siguranţă defectă, era aprinsă cu uşurinţă, iar eu îmi doream ca sângele fierbinte al germanilor sudeţi din Cehoslovacia să poată fi domolit la fel de uşor cum fusese propria mea excitare Ca poliţist, înveţi să te aştepţi la o creştere a criminalităţii în timpul sezonului cald În ianuarie şi februarie, până şi cei mai disperaţi criminali stau acasă în faţa focului Mai târziu în ziua aceea, citind cartea profesorului Berg, Sadicul, m-am întrebat câte vieţi fuseseră salvate din simplul motiv că era un timp prea friguros sau prea ploios pentru Kürten ca să se aventureze afară Totuşi, nouă crime, şapte tentative şi patruzeci de incendieri premeditate erau un record impresionant Potrivit lui Berg, Kürten, rezultatul unui mediu familial violent, ajunsese să comită infracţiuni încă din copilărie, având la activ o serie de tâlhării mărunte şi îndurând câteva perioade de încarcerare până când, la vârsta de 38 de ani, se însurase cu o femeie cu un caracter puternic Avusese întotdeauna impulsuri sadice, fiind înclinat să tortureze pisici şi alte animale neajutorate, iar acum era obligat să-şi ţină aceste tendinţe într-o cămaşă de forţă mentală Dar când soţia lui nu era acasă, duhul rău al lui Kürten devenea câteodată prea puternic pentru a fi stăpânit şi îl mâna să comită groaznicele crime sadice care aveau să-i aducă trista faimă Acest sadism era sexual la origine, explica Berg Situaţia de acasă îl făcuse pe Kürten să fie predispus la o deviaţie a instinctului sexual, iar experienţele lui timpurii ajutaseră la condiţionarea direcţiei acestui impuls În cele douăsprezece luni dintre prinderea lui Kürten şi executarea lui, Berg se întâlnise frecvent cu el şi descoperise că era un bărbat talentat, cu un caracter deosebit Avea un şarm şi o inteligenţă considerabile, o memorie excelentă şi un spirit de observaţie pătrunzător Berg a fost impresionat să remarce cât de uşor se putea sta de vorbă cu el O altă trăsătură remarcabilă era vanitatea lui Kürten, care se manifesta în înfăţişarea lui elegantă, îngrijită, şi în plăcerea sa de a fi fost mai deştept decât poliţia din Düsseldorf, atât timp cât avusese el chef să fie aşa Pentru orice membru civilizat al societăţii, concluzia lui Berg nu era una deosebit de liniştitoare: Kürten nu era nebun în condiţiile prevăzute de paragraful 51, prin aceea că acţiunile lui nu erau nici complet compulsive, nici în întregime impulsive, cât cruzime pură, nealterată Şi, ca şi cum asta nu era destul de rău, lectura din Baudelaire m-a făcut să mă simt la fel de liniştit în sufletul meu precum e un viţel într-un abator Nu era nevoie de un efort de imaginaţie supraomenesc pentru a accepta sugestia lui Frau Kalau vom Hofe că acest poet gotic francez oferea o articulare explicită a minţii unor oameni precum Landru, Gormann sau Kürten Şi mai era ceva Ceva mai adânc şi mai universal decât un simplu indiciu privind psihicul unui criminal în serie În interesul lui Baudelaire pentru violenţă, în nostalgia lui pentru trecut şi prin revelarea lumii morţii şi a corupţiei, auzeam ecoul unei litanii satanice care era cât se poate de contemporană şi vedeam palida reflecţie a unui tip diferit de criminal, unul a cărui proastă dispoziţie avea forţă de lege Nu prea am memorie pentru cuvinte De-abia dacă pot să-mi amintesc cuvintele imnului naţional Însă unele dintre aceste versuri mi-au rămas în cap precum mirosul persistent al unui amestec de mosc şi smoală În seara aceea am mers cu maşina să o văd pe Katia, văduva lui Bruno, acasă la ei în Berlin-Zehlendorf Aceasta era a doua mea vizită de la moartea lui Bruno şi i-am adus câteva dintre lucrurile de la birou, ca şi o scrisoare de la compania mea de asigurări, care confirma chitanţa pentru cererea pe care o făcusem în numele Katiei Acum erau şi mai puţine de spus decât înainte, dar am stat totuşi o oră întreagă, ţinând-o pe Katia de mână şi încercând să înghit nodul din gât cu câteva pahare de şnaps — Cum se descurcă Heinrich? am zis, deloc în largul meu, auzind sunetul inconfundabil al vocii băiatului care cânta în dormitor — Nu a vorbit despre asta încă, zise Katia, glasul ei îndurerat ei părând puţin încurcat Cântă, cred, deoarece vrea să evite să înfrunte situaţia — Durerea îi afectează pe oameni în mod foarte diferit, i-am zis, încercând să inventez o scuză Dar nu credeam deloc că e adevărat De moartea prematură a propriului meu tată, când nu eram cu mult mai mare decât era Heinrich acum, era legată ca un corolar brutal logica de neevitat că nici eu însumi nu eram nemuritor În mod obişnuit, nu aş fi fost insensibil la situaţia lui Heinrich — Dar de ce trebuie să cânte acest cântec? — I-a intrat în cap că evreii ar avea vreo legătură cu moartea tatălui său — Asta e absurd, i-am zis Katia oftă şi îşi clătină capul: — I-am spus asta, Bernie Dar nu vrea să asculte În drum spre ieşire am zăbovit în dreptul uşii băiatului, ascultându-i vocea tânără şi puternică: „Încărcaţi-vă armele goale, Şi lustruiţi-vă cuţitele, Să-i omorâm pe evreii nenorociţi, Care ne otrăvesc tuturor viaţa” Pentru o clipă, am fost tentat să deschid uşa şi să-l pocnesc peste bot pe puştanul dornic de violenţă Dar ce rost avea să fac orice altceva decât să-l las în pace? Sunt doar atât de multe modalităţi de a scăpa de ceea ce ne temem, iar una deloc de neglijat dintre acestea este ura 8 Luni, 12 septembrie O insignă, o legitimaţie, un birou la etajul al treilea şi, cu excepţia numărului de uniforme SS care umblau pe acolo, mă simţeam aproape ca pe vremuri Era mare păcat că nu erau multe amintiri plăcute, dar fericirea nu a fost niciodată o emoţie care să se găsească din belşug la Alex, cu excepţia cazului în care ideea voastră de petrecere implică să „lucrezi” rinichiul vreunuia cu un picior de scaun De câteva ori, oameni pe care îi cunoşteam de pe vremuri m-au oprit pe coridor ca să mă salute şi să-mi spună cât de rău le părea de Bruno Dar, în general, aveam parte de acel gen de priviri cu care ar fi fost întâmpinat un cioclu de către pacienţii unei secţii de oncologie Deubel, Korsch şi Becker mă aşteptau în birou Deubel le explica mai tinerilor săi ofiţeri tehnica subtilă a lovirii la ţigară: — Uite aşa, zise el, când îşi pune ţigara în gură, îi dai un upercut Un maxilar deschis se fracturează foarte uşor — Ce plăcut e să auzi că ancheta criminalistică ţine pasul cu vremurile moderne, am zis în timp ce intram pe uşă Bănuiesc că ai învăţat asta la Freikorps, Deubel Bărbatul zâmbi: — Mi-aţi citit dosarul, domnule — Am citit o grămadă, am zis, aşezându-mă la biroul meu — Eu, unul, n-am fost niciodată un mare cititor, zise el — Mă surprinzi — Aţi citit cărţile femeii ăleia, domnule? mă întrebă Korsch Alea care explică mintea criminalului? — Criminalul ăsta n-are nevoie să fie explicat prea mult, zise Deubel E un ţăcănit afurisit — Poate, am zis eu Dar nu o să-l prindem cu bâte şi boxuri de alamă Puteţi să uitaţi de toate metodele voastre obişnuite, lovitura la ţigară şi chestii de-astea M-am uitat fix la Deubel: — Un criminal ca ăsta este greu de prins deoarece, în cea mai mare parte a timpului, cel puţin, arată şi se comportă ca un cetăţean obişnuit Şi fără să avem vreun indiciu de criminalitate, şi fără vreun motiv evident, nu ne putem baza pe informatori să ne ajute să îi dăm de urmă Kriminalassistent Becker, detaşat de la Departamentul VB3 – Moravuri – clătină din cap: — Scuzaţi-mă, domnule, asta nu e chiar adevărat Lucrând în branşă, printre delincvenţi sexuali, vă asigur că sunt câţiva informatori Poponari şi păpuşei, e drept, dar din când în când mai vin cu câte ceva — Cum să nu, bombăni Deubel — Bine, am spus Vom vorbi cu ei Dar mai întâi sunt două aspecte ale acestui caz pe care vreau să le avem cu toţii în vedere Unul e că fetele astea dispar şi apoi cadavrele lor sunt găsite prin tot oraşul Ei bine, asta îmi spune că omul nostru foloseşte o maşină Celălalt aspect e că, din câte ştiu eu, nu am primit niciodată un raport cum că cineva ar fi fost martor la răpirea victimei Nici un raport despre vreo fată care să fie luată cu japca, dând din picioare şi ţipând, şi băgată în portbagajul unei maşini Mie mi se pare că asta indică posibilitatea ca ele să fi plecat cu criminalul de bunăvoie Că nu le era frică E foarte puţin probabil ca ele să-l fi cunoscut toate pe criminal, dar e posibil să fi avut încredere în el din cauza a ceea ce este — Un preot, poate, zise Korsch, sau un tânăr fruntaş — Sau un poliţist, am spus Este foarte posibil să poată fi oricare dintre astea Sau toate la un loc — Credeţi că s-ar putea să se deghizeze? întrebă Korsch Am ridicat din umeri: — Cred că trebuie să ne păstrăm mintea deschisă în legătură cu toate aceste lucruri Korsch, vreau să verifici prin dosare şi să vezi dacă nu poţi să găseşti pe cineva cu cazier pentru agresiune sexuală care să aibă fie o uniformă, fie o sutană, fie permis de conducere Korsch se dezumflă puţin, aşa că am adăugat: — E o treabă grea, ştiu, aşa că am vorbit cu Lobbes de la executivul Kripo şi o să îţi dea un ajutor M-am uitat la ceas şi am adăugat: — Kriminaldirektor Müller te aşteaptă la VC1 în circa 10 minute Aşa că ai face bine să o iei din loc — Încă nimic despre Hanke, fata dispărută? l-am întrebat pe Deubel după ce a plecat Korsch — Oamenii mei au căutat peste tot, zise el Terasamentele de cale ferată, parcurile, groapa de gunoi Am dragat canalul Teltow de două ori Mai mult de atât nu putem face Îşi aprinse o ţigară şi se încruntă: — E deja moartă Toată lumea ştie asta — Vreau să desfăşori o anchetă de la uşă la uşă prin zona în care a dispărut Vorbeşte cu toată lumea, subliniez – cu toată lumea, inclusiv cu colegele de şcoală ale fetei Trebuie să fi văzut cineva ceva Fă nişte fotografii ca să trezeşti câteva amintiri — Nu vă supăraţi pe mine că vă spun, domnule, mormăi el, dar asta e o treabă pentru băieţii în uniformă din Orpo — Capetele alea seci sunt bune ca să aresteze beţivi şi proxeneţi, i-am zis Treaba asta, însă, necesită inteligenţă Asta-i tot Strâmbându-se, Deubel îşi stinse ţigara într-un mod care îmi dădu de ştire că îşi dorea ca scrumiera să fi fost mutra mea, după care se târî, în silă, afară din birou — Mai bine aveţi grijă ce-i spuneţi lui Deubel despre Orpo, domnule, zise Becker E prieten cu Daluege Prostovanu’ Au fost în acelaşi regiment la Stettin Freikorps Freikorps erau organizaţiile paramilitare de foşti soldaţi care fuseseră formate după război pentru a distruge bolşevismul din Germania şi pentru a apăra frontierele germane de incursiunile frauduloase ale polonezilor Kurt Daluege Prostovanu’ era şeful Orpo — Mersi, i-am citit dosarul — Era un poliţist bun, dar acum lucrează de ochii lumii, fără să se spetească şi apoi o şterge acasă Tot ce vrea Eberhard Deubel de la viaţă este să trăiască suficient de mult încât să îşi ia pensia şi să-şi vadă fiica crescând mare ca să se mărite cu directorul de la banca locală — La Alex sunt o grămadă ca el, am zis Ai şi tu copii, nu-i aşa, Becker? — Un fiu, domnule, spuse el cu mândrie Norfried Are aproape doi ani — Norfried, zici? Sună foarte german — Nevastă-mea, domnule Ea ţine foarte mult la chestia asta ariană a doctorului Rosenberg — Şi ce părere are de faptul că tu lucrezi la Moravuri? — Nu vorbim prea mult despre ce se întâmplă la mine la serviciu Din punctul ei de vedere, sunt doar un poliţist — Spune-mi şi mie despre informatorii ăştia pervertiţi sexual — Când eram la Secţia M2, la Brigada de Supraveghere a Bordelurilor, nu foloseam decât unul sau doi, îmi explică el Dar Brigada Homo a lui Meisinger îi foloseşte tot timpul El depinde de informatori Acum câţiva ani a existat o organizaţie a homosexualilor care se numea „Liga Prieteniei”, cu circa 30 000 de membri Ei, Meisinger a pus mâna pe întreaga listă şi încă se mai bazează pe câte un nume când şi când pentru informaţii Are, de asemenea, confiscate listele de abonaţi ale câtorva reviste pornografice, ca şi numele celor care le editează Am putea să încercăm la câţiva dintre ei, domnule Şi mai e şi roata-norocului a Reichsführer-ului Himmler Este o agendă rotativă, acţionată electric, cu mii şi mii de nume în ea, domnule Am putea oricând să vedem ce iese şi din asta — Pare să fie ceva ce ar folosi o ţigancă ghicitoare — Se zice că lui Himmler îi place foarte mult rahatul ăsta de dispozitiv — Şi cum rămâne cu un bărbat care vrea să agaţe ceva? Unde sunt toate albinuţele din oraşul ăsta, acum când toate bordelurile au fost închise? — La saloanele de masaj Dacă vrei să i-o pui unei fete, trebuie mai întâi să o laşi să te frece pe spate Kuhn – el e şeful de la M2 – nu le deranjează prea mult Vreţi să întrebaţi câteva curve dacă au fost nevoite să facă masaj vreunui ţicnit în ultima vreme, domnule? — E un loc la fel de bun ca oricare altul pentru a începe — O să avem nevoie de un mandat pentru căutarea persoanelor dispărute — Mai bine te-ai duce să faci rost de unul, Becker Becker era înalt, cu ochi albaştri, mici şi plictisiţi, cu o fâşie subţire de păr blond, nasul ca de câine şi un zâmbet batjocoritor aproape ca de maniac Avea o expresie cinică a feţei, care îi reflecta firea În conversaţia de zi cu zi a lui Becker era mai multă blasfemie împotriva frumuseţii divine a vieţii decât ai fi găsit în mijlocul unei haite de hiene flămânde Gândindu-ne că era încă prea devreme pentru afacerea cu masajul, am hotărât să încercăm mai întâi la departamentul cu materiale deocheate, aşa că de la Alex am mers cu maşina în sud, la Hallesches Tor Wende Haus era o clădire înaltă, cenuşie, în apropiere de linia de S-Bahn Am urcat la ultimul etaj, unde, cu un zâmbet de maniac ferm instalat la locul său, Becker dădu un picior într-o uşă Un omuleţ gras şi spilcuit, cu monoclu şi mustaţă, se uită în sus la noi de pe scaun şi zâmbi nervos când am intrat în birou — A, Herr Becker, zise el Poftiţi, poftiţi Aţi adus şi un prieten cu dumneavoastră, excelent Nu era prea mult loc în camera care mirosea a mucegai Teancuri înalte de cărţi şi reviste înconjurau biroul şi dulapul cu dosare Am luat o revistă şi am început să o răsfoiesc — Bună, Helmut, chicoti Becker luând o alta Mormăi satisfăcut dând paginile: Asta e greţoasă, râse el — Serviţi-vă, domnilor, zise bărbatul numit Helmut Dacă e ceva anume ce căutaţi, doar cereţi, nu vă sfiiţi Se lăsă pe spătarul scaunului şi scoase din buzunarul de la piept al hainei gri şi soioase o cutie de prizat, pe care o deschise cu un bobârnac al degetului său murdar Se servi cu o doză, o plăcere care avu ca efect o ofensă la fel de mare asupra auzului precum oricare dintre materialele tipărite disponibile ar fi putut-o avea asupra ochiului Cu detalii ginecologice fotografiate de aproape, dar prost, revista la care mă uitam făcea parţial loc unui text care era destinat să desfacă nasturii de la pantaloni Dacă era să te încrezi în ea, tinerele asistente medicale germane se împerecheau fără mai multă minte decât pisicile maidaneze obişnuite Becker azvârli revista pe podea şi ridică alta — Noaptea nunţii pentru virgină, citi el — Nu e genul dumitale, Herr Becker, zise Helmut — Povestea unui vibrator — Aia nu e rea deloc — Violată în U-Bahn — A, asta e bună E o fată în aia cu cea mai suculentă păsărică pe care am văzut-o vreodată — Şi ai văzut câteva, nu-i aşa, Helmut? Bărbatul zâmbi cu modestie şi se uită peste umărul lui Becker în timp ce acordă fotografiilor o atenţie sporită — Tipul de fată drăguţă din vecini, nu crezi? Becker pufni: — Dacă se întâmplă să locuieşti lângă un afurisit de adăpost pentru câini — O, asta e bună, râse Helmut şi începu să-şi cureţe monoclul În timp ce făcea asta, o şuviţă lungă şi foarte căruntă din părul lui şaten, lins, se desprinse dintr-o meşă foarte prost ascunsă, ca o cuvertură care alunecă de pe pat, şi spânzură ridicol pe lângă una dintre urechile lui de un roşu transparent — Căutăm un bărbat căruia îi place să mutileze fete tinere, i-am zis Ai ceva ce ar putea să hrănească genul ăsta de pervers? Helmut zâmbi şi îşi scutură capul cu tristeţe: — Nu, domnule, mă tem că nu Nu ne prea interesează să ne ocupăm de segmentul de sadici al pieţei Lăsăm altora loviturile cu biciul şi bestialitatea — Ba pe dracu’ le lăsaţi, mârâi Becker Am încercat dulapul pentru dosare, care era încuiat — Ce e aici înăuntru? — Câteva hârtii, domnule Cutia cu mărunţiş Dosarele de contabilitate, genul ăsta de lucruri Nimic care să vă intereseze, cred — Deschide-l — Zău, domnule, nu e nimic care să prezinte interes Cuvintele îi pieriră de pe buze când mă văzu cu bricheta în mână Am aprins-o şi am ţinut-o sub revista pe care o citeam Arse încet, cu o flacără albastră — Becker, cam cât crezi că face revista asta? — O, sunt scumpe, domnule Cel puţin zece mărci fiecare — Înseamnă că stocul din gaura asta de şobolan valorează cu siguranţă câteva mii — Pe puţin Ar fi mare păcat să izbucnească un incendiu — Sper că Helmut are asigurare — Vreţi să vă uitaţi în dulap? zise Helmut Nu trebuia decât să îmi spuneţi Îi dădu lui Becker cheia, în timp ce eu am lăsat revista cuprinsă de flăcări să cadă, fără să producă vreo pagubă, în coşul metalic de hârtii Nu se găsea nimic în sertarul de sus de lângă o casă de bani, dar în sertarul de jos era un alt teanc de reviste pornografice Becker luă una şi întoarse coperta simplă — Sacrificiul virginei, zise el citind titlul Ia priviţi aici, domnule Îmi arătă o serie de fotografii înfăţişând degradarea şi pedepsirea unei fete care părea elevă de liceu, de către un bărbat bătrân şi urât care purta o meşă prost croită Dungile pe care bastonul lui le lăsase pe spatele ei gol păreau cu adevărat foarte reale — Nasol, am zis — Înţelegeţi şi dumneavoastră, eu sunt doar distribuitorul, zise Helmut, suflându-şi nasul într-o batistă împuţită, nu producătorul O fotografie era interesantă în mod deosebit În ea, fata dezbrăcată era legată de mâini şi de picioare şi era întinsă pe un altar de biserică precum o jertfa umană Vaginul ei fusese penetrat cu un castravete enorm Becker se uită mânios la Helmut: — Dar ştii cine a realizat-o, nu-i aşa? Helmut rămase tăcut numai până când Becker îl apucă de gât şi începu să-l pălmuiască peste gură — Vă rog, nu mă loviţi — Probabil că-ţi face plăcere, pervers mic şi urât ce eşti, se răţoi Becker, înfierbântându-se Haide, vorbeşte cu mine, sau o să vorbeşti cu ăsta Scoase un baston scurt de cauciuc din buzunar şi îl lipi de faţa lui Helmut — Poliza a fost, ţipă Helmut Becker îl strânse tare de obraz: — Mai spune o dată — Theodor Poliza E fotograf Are un studio pe Schiffbauerdamm, lângă Teatrul de Comedie Pe el îl vreţi — Dacă ne minţi, Helmut, ne vom întoarce, zise Becker rulând cauciucul pe obrazul lui Helmut Şi nu numai că vom da foc depozitului tău, ci şi ţie Sper că ai priceput asta, spuse şi îl împinse deoparte Helmut se tamponă cu batista la gura plină de sânge: — Da, domnule, zise el, înţeleg Când am ajuns din nou afară, am scuipat în rigolă — Îţi lasă un gust neplăcut în gură, nu-i aşa, domnule? Mă face să mă bucur că nu am o fiică, sincer Mi-ar fi plăcut să-i spun că eram de acord cu el, numai că n-am făcut-o Am mers spre nord Ce oraş, mi-am zis, cu clădirile lui publice la fel de imense ca şi munţii cenuşii din granit Le construiau mari doar ca să ne aducă aminte de importanţa statului şi de insignifianţa individului, prin comparaţie Asta vă arată cum a început toată afacerea asta a naţional-socialismului E greu să nu fii lăsat mut de uimire de un guvern, orice guvern, care îşi are sediul în clădiri atât de grandioase Iar bulevardele lungi şi late, care se întindeau în linie dreaptă dintr-un cartier în altul, păreau să fi fost făcute pentru coloane de soldaţi în marş Senzaţia de greaţă îmi trecu repede, şi i-am spus lui Becker să oprească maşina la o carmangerie de pe Friedrichstrasse, de unde am cumpărat pentru amândoi câte o farfurie de supă de linte Stând în picioare la una dintre micile tejghele, le-am privit pe gospodinele berlineze stând la coadă să-şi cumpere cârnaţi, care erau încolăciţi pe tejgheaua lungă de marmură precum arcurile ruginite ale unei maşini enorme, sau agăţaţi, în mănunchiuri mari, de pereţii îmbrăcaţi în faianţă, ca nişte banane prea coapte O fi fost Becker însurat, dar încă se mai uita după femei, căci făcea câte un comentariu aproape obscen despre cam toate tipele care au intrat în magazin cât am stat noi acolo Şi nu-mi scăpase atenţiei faptul că se autoservise cu vreo două reviste pornografice Cum ar fi putut să-mi scape? Nici măcar nu încercase să le ascundă Să loveşti un om peste faţă, să faci să-i curgă sânge din gură, să-l ameninţi cu un baston de cauciuc, să-l faci degenerat scârbos şi apoi să te autoserveşti cu nişte cărţi porcoase de-ale lui – asta însemna să fii în Kripo Ne-am întors la maşină — Îl cunoşti pe Poliza ăsta? l-am întrebat — Ne-am cunoscut, răspunse el Ce vă pot spune despre el, în afară de faptul că valorează cât un rahat de pe talpa pantofului? Teatrul de Comedie de pe Schiffbauerdamm se afla în partea de nord a Spree-ului, o relicvă cu un turn în vârf, ornamentată cu tritoni, delfini şi nimfe goale asortate din alabastru, iar studioul lui Poliza se afla într-un subsol din apropiere Am coborât nişte trepte şi apoi am luat-o pe o alee lungă În faţa uşii studioului lui Poliza am fost întâmpinaţi de un bărbat îmbrăcat într-un sacou de culoare crem, pantaloni verzi, cravată din mătase în diferite nuanţe de verde şi cu o garoafă roşie la butonieră Nici un efort sau bănuţ nu fusese cruţat pentru înfăţişarea lui, dar efectul general era o lipsă atât de mare de bun-gust, încât arăta ca un mormânt ţigănesc Poliza ne aruncă o privire şi hotărî că nu ne aflăm acolo ca să vindem aspiratoare Nu era un alergător prea bun Fundul lui era prea mare, picioarele prea scurte, iar plămânii îi erau probabil prea uzaţi Dar până să ne dăm noi seama ce se întâmplă, el era la aproape zece metri mai încolo pe alee — Nenorocitule, scrâşni Becker Vocea raţiunii trebuie să-i fi spus lui Poliza că se comporta prosteşte, că Becker şi cu mine eram capabili să-l prindem cu uşurinţă, dar această voce era probabil atât de răguşită de teamă, încât sunase la fel de neatrăgător precum trebuie să-i fi părut şi noi înşine Nu există o astfel de voce pentru Becker, răguşită sau altfel Ţipând la Poliza să se oprească, el se lansă într-un sprint susţinut M-am chinuit să ţin pasul cu el, dar după numai câteva salturi se afla cu mult în faţa mea În câteva clipe l-ar fi prins Atunci am văzut arma din mâna lui, un Parabellum cu ţeava lungă, şi am urlat la amândoi să se oprească Aproape imediat Poliza se opri Începu să-şi ridice braţele ca şi cum ar fi vrut să-şi protejeze urechile de zgomotul împuşcăturii, răsucindu-se în timp ce se prăbuşi, cu sânge şi umoare apoasă revărsându-se gelatinos din ochiul lui, sau din ceea ce rămăsese din acesta Ne-am aplecat amândoi deasupra cadavrului lui Poliza — Ce e cu tine? i-am zis cu răsuflarea tăiată Ai bătături? Te strâng pantofii? Ori poate n-ai crezut că plămânii tăi fac faţă? Ascultă, Becker, am cu zece ani mai mult decât tine şi aş fi putut să îl prind pe omul ăsta şi dacă aş fi purtat un costum de scafandru Becker oftă şi clătină din cap: — O, Doamne! Îmi pare rău, domnule, zise el Nu am vrut decât să îl opresc Se uită stânjenit la pistol, ca şi cum nu i-ar fi venit să creadă că arma putuse să omoare un om — Doar să îl opreşti? Ce ţinteai, lobul urechii? Ascultă, Becker, când încerci doar să opreşti un om, cu excepţia cazului în care eşti Buffalo Bill, ţinteşti la picioare, nu încerci să-i faci afurisita de freză M-am uitat în jur, jenat, aproape aşteptându-mă să se fi adunat o mulţime de oameni, dar aleea rămase goală Am dat din cap spre pistol: — Şi ce e cu tunul ăsta? Becker îşi ridică arma: — Parabellum de artilerie, domnule — La naiba, n-ai auzit niciodată de Convenţia de la Geneva? Asta e o armă suficient de mare ca să forezi după petrol I-am spus să meargă să cheme o maşină care să ridice cadavrul şi cât timp a fost plecat am aruncat o privire prin studioul lui Poliza Nu era mare lucru de văzut Un grupaj de instantanee cu picioare desfăcute, lăsând la vedere organele genitale, se uscau pe o sârmă în camera obscură O colecţie de bice, lanţuri, cătuşe şi un altar cu tot cu sfeşnice, de genul celor pe care le văzuserăm în seria de fotografii cu fata cu castravetele Două grămezi de reviste ca acelea pe care le găsiserăm în biroul lui Helmut Nimic care să indice că Poliza ar fi putut să ucidă cinci şcolăriţe Când am ieşit din nou afară am descoperit că Becker revenise cu un poliţist în uniformă, un sergent Cei doi stăteau şi se uitau la cadavrul lui Poliza ca nişte băieţei care privesc o pisică moartă în canal, iar sergentul chiar îl atingea pe Poliza într-o parte cu vârful bocancului — Drept prin ochi, l-am auzit pe bărbat spunând pe un ton ce suna admirativ Nu mi-am dat seama niciodată că e atât de multă gelatină acolo — Ce mizerie, nu-i aşa? zise Becker fără prea mult entuziasm Ridicară privirea când m-am apropiat de ei — Vine duba? am întrebat, la care Becker dădu din cap Bine, poţi să faci raportul mai târziu I-am vorbit apoi sergentului: — Până soseşte duba, rămâi lângă cadavru, sergent? El luă poziţie de drepţi: — Da, domnule — Tu ai terminat să-ţi admiri lucrul manual? — Da, domnule, zise Becker — Atunci hai să mergem Ne-am întors la maşină — Unde mergem? mă întrebă — Aş vrea să verificăm câteva dintre saloanele astea de masaj — Evona Wylezynska este cea cu care trebuie vorbit E proprietara câtorva saloane Ia 25% din tot ce fac fetele Cel mai probabil e la ea acasă pe Richard Wagner Strasse — Richard Wagner Strasse? am repetat eu Unde dracu’ e asta? — Se numea Sesenheimerstrasse, se întinde către Spreestrasse Ştiţi, unde e Opera — Bănuiesc că ar trebui să ne considerăm norocoşi că Hitler iubeşte opera şi nu fotbalul Becker rânji Pe drum, păru să-şi recapete ceva din buna dispoziţie — Vă supăraţi dacă vă pun o întrebare foarte personală, domnule? Am ridicat din umeri: — Dă-i bătaie Numai să nu fiu nevoit să pun răspunsul într-un plic şi să-l trimit prin poştă — Păi, întrebarea e: v-aţi pus-o vreodată cu o evreică, domnule? M-am uitat la el, încercând să-i prind privirea, dar se uita fix înainte — Nu, nu pot să zic că mi-am pus-o, dar în mod sigur nu legile rasiale au împiedicat asta Cred că pur şi simplu n-am întâlnit una care să vrea să şi-o pună cu mine — Deci n-aţi avea nici o obiecţie dacă vi s-ar oferi ocazia? Am ridicat din umeri: — Bănuiesc că n-aş avea Am făcut o pauză, aşteptând ca el să continue, dar n-o făcu, aşa că am zis: — De ce întrebi, de fapt? Becker zâmbi deasupra volanului: — E o micuţă curvă evreică la salonul ăsta de masaj la care mergem, zise el cu entuziasm O adevărată diavoliţă Are o păsărică precum interiorul unui ţipar de mare, doar o bucată lungă de muşchi de sucţiune Genul care te aspiră înăuntru ca pe-o plevuşcă şi te aruncă afară prin fund Cea mai bună bucăţică pe care am avut-o vreodată Scutură din cap cu un aer de îndoială: — Nu cred că există ceva care să bată o evreică drăguţă şi coaptă Nici măcar o negresă sau o chinezoaică — N-am ştiut că ai vederi atât de largi, Becker, sau că eşti atât de al naibii de cosmopolit Isuse, pariez că l-ai citit până şi pe Goethe Becker râse Părea să fi uitat cu desăvârşire de Poliza — Un singur lucru despre Evona, zise el N-o să vorbească decât dacă ne relaxăm un pic, dacă înţelegeţi ce vreau să zic Beţi ceva, luaţi lucrurile încet Purtaţi-vă ca şi cum nu ne-am grăbi În clipa în care începem să ne purtăm ca doi oficiali ţepeni, va trage obloanele şi va începe să lustruiască oglinzile din dormitoare — Ei, sunt o mulţime de astfel de oameni în vremurile astea Aşa cum zic eu mereu, oamenii n-o să vrea să-şi pună degetele lângă sobă dacă se prind că ai ciorba la fiert pe ea Evona Wylezynska era o poloneză cu părul tăiat scurt, care mirosea vag a ulei de Macassar, şi cu un decolteu periculos ca o crevasă Deşi era doar mijlocul după-amiezii, era îmbrăcată cu un neglijeu din voal de culoarea piersicii peste un furou asortat din satin gros şi încălţată cu papuci cu tocuri înalte Îl salută pe Becker de parcă era un funcţionar de la primărie venit acolo să o anunţe de reducerea chiriei — Dragă Emil, gânguri ea Nu te-am mai văzut de mult pe aici Unde te-ai ascuns? — Nu mai sunt la Moravuri, explică el, sărutând-o pe obraz — Ce păcat Şi erai atât de bun la asta Îmi aruncă o privire de parcă era hârtie de turnesol, gata să-şi schimbe culoarea dacă aş fi fost ceva care i-ar fi putut păta covorul scump: — Şi pe cine ai adus la noi? — E în regulă, Evona, e un prieten — Prietenul tău are un nume? Şi nu ştie şi el să-şi scoată pălăria atunci când intră în casa unei doamne? Am lăsat de la mine şi mi-am scos-o: — Bernhard Gunther, Frau Wylezynska, i-am zis şi i-am strâns mâna — Încântată să te cunosc, dragule Vocea ei languroasă, cu accent puternic, părea să înceapă undeva lângă capătul corsajului, al cărui contur vag de-abia îl puteam ghici pe sub furoul ei Până ajungea la gura ei prefăcut bosumflată, avea în ea mai multă tachinare decât pisicuţa unei zâne Şi gura îmi punea câteva probleme Era genul de gură care putea să mănânce o cină cu cinci feluri la Kempinski fără să îşi strice rujul, numai că de data asta eu păream să fiu preocuparea papilelor ei gustative Ne-a condus într-un salon confortabil, cu care nu i-ar fi fost ruşine nici unui avocat din Potsdam, şi ne-am îndreptat spre o tavă enormă cu băuturi — Ce doriţi să beţi, domnilor? Am absolut orice Becker izbucni într-un râs zgomotos: — Asta e sigur, zise el Am zâmbit forţat Becker începea să mă enerveze rău de tot Am cerut un whisky, iar când Evona mi-a dat paharul, degetele ei reci le-au atins pe-ale mele Luă o gură din propria-i băutură, ca şi cum ar fi fost un medicament cu gust neplăcut, care trebuia dat repede pe gât, şi mă aşeză pe o sofa mare din piele Becker chicoti şi luă loc pe fotoliul de lângă noi — Şi vechiul meu prieten, Arthur Nebe, ce mai face? întrebă ea Observând surprinderea mea, adăugă: — A, da, eu şi Arthur ne cunoaştem de mulţi ani, de fapt din 1920, când a intrat în Kripo — E la fel, i-am răspuns — Spune-i să vină să-mi facă o vizită odată, zise ea Poate să facă nebunii cu mine oricând vrea Sau să vină doar pentru un masaj bun Da, asta e Spune-i să vină aici pentru un masaj bun O să i-l fac chiar eu Râse zgomotos la acest gând şi îşi aprinse o ţigară — O să-i spun, i-am zis, întrebându-mă dacă o s-o fac şi întrebându-mă dacă ei chiar îi păsa dacă o voi face sau nu — Iar tu, Emil, n-ai vrea un pic de companie? Poate că aţi vrea amândoi câte un masaj, ce ziceţi? Eram cât pe ce să spun pe şleau scopul real al vizitei noastre, dar am descoperit că Becker bătea deja din palme şi chicotea — Chiar aşa, zise el, hai să ne relaxăm niţel O să fie plăcut Privi spre mine cu subînţeles: — Nu ne grăbim nicăieri, nu-i aşa, domnule? Am strâns din umeri şi mi-am scuturat capul: — Atâta timp cât nu uităm pentru ce-am venit, i-am răspuns, încercând să nu par un nesuferit încrezut Evona Wylezynska se ridică şi apăsă soneria de pe peretele din spatele unei draperii Scoase un sunet de dezaprobare şi zise: — Ce-ar fi să uităm de toate? De-asta vin majoritatea domnilor aici, să-şi uite de griji În timp ce ea era întoarsă cu spatele, Becker se încruntă şi îşi scutură capul spre mine Nu eram sigur ce voia să însemne asta exact Evona îmi luă ceafa în palme şi începu să frământe carnea de acolo cu degetele ei la fel de puternice precum cleştii unui fierar — E multă încordare aici, Bernhard, mă informă ea pe un ton seducător — Nici nu mă îndoiesc Ar trebui să vezi căruţa pe care m-au pus să o trag la Alex Ca să nu mai zic de numărul de pasageri pe care mi s-a cerut să-l car Era rândul meu să privesc cu înţeles spre Becker Am îndepărtat apoi degetele Evonei de pe gâtul meu şi le-am sărutat amical Miroseau a săpun cu iod şi zău că există afrodiziace olfactive mai bune decât ăsta Fetele Evonei intrară încet în cameră, ca o trupă de cai de circ Unele purtau numai furou şi ciorapi, dar majoritatea erau dezbrăcate Ocupară poziţii în jurul meu şi al lui Becker şi începură să fumeze sau să-şi toarne de băut, aproape ca şi când noi nici nu am fi fost acolo Era mai multă carne de femeie decât văzusem de o lungă perioadă de timp şi trebuie să recunosc că ochii mei ar fi ars precum fierul roşu trupurile oricăror femei de rând, numai că aceste fete erau obişnuite să fie privite şi rămaseră netulburate de ocheadele noastre pofticioase Una luă un scaun, îl puse în faţa mea şi se aşeză pe el astfel încât să am priveliştea perfectă asupra organelor ei genitale, pe care era de presupus că doream să o am Începu să-şi încordeze fesele goale, frecându-se de suprafaţa scaunului Aproape imediat Becker fu în picioare frecându-şi mâinile precum cel mai îndatoritor dintre comercianţii stradali — Ei, foarte drăguţ, nu-i aşa? Becker îşi puse braţele în jurul a două dintre fete, cu faţa înroşindu-i-se de excitare Privi prin cameră şi, negăsind chipul pe care îl căuta, zise: — Spune-mi, Evona, unde e maşinuţa aia drăguţă de făcut copii, evreica aia care lucra pentru tine? — Te referi la Esther Din păcate, a trebuit să plece Am aşteptat, dar nu mai fu şi altceva care să detalieze ceea ce spusese, decât fumul care ieşea din gura ei — Mare păcat, zise Becker Îi povesteam prietenului meu cât de drăguţă era Ridică din umeri: — Nu-i nimic Mai sunt o grămadă de unde a venit ea, nu? Ignorând expresia de pe chipul meu şi încă sprijinit ca un beţiv de cele două curve, se întoarse şi porni pe hol spre unul din dormitoare, lăsându-mă singur cu celelalte — Şi tu ce preferi, Bernhard? Evona pocni din degete şi îi făcu semn cu mâna uneia dintre fete să iasă în faţă: — Asta şi Esther seamănă foarte mult, zise ea, luând-o pe fată de spatele dezgolit şi răsucindu-l spre faţa mea, netezindu-l cu palma: Are două vertebre în plus, aşa încât fundul ei e la mare distanţă de mijloc Foarte frumos, nu crezi? — Foarte frumos, am întărit eu şi am bătut uşurel cu mâna, politicos, fundul rece ca marmura al fetei Dar ca să fiu sincer, eu sunt de modă veche Îmi place ca fata să se gândească doar la mine şi nu la portofelul meu Evona zâmbi: — Nu, nici n-am crezut că ai fi genul O pocni peste fund pe fată ca pe un câine preferat: — Haide, plecaţi cu toatele Le-am privit mărşăluind în tăcere afară din cameră şi am avut un sentiment de dezamăgire că nu semănam mai mult cu Becker Ea păru să simtă această ambivalenţă — Tu nu eşti ca Emil El e atras de orice fată care i-ar arăta unghiile de la mâini Cred că ar regula şi o pisică cu spatele rupt Cum e băutura ta? Am scos un sunet demonstrativ şi am adăugat: — Foarte bună, i-am răspuns — Ei bine, pot să-ţi ofer şi altceva? I-am simţit pieptul apăsându-se pe braţul meu şi am zâmbit în jos spre ceea ce atârna la galerie Mi-am aprins o ţigară şi am privit-o în ochi: — Nu te preface că eşti dezamăgită când îţi voi zice că tot ce vreau sunt nişte informaţii Ea zâmbi, încetându-şi avansurile, şi se întinse să îşi ia băutura: — Ce fel de informaţii? — Caut un bărbat şi înainte să faci o glumă pe chestia asta, îţi zic că bărbatul pe care îl caut este un criminal, cu patru goluri marcate — Cum te pot ajuta eu? Conduc un bordel, nu o agenţie de detectivi particulari — Nu e ceva neobişnuit ca un bărbat să-ţi folosească vreuna din fete în mod violent — Nu e nici unul care să poarte mănuşi de catifea, Bernhard, atâta pot să-ţi spun Foarte mulţi dintre ei îşi imaginează că, doar pentru că au plătit pentru acest privilegiu, asta le dă dreptul să rupă lenjeria unei fete — Atunci, cineva care a mers mai departe decât ceea ce este considerat a fi riscul normal al meseriei Poate vreuna dintre fetele tale a avut un astfel de client Sau a auzit de cineva care a avut — Spune-mi mai multe despre criminalul tău — Nu ştiu multe, am oftat Nu ştiu cum îl cheamă, unde locuieşte, de unde vine sau cum arată Ce ştiu este că îi place să lege fedeleş şcolăriţe — Multor bărbaţi le place să lege fete, zise Evona Nu mă întreba ce le iese la asta Sunt chiar şi unii cărora le place să biciuiască fete, deşi eu nu permit aşa ceva Un porc ca ăsta ar trebui să fie închis — Ascultă, orice ar putea ajuta În acest moment nu sunt prea multe date pentru a continua Evona ridică din umeri şi îşi stinse ţigara: — Ce dracu’, zise ea, am fost şi eu şcolăriţă cândva Ai zis patru fete — S-ar putea să fie chiar cinci Toate între 15 şi 16 ani Din familii cumsecade, fete cu viitor luminos în faţă, până ce acest maniac le răpeşte, le violează, le taie gâtul şi apoi le aruncă trupurile goale Evona păru gânditoare: — A fost ceva, zise ea cu precauţie Desigur, îţi dai seama că e puţin probabil ca genul de bărbat care vine în salonul meu sau în orice loc ca ăsta să fie genul de bărbat care atentează la fete tinere Vreau să zic, rostul unui loc ca ăsta e să se ocupe de nevoile unui bărbat Am dat din cap, dar mă gândeam la Kürten, la felul în care cazul lui o contrazicea Am decis să nu pomenesc de asta — Cum ziceam, e doar o încercare Evona se ridică şi se scuză pentru un moment Când se întoarse, era însoţită de fata al cărei spate lung fusesem obligat să-l admir Acum purta o rochie şi lăsa impresia că, îmbrăcată, era mai neliniştită decât atunci când fusese dezbrăcată — Ea este Helene, zise Evona aşezându-se din nou Helene, ia loc şi povesteşte-i domnului Kommissar despre bărbatul care a încercat să te omoare Fata s-a aşezat pe scaunul pe care stătuse Becker Era frumoasă, oarecum obosită, ca şi cum nu ar fi dormit destul sau ar fi luat droguri De-abia îndrăznind să mă privească în ochi, îşi muşcă buza şi se trase de o şuviţă din părul ei lung şi roşcat — Ei, haide, o îndemnă Evona N-o să te mănânce A avut această ocazie mai devreme — Bărbatului pe care îl căutăm îi place să lege fetele, i-am zis eu, înclinându-mă înainte în semn de încurajare Apoi le strangulează şi le taie gâtul — Îmi cer scuze, zise ea după un minut Îmi este greu Voiam să uit toată chestia asta, dar Evona zice că au fost omorâte nişte şcolăriţe Vreau să fiu de ajutor, zău că vreau, dar mi-e greu Mi-am aprins o ţigară şi i-am oferit pachetul Ea scutură din cap — Nu te grăbi, Helene, i-am zis E vorba despre un client? Cineva care a venit pentru un masaj? — Nu va trebui să merg în instanţă, nu-i aşa? Nu zic nimic dacă asta înseamnă să merg în faţa unui judecător şi să spun că sunt o femeie uşoară — Singura persoană cu care trebuie să vorbeşti sunt eu Fata pufni fără prea mult entuziasm: — Păi, păreţi de treabă, cred Aruncă o privire la ţigara din mâna mea: — Pot să mă răzgândesc în legătură cu ţigara aia? — Sigur, i-am zis şi i-am întins pachetul Primul fum păru să o învioreze Se ambală pe măsură ce povesti, un pic jenată şi probabil un pic speriată — Acum vreo lună, am avut, într-o seară, un client I-am făcut un masaj şi când l-am întrebat dacă voia să-i ofer mai mult, el m-a întrebat dacă poate să mă lege şi să-i fac o felaţie I-am zis că o să-l coste încă douăzeci de mărci, şi a fost de acord Stăteam acolo, imobilizată ca un pui la rotisor, după ce el terminase, şi l-am rugat să mă dezlege Ochii lui iau o expresie ciudată, mă face curvă nenorocită sau ceva de genul ăsta Mă rog, te obişnuieşti ca bărbaţii să devină nesimţiţi cu tine după ce au terminat, ca şi cum le-ar fi ruşine de ei înşişi, dar mi-am dat seama că ăsta era altfel, aşa că am încercat să rămân calmă Apoi şi-a scos cuţitul şi i-a pus lama pe gâtul meu, ca şi cum voia să-mi fie frică Şi mi-era Eram pregătită să ţip din toţi rărunchii, doar că nu voiam să-l sperii, să-l fac să mă taie pe loc, gândindu-mă că aş putea să reuşesc să-l conving să înceteze Mai trase un fum tremurat din ţigară: — Dar ăsta a fost doar semnalul pentru el ca să înceapă să mă strângă de gât, gândindu-se că vreau să ţip, probabil M-a prins de gât, aproape să mă sufoce Dacă n-ar fi intrat una dintre fete din greşeală, m-ar fi aranjat, fără discuţie Am avut vânătăi pe gât aproape o săptămână după aia — Ce s-a întâmplat când a intrat cealaltă fată? — Păi, n-aş putea să spun sigur Eram mai preocupată să-mi trag răsuflarea decât să mă asigur că el a ajuns cu bine acasă într-un taxi, înţelegeţi ce vreau să zic? Din câte ştiu eu, pur şi simplu şi-a luat repede lucrurile şi s-a cărat — Cum arăta? — Purta uniformă — Ce fel de uniformă? Poţi să fii un pic mai exactă? Ea ridică din umeri: — Da' cine sunt eu, Hermann Göring? Rahat, nu ştiu ce fel de uniformă era — Păi, era verde, neagră, maro sau cum? Haide, fato, gândeşte-te E important Trase cu furie din ţigară şi scutură din cap enervată: — O uniformă veche, ca alea pe care le purtau pe vremuri — Vrei să zici ca un veteran de război? — Da, ceva de genul ăsta, numai că un pic mai prusacă Ştiţi, mustaţă ceruită, cizme de cavalerist A, da, era cât pe-aci să uit Avea pinteni — Pinteni? — Da, ca la costumul de călărie — Îţi mai aminteşti şi altceva? — Avea un burduf de vin, pe un cordon pe care îl aruncase peste umăr, astfel încât arăta ca un corn de suflat la şoldul lui Numai că el a zis că era plin cu şnaps Am dat din cap satisfăcut, şi m-am rezemat de sofa, întrebându-mă cum ar fi fost să mi-o fi pus totuşi cu ea Am observat pentru prima dată pielea decolorată şi gălbuie a mâinilor ei, care nu era nicotină, icter sau trăsătura ei naturală, ci un indiciu că lucrase într-o fabrică de muniţii În acelaşi fel, identificasem cândva un cadavru scos din Landwehr Un alt lucru pe care îl învăţasem de la Hans Illmann — Hei, ascultaţi aici, zise Helene, dacă îl prindeţi pe nemernicul ăsta, asiguraţi-vă că primeşte din plin ospitalitatea obişnuită a Gestapoului, bine? Cu tot cu cleşti şi bastoane de cauciuc — Doamnă, i-am zis, ridicându-mă, vă puteţi baza pe asta Mersi de ajutor Helene se ridică în picioare, cu braţele încrucişate şi strânse din umeri: — Da, mă rog, am fost şi eu cândva şcolăriţă, înţelegeţi ce vreau să zic? I-am aruncat o privire Evonei şi am zâmbit: — Ştiu ce vrei să zici Am făcut un semn din cap spre dormitoarele de pe coridor: — După ce Don Juan îşi încheie investigaţiile, spune-i că m-am dus să-l iau la întrebări pe chelnerul-şef de la Peltzer Şi că m-am gândit să vorbesc cu directorul de la Winter Garden, să văd ce pot să scot de la el Şi că după aia s-ar putea să mă duc direct înapoi la Alex şi să îmi curăţ arma Cine ştie, s-ar putea chiar să găsesc timp să fac şi puţină muncă poliţienească pe parcurs 9 Vineri, 16 septembrie — De unde eşti, Gottfried? Bărbatul zâmbi cu mândrie: — Eger, din regiunea Sudeţilor Peste câteva săptămâni puteţi să o numiţi Germania — Eu numesc asta nesăbuinţă, i-am zis Peste câteva săptămâni Sudetendeutsche Partei al vostru o să ne bage pe toţi în război Legea marţială a fost deja declarată în majoritatea districtelor SDP — Bărbaţii trebuie să-şi dea viaţa pentru lucrurile în care cred Se sprijini de scaun şi îl trase cu un pinten, scrijelind podeaua camerei de interogatoriu M-am ridicat, slăbindu-mi gulerul de la cămaşă, şi m-am îndepărtat de raza de soare care strălucea prin fereastră Era o zi caniculară Mult prea cald ca să porţi sacou, darămite uniforma unui ofiţer din vechea cavalerie prusacă Gottfried Bautz, arestat mai devreme în aceeaşi dimineaţă, nu părea să bage de seamă căldura, deşi mustaţa lui ceruită începea să dea semne că vrea să se pleoştească — Dar despre femei ce părere ai, l-am întrebat, şi ele trebuie să moară? Ochii lui se micşorară: — Cred că mai bine mi-aţi spune de ce am fost adus aici, nu credeţi, Herr Kommissar? — Ai fost vreodată la un salon de masaj de pe Richard Wagner Strasse? — Nu, nu cred — Eşti un bărbat greu de uitat, Gottfried Mă îndoiesc că ai fi putut să-ţi faci înfăţişarea mai uşor de ţinut minte şi dacă ai fi urcat scările călare pe un armăsar alb Că veni vorba, de ce porţi uniformă? — Am servit Germania şi sunt mândru de asta De ce n-aş purta uniformă? Am început să zic ceva de faptul că războiul s-a terminat, dar nu prea părea să aibă rost, de vreme ce un altul era pe cale să înceapă, iar Gottfried era atât de sărit de pe fix — Aşadar, ai fost sau nu la salonul de masaj de pe Richard Wagner Strasse? — Poate Nu-ţi aminteşti întotdeauna adresa exactă a unor astfel de locuri Nu-mi fac un obicei din — Scuteşte-mă de autocaracterizare Una dintre fetele de acolo zice că ai încercat să o omori — Este absurd de ridicol — Mă tem că ea e foarte fermă în ce zice; dură ca un diamant — A făcut fata vreo plângere împotriva mea? — Da, a făcut Gottfried Bautz chicoti cu un aer de superioritate: — Haideţi, Herr Kommissar Ştim amândoi că nu e adevărat În primul rând, nu s-a făcut o identificare din grup Iar în al doilea rând, şi dacă ar fi fost, nu e curvă în toată Germania care să depună plângere măcar pentru un pudel pierdut Nici plângere, nici martor, nu-mi dau seama de ce mai purtăm această conversaţie — Ea zice că ai legat-o ca pe un porc, ţi-ai dat drumu’ în gura ei şi apoi ai încercat să o sugrumi — Ea zice, ea zice Ia ascultaţi, ce e rahatu’ ăsta? E cuvântul meu împotriva cuvântului ei — Uiţi de martor, nu-i aşa, Gottfried? Fata care a intrat în timp ce tu scoteai untul din cealaltă? Cum ziceam, nu eşti un bărbat uşor de uitat — Sunt gata să las instanţa să hotărască cine spune adevărul, zise el Eu, un bărbat care a luptat pentru patria lui, sau două tâmpite de albinuţe!? Sunt ele pregătite să facă la fel? Ţipa acum, cu transpiraţia începând să i se scurgă pe frunte ca o glazură: — Nu aveţi nimic concret, şi ştiţi foarte bine asta! M-am aşezat din nou şi mi-am îndreptat arătătorul spre mijlocul feţei sale: — Nu face pe deşteptul, Gottfried Nu aici Alex rupe mai multe oase decât Max Schmelling, şi nu întotdeauna mai apuci să te duci înapoi în cabina ta la sfârşitul luptei Mi-am împreunat mâinile la ceafă, m-am lăsat pe spate şi am privit nonşalant în tavan: — Crede-mă pe cuvânt, Gottfried, albinuţa asta nu e atât de proastă încât să nu vrea să facă exact ce-i spun eu să facă Dacă îi spun eu să-i facă o felaţie judecătorului în văzul Curţii, o s-o facă Pricepi? — Atunci, să vă ia dracu’, mârâi el Adică, dacă tot aveţi de gând să-mi faceţi o cuşcă pe mărimea mea, nu văd de ce aveţi nevoie de mine să fac cheia De ce dracu’ v-aş răspunde la întrebări? — Cum vrei Pentru mine nu e nici o grabă Eu, unul, o să merg înapoi acasă, o să fac o baie fierbinte, o să dorm bine la noapte, apoi o să vin din nou aici să văd ce fel de noapte ai avut tu Ce să zic? Locu’ ăsta nu e numit degeaba „Tristeţea cenuşie” — Bine, bine, gemu el Haide, puneţi-mi afurisitele alea de întrebări — Ţi-am cercetat camera — V-a plăcut? — Nu atât de mult cât ne-au plăcut gândacii cu care o împărţi Am găsit nişte funie Inspectorul meu crede că este sortimentul special pentru strangulare pe care îl cumperi la Ka-De-We Pe de altă parte, ar putea fi sortimentul potrivit ca să legi pe cineva — Sau ar putea fi genul de funie pe care îl folosesc la serviciu Lucrez la Rochling, firma care transportă mobilă — Da, am verificat Da’ de ce să iei acasă cu tine o bucată de funie? De ce să n-o laşi pur şi simplu în furgonetă? — Aveam de gând să mă spânzur — Ce te-a făcut să te răzgândeşti? — M-am gândit la asta o vreme, iar apoi lucrurile nu mi s-au mai părut atât de rele Asta a fost înainte să vă cunosc — Şi ce e cu cârpa pătată de sânge pe care am găsit-o într-o pungă sub patul tău? — Aia? Sânge menstrual O cunoştinţă de-a mea a avut un mic accident Voiam să o ard, dar am uitat — Poţi dovedi asta? Cunoştinţa asta va confirma povestea ta? — Din păcate, nu vă pot spune foarte multe despre ea, Kommissar O legătură întâmplătoare, mă înţelegeţi Făcu o pauză: Dar cu siguranţă că există teste ştiinţifice care vor confirma ceea ce spun, nu? — Testele vor determina dacă este sau nu sânge uman Dar nu cred că există ceva atât de precis cum sugerezi tu Nu pot afirma cu certitudine, nu sunt patolog M-am ridicat din nou şi m-am dus la fereastră Mi-am aprins o ţigară — Fumezi? l-am întrebat El aprobă din cap şi i-am aruncat pachetul pe masă L-am lăsat să tragă primul fum înainte de a-i arunca grenada: — Anchetez omorârea a patru, posibil cinci fete tinere, i-am spus calm De-aia eşti aici Ca să ne ajuţi la anchetă, cum se zice Gottfried se ridică repede în picioare, umezindu-şi cu limba buza de jos, cu ţigara rostogolindu-se pe masă, acolo unde o aruncase Începu să scuture din cap, fără să se oprească: — Nu, nu, nu Nu, aţi arestat pe cine nu trebuie Nu ştiu absolut nimic despre asta Vă rog, trebuie să mă credeţi Sunt nevinovat — Şi cum rămâne cu fata aia pe care ai răpit-o la Dresda în 1931? Ai fost la mititica pentru asta, nu-i aşa, Gottfried? Vezi, ţi-am verificat cazierul — A fost raport sexual cu o minoră Fata era minoră, asta-i tot Eu n-am ştiut Ea a consimţit — Ia să vedem, câţi ani avea? Cincisprezece? Şaisprezece? Cam aceeaşi vârstă ca fetele care au fost omorâte Ştii, s-ar putea ca pur şi simplu să-ţi placă de ele tinere Te simţi ruşinat de ceea ce eşti şi îţi transferi sentimentul de vinovăţie asupra lor Cum pot ele să te oblige să faci aceste lucruri? — Nu, nu e adevărat Jur — Cum pot fi ele atât de dezgustătoare? Cum pot ele să te provoace cu atâta neruşinare? — Încetaţi, pentru numele lui Dumnezeu — Eşti nevinovat Nu mă face să râd! Nevinovăţia ta nu valorează nici cât un rahat în canal, Gottfried Nevinovăţia e pentru cetăţeni decenţi care respectă legea, nu pentru o scursoare ca tine, care încearcă să stranguleze o fată la salonul de masaj Şi acum stai jos şi taci din gură Se legănă pe călcâie un moment şi apoi se aşeză jos cu greutate: — N-am omorât pe nimeni, bombăni el Oricum aţi vrea să o daţi, sunt nevinovat, ascultaţi bine — S-ar putea să fii, dar mă tem că nu pot să tai o bucată de lemn fără să sară nişte aşchii Aşa că, nevinovat sau nu, trebuie să te ţin aici un timp, cel puţin până când pot să te verific Mi-am luat sacoul şi m-am îndreptat spre uşă: — O ultimă întrebare, deocamdată, i-am zis Bănuiesc că n-ai o maşină proprie, nu-i aşa? — La salariul meu? Glumiţi, nu-i aşa? — Şi, atunci, furgoneta pentru mobilă tu eşti şoferul? — Da, eu sunt şoferul — Ai folosit-o vreodată seara? Nu răspunse nimic Am ridicat din umeri şi am zis: — Mă rog, cred că pot să-l întreb oricând pe angajatorul tău — Nu e voie, dar uneori, da, o folosesc Fac un pic de treabă pe cont propriu Mă privi în ochi: — Dar nu am folosit-o niciodată ca să omor pe cineva în ea, dacă întâmplător într-acolo bateţi — Întâmplător nu, dar mersi pentru idee Am stat în biroul lui Arthur Nebe şi l-am aşteptat să termine de vorbit la telefon Când în cele din urmă puse receptorul jos, chipul lui era grav Eram pe cale să zic ceva când îşi ridică degetul la buze, deschise sertarul de la birou şi scoase o pernuţă pentru menţinerea caldă a ceaiului, cu care acoperi telefonul — Pentru ce e aia? — Telefonul este ascultat De Heydrich cred, dar cine poate şti? Pernuţa ne asigură că discuţia noastră rămâne privată Se lăsă pe spate în scaunul aflat sub un tablou al Führer-ului şi scoase un oftat lung şi obosit: — Era unul dintre oamenii mei, care suna de la Berchtesgaden, zise el Discuţiile lui Hitler cu premierul britanic nu par să meargă prea bine Nu cred că mult iubitului nostru cancelar al Germaniei îi pasă dacă va fi război cu Anglia sau nu El nu lasă de la sine absolut nimic Bineînţeles că nu dă doi bani pe germanii ăştia din Sudeţi Chestia asta naţionalistă e doar un paravan Toată lumea ştie asta Ce vrea el este toată industria grea austro-ungară De asta are el nevoie, dacă vrea să ducă un război european Dumnezeule, aş vrea să fi avut de furcă cu cineva mai puternic decât Chamberlain Şi-a adus umbrela cu el, ştii? Al naibii directoraş de bancă — Aşa crezi? Eu aş zice că umbrela denotă un bărbat foarte raţional Ţi-l poţi imagina pe Hitler sau Goebbels reuşind vreodată ca purtând umbrele să stârnească entuziasm în rândul unei mulţimi de bărbaţi? Tocmai absurditatea britanicilor îi face atât de imposibil de radicalizat Şi de aceea ar trebui să-i invidiem — E o idee drăguţă, zise el zâmbind meditativ Dar povesteşte-mi despre tipul ăsta pe care l-ai arestat Crezi că ar putea fi omul nostru? Am privit prin cameră un moment, sperând să găsesc o mai mare putere de convingere în pereţi şi în tavan, şi apoi mi-am ridicat mâinile ca şi cum aş fi vrut să dau de înţeles că prezenţa lui Gottfried Bautz din celula de jos nu e vina mea — Din punct de vedere circumstanţial, ar putea să corespundă tiparului Am oftat şi eu — Dar nu există nici o dovadă care să îl indice pe el în mod sigur Funia pe care am găsit-o în camera lui este acelaşi tip de funie care a fost folosită pentru legarea picioarelor uneia dintre fetele moarte, numai că e un tip de funie foarte comun Îl folosim şi noi aici la Alex O cârpă pe care am găsit-o sub patul lui ar putea fi pătată cu sânge de la una dintre victime La fel de bine, ar putea fi sânge menstrual aşa cum susţine el Are acces la o furgonetă în care ar fi putut să-şi transporte şi să-şi omoare victimele cu relativă uşurinţă Am pus nişte băieţi să o verifice, dar până acum se pare că e la fel de curată precum degetele unui dentist Şi mai e, desigur, cazierul lui L-am mai închis o dată pentru un delict sexual – coruperea unei minore Mai recent, probabil că a încercat să stranguleze o prostituată, pe care mai întâi o convinsese să se lase legată Aşa că ar putea să corespundă profilului psihologic al bărbatului pe care îl căutăm, dar sunt mai multe de „ar putea fi” decât într-un film regizat de afurisitul de Fritz Lang Ce vreau eu e o dovadă clară Nebe aprobă din cap cu un aer înţelept şi îşi puse picioarele pe birou Bătând darabana cu vârful degetelor, zise: — Ai putea să construieşti un caz? Să-l faci să cedeze? — Nu e prost Va fi nevoie de timp Nu sunt un anchetator atât de bun şi nici nu am de gând să folosesc scurtături Ultimul lucru pe care îl vreau în acest caz e un dinte spart pe rechizitoriu Aşa s-a trezit Josef Kahn băgat în haine de spital M-am servit din cutia cu ţigări americane de pe biroul lui Nebe şi mi-am aprins una cu o brichetă imensă din alamă, un cadou de la Göring Prim-ministrul le dădea întotdeauna brichete oamenilor care îi făcuseră vreun mic serviciu Le folosea aşa cum o dădacă foloseşte dulciurile — Că veni vorba a fost eliberat? am întrebat Faţa îngrijită a lui Nebe luă o expresie îndurerată: — Nu, nu încă, îmi răspunse el — Ştiu că este considerat doar un mic detaliu faptul că nu a omorât, de fapt, pe nimeni, dar nu crezi că e timpul să i se dea drumul? Încă mai avem şi noi nişte standarde, nu-i aşa? Se ridică şi ocoli biroul venind în faţa mea: — N-o să îţi placă asta, Bernie, îmi spuse Aşa cum nici mie nu-mi place — De ce ar fi asta o excepţie? Bănuiesc că singurul motiv pentru care nu există oglinzi în toalete este pentru ca nimeni să nu fie obligat astfel să se privească în ochi N-au de gând să-i dea drumul, nu? Nebe se sprijini de marginea biroului, îşi încrucişă braţele şi fixă pentru un minut vârful bocancilor: — Mă tem că e mai rău de atât E mort — Ce s-a întâmplat? — Oficial? — Poţi să încerci — Josef Kahn şi-a luat singur viaţa în timp ce echilibrul minţii sale era tulburat — Înţeleg că asta sună bine Dar tu ştii altceva, nu? — Nu ştiu nimic sigur, ridică el din umeri, aşa că numeşte-o bănuială întemeiată Aud chestii, citesc chestii şi trag câteva concluzii raţionale Normal, ca Reichskriminaldirektor, am acces la tot felul de documente secrete din Ministerul de Interne Îşi scoase o ţigară şi o aprinse: — De obicei, acestea sunt camuflate sub tot felul de nume birocratice care sună neutru Ei bine, în momentul de faţă, se doreşte stabilirea unui nou comitet de cercetare a bolilor constituţionale severe — Vrei să zici ca acelea de care suferă ţara asta? — cu scopul de a încuraja „eugenia pozitivă, în concordanţă cu ideile Führer-ului pe această temă” Îşi flutură ţigara spre portretul din spatele lui: — Ori de câte ori citeşte fraza asta – „ideile Führer-ului pe această temă”, fiecare ştie să-şi ia exemplarul citit şi răscitit al cărţii Führer-ului Şi acolo o să descoperi că el vorbeşte despre folosirea celor mai moderne mijloace medicale aflate la dispoziţia noastră pentru a preveni posibilitatea ca degeneraţii fizic şi bolnavii mintal să contamineze sănătatea viitoare a rasei — Păi, şi ce dracu’ înseamnă asta? — Eu presupusesem că asta înseamnă că astfel de nefericiţi vor fi pur şi simplu împiedicaţi să aibă familii Adică, pare rezonabil, nu-i aşa? Dacă sunt incapabili să aibă grijă de ei înşişi, atunci cu greu ar putea fi potriviţi să crească şi să educe copii — Asta nu pare să-i fi împiedicat pe fruntaşii de la Tineretul hitlerist Nebe pufni şi se duse înapoi în spatele biroului său: — Va trebui să ai grijă ce vorbeşti, Bernie, zise el pe jumătate amuzat — Treci la partea interesantă — Păi, e asta: un număr de rapoarte recente, plângeri dacă vrei, adresate Kripo-ului de către cei care au legătură cu persoane instituţionalizate, mă face să suspectez că se practică deja, în mod neoficial, un soi de omoruri din milă M-am aplecat înainte şi mi-am masat fruntea: — Pe tine te ia vreodată durerea de cap? Pe mine mă ia Mirosul este cel care o declanşează Vopseaua miroase foarte urât La fel şi formaldehida din morgă Dar cel mai rău e în locurile împuţite de pişatul în care dorm beţivii care transpiră rom Asta e un miros pe care mi-l pot aminti în cele mai rele coşmaruri ale mele Ştii, Arthur, am crezut că ştiu fiecare miros urât care există în oraşul ăsta, dar ăsta este rahatul de luna trecută prăjit cu ouăle de anul trecut Nebe trase un sertar şi scoase o sticlă şi două pahare Nu zise nimic în timp ce turnă din belşug L-am dat pe gât şi am aşteptat ca alcoolul arzător să ajungă la ce mai rămăsese din inima şi stomacul meu Am dat din cap şi l-am lăsat să-mi mai toarne unul I-am zis: — Chiar atunci când credeai că lucrurile n-au cum să fie mai rele, descoperi că ele au fost întotdeauna cu mult mai rele decât credeai că sunt Şi abia apoi devin şi mai rele Am sorbit din al doilea pahar şi apoi m-am uitat cercetător la forma paharului, gol de-acum — Mersi că mi-ai spus adevărul, Arthur M-am ridicat cu greu în picioare şi am adăugat: — Şi mersi pentru avertisment — Te rog să mă ţii la curent în legătură cu suspectul tău, zise el Ai putea să te gândeşti să-ţi laşi vreo doi oameni să-i facă numărul cu poliţistul bun şi poliţistul rău Nimic prea brutal, doar un pic din presiunea psihologică de modă veche Ştii tu ce vreau să zic Că veni vorba, cum te împaci cu echipa ta? Merge treaba, vă înţelegeţi? Nu tu resentimente sau ceva de genul ăsta? Aş fi putut să mă aşez din nou şi să îi fac o listă de greşeli, care ar fi fost la fel de lungă ca un miting al Partidului, dar nu avea cu adevărat nevoie de ea Ştiam că Kripo avea o sută de poliţişti care erau mai răi decât cei trei pe care îi aveam în echipa mea, aşa că doar am dat din cap şi am spus că totul e bine Dar la uşa biroului lui Nebe m-am oprit şi am articulat cuvintele automat, fără să mă gândesc măcar Am spus-o, şi nu din obligaţie, ca răspuns la spusele altcuiva, situaţie în care m-aş fi putut consola măcar cu scuza că doar îmi ţineam şi eu capul plecat ca să evit complicaţiile Nu, eu am spus-o primul: — Heil Hitler — Heil Hitler Nebe nu ridică privirea din ceea ce începuse să scrie atunci când mi-a răspuns distrat, aşa că nu îmi văzu expresia N-aş putea spune cum arăta faţa mea Dar oricare mi-ar fi fost expresia, ea era născută din realizarea faptului că singura plângere adevărată pe care o aveam la Alex avea să fie cea făcută de mine însumi împotriva mea 10 Luni, 19 septembrie Sună telefonul M-am luptat să ajung în cealaltă jumătate a patului şi am răspuns Încă înregistram ora în timp ce Deubel vorbea Era ora 2 noaptea — Mai spune o dată — Credem că am găsit-o pe fata dispărută, domnule — E moartă? — Ca un şoarece într-o cursă Nu avem încă o identificare pozitivă, dar pare să fie la fel ca toate celelalte, domnule L-am sunat pe profesorul Illmann E pe drum — Unde sunteţi, Deubel? — Zoo Bahnhof Afară era cald, încă, atunci când m-am dus la maşină şi am deschis geamul ca să mă bucur de aerul nopţii şi totodată ca să mă ajute să mă trezesc Se anunţa o zi frumoasă pentru oricine în afară de Herr şi Frau Hanke, care dormeau acasă la ei, în Steglitz Am condus spre est, de-a lungul lui Kurfürstendamm, cu magazinele sale cu forme geometrice, luminate de neoane, şi am cotit spre nord pe Joachimstaler Strasse, în capătul căreia se zărea marea seră luminoasă care era Staţia Zoo În faţă erau câteva dube ale poliţiei, o ambulanţă de care nu mai era nevoie şi câţiva beţivi dornici, încă, să-şi petreacă noaptea acolo, şi care erau îndepărtaţi de un poliţist Înăuntru, am traversat holul central de bilete către bariera pe care poliţia o ridicase în faţa zonei de obiecte pierdute şi de bagaje lăsate în păstrare Mi-am arătat insigna celor doi bărbaţi care păzeau bariera şi mi-am continuat drumul După colţ, Deubel m-a întâmpinat la jumătatea drumului — Ce avem? am zis — Cadavrul unei fete într-un cufăr, domnule După cum arată şi miroase, se află acolo de ceva vreme Cufărul era la biroul de obiecte lăsate în păstrare — Profesorul a ajuns? — El şi fotograful N-au făcut prea mare lucru, doar s-au uitat la ea Am vrut să vă aşteptăm pe dumneavoastră — Sunt mişcat de consideraţia voastră Cine a găsit cadavrul? — Eu, domnule, cu unul dintre sergenţii în uniformă din brigada mea — Da? Şi cum ai făcut-o? Ai consultat un medium? — A existat un telefon anonim, domnule, dat la Alex Bărbatul i-a spus sergentului de la recepţie unde se găseşte cadavrul, iar sergentul de la recepţie i-a spus sergentului meu El m-a sunat pe mine şi am venit direct aici Am găsit cufărul, am găsit fata şi apoi eu v-am sunat pe dumneavoastră — Zici că un telefon anonim La ce oră era asta? — Pe la 12 Eu tocmai ieşeam din schimb — O să vreau să vorbesc cu bărbatul care a preluat apelul ăla Mai bine ai pune pe cineva să aibă grijă să nu iasă nici el din schimb, cel puţin nu înainte de a-şi fi făcut raportul Cum aţi intrat aici? — Supraveghetorul de noapte al staţiei, domnule El păstrează cheile în biroul său atunci când se închide la bagaje lăsate în păstrare Deubel arătă spre un bărbat gras, cu înfăţişare soioasă, care stătea la câţiva metri mai încolo, rozându-şi podul palmei: — Ăla e — Se pare că îl reţinem de la cină Spune-i că vreau numele şi adresele tuturor celor care lucrează în sectorul ăsta şi ora la care încep să lucreze dimineaţa Indiferent de orele la care lucrează, vreau să-i văd pe toţi aici la ora normală de deschidere, cu toate registrele şi documentele Am rămas tăcut pentru o clipă, întărindu-mă pentru ceea ce avea să urmeze — Bine, am spus Arătaţi-mi unde e În biroul de bagaje lăsate în păstrare, Hans Illmann stătea pe un pachet mare cu eticheta „Fragil”, fumând una dintre ţigările sale de foiţă şi uitându-se cum fotograful poliţiei îşi potriveşte luminile şi trepiedul — A, Kommissar, zise el, zărindu-mă şi ridicându-se în picioare Nici noi nu suntem de mult aici şi am ştiut eu că o să vrei să te aşteptăm Cina e un pic cam prea bine făcută, aşa că vei avea nevoie de astea Îmi dădu o pereche de mănuşi din cauciuc şi apoi se uită ţâfnos la Deubel: — Te aşezi cu noi la masă, inspectore? Deubel se strâmbă: — Aş prefera să nu mă aşez, dacă nu vă supăraţi, domnule În mod normal aş sta, dar am eu însumi o fiică de vârsta asta Am înclinat din cap: — Mai bine i-ai trezi pe Becker şi Korsch şi le-ai zice să vină încoace Nu văd de ce am fi noi singurii care să ne stricăm somnul Deubel se întoarse să plece — O, inspectore, zise Illmann, ai putea să-l rogi pe unul dintre prietenii noştri în uniformă să facă nişte cafea Lucrez mult mai bine când sunt treaz De asemenea, am nevoie de cineva care să ia notiţe Sergentul dumitale poate să scrie lizibil? Ce crezi? — Presupun că da, domnule — Inspectore, singura prezumţie care poate fi făcută în siguranţă cu privire la standardele educaţionale care prevalează în Orpo este aceea care se referă la bărbatul care este capabil doar să completeze un bilet la pariuri Află sigur, dacă nu te superi Prefer să iau eu însumi notiţe decât să trebuiască mai târziu să descifrez mâzgălelile chirilice ale unei forme de viaţă primitive — Da, domnule, zâmbi Deubel forţat şi merse să îndeplinească ordinele — Nu credeam să fie genul sensibil, comentă Illmann, privindu-l plecând Imaginează-ţi un detectiv care nu vrea să vadă cadavrul E ca un comerciant de vinuri care refuză să guste din vinul de Burgundia pe care are de gând să-l cumpere De neimaginat Unde îi găsesc pe puţoii ăştia? — Simplu Se duc şi îi iau cu arcanul pe toţi bărbaţii care poartă pantaloni scurţi din piele Este ceea ce naziştii numesc selecţie naturală Pe podea, în capătul biroului, zăcea cufărul care conţinea cadavrul, acoperit cu un cearşaf Am luat două colete mari şi ne-am aşezat Illmann dădu cearşaful la o parte şi m-am strâmbat un pic când mirosul de animal de casă se ridică să mă întâmpine, făcându-mă să îmi întorc automat capul spre aerul mai bun de peste umărul meu — Da, într-adevăr, murmură el, a fost o vară călduroasă Era un cufăr mare făcut din piele albastră de bună calitate, cu încuietori şi ornamente din alamă, de genul celor pe care le vezi încărcate pe vasele alea de croazieră de lux care navighează între Hamburg şi New York Pentru solitarul ocupant al cufărului, o fată dezbrăcată în vârstă de vreo 16 ani, exista un singur fel de călătorie care mai rămânea să fie făcută, şi anume una finală Parţial înfăşurată în ceea ce părea să fie o bucată de ţesătură maro pentru draperie, era întinsă pe spate, cu picioarele îndoite spre stânga, cu pieptul dezgolit arcuindu-se în sus ca şi cum s-ar fi aflat ceva sub ea Capul zăcea într-un unghi imposibil, nepotrivit cu restul corpului, gura îi era deschisă şi aproape zâmbea, ochii erau pe jumătate închişi, şi, fără sângele din nări şi funia din jurul gleznelor, mai că ai fi putut să te gândeşti că fata se afla în prima fază de trezire după un somn lung Sergentul Deubel, un tip musculos, bine clădit, cu un gât mai scurt decât o sticluţă de băutură şi cu un piept precum un sac plin cu nisip, sosi cu un carneţel şi un creion şi se aşeză un pic mai departe de mine şi Illmann, sugând o bomboană, cu picioarele încrucişate aproape nonşalant, aparent netulburat de priveliştea care se înfăţişa în faţa noastră Preţ de o clipă, Illmann se uită la el ca pentru a-l evalua şi apoi dădu din cap înainte de a începe să descrie ceea ce vedea: — Adolescentă, zise el cu solemnitate, în vârstă de circa 16 ani, dezbrăcată, întinsă într-un cufăr mare, de calitate Corpul este acoperit parţial cu o bucată de creton maro, iar picioarele sunt legate cu o bucată de funie Vorbea rar, cu pauze între fraze, pentru ca sergentul să poată ţine pasul cu el: — Îndepărtarea ţesăturii de pe cadavru relevă capul aproape complet detaşat, prin tăiere, de tors Corpul însuşi prezintă semne de descompunere avansată, care denotă că a stat în cufăr cel puţin între patru şi cinci săptămâni Mâinile nu prezintă semne că ar fi încercat să se apere, şi le înfăşor pentru o examinare ulterioară a degetelor în laborator, deşi, de vreme ce ea în mod evident îşi rodea unghiile, mă aştept să fie pierdere de vreme Scoase din servietă două pungi groase din hârtie şi l-am ajutat să le pună peste mâinile fetei moarte — Hei, ce e asta? Mă înşeală ochii sau ceea ce văd în faţa mea este o bluză pătată de sânge? zise el — Pare să fie uniforma ei BdM, am spus, urmărindu-l cum scoate întâi bluza şi apoi o fustă bleumarin Cât de frumos din partea amicului nostru să ne trimită rufele ei! Şi asta exact când mă gândeam că devine un pic cam prea previzibil Mai întâi un telefon anonim la Alex şi acum asta Adu-mi aminte să-mi consult agenda ca să verific dacă nu e ziua mea de naştere Şi încă ceva îmi fură privirea şi m-am aplecat să ridic un cartonaş din cufăr: — Cartea de identitate a Irmei Hanke, am zis — Păi, asta mă scuteşte de efort, bănuiesc Illmann întoarse capul spre sergent: — În cufăr se aflau, de asemenea, hainele fetei moarte şi cartea ei de identitate, dictă el Pe interiorul cărţii de identitate era o urmă de sânge — Ar putea să fie asta amprenta unui deget, ce crezi? l-am întrebat El îmi luă din mână cartea de identitate şi se uită cu atenţie la urma aceea: — Da, ar putea Dar nu văd relevanţa O amprentă concretă ar fi o cu totul altă poveste Ar răspunde la multe dintre rugăciunile noastre Am scuturat din cap: — Nu e un răspuns E o întrebare De ce s-ar deranja un psihopat să se uite la identitatea victimei sale? Vreau să zic, sângele indică faptul că era, probabil, deja moartă, presupunând că acesta e de la ea Aşa că de ce s-a simţit obligat omul nostru să-i afle numele? — O fi făcut-o pentru a putea să-i folosească numele în telefonul anonim dat la Alex? — Mda, dar atunci de ce să fi aşteptat câteva săptămâni înainte de a da telefonul? Nu ţi se pare ciudat? — Aici ai dreptate, Bernie Vârî într-o pungă cartea de identitate şi o puse cu grijă în servietă, înainte de a se uita din nou în cufăr: — Ce avem noi aici? Ridică un săculeţ care părea greu şi se uită în el: — Că tot vorbim de lucruri ciudate, ce zici de asta? Îl ţinu desfăcut ca să mă pot uita Erau tuburile goale de pastă de dinţi pe care Irma Hanke le colectase pentru Programul de Economie al Reichului — Criminalul nostru chiar pare să se fi gândit la toate — E aproape ca şi cum nenorocitul ne-ar sfida să-l prindem Ne dă totul mură-n gură Gândeşte-te cât de mulţumit de sine o să fie dacă noi tot nu suntem în stare să-l prindem Illmann îi mai dictă sergentului nişte observaţii şi apoi declară că a terminat cu ancheta preliminară de la locul faptei şi că acum era rândul fotografului Scoţându-ne mănuşile, am plecat de lângă cufăr şi am văzut că şeful staţiei adusese cafea Era fierbinte şi tare şi aveam nevoie de ea ca să îndepărtez gustul de moarte care îmi acoperea limba Illmann rulă două ţigări de foiţă şi îmi întinse şi mie una Tutunul savuros avea gust de nectar la grătar — Cum se potriveşte cehul tău nebun în toată povestea asta? mă întrebă el Ăla care se crede ofiţer de cavalerie? — Se pare că este într-adevăr ofiţer de cavalerie, i-am răspuns S-a ales cu un mic şoc pe frontul de est şi nu şi-a revenit niciodată complet Oricum, nu e el uşor de prins, şi, sincer să fiu, dacă nu fac rost de o probă ca lumea nu cred că voi obţine o acuzaţie împotriva lui Şi nu am de gând să trimit pe nimeni pe lumea cealaltă pe baza unei recunoaşteri a faptei obţinute în stilul Alexanderplatz Nu că ar recunoaşte el ceva A fost interogat tot weekendul şi încă îşi susţine nevinovăţia O să văd dacă cineva de aici, de la biroul de bagaje lăsate în păstrare, poate să-l identifice drept persoana care a lăsat cufărul, dar, dacă nu, atunci voi fi nevoit să-i dau drumul — Îmi imaginez că asta o să îl supere pe sensibilul tău inspector, chicoti Illmann Cel care are o fiică Din ceea ce îmi spunea mai devreme, era foarte sigur că e doar o chestiune de timp până când o să ai dovezi împotriva lui — Aproape sigur El vede condamnarea cehului pentru corupere de minore ca fiind cel mai bun motiv pentru care ar trebui să-l bag pe tip într-o celulă retrasă şi să dansez step pe el — Ce solicitante sunt metodele astea poliţieneşti moderne Unde-şi găsesc băieţii ăştia atâta energie? — Găsesc energie numai pentru asta E trecut de mult de ora de culcare a lui Deubel, după cum deja mi-a pus în vedere Unii dintre poliţaii ăştia trăiesc cu impresia că au program de lucru ca la bancă I-am făcut un semn cu mâna lui Deubel să vină la mine, apoi am adăugat: — Ai observat vreodată că majoritatea infracţiunilor din Berlin par să se întâmple în timpul zilei? — Uiţi de bătaia de dis-de-dimineaţă administrată de tipul prietenos de la Gestapo din cartier — N-o să ai niciodată pe cineva mai mare în grad decât un Kriminalassistent care să facă verificări Şi numai dacă e cineva important M-am întors să dau ochii cu Deubel, care făcea tot ce îi stătea în putinţă să arate frânt de oboseală, numai bun de dus la spital — După ce termină fotograful de pozat cadavrul, spune-i că vreau să pozeze şi cufărul cu capacul închis Mai mult, vreau să-mi scoată pozele pe hârtie până vine personalul de la biroul de bagaje lăsate în păstrare Or să-i ajute să-şi împrospăteze memoria Profesorul o să ducă la Alex cufărul imediat ce acesta a fost pozat — Şi cu familia fetei, domnule, cum rămâne? Este Irma Hanke, nu-i aşa? — Vor trebui să facă o identificare oficială, dar nu înainte ca profesorul să fi terminat cu ea Poate chiar să o aranjeze un pic pentru mama ei? — Nu sunt de la pompe funebre, Bernie, zise Illmann cu răceală — Haide, că te-am văzut şi altă dată cosând un sac de carne tocată — Bine, bine, oftă Illmann, o să văd ce pot face Însă voi avea nevoie de aproape toată ziua, posibil până mâine — Stai cât vrei tu, dar vreau să le spun vestea în seara asta Aşa că vezi dacă nu poţi ca măcar capul să i-l prinzi la loc pe umeri până atunci, bine? Deubel căscă zgomotos — În regulă, inspectore, ai trecut audiţia Rolul bărbatului obosit care are mare nevoie să ajungă în patul său este al tău Dumnezeu ştie că ai muncit din greu ca să-l obţii Cum apar Becker şi Korsch, poţi merge acasă Dar vreau să organizezi o identificare din grup mai târziu în dimineaţa asta Să vedem dacă oamenii care lucrează la biroul ăsta nu-şi aduc aminte de prietenul nostru din Sudeţi — Bine, domnule, zise el, deja mult mai vioi acum că plecarea sa acasă era iminentă — Cum îl cheamă pe sergentul ăla de la recepţie? Cel care a preluat apelul anonim? — Gollner — Bătrânul Gollner „Tanchistul”? — Da, domnule Îl găsiţi la cazarmă poliţiei, domnule Se pare că a zis că o să ne aştepte acolo, pentru că s-a întâmplat să mai fie şi altă dată lăsat cu ochii în soare de Kripo şi n-a vrut să fie nevoit să stea toată noaptea să aştepte să apărem noi — Acelaşi Tanker de altă dată, am zâmbit eu În regulă, atunci mai bine să nu-l fac să mai aştepte, nu? — Ce să le spun lui Korsch şi Becker să facă atunci când vin? mă întrebă Deubel — Spune-i lui Korsch să se uite prin ce-a mai rămas aici Să vadă dacă nu cumva ne-a mai fost lăsat şi vreun altfel de cadou Illmann îşi drese vocea: — Ar fi o idee ca unul dintre ei să fie de faţă la autopsie, zise el — Te poate ajuta Becker Pare să-i facă plăcere să se afle lângă un trup de femeie Ca să nu mai zic de calificarea lui excelentă în materie de moarte violentă Numai să nu-l laşi singur cu cadavrul tău Se prea poate să o împuşte sau să o reguleze, în funcţie de cum se simte Kleine Alexander Strasse se întindea spre nord-est către Horst Wessel Platz şi acolo era situată cazarma poliţiei pentru cei care îşi aveau posturile la Alex, în apropiere Era o clădire mare, cu apartamente micuţe pentru cei căsătoriţi şi ofiţerii superiori, şi garsoniere pentru restul În ciuda faptului că nu mai era căsătorit, Wachmeister Fritz Gollner „Tanchistul” avea un mic apartament în capătul cazărmii, la etajul trei, ca recunoaştere a serviciului său militar îndelungat şi plin de merite O jardinieră la fereastră, bine îngrijită, era singura concesie făcută confortului domestic, pereţii fiind goi, cu excepţia a două fotografii care-l înfăţişau pe Gollner în timpul decorării Îmi făcu semn cu mâna spre singurul fotoliu din cameră, iar el se aşeză pe marginea patului strâns cu grijă — Am auzit că v-aţi întors, zise el pe un ton calm Aplecându-se, scoase de sub pat o ladă — Bere? — Mersi Am dat din cap adâncit în gânduri, iar el împinse capacele de pe sticle doar cu degetul mare — Şi aud că acum sunteţi Kommissar Îşi dă demisia ca Inspektor şi se reincarnează ca şi Kommissar Te face să crezi în afurisita de magie, nu-i aşa? Dacă nu v-aş cunoaşte mai bine, aş zice că sunteţi la mâna cuiva — Nu suntem toţi? Într-un fel sau altul — Eu nu; şi, asta dacă nu cumva v-aţi schimbat, nici dumneavoastră Îşi sorbi berea cu înghiţituri mari, gânditor „Tanchistul” era din nord-estul Germaniei, din Emsland, unde se zice că mintea e la fel de rară cum e blana pe un peşte Deşi poate că n-ar fi fost în stare să ortografieze Wittgenstein, darămite să explice filosofia acestuia, „Tanchistul” era un bun poliţist, unul din vechea şcoală de poliţai în uniformă, genul ferm, dar corect, care aplică legea cu un box prietenos în urechea tinerilor violenţi care tulbură liniştea publică, şi care este mai puţin înclinat să aresteze un om şi să-l zorească violent în celulă, decât să-i ofere o simplă poveste de noapte bună, într-o manieră eficientă şi administrativă, cu pumnul său cât o enciclopedie Se zicea despre „Tanchist” că era cel mai dur poliţai din Orpo şi, privindu-l aşezat în faţa mea acum, doar în cămaşă, cu imensa curea scârţâind sub greutatea burţii sale şi mai imense, nu mi s-a părut deloc greu de crezut asta În mod sigur timpul se oprise în loc în privinţa trăsăturilor sale cu prognatism accentuat – undeva pe la circa un milion de ani înainte de Hristos „Tanchistul” nu ar fi putut să aibă o înfăţişare mai puţin civilizată nici dacă ar fi fost îmbrăcat cu blana unui tigru aparţinând familiei felinelor uriaşe din neozoic Mi-am scos ţigările şi i-am oferit una Clătină din cap şi îşi scoase pipa — Dacă vrei părerea mea, i-am zis, fiecare dintre noi suntem la mâna lui Hitler şi el vrea să dea cu noi de pământ „Tanchistul” îşi umplu pipa cu tutun După ce termină, zâmbi şi îşi ridică sticla: — Atunci să bem pentru pământul care loveşte înapoi Râgâi zgomotos şi îşi aprinse pipa Norii de fum înţepător care se rostogoleau spre mine precum ceaţa baltică îmi amintiră de Bruno Până şi mirosul era acelaşi cu al amestecului de tutun pe care îl fuma Bruno — Îl cunoşteai pe Bruno Stahlecker, nu-i aşa, „Tanchistule”? El aprobă din cap, încă trăgând din pipă Printre dinţii încleştaţi, zise: — Da, l-am cunoscut Am auzit ce s-a întâmplat Bruno era un om bun Îşi scoase pipa din gura strânsă într-o expresie dură şi urmări cum iese fumul: — L-am cunoscut chiar foarte bine Am fost împreună la infanterie Am avut parte chiar şi de ceva acţiune Desigur, pe vremea aia nu era mai mult decât un băietan, dar nu părea să-l deranjeze prea mult, era curajos — Înmormântarea a fost joia trecută — M-aş fi dus dacă aş fi avut timp Se gândi o clipă: Dar era tocmai în Zehlendorf Prea departe Îşi termină berea şi mai desfăcu două sticle: — Însă am auzit că l-au prins pe nenorocitul care l-a omorât Asta e bine — Da, în mod cert aşa pare, am spus Povesteşte-mi despre telefonul din noaptea asta Cât era ora? — Chiar înainte de miezul nopţii, domnule Tipu’ cere cu sergentul de serviciu La telefon, zic eu Ascultă bine, zice el Fata dispărută, Irma Hanke, zice el, poate fi găsită într-un cufăr mare din piele albastră la biroul de bagaje de la Zoo Bahnhof Cine e, întreb eu, dar el deja închisese — Poţi să-i descrii vocea? — Aş zice că era o voce educată, domnule Şi obişnuită să dea ordine şi ca acestea să fie îndeplinite Ca de ofiţer Îşi scutură capul mare: — N-aş putea să vă zic vârsta, totuşi — Vreun accent? — Doar o urmă de accent bavarez — Eşti sigur de asta? — Răposata mea nevastă era din Nürnberg Sunt sigur — Şi cum i-ai descrie tonul? Agitat ? Vreun pic tulburat? — Nu părea să fie un ţăcănit, dacă la asta vă referiţi, domnule Era la fel de rece ca pişatul care iese dintr-un eschimos îngheţat Cum ziceam, exact ca un ofiţer — Şi a cerut cu sergentul de serviciu? — Astea au fost exact cuvintele lui, domnule — Vreun zgomot de fundal? Trafic? Muzică? Ceva de genul ăsta? — Nimic — Apoi ce-ai făcut? După apel? — I-am telefonat operatorului de la Oficiul Telefonic Central de pe Französische Strasse A localizat numărul la o cabină telefonică de lângă Bahnhof West Kreuz Am trimis o maşină de patrulă acolo să o sigileze până când o echipă de la 5D putea să ajungă acolo şi să verifice dacă sunt amprente — Bun băiat Şi apoi l-ai sunat pe Deubel? — Da, domnule Am înclinat din cap şi am început şi eu a doua sticlă de bere: — Să înţeleg că Orpo ştie despre ce este vorba? — Von der Schulenberg i-a chemat pe toţi Hauptmann-ii în sala de consiliu la începutul săptămânii trecute Ei ne-au transmis ceea ce mulţi dintre noi deja bănuiam Că exista un alt Gormann pe străzile din Berlin Majoritatea băieţilor presupun că de-aia v-aţi întors dumneavoastră în poliţie Cei mai mulţi dintre civilii pe care îi avem acum n-ar putea să-şi găsească nici ochelarii de pe nas Darămite un Gormann Ei, aia a fost o treabă bine făcută — Mersi, „Tanchistule” — Oricum, domnule, ţăcănitul ăsta mic din Sudeţi pe care l-aţi reţinut nu pare că ar fi putut să o facă, nu-i aşa? Dacă nu vă supăraţi că spun asta — Nu, dacă nu avea un telefon în celulă, nu putea Totuşi, vom vedea dacă oamenilor de la biroul de bagaje lăsate în păstrare de la Zoo Bahnhof le place înfăţişarea lui Nu se ştie niciodată, s-ar putea să fi avut un partener afară „Tanchistul” dădu din cap: — Şi asta e foarte adevărat, zise el Orice este posibil în Germania atâta timp cât Hitler îşi face nevoile în Cancelaria Reichului Câteva ore mai târziu eram înapoi la Zoo Bahnhof, unde Korsch deja distribuise fotografiile înfăţişând cufărul întregului personal de la biroul de bagaje lăsate în păstrare Ei s-au uitat ce s-au uitat, au scuturat din capete şi şi-au scărpinat bărbiile de grizzly, dar totuşi nici unul dintre ei nu şi-a putut aduce aminte de cineva care a lăsat cufărul din piele albastră Cel mai înalt dintre ei, un bărbat purtând cel mai lung halat de lucru de culoare kaki şi care părea să fie şeful celorlalţi, scoase un caiet de sub tejgheaua placată cu metal şi mi-l aduse — Probabil că înregistraţi numele şi adresele celor care lasă bagaje la voi, i-am spus eu fără mult entuziasm Ca regulă generală, criminalii care îşi lasă victimele la biroul de bagaje din gări nu se oferă, în mod normal, să-şi dea numele şi adresele reale Bărbatul în haină kaki, ai cărui dinţi stricaţi semănau cu izolaţiile din ceramică înnegrite de la cablurile de tramvai, se uită la mine liniştit şi plin de încredere şi bătu darabana pe coperta tare a registrului său: — Cel care a lăsat cufărul dumneavoastră sângeros este aici înăuntru Îşi deschise caietul, linse un deget pe care un câine l-ar fi refuzat şi începu să dea paginile soioase: — Pe cufărul din fotografie e un tichet, zise el, şi pe tichetul ăla e un număr, identic cu numărul scris cu cretă pe o latură a obiectului Iar acest număr va fi în registru, împreună cu o dată, un nume şi o adresă Mai dădu câteva pagini şi apoi se duse în josul paginii, urmărind cu arătătorul — Iată, zise el, cufărul a fost depozitat aici vineri, 19 august — La patru zile după dispariţia ei, zise Korsch încet Omul îşi urmări degetul de-a lungul liniei până la pagina alăturată: — Aici zice că acest cufăr îi aparţine unui anume Herr Heydrich, R , de pe Wilhelmstrasse, nr 102 Korsch izbucni în râs — Mulţumesc, i-am spus omului Ai fost de mare ajutor — Nu înţeleg ce-i aşa amuzant, mormăi omul în drum spre ieşire I-am zâmbit lui Korsch: — Se pare că cineva are simţul umorului — Aveţi de gând să menţionaţi asta în raport, domnule? rânji el — E o dovadă materială, nu-i aşa? — Numai că generalului n-o să-i placă — N-o să-şi mai încapă în piele, mă gândesc Numai că, vezi tu, criminalul nostru nu este singurul care gustă o glumă bună Când am ajuns la Alex, am primit un telefon de la şeful a ceea ce era, după toate aparenţele, departamentul lui Illmann – VD1, Medicină Legală Am vorbit cu un anume SS-Hauptsturmführer doctor Schade, al cărui ton era în mod previzibil servil, fără îndoială din credinţa că aş avea oarece influenţă pe lângă generalul Heydrich Doctorul m-a informat că o echipă luase amprentele din cabina telefonică de la West Kreutz din care se părea că ucigaşul dăduse telefon la Alex Acestea erau acum de competenţa VC1, Departamentul Probe Cât despre cufăr şi conţinutul său, vorbise cu Kriminalassistent Korsch şi o să îl informeze pe acesta de îndată, dacă se descoperă amprente I-am mulţumit pentru telefon şi i-am spus că investigaţia mea trebuie să primească prioritate maximă şi că orice altceva va trebui să fie lăsat pe planul doi În nici cincisprezece minute de la această conversaţie, am primit un alt telefon, de data asta de la Gestapo — La telefon Sturmbannführer, zise el Secţia 4B1 Kommissar Gunther, vă amestecaţi în desfăşurarea unei investigaţii foarte importante — 4B1? Nu cred că ştiu departamentul ăsta Sunaţi din clădirea Alex? — Avem sediul pe Meinekestrasse, unde investigăm criminali catolici — Mă tem că nu ştiu nimic despre departamentul dumneavoastră, Sturmbannführer Şi nici nu vreau să ştiu Cu atât mai mult, nu înţeleg cum aş putea eu să mă amestec într-una dintre investigaţiile dumneavoastră — Este un fapt că o faceţi Dumneavoastră sunteţi cel care i-a ordonat lui SS-Hauptsturmführer doctor Schade să dea prioritate propriei dumneavoastră investigaţii faţă de oricare alta? — Aşa este — Atunci dumneavoastră, un Kommissar, ar trebui să ştiţi că Gestapoul are prioritate în faţa Kripo atunci când e nevoie de serviciile VD1 — Nu ştiu Dar ce infracţiune gravă s-a comis, încât e nevoie ca departamentul dumneavoastră să aibă prioritate în faţa investigării unei crime? Să acuze un preot de transsubstanţiere frauduloasă, poate? Sau să încerce să treacă vinul de la împărtăşanie drept sângele lui Hristos? — Neseriozitatea dumneavoastră este total nepotrivită, Kommissar, zise el Acest departament investighează învinuiri foarte grave de homosexualitate în rândul preoţimii — Chiar aşa? Atunci cu siguranţă voi dormi mult mai bine în patul meu la noapte Oricum, investigaţiei mele i s-a dat prioritate maximă de către însuşi generalul Heydrich — Cunoscând importanţa pe care o acordă prinderii inamicilor religioşi ai statului, mi se pare foarte greu de crezut — Atunci daţi-mi voie să vă sugerez să telefonaţi la Wilhelmstrasse şi să-l puneţi pe general să vă explice asta personal — Aşa voi face Fără îndoială că şi el va fi foarte deranjat de neputinţa dumneavoastră de a evalua ameninţarea celei de-a treia conspiraţii internaţionale dedicate ruinării Germaniei Catolicismul este o ameninţare la fel de mare la adresa siguranţei Reichului ca bolşevismul şi conspiraţia mondială a evreilor — Aţi uitat de cei din spaţiul extraterestru, am spus eu Sincer, nu dau doi bani pe ce o să-i spuneţi VD1 face parte din Kripo, nu din Gestapo, şi în toate problemele care au legătură cu această investigaţie Kripo trebuie să aibă prioritate la serviciile propriului nostru departament Am asta în scris de la Reichskriminaldirektor, la fel şi doctorul Schade Aşa că ce-ar fi să vă luaţi aşa-numitul dumneavoastră caz şi să vi-l vârâţi în fund? Un pic mai mult rahat acolo n-o să facă prea mare diferenţă la felul cum mirosiţi Am trântit receptorul în furcă Erau până la urmă câteva aspecte plăcute ale serviciului ăstuia Nu cel mai mic dintre ele era posibilitatea pe care ţi-o dădea de a te pişa pe pantofii Gestapoului La identificarea din grup organizată mai târziu în aceeaşi dimineaţă, angajaţii de la biroul de bagaje n-au reuşit să-l identifice pe Gottfried Bautz ca fiind bărbatul care lăsase în depozit cufărul conţinând cadavrul Irmei Hanke, şi, spre enervarea lui Deubel, am semnat ordinul de eliberare a acestuia din arest Prin lege, toţi străinii care sosesc la Berlin trebuie să fie raportaţi la secţia de poliţie de către hotelierul sau proprietarul la care stau într-un interval de şase zile În acest fel, Oficiul de Registratură a Rezidenţilor de la Alex poate să dea adresa oricărui rezident berlinez la preţul de 50 de pfenigi Oamenii îşi închipuie că această lege o fi parte a Forţelor de Intervenţie Naziste, dar adevărul e că ea există de ceva vreme Poliţia prusacă a fost întotdeauna foarte eficientă Biroul meu era la câteva uşi de Biroul de Registratură din Camera 350, ceea ce însemna că întotdeauna pe coridor era zgomot, iar asta mă obliga să-mi ţin uşa închisă Fără îndoială, acesta era şi unul dintre motivele pentru care fusesem pus acolo, cât mai departe posibil de birourile de la Brigada Omucideri Bănuiesc că ideea era ca prezenţa mea să fie ţinută departe de restul personalului din Kripo, de teamă ca nu cumva să-i contaminez cu unele dintre atitudinile mele anarhice de investigaţie poliţienească Sau poate speraseră că spiritul meu neobedient ar putea fi înfrânt dacă mai întâi aş fi înjosit în mod dramatic Chiar şi într-o zi însorită cum era asta, biroul meu avea un aspect întunecat, deprimant Biroul din metal verde-oliv avea mai multe margini în care te puteai agăţa decât un gard din sârmă ghimpată şi singura lui virtute era că se asorta cu linoleumul tocit şi cu draperiile murdare, în timp ce pereţii aveau o tentă galbenă de la câteva mii de ţigări Intrând în birou, după ce furasem câteva ore de somn în apartamentul meu, şi zărindu-l pe Hans Illmann aşteptându-mă răbdător cu un dosar de fotografii, m-am gândit că locul ăla nu era pe cale să devină mai plăcut Felicitându-mă singur pentru că avusesem prevederea de a mânca ceva înainte de ceea ce promitea să fie o întâlnire deloc apetisantă, m-am aşezat în faţa lui — Aşadar, aici te-au ascuns ăştia, zise el — E, chipurile, numai temporar, am explicat eu Exact ca şi mine Dar, sincer să fiu, îmi convine să fiu departe de restul Kripo Sunt mai puţine şanse să devin din nou un element permanent aici Şi îndrăznesc să spun că şi lor le convine — Nu te-ai fi gândit că este posibil să se provoace o astfel de tevatură în tot executivul Kripo dintr-o temniţă birocratică precum asta, râse el şi, mângâindu-şi ciocul, adăugă: Tu şi un Sturmbannführer de la Gestapo i-aţi făcut tot felul de necazuri sărmanului doctor Schade A primit telefoane de la o grămadă de oameni importanţi: Nebe, Müller, chiar şi Heydrich Foarte satisfăcător din partea ta Nu, nu ridica aşa modest din umeri Ai toată admiraţia mea, Bernie, zău aşa Am deschis sertarul biroului şi am scos o sticlă şi două pahare — Să bem pentru asta — Cu mare plăcere Mi-ar prinde bine un păhărel după ziua pe care am avut-o Ridică paharul plin şi sorbi din el cu recunoştinţă — Ştii, habar n-aveam că există un departament special în Gestapo care să-i persecute pe catolici — Nici eu, dar nu pot zice că asta mă surprinde prea mult Naţional-socialismul permite un singur tip de credinţă organizată Am dat din cap spre dosarul din poala lui Illmann — Ei, ce ai acolo? — Ceea ce avem este victima numărul cinci Îmi dădu dosarul şi începu să îşi ruleze o ţigară — Sunt bune astea, am zis, răsfoindu-i conţinutul Omul tău face fotografii frumoase — Da, m-am gândit eu că o să le apreciezi Mai ales aia cu gâtul este interesantă Artera carotidă dreaptă este aproape complet distrusă ca urmare a unei singure tăieturi de cuţit perfect orizontale Oricum, cea mai mare parte a rănii este pe partea dreaptă a gâtului, aşa că, după toate probabilităţile, omul nostru este dreptaci — Ce mai cuţit trebuie să fi fost, am spus eu, observând adâncimea rănii — Da, a tăiat laringele aproape complet, îşi linse el ţigara Ceva foarte ascuţit, ca o chiuretă chirurgicală, aş zice În acelaşi timp, totuşi, epiglota a fost puternic comprimată, iar între ea şi esofag în dreapta erau hematoame la fel de mari ca sâmburii de portocală — Strangulată, corect? — Foarte bine, rânji Illmann Dar pe jumătate strangulată, de fapt Exista o cantitate mică de sânge în plămânii parţial măriţi ai fetei — Aşadar, a omorât-o prin strangulare şi apoi i-a tăiat gâtul? — A sângerat până a murit, spânzurată cu capul în jos ca un viţel măcelărit La fel ca toate celelalte Ai un chibrit? I-am aruncat cutia peste birou: — Şi cum e cu locşoarele ei importante? A regulat-o? — A regulat-o şi a rupt-o un pic în timpul acţiunii Ei, era de aşteptat Îmi închipui că fata era virgină Erau chiar şi urme ale unghiilor ei imprimate în mucoasa membranei Dar şi mai important, am găsit nişte păr pubian străin, şi nu mă refer la unul care a fost importat de la Paris — Ce culoare? — Şaten Nu mă întreba ce nuanţă, nu pot fi atât de exact — Dar eşti sigur că nu-i aparţine Irmei Hanke? — Foarte sigur Ieşea în evidenţă din perfecta ei păsărică ariană blondă precum rahatul într-un borcan cu zahăr Se lăsă pe spate şi suflă un nor deasupra capului său: — Vrei să încerc să văd dacă se potriveşte cu o mostră din pădurea cehului tău nebun? — Nu, i-am dat drumul la prânz E curat Şi, întâmplător, părul lui e blond Am răsfoit prin paginile bătute la maşină ale raportului de autopsie: — Asta-i tot? — Nu chiar Trase din ţigară şi apoi o lăsă în scrumiera mea Scoase din buzunarul de la jacheta lui de vânătoare din tweed o foaie de ziar împăturită pe care o întinse pe birou: — M-am gândit că trebuie să vezi asta Era prima pagină dintr-un număr vechi din Der Stürmer, publicaţia antisemită a lui Julius Streicher Un titlu mare de-a latul colţului de sus din stânga a ziarului îi făcea reclamă ca fiind un „număr special despre crima rituală” Nu că era nevoie să se reamintească asta Ilustraţia vorbea de la sine Opt fete germane blonde, dezbrăcate, atârnau cu capul în jos, cu gâturile tăiate, iar sângele lor se vărsa într-o imensă farfurie de împărtăşanie, care era ţinută de o oribilă caricatură a unui evreu — Interesant, nu crezi? zise el — Streicher publică întotdeauna genul ăsta de prostii, i-am replicat Nimeni nu le ia în serios Illmann scutură din cap şi îşi recuperă ţigara: — Nici nu spun că ar trebui să le ia Nu cred mai mult în crima rituală decât cred în Adolf Hitler, făcătorul de pace — Numai că există desenul ăsta, corect? El aprobă din cap — Care seamănă, în mod remarcabil, cu metoda prin care cinci fete germane au fost deja omorâte El aprobă din nou Mi-am aruncat o privire în josul paginii, la articolul care însoţea desenul, şi am citit: — ”Evreii sunt acuzaţi că ademenesc copii puberi arieni, îi măcelăresc şi îi scurg de sânge Sunt acuzaţi că amestecă acest sânge în liturghiile lor (pâine nedospită), şi că îl folosesc pentru a practica un fel de magie superstiţioasă Ei sunt acuzaţi că îşi torturează victimele, mai ales pe copii, şi că în timpul acestei torturi urlă ameninţări, blesteme şi aruncă vrăji împotriva arienilor Această crimă sistematică are un nume special Se numeşte «crimă rituală»„ Sugerezi că Streicher s-ar putea să aibă vreo legătură cu aceste omoruri? — Nu ştiu dacă sugerez ceva, Bernie Eu doar m-am gândit că ar trebui să supun asta atenţiei tale Ridică din umeri: Dar de ce nu? La urma urmei, n-ar fi el primul Gauleiter care să comită o crimă Guvernatorul Kube de la Kurmark — Se aud nişte poveşti pe seama lui Streicher, i-am zis — În orice altă ţară, Streicher ar fi la închisoare — Pot să păstrez eu ăsta? — Chiar vreau să îl păstrezi Nu e ceva ce îţi place să laşi să zacă pe măsuţa de cafea Stinse ţigara şi se ridică să plece: — Ce-ai de gând să faci? — În legătură cu Streicher? Nu ştiu exact M-am uitat la ceas: O să mă gândesc la asta după identificarea oficială Becker e deja pe drum încoace cu părinţii fetei Am face mai bine să coborâm la morgă Ceva din ceea ce zise Becker mă făcu să-i conduc acasă eu însumi pe soţii Hanke, după ce Herr Hanke identificase pozitiv rămăşiţele fiicei lui — Nu este prima dată când a trebuit să dau vestea proastă unei familii, explicase Becker Într-un fel ciudat, ei speră întotdeauna până la capăt, agăţându-se de ultimul fir de pai până în ultimul moment Şi apoi când le spui, îi loveşte cu adevărat Mama cedează, ştiţi Cumva, însă, ăştia doi au fost diferiţi E dificil de explicat ce vreau să zic, domnule, dar am avut impresia că se aşteptau la asta — După patru săptămâni? Ei, şi tu, pur şi simplu se resemnaseră Asta-i tot Becker se încruntă şi îşi scărpină vârful capului zburlit: — Nu, zise el rar, a fost mai puternic de-atât, domnule Ca şi cum ştiau deja sigur Îmi pare rău, domnule, nu explic foarte bine Poate ar fi trebuit să nu menţionez asta deloc Poate că doar îmi imaginez — Crezi în instinct? — Bănuiesc că da — Bine Uneori este singurul lucru pe care îl are un poliţist ca să continue Şi atunci, n-are de ales decât să se încreadă în acesta Un poliţist care nu se încrede în instinct din când în când, nu îşi asumă niciodată riscuri Şi, fără asumarea lor, nu poţi să speri vreodată să rezolvi un caz Nu, ai făcut bine că mi-ai povestit Stând acum lângă mine, în timp ce conduceam spre sud-vest către Steglitz, Herr Hanke, un contabil de la fabricile AEG de pe Seestrasse, părea oricum altcumva, numai resemnat de moartea unicei sale fiice, nu Totuşi, nu am scăpat din vedere ce-mi povestise Becker Îmi păstram mintea deschisă până puteam să-mi formez propria opinie — Irma era o fată deşteaptă, oftă Hanke Vorbea cu accent din zona Rinului, cu o voce care era exact ca a lui Goebbels Suficient de deşteaptă ca să-şi vadă de şcoală şi să îşi ia diploma de Abitur, pe care o dorise Dar nu era tocilară Doar deşteaptă şi frumoasă pe deasupra Bună la sport Tocmai câştigase Medalia pentru Sport a Reichului şi certificatul de înot N-a făcut niciodată vreun rău nimănui Vocea lui se frânse în timp ce adăugă: Cine ar fi putut să o ucidă, Kommissar? Cine ar fi putut să facă aşa ceva? — Asta este ceea ce intenţionez să aflu, am zis Dar soţia lui Hanke, care stătea pe bancheta din spate, credea că are deja răspunsul: — Nu este evident cine e răspunzător? zise ea Fiica mea era o bună BdM, lăudată la ora de teorie rasială ca fiind exemplul perfect al tipului arian Ştia imnul şi putea să citeze pagini întregi din marea carte a Führer-ului Aşa că, cine credeţi că ar fi putut să o omoare pe ea, o virgină, decât evreii? Cine altcineva decât evreii ar fi putut să-i facă asemenea lucruri? Herr Hanke se întoarse şi îşi luă soţia de mână: — Nu ştim asta, Silke dragă, zise el Nu-i aşa, Kommissar? — Cred că este foarte puţin probabil, am spus — Vezi, Silke, Kommissarul nu crede asta, şi nici eu — Eu văd ce văd, sâsâi ea Greşiţi amândoi E la fel de clar precum nasul de pe faţa unui evreu Cine altcineva decât evreii? Nu vă daţi seama cât de evident este? Oriunde în lume, acuzaţia este făcută imediat cu voce tare atunci când este găsit un cadavru care poartă semnele unei crime rituale Această acuzaţie este făcută numai împotriva evreilor Mi-am amintit cuvintele din articolul din Der Stürmer pe care îl aveam împăturit în buzunar şi, în timp ce o ascultam pe Frau Hanke, mi-am dat seama că avea dreptate, numai că într-un fel pe care ea ar fi putut cu greu să şi-l închipuie 11 Joi, 22 septembrie Se auzi un fluierat, trenul săltă pe şine şi apoi pornirăm încet, plecând din gara Anhalter, în călătoria de şase ore spre Nürnberg Korsch, singurul care mai era în compartiment cu mine, îşi citea ziarul — La dracu’, zise el, ia ascultaţi la asta Zice că ministrul de externe sovietic, Maxim Litvinov, a declarat în faţa Ligii Naţiunilor din Geneva că guvernul său este hotărât să respecte tratatul de alianţă pe care-l are cu Cehoslovacia şi că va oferi ajutor militar la fel ca Franţa Isuse, chiar că o să fie groasă, un atac pe ambele fronturi Am mormăit dezaprobator Erau mai puţine şanse ca francezii să-i opună cu adevărat rezistenţă lui Hitler decât erau ca ei să declare prohibiţia Litvinov îşi alesese cuvintele cu grijă Nimeni nu voia un război Adică nimeni în afară de Hitler Hitler sifiliticul Gândurile mele reveniră la întrevederea pe care o avusesem marţi cu Frau Kalau vom Hofe la Institutul Göring — V-am adus cărţile înapoi, i-am explicat Mai ales cea a profesorului Berg a fost deosebit de interesantă — Mă bucur că vi s-a părut aşa, zise ea Dar a lui Baudelaire? — Şi aia, deşi pare să se aplice mult mai mult Germaniei de azi Mai ales poeziile intitulate Spleen — Poate că acum sunteţi pregătit pentru Nietzsche, zise ea, lăsându-se pe spătarul scaunului Biroul luminos, cu vedere spre Grădina Zoologică de peste drum, era elegant mobilat Mai că auzeai maimuţele ţipând în depărtare Zâmbetul îi întârzie pe buze Arăta mai bine decât îmi aminteam Am ridicat singura fotografie de pe biroul ei şi m-am uitat lung la un bărbat chipeş cu doi băieţei — Familia dumneavoastră? — Da — Sunteţi cu siguranţă foarte fericită Am pus poza la locul ei — Nietzsche am zis, schimbând subiectul Nu ştiu ce să spun Vedeţi dumneavoastră, nu sunt cu adevărat un mare cititor Par să nu fiu în stare să găsesc timpul necesar Dar am căutat paginile alea din Mein Kampf – cele despre bolile venerice Vă spun, asta a însemnat că pentru o vreme am fost nevoit să folosesc o cărămidă pentru a ţine deschis geamul de la baie Ea râse — Oricum, cred că aveţi dreptate Ea vru să vorbească, dar am ridicat mâna: — Ştiu, ştiu, dumneavoastră nu aţi spus nimic Dumneavoastră doar mi-aţi spus ce stă scris în minunata carte a Führer-ului Nu mi-aţi oferit o analiză psihoterapeutică a lui din perspectiva scrierilor sale — Exact M-am aşezat la birou în faţa ei: — Dar chestia asta este posibilă? — O, da I-am dat pagina din Der Stürmer: — Chiar şi ceva de genul ăsta? Mă privi ţintă şi apoi îşi deschise tabachera Am luat şi eu o ţigară şi apoi le-am aprins pentru amândoi — Mă întrebaţi oficial? zise ea — Nu, sigur că nu — Atunci aş zice că e posibil De fapt, aş zice că Der Stürmer este opera nu a uneia, ci a câtorva personalităţi psihotice Aşa-zisele editoriale, ilustraţiile astea de Fino – numai Dumnezeu ştie ce efect are asupra oamenilor genul ăsta de mizerii — Puteţi să faceţi nişte speculaţii? Asupra efectului, vreau să zic Îşi strânse buzele frumoase: — E greu de evaluat, spuse după o pauză În mod sigur, pentru personalităţile mai slabe, chestiile de genul ăsta, absorbite în mod regulat, ar putea fi corupătoare — Suficient de corupătoare încât să transforme un om în criminal? — Nu, zise ea Nu cred N-ar face un criminal dintr-un om normal Dar pentru un om care are deja predispoziţia să omoare, cred că este foarte posibil ca acest gen de istorii şi desene să aibă un efect profund asupra lui Şi aşa cum ştiţi din propria lectură a cărţii lui Berg, Kürten însuşi era de părere că relatările despre cele mai lubrice crime îl afectaseră în mod cert Îşi încrucişă picioarele, sunetul şuierător al ciorapilor ei ducându-mă cu gândul la ce se afla sus, la jartiere şi, în cele din urmă, la paradisul de dantelă pe care mi-l imaginam acolo Mi s-a strâns stomacul la gândul de a-i ridica fusta în sus, de a o vedea goală-puşcă în faţa mea, şi totuşi discutând încă în mod inteligent cu mine M-am întrebat: unde începe coruperea, exact? — Înţeleg, i-am zis Şi care ar fi opinia dumneavoastră profesională despre cel care a publicat acest articol? Mă refer la Julius Streicher — O astfel de ură este aproape sigur rezultatul unei instabilităţi mintale puternice Se opri o clipă, apoi continuă: Pot să vă spun ceva confidenţial? — Bineînţeles — Ştiţi că Matthias Göring, preşedintele acestui institut, este vărul prim-ministrului? — Da — Streicher a scris o mulţime de nonsensuri otrăvite despre medicină ca fiind o conspiraţie evreiască, mai ales psihoterapia Pentru o vreme, viitorul asistenţei medicale pentru bolile mintale s-a aflat în pericol din cauza lui Prin urmare, doctorul Göring are un motiv bun să-şi dorească să-l vadă dat la o parte pe Streicher şi a pregătit deja o evaluare psihologică a lui la ordinul prim-ministrului Sunt sigură că aş putea garanta cooperarea acestui institut la orice investigaţie cu privire la Streicher Am dat încet din cap — Îl anchetaţi pe Streicher? mă întrebă — Confidenţial? — Bineînţeles — Sincer, nu ştiu Deocamdată să zicem doar că sunt curios în legătură cu el — Vreţi să-i cer eu ajutorul doctorului Göring? Am scuturat din cap: — Nu în această fază Dar mersi de ofertă O să ţin minte M-am ridicat şi m-am dus spre uşă: — Aş pune rămăşag că probabil aveţi o părere foarte bună despre prim-ministru, el patronând acest institut Am dreptate? — A fost bun cu noi, este adevărat Fără ajutorul său mă îndoiesc că institutul ar mai exista Normal că avem o părere foarte bună despre el pentru asta — Vă rog să nu credeţi că vă învinovăţesc N-o fac Dar v-a trecut vreodată prin minte că e la fel de probabil ca binefăcătorul dumneavoastră să meargă să-şi facă nevoile în grădina altcuiva la fel cum o face Streicher în a voastră? V-aţi gândit vreodată la asta? Mă izbeşte cât de murdar e cartierul în care trăim şi îmi dau seama că vom continua cu toţii să găsim rahat pe pantofi până când cineva o să aibă destulă minte încât să-i bage pe toţi câinii vagabonzi în adăposturi speciale Mi-am dus mâna la borul pălăriei: — Gândiţi-vă la asta Korsch îşi răsuci absent mustaţa, continuând să citească ziarul Bănuiam că şi-o lăsase să crească într-un efort de a părea mai impozant, la fel cum unii bărbaţi îşi lasă barbă: nu pentru că le displace bărbieritul – o barbă necesită la fel de multă îngrijire ca şi o faţă rasă -, ci pentru că îşi închipuie că o să-i facă să pară demni de luat în serios Numai că la Korsch, mustaţa, doar un pic mai groasă decât linia trasată de un creion de ochi, servea doar la a atrage atenţia asupra aerului său evaziv, înşelător Îl făcea să arate ca un proxenet, un efect în contradicţie însă cu caracterul său, pe care, în răstimpul celor nici două săptămâni, îl descoperisem a fi unul voluntar şi de încredere Observând privirea mea, se simţi îndemnat să mă informeze că ministrul de externe polonez, Josef Beck, ceruse o soluţie la problema minorităţii poloneze din regiunea Olsa din Cehoslovacia — Exact ca o bandă de gangsteri, nu-i aşa, domnule? zise el Fiecare îşi vrea partea — Korsch, ţi-ai greşit vocaţia Ar fi trebuit să fii ştirist la radio — Scuze, domnule, zise el împăturind ziarul Aţi mai fost vreodată la Nürnberg? — O dată Imediat după război Dar nu pot zice că îmi plac mult bavarezii Dar tu? — E prima oară Dar ştiu ce vreţi să ziceţi despre bavarezi Atâta conservatorism ciudat Ce prostie fără sens, nu-i aşa? Privi o clipă pe geam la priveliştea în mişcare oferită de spaţiul rural german Uitându-se din nou la mine, zise: — Chiar credeţi că Streicher ar putea avea vreo legătură cu aceste omoruri, domnule? — Nu ne prea împiedicăm de atâtea indicii în cazul ăsta, nu-i aşa? Şi nici nu prea pare că Gauleiter-ul din Franconia este ceea ce ai putea să numeşti un tip popular Arthur Nebe a mers chiar până acolo încât mi-a spus că Julius Streicher e unul dintre cei mai mari criminali al Reichului şi că există deja mai multe anchete împotriva lui în aşteptare Era foarte dornic să vorbim personal cu şeful poliţiei din Nürnberg Se pare că nu există mare dragoste între ei Dar, în acelaşi timp, trebuie să fim extrem de atenţi Streicher îşi conduce districtul ca un senior al războiului chinez Ca să nu mai zic de faptul că este la per tu cu Führer-ul Când trenul a ajuns la Leipzig, în compartiment ni se alătură un tânăr fruntaş de la regimentul naval al SA, iar eu şi Korsch ne-am dus să căutăm vagonul restaurant Până am terminat noi de mâncat, trenul ajunse la Gera, aproape de graniţa cehă, dar, în ciuda faptului că tovarăşul nostru de drum din SA a coborât în staţia aia, nu era nici urmă de concentrarea de trupe despre care auziserăm noi Korsch sugeră că prezenţa acolo a bărbatului de la trupele navale SA însemna că avea să fie un atac amfibiu şi asta, am fost amândoi de acord, ar fi fost cel mai bun lucru pentru toată lumea, dat fiind că graniţa era în cea mai mare parte muntoasă Era seara devreme când trenul a ajuns la gara Haupt din centrul Nürnbergului Din faţa gării, de lângă statuia ecvestră a unui aristocrat necunoscut, am luat un taxi care ne-a dus spre est, de-a lungul lui Frauentorgraben şi paralel cu zidurile oraşului vechi Acestea sunt înalte de şapte sau opt metri, iar pe ele se ridică din loc în loc mari turnuri pătrate Acest imens zid medieval şi un şanţ mare secat, plin de iarbă, lat de treizeci de metri, ajută la delimitarea vechiului Nürnberg de cel nou care, cu excepţia unei singure posibilităţi de intrare, îl înconjoară complet Noi stăteam la hotelul Deutscher Hof, unul dintre cele mai vechi şi mai bune din oraş, iar camerele noastre aveau privelişti excelente peste zid către acoperişurile ascuţite, lunecoase, şi regimentele de coşuri de fum care se întindeau în depărtare La începutul secolului XVIII, Nürnberg era cel mai mare oraş din vechiul regat Franconia, şi, de asemenea, unul dintre principalele centre de comerţ dintre Germania, Veneţia şi Est Era încă principalul oraş comercial şi manufacturier din sudul Germaniei, dar acum avea o nouă importanţă, ca şi capitală a naţional-socialismului În fiecare an, Nürnbergul juca rolul de gazdă pentru marile demonstraţii ale Partidului, care erau opera minţii lui Speer, arhitectul lui Hitler Aşa cum se gândeau naziştii la toate, normal că nu era nevoie să mergi la Nürnberg ca să vezi unul dintre aceste evenimente supraorchestrate, astfel că, în septembrie, oamenii stăteau departe de cinematografe, alungaţi de teama de a fi nevoiţi să urmărească jurnalele de ştiri, care nu conţineau, de fapt, nimic altceva decât aşa ceva După toate datele, uneori se aflau chiar şi o sută de mii de oameni pe Câmpul Zeppelin ca să-şi fluture steagurile Nürnberg, ca orice oraş din Bavaria din câte ţin minte, n-a oferit niciodată mare lucru când a fost vorba de distracţie adevărată De vreme ce nu aveam fixată o întâlnire cu Martin, şeful poliţiei din Nürnberg, decât abia a doua zi dimineaţă la ora zece, eu şi Korsch ne-am simţit obligaţi să petrecem seara în căutarea oricărei posibile forme de distracţie Mai ales că executivul Kripo era cel care acoperea nota de plată Era un gând care-l atrăgea în mod deosebit pe Korsch — Asta nu e rău deloc, zise el cu entuziasm Nu numai că Alex mă plăteşte să stau într-un hotel de lux, dar am parte şi de ore suplimentare plătite — Să profiţi din plin Nu se întâmplă des ca nişte tipi ca tine şi ca mine să facă pe mahării din Partid Şi dacă Hitler obţine războiul pe care îl vrea, s-ar putea să fim nevoiţi să trăim destul de mult timp din această mică amintire Multe baruri din Nürnberg aveau înfăţişarea unor locuri care ar fi putut să fie sediile unor bresle mai mici Erau pline de colecţii de obiecte militare şi alte relicve din trecut, iar pereţii erau adesea împodobiţi cu poze vechi şi suvenire curioase colecţionate de generaţii de proprietari, care nu prezentau mai mult interes pentru noi decât un set de tabele cu logaritmi Însă, cel puţin, berea era bună, asta era ceva ce puteai spune întotdeauna despre Bavaria, iar la Blaue Flasche din Hall Platz, unde am ajuns noi ca să cinăm, mâncarea era chiar mai bună Când ne-am întors la Deutscher Hof, am intrat în barul hotelului pentru un brandy şi am fost întâmpinaţi de o privelişte uluitoare: aşezat la o masă din colţ, era un grup de trei persoane, îmbătate zdravăn, care includea două blonde cu înfăţişare de capete seci şi un fruntaş politic de la NSDAP, îmbrăcat într-o tunică maro deschis la un rând de nasturi, care era însuşi Julius Streicher, Gauleiter-ul Franconiei Chelnerul care se întoarse cu băuturile noastre zâmbi nervos când l-am rugat să ne confirme că bărbatul din colţ era într-adevăr Julius Streicher Ne zise că da, el era, şi plecă repede când Streicher începu să urle după încă o sticlă de şampanie Nu era dificil de înţeles de ce Streicher era temut de ceilalţi Pe lângă gradul său, care era destul de mare, bărbatul era clădit ca un luptător Aproape lipsit de gât, cu capul chel, urechi mici, bărbie zdravănă şi cu sprâncene aproape invizibile, Streicher era o versiune mai palidă a lui Benito Mussolini Vizibilul său spirit războinic era accentuat şi mai mult de un bici enorm, care zăcea pe masă în faţa lui ca un lung şarpe negru Lovi masa cu pumnul, şi toate paharele şi vesela zăngăniră puternic: — Ce mama dracu’ tre’ să facă un om aici ca să fie servit? urlă el la chelner Murim de sete Îşi îndreptă degetul spre un alt chelner: — Tu! Ţi-am zis să stai dracului cu ochii pe noi, puţoi ce eşti, şi cum vezi că se goleşte sticla să ne aduci alta! Eşti tâmpit sau ce? Lovi din nou masa cu pumnul, spre marele amuzament al celor două însoţitoare, care chiţăiră de plăcere, făcându-l pe Streicher să râdă de propria-i izbucnire — De cine vă aduce aminte? întrebă Korsch — Al Capone, i-am zis fără să mă gândesc şi apoi am adăugat: De fapt, ei toţi îmi amintesc de Al Capone Korsch râse Ne-am sorbit băuturile şi am privit spectacolul, care era mai mult decât am fi putut spera atât de devreme în timpul vizitei noastre, şi, pe la miezul nopţii, grupul lui Streicher şi noi înşine eram singurii rămaşi în bar, ceilalţi fiind puşi pe fugă de înjurăturile neîncetate ale lui Gauleiter Un alt chelner veni să ne şteargă masa şi să ne golească scrumiera — Întotdeauna face aşa de urât? l-am întrebat Chelnerul râse cu amărăciune: — Asta? Asta nu-i nimic, zise el Trebuia să-l vedeţi acum zece zile, când s-au terminat în sfârşit mitingurile Partidului A făcut praf locul ăsta — Atunci de ce îl mai lăsaţi să vină aici? zise Korsch Chelnerul se uită cu milă la el: — Glumiţi? Numa’ să-ncerci să-l opreşti Deutscher este locul preferat în care bea Ar găsi repede vreun pretext să ne închidă, dacă l-am da afară vreodată Poate chiar mai rău de atât, cine ştie Se zice că merge adesea la Palatul de Justiţie pe Furtherstrasse şi biciuieşte băieţi tineri în celulele de acolo — Ei, nu mi-ar plăcea deloc să fiu evreu în oraşul ăsta, zise Korsch — Chiar aşa, zise chelnerul Luna trecută a convins o gloată să ardă din temelii o sinagogă Streicher începu atunci să cânte şi să se acompanieze cu o percuţie asigurată de cuţit, furculiţă şi masă, de pe care îndepărtase grijuliu faţa de masă Combinaţia dintre loviturile lui de tobă, accent, beţie şi completa incapacitate de a ţine ritmul, ca să nu mai zic de chiţăielile şi chicotelile celor două invitate ale lui, făcu imposibilă recunoaşterea cântecului de către mine sau Korsch, dar ai fi putut paria că nu era unul de Kurt Weill, şi avu ca efect trimiterea noastră la culcare A doua zi dimineaţa, am mers un pic pe jos spre nord în Jakob Platz, unde vizavi de o biserică frumoasă se înalţă o fortăreaţă construită de un vechi ordin al cavalerilor teutoni În punctul său sud-estic, ea include un edificiu sub formă de dom care este Elisabeth-Kirche, în timp ce în punctul sud-vestic, colţ cu Schlotfegergasse, se află vechea cazarmă, acum sediul poliţiei Din câte ştiam eu, nu mai exista în toată Germania un alt sediu al poliţiei care să aibă ca facilitate propria sa biserică catolică — În felul ăsta sunt siguri că smulg o mărturisire de la tine, într-un fel sau altul, glumi Korsch SS-Obergruppenführer doctorul Benno Martin, printre ai cărui predecesori ca şefi ai poliţiei din Nürnberg se număra şi Heinrich Himmler, ne întâmpină în biroul său impresionant de la ultimul etaj Locul avea o asemenea înfăţişare, încât mai că mă aşteptam să-l văd cu o sabie în mână; într-adevăr, când se întoarse într-o parte, am observat că avea pe obraz o cicatrice dintr-un duel — Ce mai e pe la Berlin? întrebă el liniştit, oferindu-ne câte o ţigară din cutia lui Pe a lui şi-o potrivi într-un portţigaret din lemn de trandafir care semăna mai mult cu o pipă şi care ţinea ţigara vertical, în unghi drept faţă de chipul său I-am răspuns: — Linişte Dar asta pentru că toată lumea îşi ţine răsuflarea — Chiar aşa, spuse el şi flutură din mână către ziarul din biroul său Chamberlain a zburat la Bad Godesberg pentru alte negocieri cu Führer-ul Korsch trase ziarul spre el şi aruncă o privire la titlu, apoi îl împinse la loc — Prea multă afurisită de vorbărie, după părerea mea, zise Martin, mormăind apoi ceva ce n-am înţeles Martin rânji şi-şi puse bărbia pătrată în palmă: — Arthur Nebe mi-a zis că aveţi un psihopat care bântuie pe străzile din Berlin, violând şi tăind floarea fecioarelor germane; şi mai zice că aveţi de gând să aruncaţi o privire la cel mai infam psihopat al Germaniei, ca să vedeţi dacă ei doi ar putea măcar să se ţină de mână Mă refer, desigur, la sfincterul ăla de porc, Streicher Am dreptate? I-am înfruntat privirea rece, pătrunzătoare Eram dispus să pariez că generalul nu era nici el uşă de biserică Nebe îl descrisese pe Benno Martin ca fiind un administrator extrem de capabil Pentru un şef al poliţiei din Germania nazistă, asta ar fi putut să însemne cam aproape orice, până la, inclusiv, un adevărat Torquemada — Aşa este, domnule, i-am zis şi i-am arătat prima pagină din Der Stürmer: Asta ilustrează exact felul în care cinci fete au fost omorâte Cu excepţia evreului care aşteaptă să picure sângele în farfurie, desigur — Desigur, zise Martin Dar nu aţi eliminat evreii ca posibilitate — Nu, dar — Dar tocmai această teatralitate a aceluiaşi mod de omorâre vă face să vă îndoiţi că ar fi ei Am dreptate? — Asta, şi faptul că nici una dintre victime nu era evreică — Poate că doar preferă fete mai atrăgătoare, rânji Martin Poate că pur şi simplu preferă fete blonde cu ochi albaştri în locul depravatelor de corcituri evreice Sau poate că e doar o coincidenţă Îmi zări sprânceana ridicată: — Numai că nu sunteţi genul de bărbat care crede prea mult în coincidenţe, Kommissar, nu-i aşa? — Nu atunci când e vorba de crimă, domnule, nu Eu văd tipare unde alţi oameni văd coincidenţe Sau cel puţin încerc M-am lăsat pe spătarul scaunului, încrucişându-mi picioarele: — Cunoaşteţi opera lui Carl Jung pe această temă, domnule? El pufni dispreţuitor: — Dumnezeule, de aşa ceva se ocupă Kripo la Berlin acum? — Cred că ar fi fost un poliţist foarte bun, domnule, i-am zis zâmbind afabil, dacă nu vă supăraţi că spun asta — Scutiţi-mă de prelegerea de psihologie, Kommissar, oftă Martin Spuneţi-mi doar ce tipar vedeţi încât ar putea să-l implice pe iubitul nostru Gauleiter de aici din Nürnberg — Păi, domnule, e ăsta: mi-a trecut prin cap că ar putea cineva să încerce să-i coasă pe evrei într-o nasoală husă pentru cadavre Fu rândul generalului să ridice o sprânceană: — Chiar vă pasă ce se întâmplă cu evreii? — Domnule, îmi pasă ce se întâmplă cu fetele de 15 ani când se întorc seara acasă de la şcoală I-am întins generalului o hârtie bătută la maşină, zicând: — Acestea sunt datele la care au dispărut cele cinci fete Speram că mi-aţi putea spune dacă Streicher sau vreunul dintre partenerii lui au fost la Berlin în vreuna dintre aceste zile Martin aruncă o privire la pagină: — Bănuiesc că pot să aflu, zise el Dar vă pot spune chiar acum că el este, teoretic, persona non grata acolo Hitler îl ţine aici, unde nu poate să facă rău, astfel încât singurii oameni pe care îi poate enerva să fie aceia care nu contează, ca mine Desigur, asta nu înseamnă că Streicher nu vizitează Berlinul în secret uneori O face Führer-ului îi plac conversaţiile de după cină ale lui Streicher, deşi nu îmi pot imagina de ce, de vreme ce, aparent, îi plac, de asemenea, şi conversaţiile mele Se întoarse către şirul de telefoane de pe birou şi îşi sună aghiotantul, spunându-i să afle cu precizie locul unde era Streicher în zilele respective — Am fost lăsat să înţeleg că îmi veţi da, de asemenea, anumite informaţii privind comportamentul delincvent al lui Streicher, i-am spus Martin se ridică şi merse spre fişier Râzând încetişor, scoase un dosar care era la fel de gros ca o cutie de pantofi şi îl aduse pe birou: — Teoretic, nu există nimic ce să nu ştiu despre nenorocitul ăsta, mârâi el Gărzile lui SS sunt oamenii mei Telefonul lui este ascultat şi am dispozitive de ascultare în toate casele lui Am chiar şi fotografi, mereu la pândă, într-un magazin vizavi de camera în care se vede din când în când cu o prostituată Korsch scăpă o înjurătură care era expresia atât a admiraţiei, cât şi a surprinderii sale — Deci, de unde vreţi să începeţi? Aş putea să dau de lucru unui întreg departament la câte face nemernicul ăsta în oraş Acuzaţii de viol, procese de paternitate, atacuri asupra băieţilor tineri cu biciul ăla pe care îl ţine la el, mituirea funcţionarilor publici, însuşirea fondurilor Partidului, fraudă, furt, fals, incendiere, extorcare – vorbim despre un gangster, domnilor Un monstru care terorizează oamenii din acest oraş, nu-şi achită niciodată notele de plată, falimentează afaceri, distruge carierele bărbaţilor onorabili care au avut curajul să-i stea în cale — Am avut ocazia să-l vedem noi înşine, am spus Azi-noapte, la Deutscher Hof Stătea la băute cu două doamne Privirea generalului era severă: — Doamne Glumiţi, desigur Erau în mod sigur nimic mai mult decât nişte prostituate ordinare Le prezintă oamenilor drept actriţe, dar sunt prostituate Streicher se află în spatele celei mai mari părţi din prostituţia organizată din acest oraş Deschise dosarul şi începu să frunzărească prin formularele de plângere: — Atac la pudoare, distrugere, sute de acuzaţii de corupţie – Streicher conduce oraşul ăsta ca pe regatul său personal şi scapă cu faţa curată — Acuzaţiile de viol sună interesant, i-am zis Ce s-a întâmplat? — Nu există dovezi Victimele au fost fie speriate, fie cumpărate Vedeţi dumneavoastră, Streicher este un om foarte bogat Pe lângă ceea ce câştigă în calitate de guvernator districtual, vânzând favoruri şi slujbe, face o avere din ziarul ăla nenorocit al lui Are un tiraj de jumătate de milion, ceea ce la 30 de pfenigi exemplarul se ridică la 150 000 de mărci pe săptămână Korsch scoase un fluierat — Şi asta fără a pune la socoteală ce obţine din publicitate O, da, Streicher poate cumpăra pentru sine o grămadă de favoruri — Ceva mai serios decât învinuirile de viol? — Vreţi să spuneţi dacă a omorât pe cineva? — Da — Păi, nu punem la socoteală linşările câte unui evreu ici-colo Lui Streicher îi place să organizeze când şi când câte un pogrom frumuşel Pe lângă orice altceva, asta îi dă ocazia să mai agonisească prin jaf câte un pic Şi nu vom pune la socoteală cele două fete care au murit la el în casă în mâinile unei moaşe de la colţ de stradă Streicher n-ar fi primul membru cu state vechi în Partid care facilitează un avort ilegal Asta lasă două omoruri nerezolvate în care este implicat Unul, un chelner de la o petrecere la care s-a dus Streicher, şi care a decis să aleagă acea împrejurare pentru a se sinucide Un martor l-a văzut pe Streicher plimbându-se cu chelnerul cu mai puţin de douăzeci de minute înainte ca bărbatul să fie găsit înecat în heleşteu Celălalt, o tânără actriţă care îl cunoştea pe Streicher, al cărei trup gol a fost găsit în Luitpoldhain Park Fusese biciuită până îşi dăduse sufletul cu un bici din piele Ştiţi, am văzut cadavrul Nu mai rămăsese centimetru de piele pe ea Se aşeză din nou, vizibil satisfăcut de efectul pe care revelaţiile sale îl avuseseră asupra mea şi a lui Korsch Chiar şi aşa, nu putu rezista să mai adauge câteva detalii deocheate când îi veniră în minte: — Mai e şi colecţia de pornografie a lui Streicher, despre care se laudă că e cea mai mare din Nürnberg Lăudatul este lucrul la care Streicher e cel mai bun: numărul copiilor nelegitimi pe care i-a avut, numărul viselor ude pe care le-a avut săptămâna asta, câţi băieţi a biciuit într-o zi E chiar genul de detalii pe care le include în discursurile lui publice Am clătinat din cap şi m-am trezit oftând Cum de se putuse ajunge atât de rău? Cum de putuse un monstru sadic ca Streicher să ajungă într-o poziţie de putere absolută? Şi câţi alţii ca el mai existau? Dar poate că cel mai surprinzător lucru era că încă mai aveam capacitatea de a fi surprins de ceea ce se întâmpla în Germania — Şi partenerii lui Streicher? am zis Cei care scriu la Der Stürmer Angajaţii săi personali Dacă Streicher încearcă să le însceneze ceva evreilor, ar putea să folosească pe altcineva pentru treburile murdare Generalul Martin se încruntă: — Da, dar de ce să o facă la Berlin? De ce să n-o facă aici? — Mă pot gândi la câteva motive bune, am zis Cine sunt principalii duşmani ai lui Streicher la Berlin? — Cu excepţia lui Hitler şi, posibil, Goebbels, puteţi să alegeţi pe oricine Ridică din umeri: Mai ales Göring Apoi Himmler şi Heydrich — Asta şi credeam că o să spuneţi Iată, deci, primul motiv Cinci crime nerezolvate la Berlin ar provoca o ruşine imensă pentru cel puţin doi dintre cei mai mari duşmani ai săi El aprobă din cap: — Şi al doilea motiv? — Nürnberg are o istorie vizavi de ura împotriva evreilor, am zis Pogromurile sunt ceva destul de obişnuit aici Dar Berlinul este încă, prin comparaţie, liberal în tratamentul evreilor Aşa că dacă Streicher vrea să arunce vina pentru aceste crime asupra mai-marilor comunităţii evreieşti din Berlin, atunci asta ar face ca lucrurile să fie mai dure şi pentru ei Poate pentru evreii din toată Germania — S-ar putea să fie ceva în asta, admise el, luând altă ţigară şi înşurubând-o în micuţul său portţigaret Dar o să ia mult timp pentru a organiza o astfel de investigaţie Normal, presupun că Heydrich va asigura întreaga cooperare a Gestapoului Cred că cel mai ridicat grad de supraveghere este garantat, ce spuneţi, Kommissar? — În mod sigur asta este ceea ce voi scrie în raportul meu, domnule Sună telefonul Martin răspunse şi apoi îmi dădu receptorul: — De la Berlin, zise el Pentru dumneavoastră Era Deubel: — A mai dispărut o fată, zise el — Când? — Aseară, pe la 9 Blondă, ochi albaştri, de aceeaşi vârstă ca şi celelalte — Nu sunt martori? — Deocamdată nu — O să luăm trenul de după-amiază I-am dat receptorul lui Martin — Se pare că azi-noapte criminalul nostru a fost din nou ocupat, i-am explicat O altă fată a dispărut în jurul orei la care eu şi Korsch ne aflam în bar la Deutscher Hof, furnizându-i lui Streicher un alibi Martin scutură din cap: — Ar fi fost prea mult să speraţi că Streicher ar fi putut să lipsească din Nürnberg în toate zilele care vă interesează, zise el Dar nu vă daţi bătut S-ar putea, totuşi, să reuşim să găsim un soi de coincidenţă care să aibă legătură cu Streicher şi partenerii săi, astfel încât să vă satisfacă şi pe dumneavoastră, şi pe mine, ca să nu mai zic de tipul ăsta, Jung 12 Sâmbătă, 24 septembrie Steglitz este o suburbie prosperă, pentru clasa mijlocie, din sud-vestul Berlinului Cărămizile roşii ale primăriei îi marchează partea estică, iar Grădina Botanică pe cea vestică În acest capăt, lângă Muzeul Botanic şi Institutul de Fiziologie Planzen, locuia Frau Hildegard Steininger cu cei doi copii ai săi, Emmeline, în vârstă de 14 ani, şi Paul, de 10 ani Herr Steininger, victimă a unui accident de maşină mortal, fusese un funcţionar bancar strălucit la Privat Kommerz şi genul care era asigurat până în vârful părului, lăsându-şi văduva tânără într-un confortabil apartament de şase camere de pe Lepsius Strasse Aflat la ultimul etaj al unei clădiri cu patru nivele, apartamentul avea un balcon mare din fier forjat în faţa unui glasvand mic, vopsit în maro, şi nu unul, ci trei luminatoare pe tavanul din salon Era un loc spaţios, aerisit, mobilat şi decorat cu gust, mirosind puternic a cafea proaspătă, pe care tocmai o făcea Frau Hildegard Steininger — Îmi pare rău că trebuie să vă fac să treceţi din nou prin asta, i-am spus Vreau doar să mă asigur că nu ne-a scăpat ceva Ea oftă şi se aşeză la masa din bucătărie, deschizându-şi poşeta din piele de crocodil şi scoţând o tabacheră asortată I-am aprins ţigara şi i-am văzut faţa frumoasă încordându-se un pic Vorbi ca şi cum repetase ceea ce spunea de prea multe ori, pentru a juca rolul bine — În serile de joi, Emmeline merge la un curs de dans la Herr Wiechert în Potsdam Grosse Weinmeisterstrasse, dacă vreţi să ştiţi adresa Asta înseamnă la ora 8, aşa că întotdeauna pleacă de aici la ora 7 şi ia un tren din gara Steglitz, care face 30 de minute Cred că schimbă la Wannsee Ei, la exact zece minute după ora opt, Herr Wiechert mi-a telefonat să vadă dacă Emmeline e bolnavă, căci nu ajunsese Am turnat cafeaua şi am pus două ceşti pe masă înainte de a mă aşeza faţă în faţă cu ea — Cum Emmeline nu întârzie niciodată, l-am rugat pe Herr Wiechert să sune din nou de îndată ce ajunge Şi, într-adevăr, a sunat din nou la 8:30 şi la 9, dar de fiecare dată a fost pentru a-mi spune că nu era încă nici urmă de ea Am aşteptat până la 9:30 şi am sunat la poliţie Sorbi din cafeaua pe care o ţinea cu o mână fermă, dar nu era greu de văzut că e supărată Ochii ei albaştri erau umezi şi în mâneca de la rochia din crep albastru se putea zări o batistă din dantelă care părea udă fleaşcă — Povestiţi-mi despre fiica dumneavoastră E un copil fericit? — Atât de fericită cât poate fi orice fată care de curând şi-a pierdut tatăl Îşi dădu la o parte părul blond de pe faţă, ceva ce a făcut cu siguranţă nu o dată, ci de cincizeci de ori cât am fost acolo, şi privi ţintă în ceaşca ei de cafea — A fost o întrebare stupidă, i-am zis Îmi cer scuze Mi-am scos ţigările şi am umplut tăcerea cu zgomotul făcut de chibrit, iar respiraţia mea ruşinată cu fumul plăcut de tutun — Merge la şcoală la Paulsen Real Gymnasium, nu-i aşa? Acolo e totul în regulă? Cu examenele sau ceva de genu’ ăsta? Fără bătăuşi care să-i facă probleme? — Nu e cea mai deşteaptă de la ea din clasă, poate, zise Frau Steininger, dar e foarte populară Emmeline are o mulţime de prieteni — Şi la BdM? — La ce? — Liga Fetelor Germane — A, asta Şi acolo totul este bine Ridică din umeri şi îşi înălţă capul cu exasperare: — E un copil normal, Kommissar Emmeline nu e genul care să fugă de acasă, dacă asta sugeraţi — Cum ziceam, îmi pare rău că trebuie să pun aceste întrebări, Frau Steininger, dar ele trebuie să fie puse Sunt sigur că înţelegeţi Cel mai bine e să ştim absolut totul Am sorbit din cafea şi apoi am contemplat zaţul de pe fundul ceştii Oare ce însemna o formă ca o cochilie de scoică? mi-am zis — Ce-mi puteţi spune despre băieţi? am întrebat-o Ea se încruntă: — Pentru numele lui Dumnezeu, are 14 ani Mânioasă, îşi stinse ţigara — Fetele cresc mai repede decât băieţii Mai repede decât ne place, poate Isuse, ce ştiam eu despre asta? Uite la mine, m-am gândit, bărbatul care are o grămadă de copii — Nu o interesează încă băieţii Am ridicat din umeri şi am repezit-o: — Spuneţi-mi pur şi simplu când aţi obosit să răspundeţi la întrebările astea, doamnă, şi n-o să vă mai deranjez Sunt sigur că aveţi o grămadă de lucruri mai importante de făcut decât să mă ajutaţi pe mine să vă găsesc fiica Mă privi ţintă pentru o clipă şi apoi îşi ceru scuze — Pot să văd camera Emmelinei, vă rog? Era o cameră normală pentru o fată de 14 ani, cel puţin una normală pentru o fată care frecventa o şcoală particulară Deasupra patului, într-o ramă masivă neagră, se afla un afiş mare al unui spectacol cu Lacul Lebedelor de la Opera din Paris, iar pe cuvertura roz stăteau câţiva ursuleţi din pluş mult iubiţi Am ridicat perna Era o carte acolo, un roman de dragoste care costa 10 pfenigi, de genul pe care îl puteai cumpăra la orice colţ de stradă Nu tocmai Emil şi detectivii I-am dat cartea lui Frau Steininger: — Cum ziceam, fetele cresc repede — Ai vorbit cu băieţii de la tehnic? Am intrat pe uşa biroului în acelaşi timp în care Becker ieşea — E ceva pe cufărul ăla? Sau pe bucata aia de ţesătură pentru draperii? Becker se răsuci pe călcâie şi mă urmă la birou — Cufărul a fost făcut de Turner & Glanz, domnule Scoţându-şi carneţelul, adăugă: — Friedrichstrasse, nr 193a — Sună foarte elegant Păstrează o evidenţă a vânzărilor? — Din păcate, nu, domnule Este un model popular, se pare, mai ales cu toţi evreii care pleacă din Germania în America Herr Glanz estimează că vând trei sau patru pe săptămână — Norocu’ lui — Ţesătura de draperie este un material ieftin O poţi cumpăra de oriunde Începu să caute prin tava mea de materiale şi corespondenţă primite — Continuă, te ascult — Înseamnă că nu mi-aţi citit încă raportul? — Ţi se pare că l-am citit? — Mi-am petrecut după-amiaza de ieri la şcoala lui Emmeline Steininger – Paulsen Real Gymnasium Îşi găsi raportul în tavă şi mi-l flutură prin faţă — Trebuie să fi fost tare bine de tine Cu toate fetele alea i-am zis — Poate ar trebui să îl citiţi acum, domnule — Scuteşte-mă de efort Becker făcu o grimasă şi se uită la ceas: — Păi, de fapt, domnule, chiar mă pregăteam să plec Trebuie să îmi duc copiii în parcul de distracţii — Te faci la fel de rău ca Deubel El unde e, ca fapt divers? Face un pic de grădinărit? La cumpărături cu nevastă-sa? — Cred că este la mama fetei dispărute, domnule — Taman de acolo m-am întors eu Nu contează Spune-mi ce-ai aflat şi apoi poţi să o ştergi Se aşeză pe marginea biroului meu şi îşi încrucişă braţele: — Îmi pare rău, domnule, era cât pe-aci să uit să vă spun altceva mai întâi — Chiar aşa? Îmi pare că, mai nou, poliţaii uită cam multe aici, la Alex În caz că ai nevoie să ţi se aducă aminte, asta este ancheta unei crime Acum dă-te jos de pe biroul meu şi spune-mi ce dracu’ se întâmplă El sări de pe birou şi luă poziţie de drepţi: — Gottfried Bautz e mort Omorât, se pare Proprietăreasa lui i-a găsit cadavrul în apartament azi-dimineaţă devreme Korsch s-a dus acolo să vadă dacă e ceva pentru noi Am dat tăcut din cap — Înţeleg Am înjurat şi apoi mi-am ridicat privirea spre el Stând acolo, în faţa biroului meu, ca un soldat, reuşea să arate foarte ridicol — Pentru Dumnezeu, Becker, stai jos înainte să se instaleze rigor mortis şi spune-mi de raportul tău — Mulţumesc, domnule Îşi trase un scaun, îl întoarse şi se aşeză cu antebraţele sprijinite pe spătar: — Două lucruri, zise el Întâi, majoritatea colegilor Emmelinei Steininger cred că au auzit-o vorbind despre fuga de acasă cu mai multe prilejuri Se pare că ea şi mama ei vitregă nu se înţelegeau prea bine — Mama ei vitregă?! Ea n-a menţionat deloc asta — Se pare că mama ei adevărată a murit acum vreo 12 ani, iar apoi, de curând, i-a murit tatăl — Altceva? Becker se încruntă — Tu ai zis că erau două lucruri — Da, domnule Una dintre fete, o evreică, şi-a adus aminte de ceva ce s-a întâmplat acum două luni A zis că un bărbat îmbrăcat în uniformă şi-a oprit maşina lângă poarta şcolii şi a chemat-o I-a spus că dacă ea îi răspunde la nişte întrebări, el o să o ducă acasă cu maşina Ei bine, ea zice că s-a dus şi a stat lângă maşina lui şi că bărbatul a întrebat-o cum o cheamă Ea i-a spus că o cheamă Sarah Hirsch Atunci bărbatul a întrebat-o dacă e evreică şi când ea i-a spus că da, el pur şi simplu a pornit maşina şi a plecat fără un cuvânt — Ţi-a dat o descriere? Se strâmbă şi scutură din cap: — Era prea speriată ca să zică prea multe Aveam cu mine doi poliţai în uniformă şi cred că ei au speriat-o — Poţi să o condamni? A crezut probabil că ai de gând să o arestezi pentru oferire de favoruri sexuale sau ceva Totuşi, trebuie să fie o fată deşteaptă dacă este la un Gymnasium Poate că ar vorbi, dacă părinţii ei ar fi cu ea şi dacă n-ar fi de faţă prostovani ca tine Tu ce crezi? — Sunt sigur de asta, domnule — O să fac eu însumi asta Ţi se pare că sunt genul de tip care seamănă cu un unchi, Becker? Nu, mai bine nu răspunde la asta El rânji politicos — În regulă, asta-i tot Distracţie plăcută — Mulţumesc, domnule Se îndreptă spre uşă — Becker? — Da, domnule — Bună treabă După ce plecă, am stat şi am privit în gol destul de mult timp, dorindu-mi să fi fost eu cel care merge acasă să-şi ia copiii şi să-i ducă să petreacă sâmbăta după-amiază la Luna Park Nu mai avusesem parte de multă vreme de o perioadă de relaxare, dar când eşti singur pe lume aşa ceva nu pare să conteze prea mult Stăteam în echilibru precar pe marginea unui butoi de autocompătimire când se auzi un ciocănit la uşă şi Korsch intră în încăpere: — Gottfried Bautz a fost omorât, domnule, zise el imediat — Da, am auzit Becker zicea că te-ai dus să arunci o privire Ce s-a întâmplat? Korsch se aşeză pe scaunul ocupat un pic mai devreme de Becker Arăta mai animat decât îl văzusem vreodată înainte şi în mod clar ceva îl făcuse să fie foarte entuziasmat: — Cineva a crezut că îi lipsea un pic de aer creierului său, aşa că i-a făcut o gaură specială O treabă cu adevărat îngrijită Între ochi Medicul legist care era acolo estimează că a fost probabil o armă foarte mică Probabil de 6 mm Se foi pe scaun: — Dar partea interesantă e asta, domnule Cine l-a împuşcat, mai întâi l-a lovit până l-a omorât Maxilarul lui Gottfried era rupt perfect în două şi avea o jumătate de ţigară în gură, ca şi cum îşi muşcase ţigara în două Făcu o pauză, aşteptând ca eu să rumeg un pic informaţia — Cealaltă jumătate era pe jos — Lovitura de ţigară? — Aşa se pare, domnule — Te gândeşti la ce mă gândesc eu? Korsch dădu din cap: — Mă tem că da Şi mai e ceva Deubel are în buzunarul de la haină un revolver cu şase focuri El zice că e doar pentru cazul în care îşi pierde vreodată pistolul Walter Un revolver ca ăsta foloseşte un glonţ de aceeaşi mărime cu a celui care l-a ucis pe ceh — Aşa zice? Am ridicat din sprâncene — Deubel a fost întotdeauna convins că, chiar dacă Bautz n-ar avea nici o legătură cu cazul nostru, locul lui tot la închisoare e — El a încercat să-l convingă pe Becker să stea de vorbă cu unii dintre vechii lui amici de la Moravuri Voia ca Becker să-i facă să îi lege lui Bautz o tinichea de coadă sub un pretext oarecare şi să-l trimită într-un KZ Dar Becker nu a vrut A zis că nu puteau să facă asta nici măcar în baza dovezii privind paraşuta pe care a încercat să o taie — Mă bucur foarte mult să aud asta De ce nu mi s-a spus despre asta mai înainte? Korsch ridică din umeri — Ai menţionat ceva din toate astea echipei care investighează moartea lui Bautz? Vreau să spun, despre lovitura de ţigară a lui Deubel şi pistol? — Nu încă, domnule — Atunci o să rezolvăm asta noi înşine — Ce-aveţi de gând să faceţi? — Asta depinde în totalitate de faptul dacă încă mai are sau nu arma aia Dacă tu i-ai fi făcut lui Bautz găuri în urechi, ce-ai face cu ea? — Aş găsi cea mai apropiată topitorie — Exact Aşa că, dacă nu-mi poate prezenta arma aia pentru examinare, s-a zis cu el, nu mai are ce căuta în această anchetă S-ar putea ca asta să nu fie suficient pentru instanţă, dar pe mine mă va satisface Eu n-am ce face cu ucigaşi în echipa mea Korsch îşi scărpina gânditor nasul, evitând cu greu tentaţia de a se scobi în el — Bănuiesc că nu ai nici cea mai mică idee unde se află inspectorul Deubel, nu-i aşa? — Mă caută cineva? Deubel pătrunse degajat pe uşa deschisă Duhoarea de bere care îl însoţea era suficientă pentru a explica unde fusese Cu o ţigară neaprinsă în colţul gurii strâmbe, se uită fix cu un aer belicos la Korsch şi apoi, cu un dezgust fluctuant, la mine Era beat — Am fost la Cafe Kerkau, zise el cu gura refuzând să i se mişte aşa cum el s-ar fi aşteptat în mod normal E în regulă, să ştiţi E în regulă, nu sunt de serviciu Cel puţin nu pentru încă o oră, oricum O să fiu bine până atunci Nu vă faceţi griji pentru mine Pot să am grijă de mine — De ce altceva ai mai avut grijă? Se îndreptă precum o marionetă care se clatină spre spate pe picioarele-i nesigure: — Am fost să pun întrebări la gara unde a dispărut puştoaica Steininger — Nu la asta mă refeream — Nu? Păi, la ce vă refereaţi, Herr Kommissar? — Cineva l-a omorât pe Gottfried Bautz — Ce, nemernicul ăla ceh? Emise un râset care era în parte râgâit şi în parte scuipat — Maxilarul lui era fracturat În gura lui se afla o jumătate de ţigară — Şi? Ce-are asta de-a face cu mine? — Asta e una dintre micile tale specialităţi, nu-i aşa? Lovitura de ţigară Te-am auzit spunând-o chiar tu — Nu există un afurisit de brevet pe ea, Gunther Trase lung din ţigara stinsă şi îşi micşoră ochii injectaţi — Mă acuzaţi că l-am aranjat? — Pot să-ţi văd arma, inspectore Deubel? Preţ de câteva secunde, Deubel mă privi mârâind înainte de a-şi duce mâna la tocul armei În spatele lui, Korsch îşi ducea încet mâna la propria-i armă şi îşi ţinu mâna pe trăgaci până când Deubel îşi puse pistolul Walter PPK pe biroul meu L-am ridicat şi am mirosit ţeava, urmărindu-i faţa ca să descopăr vreun semn că ştie că Bautz fusese omorât de un pistol cu un calibru mai mic — Împuşcat, hmm? zâmbi el — Executat, mai degrabă, am zis Se pare că cineva i-a băgat un glonţ în ochi când era deja ţeapăn — Sunt şocat Deubel clătină încet din cap — N-aş prea crede — Doar faci pipi pe perete, Gunther, şi speri că o parte din el îmi va stropi afurisiţii de pantaloni Sigur, nu-mi plăcea de cehul ăla, aşa cum urăsc fiecare pervers care se atinge de copii şi răneşte femei Dar asta nu înseamnă că am vreo legătură cu uciderea lui — Există o modalitate simplă ca să mă convingi de asta — Zău, şi care-i aia? — Arată-mi arma de la jartea pe care o ai la tine, pe aia mică Deubel îşi ridică mâinile cu un aer inocent: — Ce armă de la jartea? N-am un astfel de pistol Singura armă pe care o am este uite-acolo pe masă — Toată lumea care a lucrat cu tine ştie despre arma aia Te-ai lăudat cu ea de multe ori Arată-mi arma şi s-a lămurit Dar dacă nu o ai, atunci o să-mi închipui că n-o ai pentru că a trebuit să scapi de ea — Despre ce vorbeşti? Cum ziceam, nu am Korsch se ridică şi zise: — Haide, Eb Mi-ai arătat arma aia chiar acum două zile Ai zis chiar că nu mergi nicăieri fără ea — Rahat cu ochi ce eşti Eşti de partea lui împotriva unuia de-al tău, nu-i aşa? Nu pricepi? El nu e unul dintre noi E un nenorocit de spion de-al lui Heydrich Nu dă nici două cepe degerate pe Kripo — Eu nu văd aşa lucrurile, zise încet Korsch Aşa că, ce zici? Vedem arma aia sau nu? Deubel scutură din cap, zâmbi şi clătină dintr-un deget spre mine: — Nu poţi dovedi nimic Absolut nimic Ştii asta, nu-i aşa? Mi-am împins scaunul Trebuia să fiu în picioare ca să spun ceea ce aveam de gând să spun: — Aşa o fi Oricum, nu mai lucrezi la cazul ăsta Eu, unul, nu dau doi bani pe ce se întâmplă cu tine, Deubel, dar în ce mă priveşte poţi să te târăşti înapoi în colţul de excremente al acestei instituţii de unde ai venit Sunt foarte pretenţios în legătură cu cei cu care trebuie să lucrez Nu-mi plac ucigaşii Deubel îşi dezgoli şi mai mult dinţii galbeni Rânjetul lui semăna cu claviatura unui pian vechi şi foarte dezacordat Trăgând în sus de pantalonii din flanel lucios, îşi îndreptă umerii şi împunse cu burta în direcţia mea M-am stăpânit cu greu să nu-l lovesc cu pumnul în ea, dar o bătaie ca aia probabil că i-ar fi convenit foarte mult — Fă bine şi deschide-ţi ochii, Gunther! Fă o plimbare jos la celule şi în camerele de interogatoriu şi vezi ce se întâmplă în locul ăsta Pretenţios în legătură cu cei care lucrezi?! Porc nenorocit În clădirea asta, există oameni care sunt bătuţi până mor Probabil, chiar în timp ce vorbim Crezi că-i pasă cu adevărat cuiva despre ce se întâmplă cu un pervers amărât? Morga e plină de ei M-am auzit replicându-i pe un ton care chiar şi mie mi s-a părut că sună a naivitate lipsită de speranţă: — Cuiva trebuie să-i pese, altfel nici noi înşine nu suntem cu nimic mai buni decât criminalii Nu-i pot împiedica pe alţi oameni să poarte pantofi murdari, dar pot să mi-i lustruiesc pe-ai mei Chiar de la început ai ştiut că aşa vreau să meargă lucrurile Dar tu a trebuit să faci în felul tău, în felul Gestapoului, şi să zici că o femeie este vrăjitoare dacă pluteşte şi nevinovată dacă se scufundă Acum piei din ochii mei înainte să fiu tentat să văd dacă influenţa mea pe lângă Heydrich merge atât de departe încât să-ţi pot zbura curu’ afară din Kripo Deubel rânji batjocoritor: — Eşti un prostănac, zise el Şi, după ce se uită la Korsch până când respiraţia lui mirosind a băutură îl obligă pe acesta să se întoarcă, Deubel ieşi clătinându-se afară Korsch scutură din cap: — Nu mi-a plăcut niciodată nemernicul ăsta, zise el, dar nu credeam că e Îşi clătină din nou capul M-am aşezat obosit şi m-am întins spre sertarul de la birou şi spre sticla pe care o păstram acolo: — Din nefericire, are dreptate, am zis, umplând două pahare Am întâlnit privirea întrebătoare a lui Korsch şi am zâmbit cu amărăciune: — Să acuzi de crimă un poliţai din Berlin am râs eu Rahat, ai putea la fel de bine să începi să arestezi beţivi la festivalul berii de la München 13 Duminică, 25 septembrie — Herr Hirsch e acasă? Bătrânul care răspunse la uşă se îndreptă de spate şi apoi dădu din cap: — Eu sunt Herr Hirsch — Sunteţi tatăl lui Sarah Hirsch? — Da Cine sunteţi? Trebuie să fi avut pe puţin 70 de ani; avea chelie, cu păr alb care îi creştea lung peste partea din spate a gulerului, nu era foarte înalt, gârbovit chiar Era greu de închipuit că acest bărbat avea o fiică în vârstă de 15 ani I-am arătat insigna: — Poliţia, am zis Vă rog să nu vă alarmaţi Nu sunt aici ca să vă fac necazuri Vreau doar să-i pun nişte întrebări fiicei dumneavoastră E posibil să poată să descrie un bărbat, un criminal Revenindu-i un pic însufleţirea, Herr Hirsch se dădu la o parte şi mă pofti în tăcere într-un hol care era plin cu vaze chinezeşti, bronzuri, farfurii cu model albastru şi sculpturi din lemn de plută în vitrine de sticlă Am admirat astea în timp ce a închis şi a încuiat uşa de la intrare, iar el menţionă că în tinereţe fusese în marina germană şi călătorise mult în Orientul îndepărtat Conştient acum de mirosul delicios care umplea casa, mi-am cerut scuze şi i-am spus că speram că nu deranjam familia de la masă — Mai e ceva până ne aşezăm la masă, zise bătrânul Soţia şi fiica mea încă trebăluiesc în bucătărie Zâmbi nervos, fără îndoială neobişnuit cu politeţea funcţionarilor publici, şi mă conduse într-o cameră de primire: — Şi acum, zise el, spuneaţi că aţi dori să vorbiţi cu fiica mea, Sarah Că ea s-ar putea să fie în stare să identifice un criminal — Exact, i-am răspuns O fată de la şcoala fiicei dumneavoastră a dispărut Este foarte posibil să fi fost răpită Unul dintre oamenii mei, interogându-le pe unele dintre fetele din clasa fiicei dumneavoastră, a descoperit că în urmă cu câteva săptămâni Sarah a fost ea însăşi abordată de un bărbat ciudat Aş vrea să văd dacă îşi poate aduce aminte ceva despre el Cu permisiunea dumneavoastră — Sigur că da Mă duc să o chem, zise el şi ieşi În mod evident, era o familie care iubea muzica Lângă un pian Bechstein negru şi lucios erau câteva cutii de instrumente şi câteva stative pentru partituri, în apropiere de fereastra care dădea spre o grădină mare se afla o harpă, iar în majoritatea fotografiilor de familie de pe bufet o tânără fată cânta la vioară Până şi pictura în ulei aflată deasupra şemineului înfăţişă ceva muzical – un recital de pian, am bănuit eu Mă uitam la el şi încercam să ghicesc melodia, când Herr Hirsch reveni cu soţia lui şi cu fata Frau Hirsch era mult mai înaltă şi mai tânără decât soţul ei Probabil că nu avea mai mult de 50 de ani – o femeie zveltă şi elegantă, cu un set din perle asortat, îşi şterse mâinile de şorţ şi apoi îşi strânse fiica de umeri, ca şi cum ar fi dorit să sublinieze drepturile ei părinteşti în faţa unui posibil amestec al statului care era în mod declarat ostil faţă de rasa ei — Soţul meu zice că a dispărut o fată din clasă de la Sarah, zise ea calm Ce fată? — Emmeline Steininger, am răspuns Frau Hirsch o întoarse un pic pe fiica ei spre ea: — Sarah, o mustră ea, de ce nu ne-ai spus că una dintre prietenele tale a dispărut? Sarah, o adolescentă supraponderală, dar sănătoasă şi atrăgătoare, care nu se conforma deloc stereotipului rasist al lui Streicher despre evrei, căci avea ochi albaştri şi părul blond, îşi smuci nerăbdătoare capul ca un ponei încăpăţânat: — A fugit de acasă, asta-i tot Vorbea întotdeauna despre asta Nu că mi-ar păsa prea mult ce-a păţit Emmeline Steininger nu e prietenă cu mine Spune întotdeauna lucruri urâte despre evrei O urăsc şi nu-mi pasă că tatăl ei e mort — Ajunge, zise tatăl ei cu fermitate, probabil neţinând prea mult să audă despre taţi care erau morţi Nu contează ce-a spus ea Dacă ştii ceva care l-ar putea ajuta pe Kommissar să o găsească, atunci trebuie să-i spui E clar? Sarah se strâmbă: — Da, tati, căscă ea şi se aruncă într-un fotoliu — Haide, Sarah, zău aşa, zise mama ei Zâmbi nervos către mine: — În mod normal nu este aşa, Kommissar Îmi cer scuze — Nu-i nimic, i-am zâmbit, aşezându-mă pe un taburet în faţa fotoliului în care stătea Sarah — Vineri, când unul dintre oamenii mei a vorbit cu tine, Sarah, i-ai spus că îţi aminteşti că ai văzut un bărbat dând târcoale pe lângă şcoală, cu vreo două luni în urmă Aşa este? Ea aprobă din cap — Aş vrea să încerci să-mi povesteşti tot ce îţi poţi aminti despre el Fata îşi roase o unghie o clipă şi apoi se uită la ea gânditoare, zicând: — Păi, a fost destul de demult — Orice ţi-ai aminti m-ar putea ajuta De exemplu, la ce oră a fost? Mi-am scos carneţelul şi mi l-am pus pe coapsă — La ora când se pleacă acasă Ca de obicei, mă duceam acasă singură Strâmbă din nas la această amintire — Ei, şi maşina asta era lângă şcoală — Ce fel de maşină? Ea ridică din umeri: — Nu ştiu mărci de maşini Dar era o maşină mare, neagră, cu şofer în faţă — El a fost cel care a vorbit cu tine? — Nu, mai era un bărbat pe bancheta din spate M-am gândit că sunt poliţişti Cel care stătea în spate avea geamul lăsat şi m-a chemat când am ieşit pe poartă Eram singură Aproape toate celelalte fete plecaseră deja M-a rugat să mă apropii şi, când am făcut-o, mi-a spus că sunt Fata roşi un pic şi se opri — Continuă, i-am zis — că sunt foarte frumoasă şi că e sigur că tata şi mama sunt foarte mândri să aibă o fată ca mine Se uită uşor jenată spre părinţii ei: — Nu inventez, spuse ea cu un glas în care se simţea un fel de amuzament Pe cuvânt, asta a zis — Te cred, Sarah Ce altceva a mai spus? — A vorbit cu şoferul şi l-a întrebat dacă nu eram un exemplu minunat de feciorie germană, sau o prostie de genul ăsta Râse: A fost foarte amuzant Prinse privirea tatălui ei, pe care eu n-am văzut-o, şi se potoli din nou: — Oricum, a fost ceva de genu’ ăsta Nu-mi amintesc exact — Şi şoferul i-a răspuns ceva? — I-a sugerat şefului său că mă puteau duce acasă cu maşina Apoi cel din spate m-a întrebat dacă aş vrea asta Am spus că n-am mai mers niciodată cu o maşină aşa mare şi că mi-ar plăcea Tatăl lui Sarah oftă zgomotos: — Sarah, de câte ori ţi-am spus noi să nu — Dacă nu vă supăraţi, domnule, am zis eu cu fermitate, poate că asta ar putea aştepta până mai târziu M-am uitat din nou la Sarah: — Şi apoi ce s-a întâmplat? — Bărbatul a zis că dacă o să-i răspund corect la nişte întrebări o să mă ducă cu maşina, exact ca pe o vedetă de cinema Ei, întâi m-a întrebat cum mă cheamă şi, când i-am spus, s-a uitat pur şi simplu la mine ca şi cum ar fi fost şocat Desigur, era din cauză că şi-a dat seama că sunt evreică şi asta a fost următoarea lui întrebare: Sunt evreică? Mai că i-am spus că nu sunt, doar aşa, ca distracţie Dar mi-era teamă că o să descopere şi că o să dau de necaz, aşa că i-am zis că sunt Atunci s-a rezemat de spătarul banchetei şi i-a spus şoferului să pornească Fără vreun alt cuvânt A fost foarte ciudat De parcă eu mă evaporasem — Foarte bine, Sarah Acum, ia spune-mi Ai zis că ai crezut că sunt poliţişti Purtau uniforme? Ea dădu nesigură din cap — Să începem de la culoarea acestor uniforme — Un fel de verde, cred Ştiţi, ca de poliţist, numai că un pic mai închis — Cum erau pălăriile lor? Ca de poliţist? — Nu, erau pălării cu borul ascuţit Mai degrabă ca ale unor ofiţeri Tati a fost ofiţer în marină — Altceva? Insigne, panglici, medalii, trese la guler? Ceva de genu’ ăsta? Ea continuă să scuture din cap — Bine Şi acum, bărbatul care a vorbit cu tine Cum arăta? Sarah îşi strânse buzele şi apoi îşi făcu de lucru cu o şuviţă de păr Aruncă o privire spre tatăl ei: — Mai în vârstă decât şoferul La vreo 55-60 de ani Foarte voinic, fără prea mult păr, sau poate că era tuns foarte scurt, şi cu o mustaţă mică — Şi celălalt? Ridică din umeri: — Mai tânăr Un pic cam palid Păr blond Nu-mi aduc deloc aminte prea multe despre el — Spune-mi despre vocea lui, a bărbatului care stătea în spate — Vă referiţi la accent? — Da, dacă poţi — Nu ştiu sigur, zise ea Accentele mi se par foarte greu de identificat Îmi dau seama că sunt diferite, dar nu pot întotdeauna să spun de unde e persoana Oftă adânc şi se încruntă în timp ce încerca din greu să se concentreze: — Ar fi putut să fie austriac Dar bănuiesc că putea la fel de bine să fi fost bavarez Ştiţi, de modă veche — Austriac sau bavarez, am zis eu, scriind în carneţel M-am gândit să subliniez cuvântul bavarez şi apoi m-am răzgândit Nu avea nici un rost să îi dau mai multă importanţă decât îi dăduse ea, chiar dacă bavarez îmi convenea mie mai mult Am făcut o pauză, păstrându-mi ultima întrebare până când am fost sigur că ea terminase ce avea de spus — Şi acum gândeşte-te foarte bine, Sarah Tu eşti lângă maşină Geamul e lăsat în jos şi te uiţi direct în maşină Îl vezi pe bărbatul cu mustaţă Ce altceva mai poţi să vezi? Ea închise ochii strâns şi, lingându-şi buza superioară, îşi frământă mintea pentru a găsi şi cel mai mic detaliu: — Ţigări, zise ea, după un minut Nu ca ale lui tati Deschise ochii şi se uită la mine — Aveau un miros ciudat Dulce şi foarte puternic Ca frunzele de dafin sau de oregano Mi-am trecut în revistă notiţele şi, când am fost sigur că ea nu mai avea nimic de adăugat, m-am ridicat: — Îţi mulţumesc, Sarah, ai fost de mare ajutor — Am fost? zise ea veselă Chiar am fost? — Cu siguranţă Am zâmbit cu toţii şi pentru un moment toţi patru am uitat cine şi ce eram În timp ce conduceam m-am întrebat dacă îşi dădea vreunul dintre ei seama că, o dată în viaţa ei, rasa lui Sarah fusese în avantajul ei – că faptul că era evreică îi salvase, probabil, viaţa Eram mulţumit de ce aflasem Descrierea ei era prima informaţie adevărată din acest caz În materie de accente, descrierea ei se corela cu cea a „Tanchistului”, sergentul de la recepţie care preluase apelul anonim Dar ceea ce era mai important, asta însemna că, până la urmă, trebuia să fac rost de la generalul Martin din Nürnberg de datele exacte la care Streicher fusese la Berlin 14 Luni, 26 septembrie Am privit afară, pe fereastra apartamentului, spatele clădirilor alăturate, în câteva camere de zi în care fiecare familie era deja strânsă în aşteptare în jurul aparatelor de radio De la fereastra din faţă a apartamentului meu puteam vedea că Fasanenstrasse era pustie Am intrat la mine în camera de zi şi mi-am turnat ceva de băut Prin podea, auzeam sunetul muzicii clasice de la radioul de dedesubt Un pic de Beethoven asigura începutul şi sfârşitul discursurilor de la radio ale liderilor de Partid Exact cum spun eu mereu: cu cât e mai prost tabloul, cu atât mai ornamentată este rama În mod obişnuit, nu sunt un ascultător al transmisiunilor Partidului Mai degrabă îmi ascult propriile gânduri Dar cea din seara aia nu era o emisiune obişnuită Führer-ul vorbea la Sportspalast de pe Potsdamerstrasse şi se ştia în mare că îşi va declara adevăratele intenţii faţă de Cehoslovacia şi regiunea Sudeţilor Personal, ajunsesem de mult la concluzia că de ani de zile Hitler păcălise pe toată lumea cu discursurile sale de pace Şi văzusem destule filme western la cinema ca să ştiu că, atunci când bărbatul cu pălărie neagră se ia de tipul pipernicit care stă lângă el la bar, se pregăteşte de o bătaie cu şeriful În acest caz, se întâmpla ca şeriful să fie francez şi nu era prea greu să-ţi dai seama că el nu era prea tentat să facă altceva decât să stea înăuntru şi să-şi spună că împuşcăturile pe care le aude de peste drum sunt doar câteva pocnitori În speranţa că nu am dreptate în legătură cu asta, am dat drumul la radio şi, ca alţi 75 de milioane de germani, am aşteptat să aflu ce avea să se aleagă de noi Multe femei spun că în timp ce Goebbels doar seduce, Hitler fascinează Pentru mine e dificil să comentez asta Totuşi, nu se poate nega efectul hipnotic pe care discursurile Führer-ului par să-l aibă asupra oamenilor În mod sigur, mulţimea de la Sportspalast părea să-l aprecieze Bănuiesc că trebuie să te afli acolo ca să simţi atmosfera adevărată Precum o vizită la staţia de colectare a apei reziduale din canalizare Pentru aceia dintre noi care ascultam acasă, nu era nimic de apreciat Nici o speranţă în nimic din ceea ce zicea vorbitorul număru’ 1 al ţării Nu era decât conştientizarea înspăimântătoare a faptului că eram cu un pas şi mai aproape de război decât fuseserăm cu o zi înainte Marţi, 27 septembrie După-amiaza a fost o paradă militară pe Unter den Linden, una care părea mai pregătită pentru război decât oricare alta pe care o mai văzusem pe străzile Berlinului Era o divizie mecanizată în echipament complet de luptă Dar spre uimirea mea, nu erau urale, nu erau saluturi, nu erau fluturări de steaguri Realitatea spiritului belicos al lui Hitler se afla în mintea tuturor şi, văzând această paradă, oamenii pur şi simplu s-au întors cu spatele şi au plecat Mai târziu, în aceeaşi zi, când, la rugămintea lui Arthur Nebe, m-am întâlnit cu el departe de Alex, la biroul firmei Gunther & Stahlecker, Investigatori particulari – uşa încă mai aştepta după cel care trebuia să vină să schimbe numele – i-am povestit ce văzusem Nebe râse: — Ce ai zice dacă ţi-aş spune că divizia pe care ai văzut-o era probabil eliberatoarea acestei ţări? — Armata plănuieşte un puci? — Nu-ţi pot spune foarte multe în afara faptului că înalţi ofiţeri din Wehrmacht au fost în legătură cu prim-ministrul britanic De îndată ce britanicii dau ordinul, armata va ocupa Berlinul şi Hitler va fi adus în faţa unui tribunal — Când va fi asta? — Când Hitler va invada Cehoslovacia, britanicii vor declara război Acela va fi momentul Momentul nostru, Bernie Nu ţi-am zis eu că cei din Kripo o să aibă nevoie de oameni ca tine? Am dat încet din cap: — Dar Chamberlain tot negociază cu Hitler, nu? — Aşa e stilul britanic Să negocieze, să fie diplomaţi N-ar exista crichet dacă ei nu ar încerca să negocieze — Fără îndoială, e posibil ca el să creadă că Hitler va semna un tratat Mai mult, atât Chamberlain, cât şi Daladier, sunt ei înşişi, probabil, pregătiţi să semneze un tratat — Hitler n-o să renunţe la Sudeţi, Bernie Iar britanicii nu-şi vor încălca propriul tratat cu cehii M-am dus la bufetul cu băuturi şi am turnat două pahare: — Dacă britanicii şi francezii intenţionează să-şi respecte tratatul, atunci n-o să mai fie nimic de negociat, i-am zis lui Nebe, dându-i un pahar Dacă vrei părerea mea, îi fac doar jocul lui Hitler — Doamne, ce pesimist eşti — Bine, hai să te întreb asta: A trebuit să dai vreodată piept cu perspectiva de a te bate cu cineva cu care nu voiai să te baţi? Cineva mai mare decât tine, poate? E posibil să te gândeşti să te ascunzi bine E posibil ca pur şi simplu să nu ai curajul pentru asta Încerci s-o rezolvi cu vorba, desigur Cel care vorbeşte prea mult nu vrea deloc să se bată — Dar noi nu suntem mai mari decât britanicii şi francezii — Numai că ei nu au curajul pentru a face asta Nebe ridică paharul: — Pentru curajul britanic! Miercuri, 28 septembrie — Generalul Martin ne-a furnizat informaţiile despre Streicher, domnule Korsch se uită la telegrama pe care o ţinea în mână şi zise: — Din cele cinci zile aflate în discuţie s-ar părea că Streicher era la Berlin în cel puţin două dintre ele În privinţa celorlalte două despre care nu ştim, Martin nu are idee unde se afla — Şi se lăudase cu spionii lui — Păi, mai e o chestie, domnule Se pare că într-una din dăţi, Streicher a fost văzut venind de la aerodromul Furth din Nürnberg — Cât durează un zbor de aici la Nürnberg? — Cel mult două ore Vreţi să verific la aeroportul Tempelhof? — Am o idee şi mai bună Du-te la băieţii de la propagandă de la Muratti Cere-le o fotografie frumoasă a lui Streicher Mai bine cere-le câte una cu toţi Gauleiterii, ca să nu atragi prea mult atenţia asupra ta Zi-le şi tu că e pentru securitatea de la Cancelaria Reichului, asta întotdeauna dă bine După ce ai făcut rost de ea, vreau să mergi să vorbeşti cu fata Hirsch Vezi dacă nu îl poate identifica pe Streicher ca fiind bărbatul din maşină — Şi dacă o face? — Dacă o face, atunci tu şi cu mine vom descoperi că ne-am făcut o grămadă de prieteni noi Cu o singură excepţie notabilă — Exact de-asta mi-era teamă Joi, 29 septembrie Chamberlain reveni la München Dorea să negocieze din nou Şeriful veni şi el, dar se părea că avea doar să privească în altă direcţie atunci când începeau împuşcăturile Mussolini îşi lustrui cureaua şi capul şi îşi făcu şi el apariţia pentru a-şi oferi ajutorul aliatului său spiritual În timp ce aceşti bărbaţi importanţi veneau şi plecau, o tânără fată, având o importanţă mică sau chiar deloc în schema generală a lucrurilor, dispăru în timp ce făcea cumpărăturile familiei la piaţa din cartier Piaţa Moabit se afla la intersecţia dintre Bremerstrasse şi Arminius Strasse Era o clădire mare din cărămidă, cam la fel de mare ca un depozit, şi era locul în care clasa muncitoare din Moabit – ceea ce însemna toată lumea care trăia în zonă – îşi cumpăra brânza, peştele, carnea şi alte provizii proaspete Erau chiar unul sau două locuri unde puteai să stai în picioare ca să bei repede o bere şi să mănânci un cârnat Locul era întotdeauna aglomerat şi existau cel puţin şase intrări Nu e un loc unde hoinăreşti pur şi simplu Majoritatea oamenilor se grăbesc, n-au timp să stea şi să se uite la lucrurile pe care nu şi le pot permite; şi, oricum, în Moabit nici nu există astfel de sortimente Aşa că hainele mele şi atitudinea mea detaşată mă scoaseră în evidenţă Ştiam că Liza Ganz dispăruse de acolo, deoarece în acest loc un vânzător de peşte găsise o plasă de cumpărături pe care mama Lizei o identificase mai târziu ca aparţinându-i În afară de asta, nimeni nu văzuse nimic În Moabit, oamenii nu-ţi acordă prea multă atenţie decât dacă eşti un poliţist care caută o fată dispărută şi, chiar şi atunci, e doar curiozitate Vineri, 30 septembrie După-amiază am fost chemat la sediul Gestapoului de pe Prinz Albrecht Strasse Privind în sus când am intrat pe uşa principală, am văzut o statuie stând pe un postament ca o anvelopă de camion, lucrând la o bucată de broderie Deasupra capului ei zburau doi heruvimi, unul scărpinându-se în cap, iar celălalt având o expresie generală de nedumerire Bănuiala mea fu că se întrebau de ce oare Gestapoul alesese taman clădirea aia ca să-şi deschidă prăvălia În aparenţă, şcoala de artă care ocupase anterior clădirea de la nr 8 de pe Prinz Albrecht Strasse şi Gestapoul, care era rezidentul ei actual, nu păreau să aibă prea multe în comun dincolo de gluma cât se poate de la îndemână pe care toată lumea o făcea despre activitatea de a pune în scenă diverse chestii Dar în acea zi, pe mine mă nedumerea şi mai mult faptul că Heydrich mă chemase aici, în loc de Prinz Albrecht de lângă Wilhelmstrasse Nu mă îndoiam că avea el un motiv Heydrich avea un motiv pentru tot ceea ce făcea şi am fost sigur că ăsta avea să-mi displacă la fel de mult ca şi toate celelalte pe care le auzisem Dincolo de uşa principală, treceai printr-un punct de control şi, mergând mai departe, te găseai la baza unei scări care era la fel de mare ca un apeduct Sus, la capătul scărilor, te trezeai într-o cameră de aşteptare cu tavan boltit, cu trei ferestre cu arcadă de dimensiunile unei locomotive Sub fiecare dintre ferestre se afla o bancă din lemn de felul celor pe care le vezi la biserică şi acolo am aşteptat aşa cum mi se spusese Între ferestre, pe nişte postamente, erau aşezate busturile lui Hitler şi Göring M-am minunat niţel de faptul că Himmler lăsase capul lui Hermann Grăsanu’ acolo, ştiind cât de mult se urau unul pe celălalt Poate că Himmler pur şi simplu admirase bustul ca pe o piesă de sculptură Şi, apoi, poate că nevastă-sa era fiica rabinului-şef După aproape o oră, Heydrich ieşi în cele din urmă pe uşile duble din faţa mea Ducea o servietă şi îl goni pe aghiotantul său SS când mă zări: — Kommissar Gunther, zise el, părând să găsească ceva amuzant în sunetul pe care rostirea rangului meu îl făcea în urechile sale Mă conduse înainte, de-a lungul galeriei: — M-am gândit că am putea să ne plimbăm din nou prin grădină, ca ultima dată Te deranjează dacă mă însoţeşti înapoi pe Wilhelmstrasse? Am păşit prin intrarea arcuită şi am coborât o altă scară masivă spre celebra aripă sudică, unde ceea ce cândva fuseseră atelierele sculptorilor erau acum celulele Gestapoului Aveam un motiv întemeiat să mi le amintesc, căci odată fusesem eu însumi reţinut acolo pentru puţină vreme, şi am fost foarte uşurat când am ieşit pe uşă şi ne-am aflat din nou în spaţiul deschis Cu Heydrich, nu se ştia niciodată Se opri acolo pentru o clipă, aruncând o privire la Rolexul său Am vrut să spun ceva, dar el îşi ridică arătătorul şi, aproape conspirativ, îşi duse degetul la buzele subţiri Am stat noi şi am aşteptat, dar eu habar n-aveam după ce anume După vreun minut, se auzi sunând o rafală de împuşcături, trimiţându-şi ecoul peste grădină Apoi alta; şi încă una Heydrich îşi verifică din nou ceasul, dădu aprobator din cap şi zâmbi: — Mergem? zise el, pornind agale pe aleea cu pietriş — Aia a fost pentru mine? am zis, ştiind foarte bine că da — Plutonul de execuţie? chicoti el Nu, nu, Kommissar Gunther Îţi imaginezi prea multe Şi, oricum, nu prea cred că tocmai dumneata, dintre toţi oamenii, ai nevoie de o lecţie practică de putere Doar că ţin foarte mult la punctualitate La regi se zice că e o virtute, dar la un poliţist este doar semnul caracteristic al eficienţei administrative La urma urmei, dacă Führer-ul poate face trenurile să meargă la timp, m-am gândit că eu trebuie cel puţin să fiu capabil să mă asigur că vreo câţiva preoţi sunt lichidaţi la ora stabilită Aşadar era o lecţie practică, până la urmă, mi-am zis Era felul lui Heydrich de a-mi da de ştire că era conştient de neînţelegerea mea cu Sturmbannführerul Roth de la departamentul 4B1 — Da’ cu execuţiile în zori de zi ce s-a întâmplat? — S-au plâns vecinii — Preoţi aţi spus, nu-i aşa? — Biserica catolică nu e mai puţin o conspiraţie mondială decât bolşevismul sau iudaismul, Gunther Martin Luther a condus o Reformă, Führer-ul va conduce o alta El va aboli autoritatea Romei asupra catolicilor germani, indiferent dacă preoţii îi vor da voie sau nu Dar asta e altă problemă, şi e cel mai bine să fie lăsată pe seama celor care sunt versaţi în rezolvarea ei Nu, eu voiam să vorbesc cu tine despre o problemă pe care o am, şi anume că sunt cam presat de Goebbels şi trepăduşii lui de la Muratti ca acestui caz la care lucrezi să i se facă publicitate Nu sunt sigur cât de mult timp pot să-i mai duc cu vorba — Când mi s-a dat acest caz, domnule general, i-am zis aprinzându-mi o ţigară, am fost împotriva unei interziceri a publicităţii Acum sunt convins că publicitatea este exact ceea ce criminalul nostru a căutat tot timpul — Da, Nebe a zis că dumneata mergi pe teoria că asta s-ar putea să fie un soi de conspiraţie pusă la cale de Streicher şi amicii lui antisemiţi pentru a provoca un pogrom împotriva conducătorilor comunităţii evreieşti din capitală — Sună fantastic, domnule general, numai dacă nu-l cunoşti pe Streicher El se opri şi, vârându-şi mâinile adânc în buzunarele de la pantaloni, scutură din cap: — Nimic legat de porcul ăla bavarez nu ar putea să mă mai surprindă Lovi spre un porumbel cu vârful cizmei şi rată: — Dar vreau să aud mai multe — O fată a identificat fotografia lui Streicher ca putând fi omul care a încercat să o ia din faţa şcolii din care o altă fată a dispărut săptămâna trecută Ea crede că bărbatul avea accent bavarez Sergentul de la recepţie care a preluat apelul anonim prin care ni s-a indicat cu exactitate unde să găsim cadavrul unei alte fete dispărute a spus că persoana care a sunat avea accent bavarez Atunci există un motiv Luna trecută oamenii din Nürnberg au dat foc la sinagoga din oraş, dar aici în Berlin sunt numai câteva ferestre sparte şi nişte vătămări corporale, în cel mai rău caz Lui Streicher i-ar plăcea la nebunie să vadă că evreii din Berlin şi-o iau cum şi-au luat-o cei din Nürnberg Mai mult, obsesia lui Der Stürmer pentru crima rituală mă determină să fac comparaţii cu modus operandi folosit de criminal Adaugi toate astea la reputaţia lui Streicher şi începe să se lege Heydrich mări pasul în faţa mea, cu braţele ţepene pe lângă corp ca şi cum ar fi călărit la Şcoala de echitaţie din Viena, şi apoi se întoarse cu faţa la mine Zâmbea înflăcărat: — Ştiu o persoană care ar fi încântată să vadă căderea lui Streicher Nemernicul ăla prost a rostit discursuri în care mai că-l acuza pe prim-ministru de impotenţă Göring e furios pe chestia asta Dar încă nu ai cu adevărat destule probe, nu-i aşa? — Nu, domnule În primul rând, martorul meu e evreu Heydrich gemu — Şi, bineînţeles, restul e mai mult teoretic — Totuşi, îmi place teoria dumitale, Gunther Îmi place foarte mult — Aş vrea să-i reamintesc domnului general că mi-a luat şase luni să-l prind pe Gormann Strangulatorul La cazul ăsta, n-am petrecut încă nici măcar o lună — Mă tem că nu avem la dispoziţie şase luni Ia fii atent Dă-mi o dovadă cât de mică şi o să pot să-l fac pe Goebbels să mă lase în pace Dar am nevoie de ceva repede, Gunther Mai ai o lună, şase săptămâni cel mult M-am făcut înţeles? — Da, domnule — Ia spune-mi, de ce anume ai nevoie de la mine? — De supravegherea permanentă de către Gestapo a lui Julius Streicher, i-am răspuns O anchetă complet sub acoperire a tuturor afacerilor lui şi a partenerilor săi cunoscuţi Heydrich îşi încrucişă braţele şi îşi puse bărbia ascuţită în palmă: — Va trebui să vorbesc cu Himmler despre asta Dar ar trebui să fie în regulă Reichsführerul urăşte corupţia chiar mai mult decât îi desconsideră pe evrei — Păi, asta e în mod sigur o consolare, domnule Am mers mai departe spre Prinz Albrecht Palais — Fără nici o legătură, zise el în timp ce ne apropiam de propriul său sediu, tocmai am primit o ştire importantă care ne afectează pe toţi Britanicii şi francezii au semnat un acord la München Führer-ul a obţinut Sudeţii Scutură din cap, minunându-se: — Un miracol, nu-i aşa? — Da, într-adevăr, am murmurat eu — Cum, nu înţelegi? N-o să mai fie război Cel puţin nu acum Am zâmbit cu tact: — Da, este cu adevărat o veste bună Înţelegeam perfect Nu avea să mai fie război Nu mai avea să fie nici un semnal din partea britanicilor Şi, fără asta, nu avea să mai fie nici vreun puci al armatei Partea a doua 15 Luni, 17 octombrie Familia Ganz, sau ce mai rămăsese din ea în urma unui al doilea telefon anonim dat la Alex, informându-ne unde putea fi găsit corpul Lizei Ganz, locuia la sud de Wittenau, într-un mic apartament de pe Birkenstrasse, chiar în spatele Spitalului Robert Koch, unde Frau Ganz era angajată ca asistentă medicală Herr Ganz era funcţionar la Judecătoria districtului Moabit, aflată şi ea în apropiere Potrivit lui Becker, era un cuplu foarte muncitor, spre 40 de ani; amândoi munceau până târziu, astfel că Liza Ganz fusese adesea lăsată de una singură Dar niciodată nu fusese lăsată aşa cum tocmai o văzusem eu, goală pe o lespede de la Alex, cu un bărbat care îi cosea acele părţi din ea pe care găsise de cuviinţă să le taie în efortul de a stabili totul despre ea, de la virginitate la conţinutul stomacului ei Totuşi, cel care confirmase ceea ce eu începusem să bănuiesc fusese conţinutul gurii ei, unde era mai uşor de umblat — Ce te-a făcut să te gândeşti la asta, Bernie? mă întrebase Illmann — Nu toată lumea rulează ţigările la fel de bine ca tine, profesore Uneori, un pic de tutun îţi rămâne pe limbă sau sub buză Când fata evreică, cea care a zis că l-a văzut pe omul nostru, a spus că acesta fuma ceva cu un miros dulce, ca frunzele de dafin sau oregano, se referea cu siguranţă la haşiş Probabil că aşa le face el să-l însoţească în linişte Le tratează ca pe nişte oameni mari, oferindu-le o ţigară Numai că nu e genu’ de ţigară la care ele se aşteaptă Illmann clătină din cap cu aparentă uimire: — Şi când te gândeşti că mi-a scăpat asta Am început să îmbătrânesc Becker trânti portiera şi mi se alătură pe trotuar Apartamentul era situat deasupra unei farmacii Am avut sentimentul că urma să am nevoie de ea Am urcat scările şi am bătut la usă Bărbatul care a deschis-o era brunet şi avea o înfăţişare posomorâtă Recunoscându-l pe Becker, a scos un oftat şi a strigat-o pe soţia sa Apoi a privit din nou înăuntru şi l-am văzut dând din cap posomorât: — Mai bine aţi pofti înăuntru, zise el Îl priveam cu atenţie Faţa lui rămase congestionată şi în timp ce m-am strecurat pe lângă el i-am putut zări micile broboane de transpiraţie de pe frunte Intrând mai mult înăuntru, am simţit un miros cald de săpun şi am bănuit că tocmai terminase de făcut baie Închizând uşa, Herr Ganz o luă înaintea noastră şi ne conduse într-un salonas în care soţia lui stătea în picioare, tăcută Era înaltă şi palidă, ca şi cum petrecea prea mult timp în casă, şi era limpede că se oprise nu de mult din plâns Batista din mâna ei era încă udă Herr Ganz, mai scund decât soţia sa, îşi puse un braţ în jurul umerilor ei laţi — Acesta este Kommissar Gunther de la Alex, zise Becker — Herr şi Frau Ganz, le-am spus, mă tem că trebuie să vă pregătiţi pentru vestea cea mai rea cu putinţă Am găsit cadavrul fiicei dumneavoastră Liza dis-de-dimineaţă Îmi pare foarte rău Becker înclină capul cu solemnitate — Da, zise Ganz Da, m-am gândit eu — În mod normal va trebui să aibă loc o identificare, i-am spus Nu e nevoie să fie făcută chiar acum Poate mai încolo niţel, după ce vă mai adunaţi un pic Am aşteptat ca Frau Ganz să se topească, dar, pentru moment cel puţin, ea păru înclinată să rămână în stare solidă Oare era din cauză că era asistentă medicală şi era mai imună la suferinţă şi la durere? Chiar şi la a ei proprie? — Putem să ne aşezăm? — Da, vă rog, zise Ganz I-am spus lui Becker să meargă să facă nişte cafea pentru noi toţi El plecă oarecum bucuros, dornic să scape de atmosfera plină de durere, chiar dacă numai pentru câteva momente — Unde aţi găsit-o? întrebă Ganz Nu era o întrebare la care să-mi vină uşor să răspund Cum le spui unor părinţi că trupul gol al fiicei lor a fost găsit într-un turn de anvelope dintr-un garaj nefolosit de pe Kaiser Wilhelm Strasse? I-am dat versiunea îndulcită, care nu cuprindea decât locaţia garajului La asta avu loc un schimb de priviri foarte clar Ganz se aşeză jos, cu mâna pe genunchiul soţiei sale Ea era tăcută, absentă chiar, şi avea probabil mai puţină nevoie de cafeaua lui Becker decât aveam eu — Aveţi idee cine ar fi putut să o omoare? întrebă Ganz — Lucrăm pe baza mai multor posibilităţi, domnule, i-am zis, trezindu-mă din nou că îmi vin pe buze vechile platitudini poliţieneşti Facem tot ce putem, credeţi-mă Ganz se posomori şi mai tare Îşi clătină capul cu mânie: — Ce nu reuşesc eu să înţeleg este de ce nu a fost nimic în ziare — E important să prevenim orice crimă la indigo, i-am spus Se întâmplă adesea într-un caz ca ăsta — Nu este de asemenea important să împiedicaţi omorârea altor fete? întrebă Frau Ganz Expresia ei era una de exasperare: E adevărat, nu-i aşa? Au fost omorâte şi alte fete Asta spune lumea Poate că reuşiţi să faceţi asta să nu apară în ziare, dar nu-i puteţi împiedica pe oameni să vorbească — Au existat câteva îndemnuri de propagandă pentru a avertiza fetele să fie atente, am zis — Ei, bine, în mod evident, ele nu au folosit la nimic, nu-i aşa? zise Ganz Liza era o fată inteligentă, Kommissar, nu genul care ar face ceva prostesc Deci criminalul ăsta trebuie că e şi el deştept Iar eu văd lucrurile în felul ăsta: singurul mod de a le pune pe fete în gardă aşa cum trebuie e tipărirea ştirii, cu toate grozăviile ei Ca să le sperii — Poate că aveţi dreptate, domnule, am zis eu pe un ton nefericit Dar nu e la latitudinea mea Eu doar respect ordinele Asta era scuza germană tipică pentru toate în vremurile alea şi m-am simtit ruşinat să o folosesc Becker îşi scoase capul de după uşa bucătăriei: — Aş putea să vă spun o vorbă, domnule? Era rândul meu să fiu bucuros că plec din cameră: — Ce s-a întâmplat? i-am zis pe un ton amar Ai uitat cum se fierbe apa? Îmi dădu o tăietură din ziarul Beobachter: — Ia uitaţi-vă la asta, domnule Am găsit-o aici în sertar Era o reclamă pentru firma „Rolf Vogelmann – Investigator Privat, specializat în dispariţii de persoane”, acelaşi anunţ pe care îl folosise Bruno Stahlecker ca să mă chinuie cu el Becker indică data din partea de sus a tăieturii: — 3 octombrie, zise el Patru zile după ce Liza Ganz a dispărut — N-ar fi prima oară când oamenii se satură să aştepte ca poliţia să descopere ceva La urma urmei, aşa reuşeam eu să duc un trai onest Becker luă nişte ceşti şi farfurioare şi le puse pe tavă lângă cafetieră: — Credeţi că s-ar putea să fi apelat la el, domnule? — Nu văd nici un rău în a întreba Ganz era încăpăţânat, genul de client pentru care nu m-ar fi deranjat să lucrez eu însumi — Cum ziceam, Kommissar, n-am găsit nimic în ziare despre fiica noastră şi l-am văzut pe colegul dumneavoastră aici de faţă doar de două ori Aşa că pe măsură ce a trecut timpul, ne-am întrebat cam ce eforturi se fac pentru găsirea fiicei noastre Cel mai tare te roade faptul că nu ştii Ne-am gândit că dacă-l angajăm pe Herr Vogelmann, cel puţin atunci vom putea fi siguri că cineva face tot ce-i stă în putinţă ca să încerce să o găsească Nu vreau să fiu nepoliticos, Kommissar, dar aşa s-a întâmplat Am sorbit din cafea şi am scuturat din cap: — Înţeleg foarte bine, i-am zis Probabil că şi eu aş fi făcut la fel Doar că îmi doresc ca acest Vogelmann să fi putut să o găsească Nu se putea să nu-i admiri, m-am gândit Probabil că nu-şi puteau permite serviciile unui detectiv particular şi totuşi merseseră înainte şi angajaseră unul Probabil că-i costase toate economiile lor După ce ne-am terminat cafeaua şi eram pe picior de plecare, am sugerat că o maşină de poliţie ar putea să treacă în dimineaţa următoare să-l ia pe Herr Ganz pentru a-l duce la Alex ca să identifice cadavrul — Vă mulţumim pentru amabilitate, Kommissar, zise Frau Ganz încercând să schiţeze un zâmbet Toată lumea a fost foarte drăguţă Soţul ei dădu din cap în semn de aprobare Stând lângă uşa deschisă, era în mod evident dornic să ne vadă plecaţi de acolo — Herr Vogelmann nu a vrut să ne ia bani Iar acum dumneavoastră aranjaţi o maşină pentru soţul meu Nici nu vă pot spune cât de mult vă mulţumim I-am strâns mâna cu compasiune şi apoi am plecat De la farmacia de jos am cumpărat nişte prafuri şi am înghiţit un plic în maşină Becker mă privi cu dezgust: — Dumnezeule, nu ştiu cum de puteţi să faceţi asta, zise el scuturându-se — Îşi face efectul mai repede aşa Iar după cele prin care tocmai am trecut nu pot zice că am băgat de seamă gustul Urăsc să dau veşti proaste Mi-am trecut limba prin gură ca să scap de restul de praf — Deci? Ce crezi despre asta? Mai ai vreo bănuială bazată pe instinct, ca mai înainte? — Da Se tot uita la ea cu subînţeles — Aşa ai făcut şi tu, dacă e să o luăm aşa, i-am zis scuturând din cap Becker rânji larg: — Nu era rea, nu-i aşa? — Presupun că acum o să-mi povesteşti şi cum ar fi ea la pat, nu-i aşa? — Mai mult genu’ dumneavoastră, mă gândesc, domnule — Zău? Ce te face să spui asta? — Ştiţi dumneavoastră, genul care răspunde la amabilitate Am râs, în ciuda durerii mele de cap: — Mai mult decât răspunde la veştile proaste Iată-ne acolo, cu picioarele noastre mari şi feţe lungi, şi tot ce poate ea să facă e să arate ca şi cum e în acea perioadă a lunii — Este asistentă medicală Ele sunt obişnuite să aibă de-a face cu veşti proaste — Mi-a trecut asta prin minte, dar cred că-şi luase deja porţia de plâns, şi încă foarte recent Cum a fost cu mama Irmei Hanke? Ea a plâns? — A, nu Aia a fost la fel de tare ca şi Süss Evreul Poate că s-a smiorcăit un pic când am apărut prima dată, dar şi ei transmiteau acelaşi gen de atmosferă ca şi familia Ganz M-am uitat la ceas: — Eu cred că avem nevoie de ceva de băut Ce zici? Am mers cu maşina la Cafe Kerkau pe Alexanderstrasse Având şaizeci de mese de biliard, era locul în care mulţi poliţişti de la Alex mergeau să se relaxeze când ieşeau din schimb Am cumpărat două beri şi le-am dus la o masă unde Becker exersa câteva lovituri — Jucaţi? mă întrebă el — Faci mişto de mine? Ăsta era salonul meu pe vremuri Am luat un tac şi l-am privit pe Becker lovind bila albă Aceasta lovi roşul, atinse mantaua şi lovi puternic cealaltă bilă albă — Vreţi să pariem? — Nu după lovitura aia Ai multe de învăţat despre cum se face o linie Dar dacă ai fi ratat-o — A fost doar o lovitură norocoasă Atâta tot, insistă Becker Se aplecă şi trase o lovitură aiurea care dădu greş cu jumătate de metru Am pocnit din buze: — Ţii în mână un tac de biliard, nu un baston pentru orbi Nu mai încerca să mă abureşti, bine? Uite, dacă asta te face fericit, jucăm pe cinci mărci partida El zâmbi uşor şi-şi roti umerii: — Douăzeci de puncte vă convine? Îmi reveni lovitura de spargere a bilelor, dar am ratat-o După asta, aş fi putut la fel de bine să fiu babysitter Becker nu fusese la cercetaşi când era tânăr, atâta lucru era sigur După patru partide, am aruncat o bancnotă de douăzeci pe masa de joc şi am cerşit îndurare Becker mi-o aruncă înapoi: — E în regulă, zise el M-aţi lăsat să vă bat — Asta e un alt lucru pe care trebuie să-l înveţi Pariul e pariu Să nu joci niciodată pe bani decât dacă intenţionezi să-i iei Un bărbat care nu-i ia s-ar putea aştepta ca nici tu să nu iei banii de la el Asta îi face pe oameni nervoşi, atâta tot — Ăsta pare să fie un sfat foarte bun Îşi băgă banii în buzunar — E ca în afaceri, am continuat eu Nu lucrezi niciodată gratis Dacă nu iei banii pentru munca ta, atunci înseamnă că ea nu poate să fi valorat prea mult Mi-am pus tacul la loc în rastel şi mi-am terminat berea — Să n-ai niciodată încredere în cineva care e fericit să facă treaba pe gratis — Asta e ceea ce aţi învăţat ca detectiv particular? — Nu, e ce-am învăţat ca un bun om de afaceri Dar de vreme ce ai menţionat asta, nu-mi place cum miroase treaba asta: un detectiv particular care încearcă să găsească o şcolăriţă dispărută şi apoi refuză onorariul — Rolf Vogelmann? Dar el n-a găsit-o — Dă-mi voie să-ţi spun ceva În vremurile astea, o grămadă de oameni dispar în oraşul ăsta dintr-o grămadă de motive diferite Să găseşti unul este excepţia, nu regula Dacă aş fi refuzat onorariul de la fiecare client dezamăgit pe care l-am avut, aş fi spălat vase până acum Când eşti particular, nu există loc pentru sentimente Cel care nu ia banii, nu mănâncă — Poate că Vögelmann ăsta e pur şi simplu mai generos decât eraţi dumneavoastră, domnule Am clătinat din cap: — Nu înţeleg cum îşi poate permite, i-am zis, desfăcând anunţul lui Vogelmann şi uitându-mă din nou la el Nu când cheltuieşte aşa de mult pe aceste anunţuri 16 Marţi, 18 octombrie Ea era, într-adevăr Capul auriu şi picioarele frumos sculptate nu puteau fi confundate Am privit-o cum se chinuieşte să iasă pe uşa rotativă de la Ka-De-We, încărcată cu pachete şi pungi, arătând ca şi cum şi-ar fi făcut cumpărăturile de Crăciun în ultimul moment Flutură mâna la un taxi, scăpă o pungă, se aplecă să o recupereze şi ridică privirea ca să descopere că şoferul n-o văzuse Era dificil de înţeles de ce Ai fi observat-o pe Hildegard Steininger şi dacă ai fi avut un sac pe cap Arăta de parcă ar fi locuit într-un salon de frumuseţe Din maşină, am auzit-o înjurând şi, trăgând mai aproape, am lăsat în jos geamul de la scaunul din dreapta: — Aveţi nevoie să vă duc undeva? Ea se uita încă în jur după un alt taxi când mi-a răspuns: — Nu, e în regulă, zise, de parcă aş fi agăţat-o într-un colţ la un cocteil şi ea s-ar fi uitat peste umărul meu să vadă dacă nu cumva apare cineva mai interesant la orizont Nu era, aşa că îşi aduse aminte să zâmbească scurt şi apoi adăugă: Păi, dacă sunteţi sigur că nu vă încurc Am sărit din maşină ca să o ajut să-şi încarce cumpărăturile Pungi de la magazinele de pălării, de la magazinele de pantofi, de la un parfumier, de la un creator de modă de fiţe de pe Friedrich Strasse şi de la faimoasa hală de alimente de la Ka-De-We Mi-am dat seama că era genul de femeie pentru care un carnet de cecuri oferă cel mai bun remediu pentru ceea ce o frământă Dar, la urma urmei, sunt multe femei aşa — Nu-i nici un deranj, i-am zis, ochii mei urmărindu-i picioarele în timp ce se urcă în maşină, bucurându-mă pentru puţin timp de priveliştea marginilor ciorapilor ei şi a jartierelor Mută-ţi gândul, mi-am spus în sinea mea Asta e prea scumpă În plus, avea alte lucruri pe cap Cum ar fi dacă pantofii se potrivesc cu geanta şi ce se întâmplase cu fiica ei dispărută — Încotro? am întrebat-o Acasă? Ea oftă de parcă îi sugerasem ieftinul şi sordidul motel Palme de pe Frobelstrasse şi apoi, cu un zâmbeţel curajos, aprobă din cap Am mers spre est către Bülowstrasse — Mă tem că nu am nici o veste pentru dumneavoastră, i-am zis, luându-mi o expresie serioasă şi încercând să mă concentrez la drum şi nu la amintirea coapselor ei — Nu, nici nu credeam că aveţi, zise ea pe un ton egal Sunt aproape patru săptămâni, nu-i aşa? — Nu vă pierdeţi speranţa Un alt oftat, mai degrabă nerăbdător: — Nu o s-o găsiţi E moartă, nu-i aşa? De ce nu admite cineva asta pur şi simplu? — Este în viaţă până când descopăr contrariul, Frau Steininger Am cotit spre sud pe Potsdamerstrasse şi pentru o vreme am tăcut amândoi Apoi am devenit conştient de faptul că ea clătina din cap şi respira ca şi cum urcase un şir de trepte: — Oare ce veţi fi crezând despre mine, Kommissar? zise ea Fiica mea a dispărut, a fost probabil ucisă, şi uite la mine cum cheltui bani ca şi cum n-aş avea nici o grijă pe lume Cu siguranţă mă credeţi o femeie lipsită de inimă — Nu cred deloc aşa ceva, i-am zis şi am început să-i povestesc despre cum înfruntau oamenii aceste lucruri în moduri diferite, şi că, dacă nişte cumpărături o ajutau să-şi mai ia gândul de la dispariţia fiicei ei măcar pentru câteva ore, atunci asta era cât se poate de bine, şi că nimeni nu ar condamna-o Am crezut că sunt convingător, dar când am ajuns la apartamentul ei din Steglitz, Hildegard Steininger plângea Am prins-o de umăr şi i l-am strâns puţin, lăsând-o să se descarce un pic înainte de a-i spune: — V-aş oferi batista mea dacă nu mi-aş fi împachetat sendvişurile în ea Ea încercă un zâmbet printre lacrimi: — Am una, zise, şi scoase un pătrat din dantelă din mânecă Apoi privi la propria mea batistă şi râse: Chiar că arată ca şi cum v-aţi fi împachetat sendvişurile în ea După ce am ajutat-o să-şi ducă sus cumpărăturile, am rămas în fata uşii ei cât şi-a căutat cheia Descuind, se întoarse şi-mi zâmbi cu graţie: — Vă mulţumesc pentru ajutor, Kommissar, spuse A fost cu adevărat foarte amabil din partea dumneavoastră — Nu a fost nimic, i-am spus, gândind cu totul altceva Nici măcar o invitaţie la o ceaşcă de cafea, mi-am zis când am fost din nou în maşină Mă lasă să o duc atâta cu maşina şi nici măcar nu mă invită înăuntru Numai că sunt multe femei aşa, pentru care bărbaţii sunt doar taximetrişti cărora nu trebuie să le dea bacşiş Mirosul puternic lăsat de parfumul Bajadi al tipei mă făcea să mă cam strâmb Unii bărbaţi nu sunt deloc afectaţi de el, dar pe mine parfumul unei femei mă loveşte drept în pantalonii scurţi din piele Ajungând înapoi la Alex după vreo douăzeci de minute, cred că am adulmecat şi inhalat realmente fiecare moleculă a parfumului femeii ăleia, precum un aspirator Mi-am sunat un prieten care lucra la Dorland, agenţia de publicitate Îl cunoşteam pe Alex Sievers din război — Alex, încă mai cumperi spaţiu de reclamă? — Atâta timp cât munca asta nu necesită să ai un creier — E întotdeauna plăcut să vorbeşti cu un bărbat căruia îi place munca sa — Din fericire, îmi plac banii mult mai mult Am continuat aşa încă vreo câteva minute până să-l întreb pe Alex dacă are un exemplar din ediţia de dimineaţă a ziarului Beobachter L-am pus să se uite la pagina cu anunţul lui Vogelmann — Ce e asta? întrebă el Nu-mi vine să cred că există oameni în domeniul tău de activitate care au intrat în sfârşit în secolul XX — Reclama asta a apărut de cel puţin două ori pe săptămână de câteva săptămâni încoace, i-am explicat Cât costă o campanie ca asta? — La atât de multe apariţii, trebuie să fie vreun soi de discount Ascultă, las’ pe mine Ştiu vreo doi oameni la Beobachter Probabil că o să pot afla asta pentru tine — Ţi-as fi recunoscător, Alex — Vrei să-ţi faci şi tu reclamă, poate? — Îmi pare rău, Alex, dar ăsta e un caz — Pricep Spionezi concurenţa, hmm? — Cam aşa ceva Mi-am petrecut restul după-amiezii aceleia citind rapoartele Gestapoului despre Streicher şi partenerii săi de la Der Stürmer: despre aventura Gauleiter-ului cu o anume Anni Seitz şi cu altele, aventuri pe care le avea în secret faţă de soţia lui, Kunigunde; despre aventura fiului său Lothar cu o englezoaică pe nume Mitford, care era de viţă nobilă; despre homosexualitatea lui Ernst Hiemer, editorul de la Stürmer; despre activităţile ilegale ale lui Philippe Rupprecht, desenatorul de la Stürmer, făcute după război, în Argentina; şi despre cum echipa de scriitori de la Stürmer includea un bărbat pe nume Fritz Brand, care era în realitate un evreu pe care îl chema Jonas Wolk Aceste rapoarte constituiau o lectură fascinantă, plină de picanterii, de genul celei care, fără îndoială, s-ar fi potrivit la Der Stürmer, dar ele nu m-au adus cu nimic mai aproape de stabilirea unei legături între Streicher şi crime Sievers mă sună înapoi pe la ora cinci şi-mi spuse că publicitatea lui Vogelmann costa cam trei sau patru sute de mărci pe lună — Când a început să cheltuiască atâta mălai? — La începutul lui iulie Numai că nu el îi cheltuie, Bernie — Nu-mi spune că o obţine gratis — Nu, altcineva plăteşte factura — Zău? Cine? — Ei, asta-i partea ciudată, Bernie Te poţi gândi la vreun motiv pentru care editura Lange ar plăti campania de publicitate a unui detectiv particular? — Eşti sigur în legătură cu asta? — Foarte sigur — Asta e foarte interesant, Alex Rămân dator — Tu doar asigură-te că, dacă vreodată te hotărăşti să-ţi faci reclamă, eu voi fi primul cu care vorbeşti, bine? — Poţi fi sigur Am pus jos receptorul şi mi-am deschis agenda Plata mea pentru serviciile aduse lui Frau Gertrude Lange ar fi trebuit să fie făcută de cel puţin o săptămână Mi-am privit ceasul şi m-am gândit că aş putea foarte bine să o iau din loc înaintea orei de vârf spre vestul oraşului La casa de pe Herbertstrasse erau zugravii când am ajuns, iar slujnica de culoare a lui Frau Lange se plânse cu amărăciune despre oamenii care veneau şi plecau tot timpul, astfel încât ea stătea numai în picioare N-ai fi crezut asta când te uitai la ea, căci era chiar mai grasă decât mi-o aminteam — Va trebui să stai mata aici în hol să aştepţi cât mă duc eu să văd dacă e disponibilă, îmi zise Peste tot în altă parte se zugrăveşte Bagă de seamă, să nu atingi nimic Ea tresări când în casă se auzi ecoul unei lovituri foarte puternice, bombăni ceva despre bărbaţii cu salopete murdare care distrugeau locul şi plecă în căutarea stăpânei, lăsându-mă să bat din călcâie pe pardoseala din marmură Zugrăvitul părea să aibă sens Probabil că o făceau în fiecare an înainte de curăţenia de primăvară Mi-am trecut mâna peste statueta art-deco din bronz a unui somon în plin salt, care ocupa mijlocul unei mari mese rotunde Poate că mi-ar fi făcut plăcere netezimea lui, dacă obiectul nu ar fi fost acoperit cu praf M-am întors, strâmbându-mă, când negresa reveni cu un mers legănat în hol Ea se strâmbă înapoi la mine şi apoi în jos la picioarele mele: — Mata nu vezi ce-au făcut cizmele matale la pardoseala mea curată? zise ea arătând cu degetul la cele câteva urme negre pe care le lăsaseră tocurile mele Mi-am exprimat îngrijorarea pe un ton teatral: — Poate vei reuşi s-o convingi să cumpere una nouă, i-am zis Am fost sigur că a înjurat în şoaptă înainte de a-mi spune să o urmez Am mers de-a lungul aceluiaşi hol întunecat până la uşile duble ale salonului-birou Frau Lange, bărbiile ei şi câinele mă aşteptau în acelaşi şezlong, cu excepţia faptului că acesta fusese retapiţat cu un material a cărui culoare nu te deranja la ochi decât dacă aveai o pietricică în ei asupra căreia să te concentrezi Să ai o mulţime de bani şi nici un dram de bun-gust nu poate decât să facă lipsa acestuia şi mai evidentă — Telefon nu ai? bubui ea ca un clopot de ceaţă prin fumul de ţigară I-am auzit chicotitul în timp ce adăugă: — Cred că dumneata trebuie să fi fost cândva funcţionar la strângerea impozitelor şi taxelor sau ceva de genu’ ăsta Apoi, dându-şi seama ce spusese, îşi duse mâna la falcă: — O, Doamne, nu ţi-am plătit onorariul, nu-i aşa? Râse din nou şi se ridică: Îmi cer mii de scuze Îmi pare foarte rău — Nu-i nimic, e în regulă, i-am spus, privind-o cum se îndreaptă spre birou şi îşi scoate carnetul de cecuri — Şi nu ţi-am mulţumit încă aşa cum se cuvine pentru rapiditatea cu care ai rezolvat lucrurile Le-am spus tuturor prietenilor mei cât de bun eşti Îmi dădu cecul: — Am adăugat şi un mic bonus acolo Nu pot să spun cât de uşurată am fost că am scăpat de omul acela groaznic În scrisoarea dumitale spuneai că se pare că s-ar fi spânzurat, Herr Gunther A scăpat pe altcineva de osteneală, nu? Râse din nou zgomotos, ca o actriţă amatoare care joacă mult prea energic pentru a fi în totalitate credibilă Dinţii ei erau, de asemenea, falşi — E şi ăsta un mod de a privi lucrurile, i-am zis Nu mi s-a părut că avea vreun sens să-i povestesc despre bănuiala mea că Heydrich pusese să fie omorât Klaus Hering cu scopul de a grăbi revenirea mea la Kripo Clienţilor nu le prea pasă de scăpări, de micile chestii care rămân fără răspuns Nici eu însumi nu mă prea dau în vânt după ele Acela fu momentul în care ea îşi aduse aminte că Bruno Stahlecker îşi pierduse viaţa lucrând la cazul ei Râsul i se stinse şi, cu o expresie mai serioasă întipărită pe chip, se porni să-şi exprime condoleanţele Asta implică şi carnetul ei de cecuri Pentru o clipă m-am gândit să-i zic ceva nobil legat de riscurile meseriei, dar apoi m-am gândit la văduva lui Bruno şi am lăsat-o să termine de scris cecul — Foarte generos din partea dumneavoastră, i-am zis Voi avea grijă ca ăsta să ajungă la familia lui — Aşa să faci, te rog, spuse ea Şi dacă mai e şi altceva ce pot face pentru ei, să mă anunţi, bine? I-am zis că aşa voi face — Este ceva ce poţi face pentru mine, Herr Gunther, spuse ea Există încă scrisorile pe care ţi le-am dat dumitale Fiul meu m-a întrebat dacă acele ultime câteva scrisori i-ar putea fi returnate — Da, desigur Uitasem, i-am răspuns Dar oare ce voia să spună cu asta? Era posibil ca ea să vrea să spună că scrisorile pe care încă le mai aveam în fişier la birou erau singurele scrisori care mai existau? Sau voia să spună că Reinhard Lange le avea deja pe restul? Caz în care cum ajunsese la ele? În mod sigur nu reuşisem să aflu mai multe despre scrisori atunci când cercetasem apartamentul lui Hering Ce se întâmplase cu ele? Am adăugat: — O să trec chiar eu să vi le aduc Slavă Domnului că le are el pe celelalte înapoi în siguranţă — Da, nu-i aşa? zise ea Aşadar asta era El chiar le avea pe celelalte M-am îndreptat spre uşă: — Ei, ar fi mai bine să o iau din loc, Frau Lange Am fluturat cele două cecuri în aer şi apoi mi le-am strecurat în portofel: — Vă mulţumesc pentru generozitate — Pentru nimic M-am încruntat ca şi cum îmi trecuse ceva prin minte: — E un lucru care mă nedumereşte, i-am spus Ceva ce voiam să vă întreb Ce interes are firma dumneavoastră în agenţia de detectivi Rolf Vogelmann? — Rolf Vogelmann? repetă ea deloc în largul ei — Da Vedeţi dumneavoastră, am aflat printr-o pură întâmplare că editura Lange finanţează o campanie de publicitate pentru Rolf Vogelmann din luna iulie a acestui an Mă întrebam doar de ce să mă fi angajat pe mine când aţi fi avut mai multe motive să-l fi angajat pe el? Frau Lange clipi în mod deliberat şi îşi scutură capul: — Mă tem că habar n-am Am ridicat din umeri şi mi-am permis un mic zâmbet: — Păi, cum vă zic, doar m-a nedumerit, atâta tot Nimic important Dumneavoastră semnaţi toate cecurile firmei, Frau Lange? Vreau să zic, mă întrebam doar dacă asta n-ar putea să fie ceva ce ar putea să fi făcut fiul dumneavoastră de unul singur, fără să vă spună Ca şi cumpărarea acelei reviste despre care mi-aţi povestit Cum se numea oare? Urania Era în mod evident jenată şi chipul ei începu să se înroşească Frau Lange înghiţi cu greu înainte de a răspunde: — Reinhard are drept de semnătură asupra unui cont bancar limitat care este prevăzut să acopere cheltuielile lui ca director al firmei Însă nu vă pot explica la ce se poate referi asta, Herr Gunther — Ei, poate că s-a plictisit de astrologie Poate s-a decis să devină el însuşi investigator privat Ca să vă spun adevărul, Frau Lange, sunt vremuri când un horoscop este o modalitate la fel de bună ca oricare alta de a descoperi ceva — Chiar o să-l întreb pe Reinhard despre asta cu prima ocazie când o să-l văd Vă rămân îndatorată pentru informaţie Aţi putea să-mi spuneţi de unde o aveţi? — Informaţia? Scuze, am o regulă foarte strictă de a nu încălca niciodată confidenţialitatea Sunt sigur că înţelegeţi Ea dădu scurt din cap şi-mi ură o seară plăcută Înapoi în hol negresa încă mai fierbea de enervare deasupra pardoselii ei — Ştiţi ce-aş recomanda eu? i-am zis — Ce? întrebă ea morocănoasă — Cred că ar trebui să îi dai un telefon fiului lui Frau Lange la revista lui Poate că reuşeşte să aranjeze vreo vrajă ca să îndepărteze urmele alea 17 Vineri, 21 octombrie Când i-am sugerat prima dată ideea lui Hildegard Steininger, ea nu fu prea entuziasmată: — Daţi-mi voie să văd dacă am înţeles eu bine Vreţi să vă daţi drept soţul meu? — Exact — În primul rând, soţul meu e mort Iar în al doilea rând, nu semănaţi deloc cu el, Herr Kommissar — În primul rând, mă bazez pe faptul că acest om nu ştie că adevăratul Herr Steininger e mort Iar în al doilea rând, n-aş prea crede că el are mai mult habar despre cum arăta soţul dumneavoastră, decât am eu — Şi, oricum, cine este acest Rolf Vogelmann, mai precis? — O anchetă ca aceasta nu este nimic altceva decât căutarea unui tipar, a unui factor comun Aici, factorul comun este faptul că am descoperit că Vogelmann a fost angajat de către părinţii a două fete — A două victime, vreţi să spuneţi, zise ea Vedeţi dumneavoastră, ştiu şi eu că alte fete au dispărut şi că apoi au fost găsite moarte Chiar dacă nu e nimic despre asta în ziare, lucrurile se aud — Două victime, atunci, am admis eu — Dar în mod sigur este doar o coincidenţă Ascultaţi-mă, vă pot spune că şi eu m-am gândit să fac asta, să ştiţi, să plătesc pe cineva pentru a o căuta pe fiica mea La urma urmei, dumneavoastră nu aţi găsit nici urmă de ea, nu-i aşa? — E drept Dar ar putea să fie mai mult decât o coincidenţă Asta este ceea ce aş vrea să aflu — Presupunând că este implicat, ce-ar putea el spera să câştige din asta? — Noi nu vorbim aici neapărat despre o persoană raţională Aşa că nu ştiu dacă vreun câştig intră în ecuaţie — Ei bine, toate astea îmi sună foarte dubios, spuse ea Adică, vreau să zic, cum a intrat el în legătură cu aceste două familii? — Nu a făcut-o Ele au intrat în legătură cu el după ce i-au văzut reclama din ziar — Nu vă arată acest lucru că dacă el e factorul comun, atunci nu este prin propria-i alegere? — Poate că doar vrea să pară aşa Nu ştiu Oricum, mi-ar plăcea să aflu mai multe, chiar dacă şi numai pentru a-l scoate din discuţie Ea îşi încrucişă picioarele lungi şi îşi aprinse o ţigară — Vreţi să o faceţi? — Răspundeţi-mi mai întâi la această întrebare, Kommissar Şi vreau un răspuns sincer M-am săturat de chestii evazive Credeţi că Emmeline poate fi încă în viaţă? — Nu, nu cred asta — Atunci sunt de acord Acum, în timp ce ne aflam în sala de aşteptare din biroul lui Vogelmann de pe Nürnbergerstrasse, sub privirea secretarei sale cu aspect de matroană, Hildegard Steininger juca la perfecţie rolul de soţie îngrijorată, ţinându-mă de mână şi ocazional zâmbindu-mi cu genul de zâmbete care în mod normal sunt rezervate celui iubit Purta chiar şi verigheta La fel şi eu Mi se părea ciudat şi mă strângea pe deget după atâţia ani Avusesem nevoie de săpun ca să mi-o pun pe deget Prin perete se putea auzi sunetul unui pian la care se cânta — Este o şcoală de muzică alături, explică secretara lui Vogelmann Zâmbi amabil şi adăugă: N-o să vă facă să aşteptaţi foarte mult Cinci minute mai târziu am fost conduşi în biroul lui Din experienţa mea, investigatorul privat e predispus la câteva boli: platfus, varice, dureri de spate, alcoolism şi, ferească Dumnezeu, boli venerice; dar nici una dintre ele, cu posibila excepţie a gonoreei, nu prea poate să influenţeze negativ impresia pe care o face asupra unui potenţial client Totuşi, există o dizabilitate, deşi una minoră, care trebuie să pună clientul pe gânduri, dacă o vede la un detectiv, şi aceasta este miopia Dacă ai de gând să plăteşti un bărbat cu cincizeci de mărci pe zi ca să dea de urma bunicii tale dispărute, vrei ca măcar să te simţi încrezător în faptul că omul pe care îl angajezi să facă treaba vede suficient de bine încât să-şi găsească propriii butoni Ochelarii cu lentile ca fundul de borcan, ca aceia purtaţi de Rolf Vogelmann, trebuie prin urmare să fie consideraţi dăunători pentru afacere Urâţenia, pe de altă parte, atunci când se opreşte la mică distanţă de o anumită diformitate fizică scârboasă, nu trebuie neapărat să constituie un dezavantaj profesional Astfel că Vogelmann, a cărui înfăţişare neplăcută era oarecum mai generală, era probabil capabil să ciugulească atât cât să trăiască Zic să ciugulească, şi îmi aleg cuvintele cu mare grijă, deoarece, cu părul său creţ şi roşu în neorânduială, cu nasul lat ca un cioc şi cu pieptul bombat, Vogelmann semăna cu o rasă preistorică de cocoşel, şi încă una care în mod clar trebuia să fi dispărut de mult Trăgându-şi pantalonii până-n gât, Vogelmann ieşi alene pe labele-i mari de poliţist de după birou ca să dea mâna cu noi Păşea ca şi cum tocmai s-ar fi dat jos de pe o bicicletă — Rolf Vogelmann Încântat să vă cunosc pe amândoi, zise el cu o voce strangulată şi subţire şi cu un puternic accent berlinez — Steininger, i-am zis Iar aceasta este soţia mea, Hildegard Vogelmann arătă înspre două fotolii aranjate în faţa unei mese mari de birou şi i-am auzit pantofii scârţâind în timp ce păşea pe covor în urma noastră Nu era prea multă mobilă Un cuier, un cărucior pentru băuturi, o sofa lungă, cu aspect uzat, şi, în spatele ei, o masă lipită de perete pe care erau două veioze şi câteva teancuri de cărţi — Ce amabilitate din partea dumneavoastră să ne primiţi atât de repede, zise Hildegard cu graţie Vogelmann se aşeză în faţa noastră Chiar şi cu un metru de birou între noi, puteam totuşi să-i simt răsuflarea cu miros de iaurt stricat — Păi, când soţul a mentionat că fiica dumneavoastră lipseşte, normal că am presupus că este oarece urgenţă Îşi trecu palma pe deasupra teancului de coli de scris luând una şi un creion: — Când anume a dispărut? — Joi, 22 septembrie, i-am răspuns Se ducea la o lecţie de dans în Potsdam şi plecase de acasă – noi locuim în Steglitz – la 7:30 seara Cursul trebuia să înceapă la ora 8, numai că ea n-a mai ajuns Mâna lui Hildegard o căută pe a mea, iar eu i-am strâns-o consolator Vogelmann înclină din cap: — Aproape o lună, înseamnă, zise el reflectând adânc Şi poliţia ? — Poliţia? am repetat eu cu amărăciune Poliţia nu face nimic Nu se aude nimic din partea lor Nu e nimic în ziare Şi totuşi umblă zvonul că şi alte fete de vârsta Emmelinei au dispărut Am făcut o pauză: Şi că au fost omorâte — Asta este aproape sigur, zise el, îndreptându-şi nodul cravatei din lână, de proastă calitate Motivul oficial pentru ca presei să i se interzică tipărirea de ştiri despre aceste dispariţii şi omoruri este că poliţia doreşte să evite panica De asemenea, nu vrea să-i încurajeze pe toţi sonaţii pe care un astfel de caz are obiceiul să-i producă Dar adevăratul motiv este că poliţia este pur şi simplu ruşinată de propria-i neputinţă fără margini de a captura acest bărbat Am simţit-o pe Hildegard strângându-mă mai tare de mână: — Herr Vogelmann, zise ea, tocmai faptul că nu ştim ce i s-a întâmplat este foarte greu de suportat Dacă am putea măcar să fim siguri ori de una ori de alta — Înţeleg, Frau Steininger Privi spre mine: — Să înţeleg că doriţi ca eu să încerc să o găsesc? — Aţi vrea, Herr Vogelmann? i-am zis Am văzut anunţul dumneavoastră în Beobachter şi sunteţi cu adevărat ultima noastră speranţă Ne-am săturat să stăm doar şi să aşteptăm să se întâmple ceva Nu-i aşa, draga mea? — Da, aşa este — Aveţi o fotografie a fiicei dumneavoastră? Hildegard îşi deschise poşeta şi îi dădu o poză la fel ca aceea pe care i-o dăduse mai demult lui Deubel Vogelmann o privi fără emoţie: — Frumuşică Cu ce călătorea la Potsdam? — Cu trenul — Şi dumneavoastră credeţi că trebuie să fi dispărut undeva între casa dumneavoastră din Steglitz şi şcoala de dans, nu-i aşa? L-am aprobat din cap — Ceva probleme acasă? — Nici una, răspunse Hildegard pe un ton ferm — La scoală atunci? Am clătinat amândoi din cap şi Vogelmann mâzgăli nişte notiţe — Avea prieten? M-am uitat la Hildegard — Nu cred, zise ea Am căutat în camera ei şi nu e nimic care să indice că s-ar fi văzut cu vreun băiat Vogelmann dădu din cap posomorât şi apoi fu victima unui scurt acces de tuse pentru care îşi ceru scuze prin batistă şi în urma căruia faţa i se făcu la fel de roşie ca părul — După patru săptămâni, veţi fi verificat deja la toate rudele şi la toate prietenele de la şcoală ca să vedeţi dacă nu stă acolo Se şterse la gură cu batista — Normal, confirmă Hildegard pe un ton băţos — Am întrebat peste tot, am zis şi eu M-am dus şi am parcurs fiecare metru din drumul ei ca s-o caut şi n-am găsit nimic, am adăugat, iar asta era ceva aproape literalmente adevărat — Cu ce era îmbrăcată când a dispărut? Hildegard îi descrise hainele — Ce-mi puteţi spune despre bani? — Câteva mărci Economiile ei erau neatinse — Bine O să întreb în stânga şi în dreapta să văd ce pot afla Să-mi daţi adresa dumneavoastră I-am dictat-o şi am adăugat numărul de telefon După ce termină de scris, se ridică, se îndreptă greoi de spate şi apoi se plimbă puţin prin cameră cu mâinile vârâte adânc în buzunare, ca un şcolar speriat Îmi dădusem până acum seama că nu putea să aibă mai mult de 40 de ani — Mergeţi acasă şi aşteptaţi un semn de la mine Voi lua legătura cu dumneavoastră în câteva zile, sau mai devreme, dacă descopăr ceva Ne-am ridicat să plecăm — Care credeţi că sunt şansele ca ea să fie găsită în viaţă? îl întrebă Hildegard Vogelmann ridică din umeri descurajat: — Trebuie să recunosc că nu sunt mari Dar voi face tot ce pot — Care-i prima mişcare? l-am întrebat eu, curios El îşi aranjă din nou nodul de la cravată şi mărul lui Adam i se iţi peste guler Mi-am ţinut respiraţia când se întoarse cu faţa la mine: — Păi, o să încep prin a face câteva copii după fotografia fiicei dumneavoastră şi apoi o să le pun în circulaţie Oraşul ăsta are o mulţime de fugiţi de acasă, să ştiţi Sunt nişte copii cărora nu le prea place Tineretul hitlerist şi genul ăsta de lucruri O să încep în această direcţie, Herr Steininger Îşi puse mâna pe umărul meu şi ne însoţi până la uşă — Vă mulţumim, zise Hildegard Aţi fost foarte amabil, Herr Vogelmann Am zâmbit şi am aprobat politicos El înclină din cap şi, în timp ce Hildegard ieşea pe uşă în faţa mea, l-am prins uitându-se în jos la picioarele ei Nu-l puteai învinovăţi În boleroul din lână bej, bluza din mătase cu buline şi fusta din lână de un roşu-închis, ea arăta precum valoarea despăgubirilor de război pe un an întreg Era plăcut şi doar să pretinzi a fi căsătorit cu ea Am dat mâna cu Vogelmann şi am urmat-o afară pe Hildegard, gândindu-mă în sinea mea că dacă aş fi fost cu adevărat soţul ei aş fi dus-o acasă ca să o dezbrac şi să o bag în pat În timp ce părăseam biroul lui Vogelmann şi ieşeam în stradă, visam cu ochii deschişi o închipuire erotică elegantă cu mătase şi dantelă Sex-appealul lui Hildegard era una peste alta mai eficient decât închipuirile fierbinţi cu sâni săltăreţi şi fese Oricum, ştiam că fantezia mea de soţior era puţin probabilă de vreme ce, mai mult ca sigur, adevăratul Herr Steininger, dacă ar fi fost în viaţă, şi-ar fi condus aproape sigur tânăra şi frumoasa soţie acasă pentru ceva cu nimic mai stimulativ decât o ceaşcă de cafea proaspătă înainte de a se întoarce la banca la care lucra Şi asta pentru simplul fapt că un bărbat care se trezeşte singur se va gândi întotdeauna la o femeie, la fel de sigur cum un bărbat care se trezeşte lângă nevastă se va gândi la micul dejun — Ei, ce impresie v-a lăsat? mă întrebă ea în maşină, în timp ce conduceam înapoi spre Steglitz Mie mi s-a părut că nu era atât de rău pe cât părea De fapt, era destul de cumsecade, chiar În mod sigur nu mai rău decât propriii dumneavoastră oameni Nu-mi pot închipui de ce ne-am deranjat Am lăsat-o să mai continue aşa câteva minute — Vi s-a părut perfect normal faptul că erau atât de multe întrebări evidente pe care nu le-a pus? Ea oftă: — Cum ar fi? — Nu a pomenit nimic de onorariul său — Îndrăznesc să spun că dacă ar fi crezut că nu ni-l putem permite, atunci ar fi adus vorba de el Şi, apropo, să nu vă aşteptaţi ca eu să mă ocup de nota de plată pentru acest mic experiment al dumneavoastră I-am spus că va plăti Kripo pentru tot Zărind galbenul închis care indica o tonetă de ţigări, am oprit şi am coborât din maşină Am cumpărat două pachete şi am aruncat unul în torpedou Am scuturat pachetul ca să scot o ţigară pentru ea, apoi pentru mine, şi le-am aprins pentru amândoi — Nu vi s-a părut ciudat că a neglijat, de asemenea, să întrebe câţi ani are Emmeline, la ce şcoală merge, cum îl cheamă pe profesorul ei de dans, unde lucrez eu, genu’ ăsta de lucruri? Ea suflă fumul prin ambele nări, ca un taur furios: — Nu în mod special, zise ea Cel puţin nu până nu le-aţi mentionat Lovi puternic bordul şi înjură: — Dar dacă ar fi întrebat la ce şcoală merge Emmeline? Ce v-aţi fi făcut dacă ar fi apărut acolo şi ar fi aflat că adevăratul meu soţ e mort? Asta aş vrea să ştiu — Nu s-ar fi dus — Păreţi foarte sigur de asta De unde ştiţi? — Pentru că ştiu cum lucrează detectivii particulari Nu le place să meargă imediat după poliţie şi să pună aceleaşi întrebări De obicei, le place să se îndrepte spre un lucru din cealaltă parte Să îi dea târcoale un pic înainte de a vedea o portiţă — Aşadar credeţi că acest Rolf Vogelmann e suspect? — Da, cred Destul încât să pun pe cineva să stea cu ochii pe el Ea înjură din nou, mult mai tare decât prima dată — Asta e a doua oară, i-am zis Ce-aţi păţit? — De ce să fi păţit ceva? Chiar deloc Pe femeile singure nu le deranjează să-şi dea adresa şi numărul de telefon acelora pe care poliţia îi crede suspecţi Asta este ceea ce face traiul de una singură atât de palpitant Fiica mea e dispărută, probabil ucisă, iar acum trebuie să-mi fac griji că bărbatul ăla oribil ar putea să treacă pe la mine într-o seară pentru o mică discuţie despre ea Era atât de furioasă încât aproape supse tutunul din învelişul de hârtie al ţigării Dar chiar şi aşa, de data asta, când am ajuns la apartamentul ei de pe Lepsius Strasse, mă invită înăuntru M-am aşezat pe sofa şi am ascultat sunetul care venea din baie în timp ce ea făcea pipi Părea cu totul ieşit din comun pentru cineva ca ea să nu fie deloc conştientă în legătură cu un astfel de lucru Poate că nu-i păsa dacă auzeam sau nu Nici nu sunt sigur dacă se obosise măcar să închidă uşa de la baie Când se întoarse în cameră, mi-a cerut pe un ton imperativ încă o ţigară Aplecându-mă, am fluturat o ţigară spre ea, pe care mi-o smulse dintre degete Şi-o aprinse singură cu bricheta de pe masă şi trase din ea ca un soldat din tranşee Am urmărit-o cu interes în timp ce se plimba încoace şi încolo prin faţa mea, imagine întruchipată a îngrijorării părinteşti Mi-am luat şi eu o ţigară şi am scos chibriturile din buzunarul de la piept Hildegard s-a uitat furioasă la mine când mi-am aplecat capul către flacără: — Credeam că detectivii trebuie să fie capabili să aprindă chibrituri cu vârful unghiei — Numai cei neglijenţi, care nu dau cinci mărci pentru o manichiură, i-am spus căscând Bănuiam că pune ea ceva la cale, dar habar nu aveam ce putea fi, nu mai mult decât aveam despre gusturile lui Hitler în materie de amenajări interioare M-am uitat încă o dată bine la ea Era înaltă – mai înaltă decât un bărbat obişnuit; cu puţin peste 30 de ani, dar cu înfăţişarea unei fete având jumătate din vârsta ei Nu prea avea piept şi fund Nasul era poate un pic prea lat, buzele un pic prea subţiri, iar ochii ca albăstrelele erau un pic prea apropiaţi; cu posibila excepţie a temperamentului ei, nu era în mod sigur nimic delicat la ea Dar, fără îndoială, frumuseţea longilină a membrelor ei avea ceva în comun cu cele mai rapide iepşoare de la Hoppegarten Probabil că era la fel de greu de ţinut în frâu, iar dacă ai fi reuşit vreodată să te urci în şa nu ai fi putut decât să speri că ajungeai până la linia de sosire — Nu vă daţi seama că sunt speriată? zise ea lovind cu piciorul podeaua din lemn ceruit Nu vreau să fiu de una singură acum — Unde este fiul dumneavoastră, Paul? — S-a dus înapoi la internat Oricum, nu are decât 10 ani, aşa că nu-l prea văd venind în ajutorul meu, nu credeţi? Se lăsă să cadă lângă mine pe sofa — Păi, nu mă deranjează să dorm în camera lui câteva nopţi, i-am spus, dacă vă este cu adevărat teamă — Aţi vrea? spuse ea pe un ton bucuros — Sigur, i-am zis şi m-am felicitat în sinea mea Va fi plăcerea mea — Nu vreau să fie plăcerea dumneavoastră, zise ea, cu doar o umbră de zâmbet, vreau să fie datoria dumneavoastră Pentru o clipă, aproape că am uitat de ce mă aflam acolo Mai că mă gândisem că uitase şi ea Numai atunci când am văzut lacrima din coltul ochilor ei mi-am dat seama că îi era cu adevărat frică 18 Miercuri, 26 octombrie — Nu pricep, zise Korsch Cum rămâne cu Streicher şi şleahta lui? Îi mai investigăm sau nu? — Da, i-am răspuns Dar până când supravegherea Gestapoului nu ne aruncă ceva interesant, nu prea avem ce face în direcţia aia — Şi ce vreţi să facem noi în timp ce dumneavoastră aveţi grijă de văduvă? interveni Becker, care era pe punctul de a-şi permite un zâmbet pe care aş fi putut să-l găsesc enervant Adică, în afară de a verifica rapoartele Gestapoului Am decis să nu fiu prea sensibil în legătură cu chestia asta Ar fi dat de gândit — Korsch, am zis, vreau să fii cu ochii pe cercetările făcute de Gestapo În paranteză fie spus, cum se descurcă omul tău cu Vogelmann? El clătină din cap: — Nu sunt prea multe de raportat, domnule Vogelmann ăsta nu-şi părăseşte niciodată biroul Nu prea e detectiv, dacă mă întrebaţi pe mine — În mod sigur nu pare, am zis Becker, vreau să-mi găseşti o fată El rânji şi îşi privi vârful pantofilor — N-ar trebui să fie prea greu pentru tine — Vreun anumit gen de fată, domnule? — 15-16 ani, blondă, ochi albaştri, membră BdM şi l-am lăsat un pic să aştepte, preferabil virgină — Partea asta ultimă s-ar putea să fie cam dificilă, domnule — Trebuie să aibă mult curaj — Vă gândiţi s-o folosiţi ca momeală, domnule? — Cred că ăsta a fost întotdeauna cel mai bun mod de a vâna un tigru — Totuşi, uneori capra sfârşeşte omorâtă, zise Korsch — Cum ziceam, fata asta va trebui să aibă curaj Vreau ca ea să ştie cât mai mult posibil Dacă tot e să-şi rişte viaţa, atunci trebuie să ştie de ce o face — Mai exact unde o să facem asta, domnule? întrebă Becker — Tu să-mi spui mie Gândeşte-te la câteva locuri în care omul nostru ar putea să o remarce Un loc de unde putem să o urmărim fără să fim noi înşine urmăriţi Korsch se încruntă — Ce te frământă? l-am întrebat Clătină din cap cu o uşoară neplăcere: — Nu-mi place, domnule Să folosim o tânără fată ca momeală Este inuman — Şi ce sugerezi să folosim? O bucată de caşcaval? — Un drum principal, zise Becker, gândind cu voce tare Cum ar fi Hohenzollerndamm, dar cu mai multe maşini, pentru a mări şansele noastre ca el să o vadă — Sincer, domnule, nu credeţi că e un pic cam prea riscant? — Bineînţeles că este, dar ce stim noi cu adevărat despre nenorocitul ăsta? Conduce o maşină, poartă o uniformă, are un accent austriac sau bavarez De aici încolo, totul este sub semnul întrebării Nu e nevoie să vă reamintesc eu că timpul ni se scurge printre degete Că Heydrich mi-a acordat mai puţin de patru săptămâni pentru soluţionarea acestui caz Singura modalitate e să luăm iniţiativa, să-i selectăm noi următoarea victimă — Dar am putea aştepta la infinit, zise Korsch — N-am zis că o să fie uşor Vânezi tigri şi poţi să ajungi să adormi într-un copac — Cum rămâne cu fata? continuă Korsch Doar nu propuneţi să o ţineţi zi şi noapte la treaba asta, nu? — O poate face după-amiaza, zise Becker După-amiaza şi seara devreme Nu pe întuneric, astfel încât să putem fi siguri că el o vede, şi că noi îl vedem pe el — Ai început să pricepi ideea, i-am zis — Dar unde se potriveşte Vogelmann în chestia asta? — Nu ştiu Am eu o bănuială, atâta tot Poate nu e nimic, dar vreau doar să verific Becker zâmbi: — Un poliţist trebuie să se încreadă în instinct din când în când, zise el Am recunoscut propria-mi retorică răsuflată: — Detectiv scoatem din tine, i-am spus Îşi asculta plăcile de gramofon cu Gigli cu aviditatea cuiva care e pe cale să surzească, oferind şi pretinzând la fel de puţină conversaţie precum un controlor de bilete de tren Până acum, îmi dădusem deja seama că Hildegard Steininger era cam la fel de ermetică precum rezervorul unui stilou, şi îmi închipuiam că prefera probabil genul de bărbat care poate să se gândească la el însuşi ca la nimic mai mult decât ca la o coală albă de hârtie Şi totuşi, aproape că împotriva ei, am continuat să o consider atrăgătoare Pentru gustul meu, era prea mult preocupată de nuanţa părului ei blond, de lungimea unghiilor şi de starea dinţilor, pe care şi-i peria întruna Prea vanitoasă şi prea egoistă Dacă i s-ar fi dat de ales între a-şi face pe plac sieşi şi a face pe plac altcuiva, ea ar fi sperat că a-şi face pe plac sieşi ar fi mulţumit pe toată lumea Convingerea că una trebuia să decurgă în mod aproape sigur din cealaltă era pentru ea o reacţie la fel de simplă ca tresărirea unui genunchi sub lovitura unui ciocănel Era cea de-a şasea noapte pe care mi-o petreceam în apartamentul ei şi, ca de obicei, gătise o cină care era aproape necomestibilă — Nu trebuie să o mâncaţi, să ştiţi, zisese ea N-am fost niciodată o bucătăreasă prea bună — N-am fost niciodată oaspete la cină, îi replicasem eu şi mâncasem aproape tot, nu din politeţe, ci pentru că îmi era foame şi învăţasem în tranşee să nu fiu prea mofturos la mâncare Acum ea închise dulăpiorul gramofonului şi căscă: — Mă duc la culcare, zise Am dat la o parte cartea pe care o citeam şi i-am spus că o să mă culc şi eu În dormitorul lui Paul, mi-am petrecut câteva minute studiind harta Spaniei, care era prinsă cu ţinte de perete, înfăţişând comorile Legiunii Condor, înainte de a stinge lumina Se părea că mai nou fiecare şcolar german voia să fie pilot de luptă Tocmai mă aşezam jos, când se auzi un ciocănit în uşă: — Pot să intru? zise ea, zăbovind goală în cadrul uşii Pentru câteva clipe stătu pur şi simplu acolo, înconjurată ca într-o ramă de lumina de pe hol precum o madonă minunată, aproape ca şi cum îmi oferea posibilitatea să-i determin proporţiile Cu pieptul şi scrotul încordate, am privit-o cum păşeşte cu graţie spre mine În timp ce capul şi spatele îi erau mici, picioarele îi erau atât de lungi încât ea părea să fi fost creată de un proiectant de geniu O mână îi acoperea sexul şi această mică dovadă de timiditate m-a excitat foarte mult M-am complăcut astfel un scurt răgaz, cât am privit la volumetria simplă a sânilor ei rotunzi Aveau mărimea unor nectarine perfecte, iar sfârcurile erau aproape invizibile M-am aplecat în faţă, am dat la o parte mâna aia modestă şi apoi, apucând-o de şoldurile netede, mi-am presat buzele pe firişoarele lucioase care îi îmbrăcau sexul Ridicându-mă în picioare să o sărut, am simţit cum mâna ei coboară grăbită în căutarea membrului meu şi am tresărit când ea a tras de pielea sensibilă Gestul fu prea violent pentru a mai fi politicos, pentru a mai fi tandru, aşa că am răspuns mai întâi împingându-i faţa pe pat, trăgând de fesele ei reci spre mine şi modelându-i trupul într-o poziţie care mă satisfăcea Ea ţipă în momentul în care am plonjat în corpul ei, iar coapsele ei lungi tremurară minunat în timp ce ne jucarăm pantomima zgomotoasă până la finalu-i cutremurător Am dormit până când zorii se strecurară prin ţesătura subţire a draperiilor Trezit înaintea ei, am fost uimit de culoarea sa, care era la fel de rece ca şi expresia pe care o avu când se deşteptă, şi care nu se schimbă deloc în timp ce-mi căută penisul cu gura Iar apoi, răsucindu-se pe spate, se trase în capătul patului şi-şi lăsă capul pe pernă, cu coapsele desfăcute larg astfel încât puteam să văd unde începe viaţa, şi din nou am lins-o şi am sărutat-o acolo înainte de a-i face cunoştinţă cu întreaga măsură a ardorii mele, vârându-mă cu putere în corpul ei până când am crezut că numai capul şi umerii îmi vor rămâne afară În cele din urmă, când nu mai rămase nimic în nici unul dintre noi, ea se înfăşură în jurul meu şi plânse de-am crezut că o să se topească 19 Sâmbătă, 29 octombrie — Credeam că o să vă placă ideea — Nu sunt sigur că nu-mi place Dă-mi doar o secundă să mai rumeg la ea — Doar nu vreţi să se învârtă undeva numai aşa, de-amoru’ artei El o să miroasă rahatu’ ăsta în câteva minute şi n-o să se apropie de ea Trebuie să pară natural Am aprobat din cap fără prea multă convingere şi am încercat să-i zâmbesc fetei de la BdM pe care o găsise Becker Era o adolescentă extraordinar de drăguţă şi nu eram sigur de ce anume fusese Becker impresionat: de curajul sau de sânii ei — Haideţi, domnule, doar ştiţi cum este, zise el Fetele astea îşi fac întotdeauna veacul pe lângă avizierele lui Der Stürmer de la colţ de stradă Îşi procură o senzaţie ieftină citind despre doctori evrei care se dau la virgine germane hipnotizate Priviţi lucrurile în felul ăsta Nu numai că o va împiedica să se plictisească, dar, de asemenea, dacă Streicher şi oamenii lui sunt implicaţi, atunci este mult mai probabil ca ei să o observe acolo, în faţa uneia dintre aceste Stürmerkästen, decât oriunde în altă parte M-am uitat nemulţumit la o casetă elaborată, vopsită cu roşu, construită probabil de nişte cititori loiali, ale cărei sloganuri în culori ţipătoare proclamau: „Femei germane: evreii sunt distrugerea voastră”, şi la cele trei pagini duble de ziar aflate sub sticlă Era destul de rău că-i ceream unei fete să joace rolul de momeală şi fâră să trebuiască să o expunem acestui fel de mizerii — Bănuiesc că ai dreptate, Becker — Ştiţi că am Uitaţi-vă la ea Deja îl citeşte Jur că-i place — Cum o cheamă? — Ulrike Am păşit către Stürmerkästen-ul unde stătea cântând încetişor de una singură — Ştii ce ai de făcut, Ulrike? i-am zis încet, fără să o privesc, acum că eram chiar lângă ea, ci fixând desenul standardizat, cu obligatoriul său evreu urât Nimeni nu ar putea să arate aşa, mi-am zis Nasul era la fel de mare ca botul unei oi — Da, domnule, răspunse ea pe un ton vesel — Sunt o mulţime de poliţişti prin preajmă Tu nu poţi să-i vezi, dar ei sunt cu toţii cu ochii pe tine Înţelegi? Am văzut cum dă din cap în reflecţia din geam — Eşti o fată foarte curajoasă La această remarcă ea începu din nou să cânte, şi mai tare, şi mi-am dat seama că era cântecul Tineretului hitlerist: „Steagul nostru îl vedem fluturând înaintea noastră, Steagul nostru înseamnă o vârstă frumoasă, Steagul nostru ne conduce spre veşnicie, Steagul nostru mai scump decât viaţa ne e” M-am întors în locul unde stătea Becker şi am intrat în maşină — E o fată grozavă, nu-i aşa, domnule? — Cu siguranţă Ai grijă numai să nu care cumva să-ţi pui mâinile pe ea, mă auzi? El fu tot numai inocenţă: — Haideţi, domnule, doar nu credeţi că aş încerca să mă dau la ea, nu-i aşa? Se aşeză la volan şi porni motorul — Cred că ai regula-o şi pe străbunică-ta, dacă chiar vrei să ştii opinia mea M-am uitat peste umăr: Unde sunt oamenii tăi? — Sergentul Hingsen se află la etajul întâi din blocul acela de locuinţe, zise el, şi am doi oameni pe stradă Unul face curat în cimitirul de pe colţ, iar celălalt şterge geamurile în partea aia Dacă omu’ nostru apare, o să-l prindem — Părinţii fetei ştiu despre treaba asta? — Da — Cât spirit civic din partea lor să-şi dea permisiunea, nu crezi? — Nu au făcut exact asta, domnule Ulrike i-a informat că s-a oferit voluntară să facă asta în serviciul Führer-ului şi al Patriei-Mamă Le-a zis că n-ar fi patriotic din partea lor să încerce să o oprească, aşa că ei n-au prea avut de ales în această problemă E o fată puternică — Pot să-mi închipui — Şi foarte bună înotătoare, se pare O viitoare speranţă olimpică, consideră profesorul ei — Păi atunci, să sperăm doar că o să plouă un pic în caz că va fi nevoită să încerce să-şi scape pielea înot Am auzit clopoţelul din hol şi m-am dus la fereastră Ridicând-o, m-am aplecat afară să văd cine trăgea de sfoară Chiar şi de la etajul al treilea, puteam recunoaşte capul cu inconfundabilul păr roşu al lui Vogelmann — Asta e un lucru foarte banal, zise Hildegard Să te apleci afară pe fereastră precum o nevastă de pescar — Întâmplător, s-ar putea să fi prins un peşte E Vogelmann şi a adus şi un prieten cu el — Păi, mai bine te-ai duce să le deschizi Am ieşit pe palier şi am manevrat pârghia care trăgea lanţul pentru a deschide uşa de la stradă şi i-am privit pe cei doi urcând scările Nici unul dintre ei nu zise nimic Vogelmann pătrunse în apartamentul lui Hildegard afişându-şi mutra de cioclu, ceea ce era o binecuvântare de vreme ce asta însemna că, cel puţin pentru un timp, gura lui urât mirositoare, afişând dezolare, rămânea din fericire închisă Bărbatul care-l însoţea era cu un cap mai scund decât Vogelmann şi avea în jur de 35 de ani, păr blond, ochi albaştri şi un aer academic Vogelmann aşteptă până ce ne aşezarăm cu toţii înainte de a-l prezenta pe celălalt bărbat drept doctorul Otto Rahn şi promise să spună mai multe despre el curând Apoi oftă zgomotos şi clătină din cap: — Din păcate, n-am avut deloc noroc în căutarea fiicei dumneavoastră Emmeline, zise el I-am întrebat pe toţi cei pe care i-aş fi putut întreba, am căutat peste tot pe unde aş fi putut să caut Nici un rezultat A fost foarte dezamăgitor Făcu o pauză, apoi adăugă: Desigur, îmi dau seama că dezamăgirea mea trebuie să fie nimic în comparaţie cu a dumneavoastră Totuşi, m-am gândit că aş putea cel puţin să găsesc vreo urmă a ei Dacă ar exista ceva, orice, care să îmi dea vreun indiciu despre ceea ce s-ar fi putut alege de ea, atunci m-aş simţi îndreptăţit să vă sfătuiesc să-mi continui cercetările, dar nu există nimic care să-mi dea încredere că nu v-aş irosi timpul şi banii Am dat din cap cu resemnare: — Vă mulţumim că sunteţi atât de sincer, Herr Vogelmann — Cel puţin puteţi spune că am încercat, Herr Steininger, zise Vogelmann Nu exagerez când spun că am epuizat toate metodele obişnuite de cercetare Se opri să-şi dreagă vocea şi, cerându-şi scuze, îşi tamponă gura cu o batistă — Ezit să vă sugerez asta, Herr şi Frau Steininger, şi vă rog să nu mă credeţi un glumeţ, dar când obişnuitul s-a dovedit inutil, atunci cu siguranţă nu poate fi nici un rău în a recurge la neobişnuit — Eu credeam că de-asta am apelat la dumneavoastră din capul locului, zise Hildegard pe un ton înţepat Obişnuitul, cum ziceţi dumneavoastră, era ceva ce aşteptam din partea poliţiei Vogelmann zâmbi jenat: — M-am exprimat prost, zise el Poate că ar fi trebuit să vorbesc în termeni de ordinar şi extraordinar Celălalt bărbat, Otto Rahn, veni în ajutorul lui Vogelmann: — Ceea ce încearcă Herr Vogelmann să sugereze, cu atâta bun-gust cât poate în aceste împrejurări, este să luaţi în considerare apelarea la serviciile unui medium care să vă ajute să vă găsiţi fiica Avea un accent educat şi vorbea cu viteza unui om dintr-un loc precum Frankfurt — Un medium? am zis Vă referiţi la spiritism? Am scuturat din cap: — Noi nu credem în astfel de lucruri Voiam să aud ce-ar fi putut spune Rahn pentru a ne convinge de idee El zâmbi cu răbdare: — În ziua de azi, asta nu e o problemă de credinţă Spiritismul este acum mai mult o ştiinţă S-au făcut progrese uimitoare de la război încoace, mai ales în ultimul deceniu — Dar asta nu este ilegal? l-am întrebat pe un ton temător Sunt sigur că am citit undeva că tot ghicitul profesionist din Berlin a fost interzis de contele Helldorf încă din 1934 Rahn era calm şi deloc jignit de felul în care îmi alesesem cuvintele: — Sunteţi foarte bine informat, Herr Steininger Şi aveţi dreptate, şeful poliţiei chiar l-a interzis De atunci însă, situaţia a fost rezolvată în mod satisfăcător, iar practicanţi ai ştiinţelor paranormale cu origine rasială sănătoasă sunt încorporaţi în secţiunile Profesiilor Liberale din cadrul Frontului Muncitoresc German Numai rasele corcite, evreii şi ţiganii, au dat un prost renume ştiinţelor paranormale Păi, acum Führer-ul însuşi apelează la un astrolog! Aşa că, vedeţi, lucrurile s-au dezvoltat mult de pe vremea lui Nostradamus Vogelmann aprobă din cap şi chicoti încetişor Aşadar acesta era motivul pentru care Reinhard Lange sponsoriza campania de publicitate a lui Vogelmann, m-am gândit Ca să atragă nişte afaceri pentru comerţul paharului zburător Şi părea să fie o operaţiune foarte îngrijită Detectivul tău eşua în găsirea persoanei tale dispărute, după care, prin intermediul lui Otto Rahn, erai pasat unei puteri aparent superioare Acest serviciu avea probabil efectul că plăteai de câteva ori mai mult pentru privilegiul de a afla ceea ce era deja evident: că persoana iubită se înălţase la cer Da, într-adevăr, o piesă de teatru frumoasă Avea să-mi facă plăcere să îi închid pe oamenii ăştia Poţi ierta uneori un bărbat care încalcă legea, dar nu pe aceia care se hrănesc din durerea şi suferinţa altora Era ca furtul pernuţelor de pe o pereche de cârje — Peter, zise Hildegard, nu mi se pare că avem cu adevărat prea multe de pierdut — Nu, bănuiesc că nu — Sunt atât de bucuros că gândiţi aşa, zise Vogelmann Întotdeauna eziţi să recomanzi oamenilor un astfel de lucru, dar cred că în acest caz nu există alternativă — Cât va costa? — Aici vorbim de viaţa Emmelinei, izbucni Hildegard Cum poţi să te gândeşti la bani? — Costul este foarte rezonabil Sunt foarte sigur că veţi fi satisfăcuţi pe deplin Dar haideţi să discutăm despre asta mai încolo Cel mai important lucru este ca dumneavoastră să vă întâlniţi cu cineva care vă poate ajuta Există un om, un om foarte înzestrat şi deosebit, care posedă o capacitate paranormală enormă E posibil să vă poată ajuta Acest bărbat, ca ultim descendent al unui lung şir de bărbaţi germani înţelepţi, are o memorie clarvăzătoare ancestrală, care este unică în epoca noastră — Pare să fie minunat, zise Hildegard cu respiraţia întretăiată — Este, întări Vogelmann — Atunci voi aranja să-l întâlniţi, zise Rahn Întâmplător ştiu că este liber joia care vine Veţi fi disponibili seara? — Da, vom fi disponibili Rahn îşi scoase un carneţel şi începu să scrie După ce termină, rupse pagina şi mi-o dădu: — Iată adresa Să zicem la ora 8? Dacă nu mai auziţi nimic de la mine până atunci? Am dat din cap şi el zise: — Excelent Vogelmann se ridică să plece în timp ce Rahn se aplecă şi căută ceva în servietă Îi dădu lui Hildegard o revistă: — Poate că asta ar putea să vă intereseze, zise el I-am condus şi când m-am întors am găsit-o pe Hildegard adâncită în revistă Nu era nevoie să mă uit la copertă ca să ştiu că era Urania lui Reinhard Lange Şi nici nu era nevoie să vorbesc cu Hildegard ca să ştiu că era convinsă că Otto Rahn e sincer 20 Joi, 3 noiembrie Biroul de înregistrare a Rezidenţilor găsi în registre un Otto Rahn care locuise înainte în Michelstadt, lângă Frankfurt, şi care îşi avea acum domiciliul la adresa Tiergartenstrasse 8a, Berlinul de Vest35 Pe de altă parte, VC1 – Serviciul Caziere nu avea nimic despre el Nici VC2, departamentul care alcătuia Lista Persoanelor Căutate, nu avea nimic Tocmai voiam să plec, când directorul serviciului, un SS Sturmbannführer pe nume Baum, m-a chemat în biroul lui: — Kommissar, v-am auzit întrebându-l pe acel ofiţer despre cineva pe nume Otto Rahn? mi se adresă el I-am spus că eram interesat în găsirea oricărei informaţii aş fi putut afla despre Otto Rahn — La ce departament lucraţi? — Brigada Omucideri E posibil ca el să ne poată ajuta într-o anchetă — Aşadar nu pe el îl suspectaţi de a fi comis o crimă? Simţind că Sturmbannführer-ul ştia ceva despre un Otto Rahn, am decis să îmi acopăr un pic urmele: — Doamne fereşte, nu, i-am zis Cum spuneam, este doar posibil ca el să ne pună în legătură cu un martor important De ce? Cunoaşteţi pe cineva cu acest nume? — Da, cunosc, răpunse el De fapt, e mai mult decât o simplă cunoştinţă Există un Otto Rahn în SS Vechiul hotel Prinz Albrecht Strasse era o clădire cu patru etaje obişnuită, cu ferestre arcuite şi o tentativă de coloane corintice, cu două balcoane lungi, mari, pe gustul unui dictator, aflate la primul etaj, deasupra cărora se găsea un imens ceas ornamentat Cele şaptezeci de camere ale sale însemnau că nu fusese niciodată în aceeaşi ligă cu mari hoteluri precum Bristol sau Adlon, şi probabil de aceea ajunsese să fie preluat de către SS Se numea acum SS-Haus şi, situat lângă sediul Gestapo de la numărul 8, era de asemenea cartierul general al lui Heinrich Himmler, în calitatea sa de Reichsführer-SS La Departamentul Personal, de la etajul al doilea, le-am arătat legitimaţia mea şi am explicat ce misiune aveam: — Mi s-a cerut de către SD să obţin o verificare de rutină pentru un membru din SS pentru ca el să poată fi luat în considerare pentru o promovare în stafful personal al generalului Heydrich Caporalul SS de serviciu înţepeni la menţionarea numelui lui Heydrich: — Cum vă pot ajuta? zise el foarte serviabil — Vreau să văd dosarul acestui om Îl cheamă Otto Rahn Caporalul mă rugă să aştept şi apoi intră în camera de alături, unde căută în fişierul corespunzător — Poftiţi, iată-l, zise el, întorcându-se după câteva minute cu dosarul Din păcate, mă tem că va trebui să vă rog să-l examinaţi aici Un dosar poate fi luat din acest birou numai cu aprobarea scrisă a Reichsführer-ului însusi — Normal că ştiam asta, am spus eu cu răceală, dar sunt sigur că nu voi avea nevoie să arunc decât o scurtă privire Este numai un control formal de securitate M-am dat într-o parte şi am stat la un pupitru din cealaltă parte a biroului, unde am deschis dosarul pentru a-i examina cuprinsul Constituia o lectură interesantă SS Unterscharführer Otto Rahn; născut la 18 februarie 1904 la Michelstadt, în Odenwald; a studiat filologia la Universitatea din Heidelberg, absolvind în 1928; înrolat în SS în martie 1936; promovat SS Unterscharführer în aprilie 1936; trimis la post în Divizia „Cap de mort” Oberbayern din Lagărul de Concentrare Dachau în septembrie 1937; transferat temporar la Biroul de Relocare rasială în decembrie 1938; orator şi autor al cărţilor Cruciadă împotriva Graalului (1933) şi Servitorii lui Lucifer (1937) Urmau câteva pagini de însemnări medicale şi evaluări psihologice, iar acestea includeau şi evaluarea făcută de un SS-Gruppenführer Theodor Eicke, care îl descria pe Rahn drept „sârguincios, deşi este supus unor anumite excentricităţi” După aprecierea mea, asta ar fi putut să acopere cam orice, de la crimă la lungimea părului său Am returnat dosarul lui Rahn caporalului de la birou şi am plecat din clădire Otto Rahn Cu cât descopeream mai multe despre el, cu atât eram mai înclinat să cred că nu se ocupa doar cu o înşelătorie elaborată Iată, aveam de-a face cu un bărbat interesat şi de altceva în afară de bani Un bărbat pentru care cuvântul „fanatic” nu părea nepotrivit Mergând cu maşina înapoi în Steglitz, am trecut pe lângă casa lui Rahn de pe Tiergartenstrasse, şi cred că n-aş fi fost surprins să văd ieşind zburând pe uşa din faţă pe Femeia Stacojie sau pe Fiara Apocalipsei Se întunecase când am pornit pe Caspar-Theyss Strasse, care se întinde chiar la sud de Kurfürstendamm, la marginea cartierului Grünewald Era o stradă liniştită cu vile, care nu erau departe de a fi de-a dreptul arătoase şi care erau în mare parte ocupate de doctori şi dentişti Numărul 33, de lângă un mic spital, era pe colţ cu Paulsbornerstrasse şi se afla vizavi de o florărie mare, de unde vizitatorii care mergeau la spital îşi puteau cumpăra florile Era ceva care îţi amintea de Omul-de-Turtă-Dulce în înfăţişarea ciudată a casei la care ne invitase Rahn Zidăria subsolului şi a parterului era vopsită în maro, iar etajul întâi şi etajul al doilea erau zugrăvite în crem Un turn în formă de heptagon ocupa latura estică a casei, în partea centrală era o logie din cherestea peste care se afla un balcon, iar pe latura vestică un pinion din lemn acoperit cu muşchi atârna deasupra a două ferestre rotunde — Sper că ţi-ai luat o căpăţână de usturoi la tine, i-am spus lui Hildegard în timp ce parcam maşina Îmi dădeam seama că nu-i prea păsa de aspectul locului, dar rămase într-o tăcere încăpăţânată, convinsă încă de faptul că totul era adevărat Am mers până la poarta din fier forjat, care fusese decorată cu o varietate de simboluri zodiacale, şi m-am întrebat ce credeau despre asta cei doi bărbaţi din SS care stăteau şi fumau sub unul dintre mulţii arbori coniferi din grădină Acest gând m-a frământat numai o clipă înainte de a trece la o întrebare mult mai provocatoare, şi anume: oare ce căutau acolo ei şi cele câteva maşini de Partid care erau parcate pe trotuar? Otto Rahn deschise uşa, salutându-ne cu o căldură plină de compasiune, şi ne conduse într-o cameră special amenajată în care ne-am lăsat hainele — Înainte să intrăm, zise el, ar trebui să vă explic că se mai află aici şi alţi oameni pentru această şedinţă de spiritism Capacităţile lui Herr Weisthor de clarvăzător au făcut din el cel mai important înţelept din Germania Cred că am mentionat că un număr de membri de seamă din Partid simpatizează cu activitatea lui Herr Weisthor – în paranteză, aceasta este casa lui – astfel că, în afară de Herr Vogelmann şi de mine însumi, unul dintre ceilalţi oaspeţi aflaţi aici în această seară vă va fi probabil familiar Hildegard rămase cu gura căscată: — Doar nu Führer-ul! Rahn zâmbi: — Nu, nu el Dar cineva foarte apropiat lui A cerut să fie tratat la fel ca toţi ceilalţi pentru a facilita o atmosferă favorabilă pentru contactul din această seară Aşa că am să vă spun eu acum, ca să nu fiţi prea surprinşi, că personajul la care mă refer este Reichsführer-SS Heinrich Himmler Fără îndoială aţi văzut paznicii de afară şi v-aţi întrebat ce se întâmplă Reichsführer-ul este un mare susţinător al activităţii noastre şi a participat la multe şedinţe Ieşind de la garderobă, am intrat pe o uşă antifonată îmbrăcată în piele verde într-o cameră mare în formă de L, mobilată simplu Pe covorul verde, gros, se afla, într-un capăt al camerei, o masă rotundă, iar în celălalt capăt era un grup de vreo zece persoane care stăteau în picioare lângă o canapea şi două fotolii Pereţii, acolo unde se vedeau între panourile uşoare de stejar, erau vopsiţi în alb, iar draperiile verzi erau toate trase Camera asta avea un aer german clasic, care era acelaşi lucru cu a spune că era cam la fel de caldă şi prietenoasă ca un cuţit al armatei elveţiene Rahn ne-a adus nişte băuturi şi ne-a prezentat pe mine şi pe Hildegard celor din cameră Mai întâi am zărit capul roşu al lui Vogelmann, l-am salutat, şi apoi m-am uitat după Himmler De vreme ce nu era nici o uniformă, a fost mai greu de identificat în costumul său închis la culoare, cu două rânduri de nasturi Era mai înalt decât mă aşteptam şi, de asemenea, mai tânăr – nu avea poate mai mult de 37-38 de ani Când vorbi, păru să fie genul de bărbat cu maniere blânde şi, cu excepţia imensului Rolex din aur, impresia mea generală fu a unui bărbat pe care l-ai fi luat mai degrabă drept director de şcoală, decât şeful poliţiei secrete germane Şi ce aveau ceasurile astea elveţiene încât erau atât de atrăgătoare în ochii bărbaţilor cu putere? Dar un ceas de mână nu era la fel de atrăgător pentru acest bărbat cu putere cum se pare că a fost Hildegard, şi cei doi se adânciră curând în conversaţie — Herr Weisthor vine imediat, explică Rahn El are de obicei nevoie de o perioadă de meditaţie netulburată înainte de a aborda lumea spiritelor Daţi-mi voie să vă fac cunoştinţă cu Reinhard Lange Este proprietarul revistei aceleia pe care i-am lăsat-o soţiei dumneavoastră — A, da, Urania Aşadar, iată-l acolo, scund şi îndesat, cu o gropiţă într-unul dintre obraji şi cu buza de jos în afară, ca şi cum te-ar fi provocat să-l pocneşti sau să-l săruţi Părul lui blond era bine dat peste cap, deşi era ca de bebeluş pe lângă urechi Nu avea sprâncene, iar ochii îi erau pe jumătate închişi, ca nişte fante chiar Amândouă aceste trăsături îl făceau să pară slab şi labil, într-un fel care aducea cu Nero Poate că nu era nici unul dintre aceste două lucruri, deşi mirosul de colonie care îl înconjura, aerul mulţumit de sine şi felul uşor teatral de a vorbi nu făcură nimic pentru a corecta prima mea impresie Meseria a făcut din mine un judecător de caractere rapid şi destul de exact, iar cinci minute de conversaţie cu Lange au fost de ajuns pentru a mă convinge că nu mă înşelasem asupra lui Omul era un poponar care nu făcea doi bani M-am scuzat şi am mers la toaleta pe care o văzusem dincolo de garderobă Mă hotărâsem deja să revin în casa lui Weisthor după şedinţa de spiritism ca să văd dacă celelalte camere erau mai interesante decât cea în care ne aflam noi Nu părea să fie vreun câine, aşa că tot ce aveam de făcut era să-mi pregătesc intrarea Am pus zăvorul la uşă în urma mea şi m-am apucat să desfac ivărul de la fereastră Era înţepenit şi de-abia reuşisem să-l fac să se deschidă, când s-a auzit un ciocănit la uşă Era Rahn — Herr Steininger? Sunteţi înăuntru? — Numai un pic! — Vom începe în câteva momente — Vin imediat, am zis şi, lăsând geamul deschis doi centimetri, am tras apa şi m-am întors să mă alătur celorlalţi invitaţi În cameră mai venise un bărbat şi mi-am dat seama că trebuia să fie Weisthor În vârstă de vreo 65 de ani, purta un costum din trei piese din flanel maro deschis şi ţinea un baston cu mâner din fildeş, ornat cu sculpturi ciudate pe toată lungimea sa, dintre care unele erau la fel cu inelul său Fizic, semăna cu o versiune mai bătrână a lui Himmler, cu mustăcioara sa ca o părere, cu obrajii ca de hamster, cu gura cuiva care suferă de indigestie şi bărbia trasă înapoi; dar era mai gras, şi, în timp ce Reichsführer-ul îţi amintea de un şobolan miop, trăsăturile lui Weisthor aduceau mai mult cu un castor, un efect care era accentuat de distanţa mare dintre cei doi dinţi din faţă — Trebuie să fiţi Herr Steininger, zise el strângându-mi mâna Daţi-mi voie să mă prezint Sunt Karl Maria Weisthor şi am plăcerea să fi făcut deja cunoştinţă cu încântătoarea dumneavoastră soţie Vorbea foarte formal, cu accent vienez: În această privinţă, cel puţin, sunteţi un bărbat foarte norocos Să sperăm că voi putea să vă fiu de ajutor amândurora înainte de sfârşitul serii Otto mi-a povestit despre fiica dumneavoastră dispărută, Emmeline, şi despre faptul că poliţia şi bunul nostru prieten Rolf Vogelmann nu au putut să o găsească Cum îi spuneam şi soţiei dumneavoastră, sunt sigur că spiritele anticilor noştri strămoşi germani nu ne vor abandona şi că ne vor spune ce s-a ales de ea, aşa cum ne-au mai spus şi despre alte lucruri înainte Se întoarse şi îşi flutură mâna spre masă: — Ne aşezăm? zise el Herr Steininger, dumneavoastră şi soţia veţi sta de o parte şi de alta a mea Toată lumea se va ţine de mână, Herr Steininger Aceasta va mări puterea noastră conştientă Încercaţi să nu daţi drumul mâinilor, indiferent ce veţi auzi sau vedea, căci asta poate provoca ruperea legăturii Aţi înţeles amândoi? Noi am dat din cap şi ne-am ocupat locurile După ce restul asistenţei s-a aşezat, am observat că Himmler făcuse în aşa fel încât să stea lângă Hildegard, căreia îi acorda o atenţie deosebită Îmi trecu prin cap că aş putea povesti întâmplarea asta în mod diferit şi că i-ar amuza pe Heydrich şi Nebe dacă le-aş relata că mi-am petrecut seara ţinându-mă de mâini cu Heinrich Himmler Mi-a venit să râd şi, ca să-mi ascund începutul de zâmbet, m-am întors cu spatele la Weisthor şi m-am trezit privind la un fel de Siegfried de oraş, înalt, îmbrăcat în ţinută de seară, cu genul de maniere calde, sensibile, care provin numai din îmbăierea în sânge de balaur — Numele meu este Kindermann, zise el pe un ton aspru Doctorul Lanz Kindermann, la dispoziţia dumneavoastră, Herr Steininger Privi în jos la mâna mea ca şi cum ar fi fost o cârpă murdară de spălat vase — Celebrul psihoterapeut? i-am zis El zâmbi — Mă îndoiesc că m-aţi putea numi celebru, zise, dar cu ceva satisfacţie totuşi Vă mulţumesc însă pentru compliment — Sunteţi austriac? — Da, de ce întrebaţi? — Îmi place să ştiu câte ceva despre bărbaţii cărora le strâng mâna, i-am întins eu mâna, strângând-o cu fermitate pe a lui — Într-o clipă, zise Weisthor, îl voi ruga pe prietenul nostru Otto să stingă lumina Dar, întâi de toate, aş vrea să închidem cu toţii ochii şi să respirăm adânc, cu scopul de a ne relaxa Numai dacă suntem relaxaţi spiritele se vor simţi suficient de în largul lor pentru a ne contacta şi a ne oferi beneficiul a ceea ce ele sunt capabile să vadă S-ar putea să ajute dacă vă gândiţi la ceva liniştitor, cum ar fi o floare sau o formaţiune de nori Făcu o pauză, astfel încât singurele sunete care puteau fi auzite erau respiraţia adâncă a oamenilor din jurul mesei şi ticăitul unui ceas de pe poliţa şemineului L-am auzit pe Vogelmann dregându-şi vocea, ceea ce îl făcu pe Weisthor să vorbească din nou: — Încercaţi să vă lăsaţi să plutiţi cu persoana de lângă dumneavoastră astfel încât să putem simţi puterea cercului Când Otto va stinge lumina, eu voi intra în transă şi voi permite ca trupul meu să fie luat sub controlul spiritului Spiritul îmi va controla vorbirea, fiecare funcţie a corpului, astfel încât voi fi într-o poziţie vulnerabilă Nu faceţi zgomote bruşte sau întreruperi Vorbiţi cu delicateţe dacă doriţi să comunicaţi cu spiritul sau lăsaţi-l pe Otto să vorbească în locul dumneavoastră Făcu din nou o pauză şi apoi zise: — Otto! Luminile, te rog! L-am auzit pe Rahn ridicându-se în picioare ca şi cum s-ar fi trezit dintr-un somn adânc şi păşind în surdină pe covor: — De acum încolo, Weisthor nu va vorbi decât dacă este sub influenţa spiritului, zise el Vocea mea va fi cea pe care o veţi auzi vorbind cu el în timpul transei Stinse lumina şi după câteva clipe l-am auzit revenind în cadrul cercului M-am chinuit să mă uit prin întuneric spre locul în care stătea Weisthor, dar, oricât aş fi încercat, n-am putut să văd nimic altceva decât umbrele stranii care se formează în spatele retinei atunci când aceasta este privată de lumină Ceea ce spusese Weisthor despre flori sau nori am descoperit că pe mine mă ajuta să mă gândesc la pistolul automat Mauser de la brâu şi la frumoasa formaţiune de muniţie de 9 mm din încărcător Prima schimbare de care mi-am dat seama a fost aceea a respiraţiei sale, care devenea din ce în ce mai rară şi mai adâncă După o vreme, ea fu aproape insesizabilă şi, cu excepţia strângerii lui de mână, care slăbise considerabil, aş fi putut zice că el dispăruse Într-un târziu vorbi, dar cu o voce care îmi făcu pielea de găină şi îmi ridică părul în cap: — Am aici un rege înţelept de foarte, foarte demult, zise el, strânsoarea lui devenind brusc mai puternică Dintr-o vreme când trei sori străluceau pe cerul nordului Scoase un oftat lung, sepulcral A suferit o teribilă înfrângere în luptă din partea lui Carol cel Mare şi a armatei lui creştine — Erai saxon? întrebă Rahn cu voce scăzută — Da, saxon Francii îi numeau păgâni şi omorau pentru asta Morţi agonizante, pline de sânge şi durere Păru să ezite: E dificil de spus toate astea El zice că sângele acela trebuie plătit El zice că păgânismul german este puternic din nou şi trebuie să fie răzbunat de franci şi religia lor, în numele vechilor zei Apoi gemu aproape ca şi cum ar fi fost lovit şi tăcu din nou — Nu vă alarmaţi, murmură Rahn Spiritul poate pleca foarte violent uneori După câteva minute, Weisthor vorbi din nou: — Cine eşti? întrebă el uşor O fată? Ne spui cum te cheamă, copilă? Nu? Haide — Nu-ţi fie teamă, zise Rahn Te rog, vino la noi — Numele ei este Emmeline, zise Weisthor Am auzit-o pe Hildegard inspirând zgomotos — Numele tău este Emmeline Steininger? întrebă Rahn Dacă da, atunci mama şi tatăl tău sunt aici ca să stea de vorbă cu tine, copilă — Ea zice că nu este copil, şopti Weisthor Şi că unul dintre aceşti doi oameni nu este deloc părintele ei real Am înlemnit Ar fi putut să fie adevărat până la urmă? Chiar avea Weisthor puteri de medium? — Eu sunt mama ei vitregă, zise Hildegard cu voce tremurată şi m-am întrebat dacă ea îşi dăduse seama că Weisthor ar fi trebuit să spună că nici unul dintre noi nu era părintele adevărat al Emmelinei — Ea zice că îi este dor de cursul ei de dans Dar mai ales îi este dor de voi doi — Şi nouă ne este dor de tine, scumpo — Unde eşti, Emmeline? am întrebat eu Urmă o lungă tăcere, aşa că am repetat întrebarea — Ei au omorât-o, zise Weisthor cu un glas întretăiat Şi au ascuns-o undeva — Emmeline, trebuie să încerci să ne ajuţi, zise Rahn Ne poţi spune ceva despre locul în care te-au pus? — Da, o să le spun Ea zice că în faţa ferestrei este un deal La poalele dealului este o cascadă frumoasă Ce e aia? O cruce sau poate altceva înalt, ca un turn, se află în vârful dealului — Kreuzberg? am spus — Este Kreuzberg? întrebă Rahn — Ea nu ştie numele, şopti Weisthor Unde? O, ce groaznic Zice că ea este într-o cutie Îmi pare rău, Emmeline, dar nu cred că te-am auzit cum trebuie Nu într-o cutie? Un butoi? Da, un butoi Un butoi vechi, putrezit, urât mirositor, dintr-o pivniţă veche plină cu butoaie putrezite — Pare a fi o fabrică de bere, zise Kindermann — Te referi cumva la fabrica de bere Schultheiss? zise Rahn — Ea crede că asta trebuie să fie, deşi nu pare să fie un loc în care merg mulţi oameni Unele butoaie sunt vechi şi au găuri Ea poate să vadă afară din unul dintre ele Nu, draga mea, nu ar fi foarte bun pentru a păstra berea Sunt perfect de acord Hildegard şopti ceva ce nu am reuşit să aud — Curaj, dragă doamnă, zise Rahn Curaj Apoi zise mai tare: Cine te-a omorât, Emmeline, şi ne poţi spune de ce? Weisthor gemu adânc: — Nu le ştie numele, dar crede că a fost pentru Misterul Sângelui Cum ai aflat despre asta, Emmeline? Înţeleg, acesta este unul dintre miile lucruri pe care le înveţi când mori Ei au omorât-o aşa cum îşi omoară animalele şi apoi sângele i-a fost amestecat cu vin şi pâine Crede că trebuie să fi fost pentru ritualuri religioase, dar nu de genul celor pe care le-a mai văzut vreodată înainte — Emmeline, zise o voce despre care am crezut că trebuie să fie a lui Himmler Evreii au fost cei care te-au omorât? Erau evrei cei care au folosit sângele tău? O altă lungă tăcere — Nu ştie, zise Weisthor Nu a spus cine sau ce erau Nu semănau cu imaginile cu evrei pe care le-a văzut Ce anume, draga mea? Zice că s-ar putea să fi fost, dar că nu vrea să bage pe nimeni în bucluc, indiferent ce i-au făcut ei Spune că, dacă erau evrei, atunci erau doar nişte evrei răi şi că nu toţi evreii au aprobat un astfel de lucru Nu vrea să spună mai mult despre asta Vrea doar să meargă cineva şi să o scoată din butoiul acela murdar Da, sunt sigur că se va ocupa cineva de asta, Emmeline Nu-ţi face griji — Spune-i că mă voi ocupa personal ca asta să se întâmple diseară, zise Himmler Copila are cuvântul meu pentru asta — Ce anume ai spus? Bine Emmeline zice să vă mulţumesc pentru că încercaţi să o ajutaţi Şi zice să le spun mamei şi tatălui ei că îi iubeşte foarte, foarte mult, dar să nu se mai îngrijoreze pentru ea acum Nimic nu o mai poate aduce înapoi Ar trebui ca amândoi să vă continuaţi viaţa şi să lăsaţi în urmă ceea ce s-a întâmplat Încercaţi să fiţi fericiţi Emmeline trebuie să plece acum — La revedere, Emmeline, suspină Hildegard — Adio, am spus şi eu Din nou se lăsă tăcerea, cu excepţia zgomotului făcut de sângele care îmi năvălea în urechi Eram bucuros că era întuneric, deoarece îmi ascundea chipul, care cu siguranţă îmi arăta furia, şi îmi dădea posibilitatea de a respira ca şi cum aş fi trăit o tristeţe şi o resemnare liniştite Dacă nu ar fi fost cele două sau trei minute care se scurseră între finalul reprezentaţiei lui Weisthor şi aprinderea luminii, cred că i-aş fi împuşcat pe toţi acolo unde erau: Weisthor, Rahn, Vogelmann, Lange – rahat, aş fi omorât întregul grup scârbos pe care îl alcătuiau doar aşa, din pură plăcere I-aş fi făcut să ia ţeava pistolului în gură şi le-aş fi zburat căpăţânile la rând O nară în plus pentru Himmler O a treia orbită de ochi pentru Kindermann Încă mai respiram cu greutate când se aprinseră din nou luminile, dar asta a trecut cu uşurinţă drept durere Faţa lui Hildegard strălucea de lacrimi, ceea ce îl făcu pe Himmler să-şi pună braţul în jurul ei Întâlnindu-mi privirea, el dădu din cap cu un aer mohorât Weisthor a fost ultimul care s-a ridicat în picioare Se clătină pentru un moment ca şi cum ar fi fost cât pe ce să cadă, iar Rahn îl prinse de cot Weisthor îi zâmbi şi lovi uşurel mâna prietenului său, cu recunoştinţă — Îmi dau seama după chipul dumneavoastră, draga mea doamnă, că fiica dumneavoastră a venit Hildegard aprobă din cap: — Vreau să vă mulţumesc, Herr Weisthor Vă mulţumesc foarte mult că ne-aţi ajutat Îşi trase nasul cu zgomot şi îşi scoase batista — Karl, ai fost excelent în seara asta, zise Himmler Remarcabil Se auzi un murmur de aprobare din partea celorlalţi de la masă, inclusiv a mea Himmler încă îşi clătina capul de uimire: — Foarte, foarte remarcabil, repetă el Puteţi cu toţii să fiţi siguri că o să contactez eu însumi autorităţile competente pentru ca o echipă a poliţiei să fie imediat trimisă ca să caute în fabrica Schultheiss trupul nefericitei copile Himmler se uita fix la mine acum şi am dat din cap prosteşte ca răspuns la ceea ce spunea: — Dar nu mă îndoiesc nici o clipă că o vor găsi acolo Am deplină încredere că ceea ce tocmai am auzit a fost copila vorbindu-i lui Karl pentru ca mintea dumneavoastră, a amândurora, să poată acum să se liniştească Cred că cel mai bun lucru pe care aţi putea să-l faceţi acum este să mergeţi acasă şi să aşteptaţi veşti de la poliţie — Da, desigur, l-am aprobat şi, ocolind masa, am luat-o pe Hildegard de mână şi am îndepărtat-o din îmbrăţişarea Reichsführer-ului Apoi, ne-am strâns mâinile cu cei adunaţi acolo, le-am primit condoleanţele şi l-am lăsat pe Rahn să ne conducă la uşă — Ce se poate spune? zise el cu adâncă gravitate Desigur, îmi pare foarte rău că Emmeline a trecut pe lumea cealaltă, dar, aşa cum însuşi Reichsführer-ul a spus, este o binecuvântare că acum puteţi şti sigur — Da, îşi trase nasul Hildegard E mai bine să ştii, cred Rahn îşi micşoră ochii şi păru uşor îndurerat în timp ce mă strânse de braţ: — Cred că, de asemenea, cel mai bine ar fi ca, din motive evidente, să nu spuneţi nimic poliţiei despre evenimentele din această seară, dacă vin să vă anunţe că într-adevăr au găsit-o Mă tem că v-ar pune într-o situaţie foarte neplăcută pentru dumneavoastră dacă aţi părea să ştiţi că a fost găsită înainte ca ei să o găsească Aşa cum sunt sigur că veţi fi şi dumneavoastră de părere, poliţia nu este foarte deschisă când vine vorba de înţelegerea acestui gen de lucruri şi ar putea să vă pună tot soiul de întrebări dificile Ridică din umeri: Vreau să spun, noi toţi avem întrebări referitoare la ceea ce ne vine din lumea cealaltă Este într-adevăr o enigmă pentru toată lumea, şi încă una la care avem foarte puţine răspunsuri în această etapă — Da, îmi dau seama în ce fel s-ar putea dovedi poliţia a fi neplăcută, i-am spus Puteţi conta pe mine că nu voi spune nimic despre ceea ce s-a revelat în această seară La fel şi soţia mea — Herr Steininger, ştiam eu că veţi înţelege Deschise uşa de la intrare: — Vă rog să nu ezitaţi să ne contactaţi din nou dacă veţi dori la un moment dat să intraţi în legătură cu fiica dumneavoastră Dar eu aş mai sta un pic Nu e bine să chemi un spirit prea des Ne-am luat din nou la revedere şi am mers înapoi la maşină: — Du-mă departe de aici, Bernie, şuieră ea în timp ce-i deschideam portiera Până să pornesc eu motorul, ea plângea din nou, numai că de data asta era de uimire şi oroare: Nu pot să cred că oamenii ar putea fi atât atât de malefici, suspină ea — Îmi pare rău că a trebuit să treci prin asta, i-am zis Zău că-mi pare Aş fi dat orice să fi putut evita asta, dar era singura modalitate Am mers până la capătul străzii şi apoi către Bismarckplatz, o intersecţie liniştită de străzi suburbane, cu un mic petic de iarbă în mijloc De-abia acum am realizat cât de aproape ne aflam de casa lui Frau Lange de pe Herbertstrasse Am ochit maşina lui Korsch şi am oprit în spatele ei — Bernie, crezi că poliţia o s-o găsească acolo? — Da, cred că o vor găsi — Dar cum putea să se prefacă şi să ştie unde e? Cum putea să ştie lucrurile alea despre ea? Dragostea ei pentru dans? — Pentru că el sau unul dintre ceilalţi a pus-o acolo Probabil că au vorbit cu Emmeline şi au întrebat-o câte ceva înainte de a o ucide, doar de dragul autenticităţii Ea îşi suflă nasul şi apoi ridică privirea: — De ce ne-am oprit? — Pentru că mă duc înapoi acolo să mai arunc o privire Să văd dacă pot descoperi care este micul lor joc urât Maşina parcată în faţa noastră este condusă de unul dintre oamenii mei Îl cheamă Korsch şi el o să te ducă acasă Ea dădu din cap: — Te rog să ai grijă, Bernie, zise ea fără suflare, capul căzându-i în faţă pe piept — Te simţi bine, Hildegard? Ea bâjbâi după mânerul portierei: — Cred că o să mi se facă rău Căzu într-o parte spre caldarâm, vomitând în rigolă şi pe mânecă, în timp ce-şi opri căderea cu mâna Am sărit din maşină şi am alergat roată spre portiera din dreapta ca să o ajut, dar Korsch fu acolo înaintea mea, susţinând-o de după umeri până când ea putu să respire din nou — Isuse Hristoase, zise el, ce s-a întâmplat acolo înăuntru!? Lăsându-mă pe vine lângă ea, i-am şters transpiraţia de pe faţă înainte de a-i şterge gura Hildegard luă batista din mâna mea şi îl lăsă pe Korsch să o ajute să se ridice la loc în scaun — E o poveste lungă, i-am răspuns, şi mă tem că va trebui să mai aştepte un pic Vreau să o duci tu acasă şi apoi să mă aştepţi la Alex Spune-i şi lui Becker să fie acolo Am senzaţia că vom fi ocupaţi la noapte — Îmi pare rău, zise Hildegard Acum sunt bine, zâmbi ea cu bravură Eu şi Korsch am ajutat-o să coboare din maşină şi, susţinând-o de talie, am condus-o la maşina lui Korsch — Să fiţi atent, domnule, zise el în timp ce se aşeză la volan şi porni motorul I-am spus să nu-şi facă griji După ce au plecat, am mai aşteptat în maşină vreo jumătate de oră, după care m-am întors pe jos pe Caspar-Theyss Strasse Vântul se înteţise şi de vreo două ori foşni atât de tare prin copacii care se înşiruiau pe strada întunecată, încât dacă m-aş fi aflat într-o dispoziţie mai fantezistă mi-aş fi putut închipui că avea vreo legătură cu ceea ce se întâmplase în casa lui Weisthor Deranjarea spiritelor sau ceva de genu’ ăsta Dar eu eram posedat de un simţ al pericolului pe care geamătul vântului printre norii care se strângeau pe cer nu făcea nimic ca să-l reducă, iar acest sentiment fu şi mai mult acutizat de revederea casei de turtă dulce Între timp, maşinile de serviciu dispăruseră de pe caldarâm, dar eu m-am apropiat totuşi de grădină cu precauţie, pentru cazul în care, din cine ştie ce motiv, cei doi tipi de la SS ar fi rămas în urmă După ce m-am convins că într-adevăr casa nu era păzită, am mers în vârful picioarelor şi am ocolit pe lângă o latură a casei până la fereastra toaletei pe care o lăsasem descuiată A fost bine că am mers cu băgare de seamă, deoarece lumina era aprinsă şi dinăuntrul camerei micuţe se putea auzi sunetul inconfundabil al unui bărbat care se scremea pe vasul de toaletă Făcându-mă una cu peretele în umbră, am aşteptat până când a terminat şi, în cele din urmă, după ceea ce îmi păru să fie 10-15 minute, am auzit sunetul apei trase şi am văzut lumina stingându-se Au trecut câteva minute înainte să consider că e sigur să mă duc la fereastră şi să o împing în sus Dar aproape imediat după ce am intrat în toaletă, aş fi putut să îmi doresc să fiu în altă parte sau cel puţin să port o mască de gaze, căci mirosul de fecale care mi-a salutat nările ar fi întors stomacurile unei clinici întregi de proctologi Bănuiesc că la asta se referă poliţiştii atunci când spun că asta e o meserie împuţită După părerea mea, mai împuţită decât să trebuiască să stai potolit într-o toaletă în care cineva tocmai a reuşit o eliminare de proporţii cu adevărat gotice nu se poate Mirosul groaznic fu principalul motiv pentru care am decis să ies afară ca să mă duc în garderobă mult mai repede decât ar fi fost prudent şi era cât pe ce să fiu văzut de Weisthor însuşi atunci când acesta trecu agale, pe lângă uşa deschisă a garderobei, de-a lungul holului spre o cameră din partea opusă — Ce vânt e în noaptea asta, zise o voce pe care am recunoscut-o ca aparţinându-i lui Otto Rahn — Da, chicoti Weisthor, nu a făcut decât să amplifice atmosfera, nu-i aşa? Mai ales Himmler va fi încântat de această schimbare a vremii Fără îndoială că îi va asocia tot felul de idei supranaturale wagneriene — Ai fost foarte bun, Karl, zise Rahn Până şi Reichsführer-ul a făcut un comentariu în legătură cu asta — Numai că pari obosit, zise o a treia voce, pe care am considerat-o a fi a lui Kindermann Mai bine m-ai lăsa să mă uit puţin la tine M-am aplecat înainte şi m-am uitat prin crăpătura uşii de la garderobă; am văzut că Weisthor îşi scotea haina şi o agăţa de spătarul unui scaun Aşezându-se cu greutate, îi dădu voie lui Kindermann să-i ia pulsul Părea lipsit de vlagă şi palid, aproape ca şi cum fusese cu adevărat în legătură cu lumea spiritelor El păru să îmi audă gândurile: — Să te prefaci este aproape la fel de obositor ca şi să o faci de-adevăratelea, zise el — Poate că ar trebui să-ţi fac o injecţie, propuse Kindermann Puţină morfină ca să te ajute să dormi Fără a mai aştepta un răspuns, scoase o sticluţă şi o seringă dintr-o trusă medicală şi se apucă să pregătească acul, adăugând: — La urma urmei, nu-i aşa, nu vrem să te simţi obosit la apropiata Curte de Onoare? — O să te vreau acolo, desigur, Lanz, zise Weisthor, suflecându-şi mâneca pentru a scoate la iveală un antebraţ care avea atât de multe vânătăi şi urme de înţepături încât părea tatuat Nu voi fi în stare să trec prin asta fără cocaină Găsesc că limpezeşte mintea în mod minunat Şi voi avea nevoie să fiu atât de stimulat transcendental încât SS Reichsführer-ul să considere ceea ce am de spus ca fiind total irezistibil — Ştii, pentru o clipă, am crezut că erai cu adevărat pe cale să faci revelaţia în seara asta, zise Rahn Chiar l-ai tachinat cu toată chestia aia cum că fata nu vrea să bage pe nimeni în necaz Păi, sincer, acum el crede mai mult sau mai puţin — Numai atunci când va fi timpul potrivit, dragul meu Otto, zise Weisthor Numai atunci când va fi timpul potrivit Gândeşte-te cu cât mai dramatic va fi pentru el atunci când o voi revela în Wewelsburg Complicitatea evreiască va avea forţa de revelaţie spirituală şi noi vom termina cu acest nonsens al lui despre respectarea proprietăţii şi domnia legii Evreii o vor păţi rău şi nu va mai exista nici un poliţist ca să oprească asta Dădu din cap spre seringă şi privi impasibil în timp ce Kindermann înfipse acul, apoi oftă cu satisfacţie în timp ce pistonul era împins — Iar acum, domnilor, aveţi amabilitatea de a ajuta un om bătrân să meargă la culcare I-am urmărit cum l-au luat fiecare de un brat şi l-au condus în sus pe scările care scârţâiau Mi-a trecut prin minte că dacă Rahn sau Kindermann plănuiau să plece, atunci poate ar fi vrut să-şi pună haina, aşa că m-am strecurat afară din garderobă şi am mers în camera în formă de L unde fusese pusă în scenă şedinţa de vrăjeală, ascunzându-mă în spatele draperiilor groase în caz că vreunul dintre ei ar fi intrat Dar când au coborât din nou la parter, au stat doar în hol şi au discutat N-am auzit decât pe jumătate ceea ce-şi spuneau, dar esenţialul părea să fie că Reinhard Lange ajungea la capătul utilităţii sale Kindermann făcu o încercare slabă de a se scuza pentru iubitul său, dar inima lui nu părea să participe la asta Mirosul din toaletă era greu de suportat, dar ceea ce se întâmplă în continuare fu chiar mai dezgustător Nu puteam să văd exact ceea ce avea loc şi nu se rosteau cuvinte Dar zgomotele a doi bărbaţi angajaţi într-un act homosexual sunt inconfundabile şi m-au scârbit Când în cele din urmă şi-au adus comportamentul scârbos la finalitatea-i zgomotoasă şi au plecat chicotind ca un cuplu de şcolari degeneraţi, m-am simţit îndeajuns de slăbit încât să fiu nevoit să deschid fereastra pentru nişte aer curat În biroul alăturat, mi-am turnat un pahar mare din brandy-ul lui Weisthor, care funcţionă mult mai bine decât gura de aer berlinez, şi, cu draperiile trase, m-am simţit chiar suficient de relaxat încât să aprind lampa de birou şi să arunc o privire cercetătoare prin cameră înainte de a scotoci sertarele şi dulapurile Şi merita să arunci o privire Gustul lui Weisthor în decoraţiuni nu era mai puţin excentric decât al nebunului rege Ludwig Existau calendare cu înfăţişare stranie, blazoane heraldice, picturi ale unor pietre care stăteau în picioare, Merlin, Sabia din piatră, Graalul şi cavalerii templieri şi fotografii cu castele, Hitler, Himmler şi în sfârşit cu Weisthor însuşi în uniformă: întâi ca ofiţer într-un regiment din infanteria austriacă şi apoi în uniforma de ofiţer superior în SS Karl Weisthor era în SS Aproape că am spus-o cu voce tare, atât de fantastic părea Şi nu era doar un simplu gradat, ca Otto Rahn, ci, judecând după numărul treselor de pe guler, cel puţin brigadier Şi încă ceva Cum de nu observasem mai înainte – asemănarea fizică dintre Weisthor şi Julius Streicher? Era adevărat că Weisthor era probabil cu zece ani mai în vârstă decât Streicher, dar descrierea făcută de micuţa evreică, şcolăriţa Sarah Hirsch, se putea aplica la fel de uşor lui Weisthor, ca şi lui Streicher: amândoi erau solizi, fără mult păr şi o mustaţă mică; şi amândoi aveau puternice accente din sud Austriac sau bavarez, zisese ea Păi, Weisthor era din Viena M-am întrebat dacă Otto Rahn putea să fi fost bărbatul care conducea maşina Totul părea să se lege cu ceea ce deja ştiam şi ceea ce auzisem din conversaţia de pe hol îmi confirma mai vechea bănuială că motivul din spatele omorurilor era aruncarea vinii pe evreii din Berlin Totuşi, cumva, părea să fie mai mult de atât Existase amestecul lui Himmler Oare aveam dreptate să mă gândesc că motivul lor secundar fusese înrolarea Reichsführer-ului SS ca discipol al lui Weisthor, asigurând în acest fel baza puterii acestuia din urmă şi perspectivele de avansare în cadrul SS, poate chiar în defavoarea lui Heydrich însuşi? Era o teorie frumoasă Acum, tot ce trebuia să fac era să o demonstrez, iar dovada ar fi trebuit să fie imbatabilă dacă Himmler era pe cale să permită ca Rasputinul său personal să fie executat pentru crimă multiplă Cu atât mai mult dacă era probabil să-l arate pe şeful poliţiei Reichului ca fiind victima naivă a unei scheme elaborate Am început să caut prin biroul lui Weisthor, gândindu-mă că, şi dacă aş găsi suficient ca să-l prind pe Weisthor şi să demasc schema sa diabolică, nu aveam cum să fac un prieten prin corespondenţă din omul care era, pe drept cuvânt, cel mai puternic bărbat din Germania Asta nu era o perspectivă liniştitoare Se dovedi că Weisthor era un tip meticulos cu corespondenţa sa şi am găsit dosare cu scrisori care includeau copii ale acelora pe care le trimisese el, ca şi pe cele pe care le primise Stând la biroul lui, am început să le citesc la întâmplare Dacă mă uitam după dovezi scrise ale vinovăţiei, am fost dezamăgit Weisthor şi partenerii săi îşi dezvoltaseră acel talent pentru eufemisme pe care munca în securitate sau spionaj pare să îl încurajeze Aceste scrisori confirmau tot ce ştiam, dar erau atât de atent formulate şi includeau câteva cuvinte cifrate astfel încât să fie deschise mai multor interpretări K M Wiligut Weisthor Caspar-Theyss Strasse 33, Berlin Vest Către SS-Unterscharführer Otto Rahn, Tiergartenstrasse 8a, Berlin Vest 8 iulie 1938 STRICT CONFIDENŢIAL Dragă Otto, Este aşa cum am bănuit Reichsführer-ul m-a informat că embargoul de presă a fost impus de evreul de Heydrich în tot ceea ce priveşte Proiectul Krist Fără o acoperire a subiectului în presă, nu va mai exista un mijloc legitim ca noi să aflăm cine este afectat ca rezultat al activităţilor din cadrul Proiectului Krist Pentru ca noi să putem să le oferim asistenţă spirituală celor care sunt afectaţi şi să ne îndeplinim astfel obiectivul, trebuie să concepem repede alte mijloace prin care să ni se permită în mod legitim ca implicarea noastră să aibă efect Ai vreo sugestie? Heil Hitler, Weisthor Otto Rahn Tiergartenstrasse 8a, Berlin Vest Către SS-Brigadeführer K M Weisthor, Berlin Grünewald 10 iulie 1938 STRICT CONFIDENŢIAL Stimate Brigadeführer, M-am gândit îndelung la scrisoarea dumitale şi, cu ajutorul lui SS-Hauptsturmführer Kindermann şi al lui SS-Sturmbannführer Anders, cred că am soluţia Anders are ceva experienţă în chestiuni poliţieneşti şi este încrezător că într-o situaţie creată ca urmare a Proiectului Krist nu ar fi neobişnuit ca un cetăţean să solicite o anchetă făcută de propriul său agent privat, dat fiind că eficienţa poliţiei e aşa cum e Prin urmare, se propune ca, prin demersurile şi finanţarea bunului nostru prieten Reinhard Lange, să antamăm serviciile unei mici agenţii particulare de investigaţie şi apoi pur şi simplu să facem publicitate în ziare Suntem cu toţii de părere că părţile interesate vor contacta tocmai acest detectiv particular care, după un interval de timp rezonabil, astfel încât în mod aparent să-şi fi epuizat cercetările, va aduce el însuşi în discuţie participarea noastră în această problemă, prin orice mijloace se va găsi de cuviinţă În principal, astfel de oameni sunt motivaţi numai de bani şi, prin urmare, cu condiţia ca agentul nostru să fie remunerat îndestulător, el va crede numai ceea ce doreşte să creadă, şi anume că noi suntem un grup de ţicniţi Dacă la un moment dat el s-ar dovedi în vreun fel tulburat, sunt sigur că nu va avea nevoie decât să i se reamintească de interesul Reichsführer-ului în această chestiune pentru a se garanta tăcerea lui Am întocmit o listă de candidaţi potriviţi şi, cu permisiunea dumitale, aş vrea să-i contactez cât mai curând posibil Heil Hitler, Al dumitale, Otto Rahn K M Wiligut Weisthor Caspar-Theyss Strasse 33, Berlin Vest Către SS-Unterscharführer Otto Rahn, Tiergartenstrasse 8a, Berlin Vest 30 iulie 1938 STRICT CONFIDENŢIAL Dragă Otto, Am aflat de la Anders că poliţia a reţinut un evreu bănuit de anumite crime De ce nu ne-a trecut prin minte nici unuia dintre noi că poliţia, fiind aşa cum e, va pune în cârca unei persoane, mai ales un evreu, aceste crime? La momentul potrivit în planul nostru o astfel de arestare ar fi fost de mare ajutor, dar în acest moment, înainte ca noi să fi avut posibilitatea de a ne demonstra puterea în beneficiul Reichsführer-ului şi de a spera să-l influenţăm în mod corespunzător, nu este nimic altceva decât o neplăcere Totuşi, mă gândesc că putem de fapt să întoarcem asta în avantajul nostru Un alt incident provocat de Proiectul Krist în timpul cât acest evreu este încarcerat nu numai că va avea ca efect eliberarea acestui om, dar în consecinţă îl va face de ruşine pe Heydrich foarte tare Te rog să te ocupi de asta Heil Hitler, Weisthor SS-Sturmbannführer Richard Anders Ordinul Cavalerilor Templieri, Berlin Lumenklub, Bayreutherstrasse 22 Berlin Vest Către SS-Brigadeführer K M Weisthor, Berlin Grünewald 27 august 1938 STRICT CONFIDENŢIAL Stimate Brigadeführer, Cercetările mele au confirmat că la sediul central al poliţiei din Alexanderplatz s-a primit într-adevăr un apel telefonic anonim Mai mult, o conversaţie cu Karl Wolff, adjunctul Reichsführer-ului, indică faptul că el, şi nu Reichsführer-ul, a fost cel care a făcut apelul amintit Îi displace foarte mult să inducă poliţia în eroare în acest fel, dar admite că nu vede altă modalitate de a ajuta ancheta, dar de a păstra totuşi şi anonimatul necesar al Reichsführer-ului Se pare că Himmler este foarte impresionat Heil Hitler, Al dumitale, Richard Anders SS-Hauptstürmführer dr Lanz Kindermann Am Kleinen Wannsee Berlin Vest Către Karl Maria Wiligut, Caspar-Theyss Strasse 33, Berlin Vest 29 septembrie STRICT CONFIDENŢIAL Dragul meu Karl, Mai întâi de toate ceva serios Prietenul nostru Reinhard Lange a început să îmi dea motive de îngrijorare Lăsând la o parte propriile mele sentimente pentru el, cred că s-ar putea să devină mai slab în hotărârea lui de a ajuta la executarea Proiectului Krist Că ceea ce facem noi este în acord cu străvechea noastră moştenire păgână pare să nu-l mai impresioneze ca fiind ceva neplăcut, dar necesar Deşi nu cred nici o clipă că ne-ar trăda vreodată, simt că ar trebui să nu mai participe la acele activităţi ale Proiectului Krist a căror desfăşurare trebuie să aibă loc în cadrul acestei clinici În rest, eu continui să mă bucur de moştenirea ta spirituală străveche şi aştept cu nerăbdare ziua când vom putea continua să ne investigăm strămoşii prin clarviziunea care izvorăşte din trupul tău Heil Hitler, Al tău ca întotdeauna, Lanz Comandantul, SS-Brigadeführer Siegfried Taubert SS-Schule Haus, Wewelsburg, lângă Paderborn, Westfalia Către SS-Brigadeführer Weisthor, Caspar-Theyss Strasse 33, Berlin Grünewald 3 octombrie 1938 STRICT CONFIDENŢIAL: PROCEDURILE CURŢII DE ONOARE, 6-8 NOIEMBRIE 1938 Herr Brigadeführer, Aceasta este pentru a confirma că următoarea Curte de Onoare va avea loc aici, în Wewelsburg, la datele de mai sus Ca de obicei, securitatea va fi strictă şi, în timpul procedurilor, dincolo de metodele uzuale de identificare, se va cere o parolă pentru intrarea în şcoală La sugestia dumneavoastră, aceasta va fi GOSLAR Participarea este prevăzută de Reichsführer a fi obligatorie pentru toţi acei ofiţeri şi inşi din lista de mai jos: Reichsführer-SS Himmler SS-Obergruppenführer Heydrich SS-Obergruppenführer Heissmeyer SS-Obergruppenführer Nebe SS-Obergruppenführer Daluege SS-Obergruppenführer Darre SS-Gruppenführer Pohl SS-Brigadeführer Taubert SS-Brigadeführer Berger SS-Brigadeführer Eicke SS-Brigadeführer Weisthor SS-Oberführer Wolff SS-Sturmbannführer Anders SS-Sturmbannführer von Oeynhausen SS-Hauptsturmführer Kindermann SS-Obersturmbannführer Diebitsch SS-Obersturmbannführer von Knobelsdorff SS-Obersturmbannführer Klein SS-Obersturmbannführer Lasch SS-Unterscharführer Rahn Landbaumeister Bartels Profesor Wilhelm Todt Heil Hitler, Taubert Mai erau multe alte scrisori, dar deja riscasem prea mult stând atâta În plus, mi-am dat seama că, poate pentru prima dată de când ieşisem din tranşee în 1918, îmi era teamă 21 Vineri, 4 noiembrie În timp ce mergeam cu maşina de la casa lui Weisthor la Alex, am încercat să găsesc un înţeles lucrurilor pe care le descoperisem Rolul lui Vogelmann era explicat şi, într-o oarecare măsură, şi acela a lui Reinhard Lange Şi probabil clinica lui Kindermann era locul în care uciseseră fetele Ce loc mai bun să omori pe cineva decât un spital, de unde oamenii veneau şi ieşeau mereu cu picioarele înainte În mod sigur, scrisoarea lui către Weisthor părea să indice asta Exista o ingeniozitate înspăimântătoare în soluţia lui Weisthor După omorârea fetelor, care fuseseră selectate toate pe baza înfăţişării lor ariene, cadavrele lor au fost ascunse cu foarte multă grijă, astfel încât să fie practic imposibil de găsit: cu atât mai mult cu cât se lua în considerare lipsa în poliţie a forţei umane disponibile pentru a investiga ceva de rutină, cum e dispariţia unei persoane Când poliţia a realizat că un criminal în serie se plimbă pe străzile din Berlin, a fost mai preocupată să păstreze tăcerea astfel încât eşecul său de a prinde criminalul să nu pară incompetenţă – cel puţin atâta vreme cât avea nevoie să găsească un ţap ispăşitor convenabil, precum Josef Kahn Dar ce era cu Heydrich şi Nebe, m-am întrebat Era prezenţa lor la această Curte de Onoare a SS considerată obligatorie doar în virtutea rangului lor superior? La urma urmei, SS-ul îşi avea facţiunile sale exact ca orice altă organizaţie Daluege, de exemplu, şeful Orpo, ca şi corespondentul său, Arthur Nebe, simţea aceeaşi antipatie faţă de Himmler şi Heydrich precum simţeau aceştia vizavi de el Şi, desigur, era foarte limpede că Weisthor şi facţiunea sa se aflau pe o poziţie antagonistă faţă de „Evreul de Heydrich” Heydrich, evreu Era unul dintre acele drăguţe exemple de antipropagandă care se bazează pe o masivă contradicţie pentru a suna convingător Mai auzisem acest zvon şi înainte, aşa cum îl auziseră majoritatea poliţiştilor de la Alex, şi, ca şi ei, ştiam unde îşi avea originea: amiralul Canaris, şeful Abwehr-ului, Serviciul Militar German de Spionaj, era cel mai îndârjit oponent al lui Heydrich şi, cu siguranţă, cel mai puternic Sau mai era şi un alt motiv pentru care Heydrich se ducea la Wewelsburg peste câteva zile? Toată povestea asta nu păruse vreodată să aibă vreo legătură cu el, deşi nu mă îndoiam nici o clipă că s-ar bucura de perspectiva ca Himmler să se facă de ruşine Pentru el ar fi glazura groasă de pe tortul care ar avea ca principal ingredient arestarea lui Weisthor şi a altor conspiratori anti-Heydrich din cadrul SS Ca să o dovedesc, însă, urma să am nevoie şi de altceva în afară de hârtiile lui Weisthor Ceva mai elocvent şi fără echivoc, care să-l convingă pe Reichsführer însuşi Acela a fost momentul în care m-am gândit la Reinhard Lange Cea mai slabă excrescenţă din trupul impur al complotului lui Weisthor nu avea să necesite, cu siguranţă, un bisturiu curat şi ascuţit pentru a fi îndepărtată Nu aveam decât un bobârnac murdar, obosit, care să facă treaba Şi mai aveam şi două dintre scrisorile lui către Lanz Kindermann Ajungând înapoi la Alex, m-am dus direct la sergentul de serviciu de la recepţie şi i-am descoperit pe Korsch şi Becker aşteptându-mă împreună cu profesorul Illmann şi sergentul Gollner — Încă un telefon? — Da, domnule, răspunse Gollner — Bine Să mergem De afară, fabrica de bere Schultheiss din Kreuzberg, cu cărămizile sale uniforme, numeroasele turnuri şi turnuleţe, ca şi cu grădina măricică, părea să semene mai mult cu o şcoală decât cu o fabrică de bere Cu excepţia mirosului, care chiar şi la două noaptea era suficient de puternic să te înţepe în nări, te-ai fi putut aştepta să găseşti încăperi pline cu bănci, nu cu butoaie de bere Ne-am oprit lângă o gheretă în formă de cort — Poliţia! urlă Becker la paznicul de noapte, care părea să aibă el însuşi o slăbiciune pentru bere Burta lui era atât de mare că mă îndoiesc că el ar fi putut să ajungă la buzunarele de la salopetă, chiar dacă ar fi vrut — Unde ţineţi butoaiele vechi? — Poftim? Vă referiţi la butoaiele goale? — Nu chiar Mă refer la cele care probabil au nevoie de ceva reparaţii Omul îşi atinse fruntea într-un soi de salut: — Aveţi dreptate, domnule Acum ştiu exact la ce vă referiţi Pe aici, vă rog Ne-am dat jos din maşini şi l-am urmat înapoi pe drumul pe care veniserăm După foarte puţin timp, am intrat în clădire, ferindu-ne capetele, pe o uşă verde şi am mers de-a lungul unui pasaj îngust şi lung — Nu ţineţi încuiată uşa aia? l-am întrebat — Nu-i nevoie, zise paznicul Aici nu e nimic bun de furat Berea se ţine în spatele porţii Am ajuns la o pivniţă veche având două secole de murdărie pe tavan şi pe jos Un bec de pe zid adăuga o tentă de galben întunericului — Iată, aici este, zise omul Bănuiesc că asta trebuie să fie ceea ce căutaţi Aici sunt puse butoaiele care necesită reparaţii Numai că multe dintre ele nu mai ajung să fie reparate niciodată Unele dintre ele n-au fost mişcate de zece ani — Rahat, zise Korsch Trebuie să fie aproape vreo sută aici — Cel puţin, râse ghidul nostru — Păi, atunci, am face bine să începem, nu? am zis eu — Ce anume căutaţi? — Ceva de desfăcut sticle zise Becker Şi acum fii băiat de treabă şi fugi de aici, bine? Omul mârâi, zise ceva în barbă şi apoi se îndepărtă alene, spre amuzamentul lui Becker Illmann a fost cel care a găsit-o Nici măcar n-a ridicat capacul: — Aici Ăsta A fost mişcat de curând Iar capacul are o culoare diferită de restul Îndepărtă capacul, respiră adânc şi apoi lumină înăuntru cu lanterna: — Ea este M-am apropiat de el şi am aruncat o privire pentru mine însumi şi una pentru Hildegard Văzusem destule fotografii ale Emmelinei prin apartament ca să o recunosc imediat — Scoate-o de acolo cât de repede poţi, profesore Illmann se uită la mine ciudat şi apoi aprobă din cap Poate auzise ceva în tonul meu care îl făcuse să creadă că interesul meu era mai mult decât doar profesional Îi făcu semn cu mâna fotografului poliţiei să intre — Becker, am spus — Da, domnule — Tu vii cu mine În drum spre casa lui Reinhard Lange am trecut pe la birou ca să iau scrisorile lui Am turnat pentru mine şi Becker câte un pahar mare cu şnaps şi i-am explicat câte ceva din ceea ce ieşise la iveală în seara aia: — Lange este veriga slabă I-am auzit spunând asta Mai mult, e poponar Am golit paharul şi mi-am turnat încă unul, inhalând adânc din el pentru a mări efectul, simţind cum mă mănâncă buzele în timp ce ţineam băutura în cerul gurii un pic înainte de a o înghiţi M-am scuturat niţel când am lăsat-o să alunece pe gât şi am spus: — Vreau să îi aplici o lucrătură ca de la Brigada de Moravuri — Da? Cât de dură? — Ca un vals îndrăcit Becker rânji şi îşi termină băutura: — Să-l obosesc? Pricep ideea Îşi deschise haina şi scoase un scurt baston de cauciuc cu care se lovi uşurel cu nerăbdare în podul palmei — O să-l mângâi cu ăsta — Ei bine, sper că ştii mai multe despre cum se foloseşte ăla decât ştii despre Parabellumul ăla pe care-l porţi Îl vreau pe tipu’ ăsta viu Speriat de moarte, dar viu Ca să răspundă la întrebări Ai băgat la cap? — Nu vă faceţi griji, zise el Sunt expert cu micuţul ăsta din cauciuc Doar o să-i fac pielea zdrenţe un pic, o să vedeţi Oasele le putem lăsa până altă dată, când veţi da ordin — Chiar cred că-ţi place asta, aşa-i? Să-i faci pe oameni să se pişe pe ei de frică? Becker râse: — Dumneavoastră nu vă place? Casa era pe Lutzowufer-Strasse şi dădea spre Canalul Landwehr, la numai câteva aruncături de băţ de Zoo, de unde unele dintre rudele lui Hitler puteau fi auzite plângându-se în legătură cu standardul de cazare Era o elegantă clădire cu trei etaje în stil Wilhelmine, vopsită în portocaliu, cu o mare fereastră pătrată, ieşită în afară, la etajul întâi Becker începu să tragă de clopoţel de mama focului Când se plictisi, începu cu ciocănelul de la uşă Până la urmă, în hol se aprinse o lumină şi am auzit sunetul zăvorului tras Uşa se deschise atât cât permise lanţul pus şi am văzut faţa palidă a lui Lange trăgând cu ochiul, cu nelinişte, de după uşă — Poliţia, zise Becker Deschideţi — Ce se întâmplă? Ce doriţi? Becker făcu un pas în spate: — Feriţi-vă, domnule, zise el şi apoi îşi înfipse în uşă talpa bocancului L-am auzit pe Lange scâncind când Becker lovi din nou La a treia încercare uşa se deschise larg, cu un zgomot puternic de lemn rupt, dând la iveală un Lange în pijamale care se grăbea în sus pe scări Becker se luă după el — Să nu-l împuşti, pentru numele lui Dumnezeu, am urlat la Becker — O, Doamne, ajutor, gânguri Lange când Becker îl prinse de glezna goală şi începu să-l tragă înapoi Răsucindu-se, încercă să-l lovească pe Becker, pentru a se elibera din strânsoarea lui, dar fără folos, iar pe măsură ce Becker trăgea, Lange sărea în jos pe scări pe fundu-i gras Când lovi podeaua, Becker se înfipse în moaca lui şi începu să-l tragă de obraji spre urechi — Când zic să deschizi uşa, deschizi afurisita de uşă! Apoi îşi puse toată mâna peste faţa lui Lange şi îl lovi tare cu capul de scară — Ai priceput asta, poponarule? Lange protestă zgomotos şi Becker îl apucă de păr şi-l pălmui de două ori zdravăn peste faţă: — Am zis, ai priceput asta, poponarule? — Da, ţipă el — De ajuns, i-am spus trăgându-l de umăr Becker se ridică gâfâind din greu şi rânji spre mine: — Aţi spus un vals, domnule — Îţi spun eu când o să aibă nevoie de mai mult Lange se şterse la buza care-i sângera şi se uită la sângele care lăsase o dâră pe dosul mâinii sale Avea lacrimi în ochi, dar reuşi totuşi să-şi exprime indignarea: — Ia ascultaţi aici, strigă el, ce dracu’ e asta? Ce înseamnă asta, să năvăliţi aşa aici? — Spune-i, am zis Becker apucă gulerul pijamalei de mătase a lui Lange şi îl răsuci în jurul gâtului său scurt şi gros: — Triunghiul roz te paşte, grăsuţul meu, zise el Un triunghi roz şi închisoarea, dacă scrisorile către Kindermann, prietenul tău care mângâie cururi, au ceva de zis Lange îndepărtă mâna lui Becker de la gâtul său şi îl privi cu amărăciune: — Nu ştiu despre ce vorbiţi, şuieră el Triunghi roz? Ce înseamnă ăla, pentru numele lui Dumnezeu? — Paragraful 175 din Codul Penal German, am spus eu Becker cită secţiunea din memorie: — „Orice bărbat care se complace în activităţi indecente ilegale cu alt bărbat, sau care participă la astfel de activităţi, va fi pedepsit cu închisoarea” Becker îl strânse în joacă de obraz cu degetele şi adăugă: — Asta înseamnă că eşti arestat, grăsan futăcios în cur ce eşti — Dar este inadmisibil N-am scris niciodată nici o scrisoare nimănui Şi nu sunt homosexual — Nu eşti homosexual, îl îngână Becker, mârâind Iar eu nu mă piş cu puţa Din buzunarul de la haină scoase cele două scrisori pe care i le dădusem eu şi le agită prin faţa lui Lange: — Să presupun că pe astea i le-ai scris Zânei Măseluţă? Lange vru să apuce scrisorile şi rată — Ce maniere urâte, zise Becker, ciupindu-l din nou, dar mai tare — De unde ai alea? — Eu i le-am dat Lange se uită la mine şi se mai uită o dată: — Ia stai puţin, zise el Te ştiu Tu eşti Steininger Ai fost acolo în seara asta la Se opri brusc — Aşa e, am fost la mica petrecere a lui Weisthor Ştiu destule despre ceea ce se petrece Şi tu o să mă ajuţi cu restul — Îţi pierzi timpul, oricine ai fi Nu o să-ţi spun nimic Am dat din cap spre Becker, care începu să-l lovească din nou Am privit fără emoţie cum mai întâi l-a lovit zdravăn peste genunchi şi glezne, iar apoi o dată în ureche, urându-mă pentru faptul că menţineam vii cele mai bune tradiţii ale Gestapoului şi pentru brutalitatea rece, inumană, pe care o simţeam înlăuntrul meu I-am spus lui Becker să se oprească Aşteptând ca Lange să înceteze a mai suspina, m-am învârtit prin casă un pic, aruncând câte o privire din cadrul uşilor În total contrast cu exteriorul, interiorul casei lui Lange era oricum, numai tradiţional nu Mobila, covoarele şi tablourile, existente în număr mare, erau toate în cel mai costisitor stil modern – genul la care e mai uşor să te uiţi decât să trăieşti în el Când la un moment dat am văzut că Lange se mai adunase un pic, am zis: — Ce casă frumoasă Poate că nu pe gustul meu, căci eu sunt un pic de modă veche Ştii, unul dintre acei oameni ciudaţi cu locuinţe împrejmuite, genul care pune confortul personal înaintea adorării geometriei Dar pariez că tu te simţi foarte confortabil aici Becker, cum crezi că o să-i placă puşcăria de la Alex? — Ce? Mititica? Foarte geometrică, domnule Cu toate barele alea de fier — Ca să nu uităm de toţi tipii ăia boemi care vor fi acolo şi care fac viaţa de noapte a Berlinului faimoasă în toată lumea Violatorii, ucigaşii, hoţii, beţivii – au o grămadă de beţivi în puşcărie, care vomită peste tot — Este într-adevăr groaznic, domnule Aşa e — Ştii, Becker, nu cred că putem să băgăm pe cineva ca Herr Lange acolo Nu cred că ar considera-o pe gustul lui, ce zici? — Nemernicilor — Nu cred că ar rezista până dimineaţă, domnule Mai ales dacă ar fi să-i găsim ceva special de îmbrăcat din garderoba sa Ceva artistic, cum îi sade bine unui bărbat cu sensibilitatea lui Herr Lange Poate chiar un pic de machiaj, nu, domnule? Ar arăta chiar drăguţ cu un pic de ruj şi pudră Chicoti cu entuziasm, un sadic înnăscut — Cred că mai bine aţi vorbi cu mine, Herr Lange, i-am zis — Nu mă speriaţi, nenorociţilor Mă auziţi? Nu mi-e frică de voi — Asta este un mare ghinion Pentru că, spre deosebire de Kriminalassistent Becker aici de faţă, mie nu-mi face plăcere în mod deosebit perspectiva suferinţei umane Dar mă tem că nu am de ales Mi-ar plăcea să fac asta cum trebuie, dar, ca să fiu sincer, pur şi simplu nu am timp L-am târât la etaj, în dormitor, unde Becker selectă o ţinută din garderobă Când găsi nişte pudră şi ruj, Lange răcni puternic şi vru să mă lovească — Nu, ţipă el, nu o să port asta I-am prins pumnul şi i-am răsucit braţul la spate: — Laş nenorocit! Lua-te-ar naiba, Lange! O să o porţi şi o să-ţi placă, sau Dumnezeu mi-e martor că o să te atârnăm cu capul în jos şi o să-ţi tăiem gâtul, ca la toate fetele alea pe care prietenii tăi le-au omorât Şi apoi poate o să-ţi aruncăm cadavrul golit de sânge într-un butoi cu bere sau într-un cufăr vechi şi vom vedea ce simte mama ta când te va identifica după şase săptămâni I-am pus cătuşele şi Becker începu să-l machieze După ce termină, Oscar Wilde ar fi părut, prin comparaţie, la fel de conservator ca şi asistentul unui vânzător de textile din Hanovra — Haide, am tunat eu Hai să o ducem pe dansatoarea asta de la Kit-Kat înapoi la hotelul ei Nu exageraserăm în legătură cu puşcăria de noapte de la Alex E probabil la fel în fiecare secţie de poliţie dintr-un oraş mare Dar cum Alex este cu adevărat o secţie de poliţie dintr-un oraş foarte, foarte mare, rezulta că şi puşcăria de acolo era foarte mare De fapt, este uriaşă La fel de mare ca un cinematograf mediu, cu excepţia faptului că nu sunt scaune Şi nu sunt nici paturi, nici ferestre, nici ventilaţie Nu există decât podeaua murdară, găleţile murdare pe post de latrine, barele murdare, oamenii murdari şi păduchii Gestapoul ţinea o mulţime de arestaţi acolo pentru care nu mai era loc pe Prinz Albrecht Strasse Orpo băga acolo beţivii nopţii ca să se bată, să vomite şi să se trezească din beţie Kripo folosea locul aşa cum Gestapoul folosea canalizarea: ca o toaletă pentru lăturile umane Un loc groaznic pentru o fiinţă umană Chiar şi una ca Reinhard Lange A trebuit să-mi tot repet în minte ceea ce el şi prietenii săi făcuseră, să-mi reamintesc de Emmeline Steininger zăcând în butoiul ăla ca nişte cartofi putreziţi Unii dintre prizonieri fluierară şi trimiseră bezele când ne văzură aducându-l jos, iar Lange se făcu palid de frică — Dumnezeule, doar n-o să mă lăsaţi aici, zise el, agăţându-se strâns de braţul meu — Atunci, ciripeşte, i-am spus Weisthor, Rahn, Kindermann O declaraţie semnată şi poţi să ai o celulă drăguţă doar pentru tine — Nu pot, nu pot Nu ştiţi ce-mi vor face — Nu, i-am zis; am dat din cap înspre oamenii aflaţi în spatele gratiilor şi am adăugat: Dar ştiu ce-ţi vor face ei Gardianul deschise imensa cuşcă şi se dădu înapoi în timp ce Becker îl împinse pe Lange înăuntru Ţipetele lui încă îmi mai răsunau în urechi atunci când am ajuns înapoi în Steglitz Hildegard adormise întinsă pe sofa, cu părul împrăştiat pe pernă precum aripioara dorsală a unui peştişor auriu exotic M-am aşezat, mi-am trecut mâna pe mătasea lui fină şi apoi am sărutat-o pe frunte, iar când am făcut asta am simţit un iz de băutură în răsuflarea ei Clipind, ochii ei se deschiseră, trişti şi împăienjeniţi de lacrimi Îşi puse mâna pe obrazul meu şi apoi pe ceafă, trăgându-mă în jos spre gura ei — Trebuie să vorbesc cu tine, i-am spus trăgându-mă înapoi Ea îşi apăsă degetul pe buzele mele: — Ştiu că e moartă, îmi zise Am terminat cu plânsul Nu mai e apă în puţ Îmi zâmbi cu tristeţe şi i-am sărutat fiecare pleoapă cu tandreţe, netezindu-i părul parfumat cu palma, suflându-i uşor în ureche, muşcând-o încet de gât în timp ce braţele ei mă ţineau aproape, tot mai aproape — Şi tu ai avut o seară cumplită, nu-i aşa, dragule? — Cumplită — Mi-am făcut griji pentru tine că te-ai dus înapoi în casa aia groaznică — Hai să nu discutăm despre ea — Du-mă la culcare, Bernie Îşi puse braţele în jurul gâtului meu şi am ridicat-o, strângând-o de corpul meu ca pe un invalid şi purtând-o spre dormitor Am aşezat-o jos pe marginea patului şi am început să-i desfac nasturii de la bluză Când n-o mai avu pe ea, oftă şi căzu pe spate pe cuvertură: s-a ameţit un pic, m-am gândit, desfăcându-i fermoarul fustei şi trăgându-i-o în jos peste netezimea ciorapilor care îi îmbrăcau picioarele Trăgând în jos de furoul ei, am sărutat-o pe sânii mici, pe abdomen şi apoi pe interiorul coapselor Dar chiloţii ei păreau să fie ori prea strâmţi, ori prinşi între fese, căci nu am putut să-i trag Am rugat-o să-şi ridice fundul — Rupe-i, îmi zise ea — Ce? — Rupe-i! Răneşte-mă, Bernie! Foloseşte-mă! Vorbea cu o grabă imperativă, cu răsuflarea întretăiată, iar coapsele ei se deschideau şi se închideau precum fălcile unei enorme insecte de pradă — Hildegard Ea mă lovi puternic peste gură: — Ascultă, lua-te-ar naiba! Răneşte-mă când îţi spun! Am prins-o de încheietură când lovi din nou: — Mi-a fost de ajuns pentru o singură seară I-am prins şi celălalt braţ: — Încetează — Te rog, trebuie să o faci! Am scuturat din cap, dar picioarele ei s-au înfăşurat în jurul pieptului meu şi rinichii mei se strâmbară când coapsele ei puternice strânseră tare — Încetează, pentru Dumnezeu! — Loveşte-mă, nemernic prost şi urât ce eşti! Am zis şi prost? Un poliţai tipic cu capul sec Dacă ai fi bărbat, m-ai viola, dar nu eşti în stare, nu-i aşa? — Dacă urmăreşti un soi de durere, atunci o să facem o plimbare cu maşina până la morgă Am clătinat din cap şi i-am îndepărtat coapsele din jurul meu: — Dar nu aşa Ar trebui să fie cu dragoste Ea încetă să se zvârcolească şi pentru o clipă păru să recunoască adevărul a ceea ce-i spuneam Zâmbind, apoi ridicându-şi gura spre mine, mă scuipă în faţă După asta nu mai era nimic de făcut, decât să plec Aveam un nod în stomacul care-mi era la fel de rece şi singuratic ca apartamentul meu de pe Fasanenstrasse şi aproape imediat ce am ajuns acasă am lăsat pe seama unei sticle de brandy sarcina de a-l dizolva Cineva a spus odată că fericirea este aceea care este negativă, simplă abolire a dorinţei şi extincţie a suferinţei Brandy-ul a ajutat un pic Dar înainte de a adormi, încă îmbrăcat cu pardesiul şi aşezat în fotoliu, cred că mi-am dat seama cât de pozitiv fusesem afectat 22 Sâmbătă, 6 noiembrie Supravieţuirea, mai ales în aceste vremuri dificile, trebuie să conteze ca fiind un soi de realizare Nu este ceva care se obţine cu uşurinţă Viaţa în Germania nazistă presupune să lucrezi întruna la asta Dar, după ce-ai realizat-o, rămâi cu problema de a-i da şi un sens Căci, până la urmă, la ce folosesc sănătatea şi siguranţa, dacă viaţa ta nu are nici un sens? Şi nu era că-mi plângeam de milă Ca mulţi alţi oameni credeam sincer că există întotdeauna cineva care se află într-o situaţie mai proastă ca a mea Însă în acest caz, ştiam asta sigur Evreii erau deja persecutaţi, dar dacă Weisthor îşi făcea mendrele suferinţa lor avea să fie dusă la o nouă extremă În care caz ce spunea asta despre ei şi despre noi? În ce stare avea să lase asta Germania? E adevărat, îmi spuneam singur, că nu era grija mea şi că evreii îşi atrăseseră singuri asta: dar chiar dacă era aşa, care era plăcerea noastră pe lângă suferinţa lor? Era viaţa noastră mai dulce pe socoteala lor? Îmi simţeam libertatea mai mare ca rezultat al persecutării lor? Cu cât mă gândeam mai mult la asta, cu atât îmi dădeam mai mult seama de necesitatea urgentă a stopării nu doar a omorurilor, ci şi a frustrantului ţel declarat al lui Weisthor de a aduce iadul asupra capetelor evreieşti, şi cu atât mai mult simţeam că a nu face nimic m-ar lăsa degradat peste măsură Nu sunt vreun cavaler în armură strălucitoare Doar un bărbat bătut de vreme, îmbrăcat într-un pardesiu şifonat, aflat la colţ de stradă, cu doar o idee vagă despre ceva ce aţi putea foarte bine să numiţi Moralitate Sigur, nu sunt deloc prea scrupulos în legătură cu lucrurile care ar putea să îmi aducă un profit în buzunar, şi cu atât mai mult n-aş putea inspira o ceată de tineri răzvrătiţi să facă lucruri bune, nu mai mult decât aş putea să mă ridic în picioare ca să cânt un solo în corul bisericii Dar eram sigur de un lucru Terminasem cu privitul în altă parte atunci când erau hoţi în magazin Am aruncat teancul de scrisori pe masa din faţa mea: — Am găsit astea când am scotocit la tine în casă, am spus Un Reinhard Lange foarte obosit şi răvăşit le privi fără prea mult interes — Ai putea să-mi spui şi mie cum au ajuns astea în posesia ta? — Sunt ale mele, ridică el din umeri Nu neg asta Oftă şi-şi lăsă capul să-i cadă în mâini: Uite ce e, am semnat declaraţia aia a voastră — Ce vreţi mai mult de atât? Am cooperat, nu-i aşa? — Aproape că am terminat, Reinhard Mai sunt doar câteva capete desfăcute pe care vreau să le leg Cum ar fi cine l-a ucis pe Klaus Hering — Nu ştiu despre ce vorbiţi — Ai memorie scurtă El o şantaja pe mama ta cu aceste scrisori pe care le-a furat de la iubitul tău, care se întâmpla să fie angajatorul lui A crezut că ea va ieşi mai repede în faţă cu banii, bănuiesc Ei, ca s-o scurtez, mama ta a angajat un investigator privat pentru a afla cine o storcea de bani Persoana aia am fost eu Asta a fost înainte de a mă duce înapoi la Alex ca să fiu poliţist E o cucoană vicleană mama ta, Reinhard Păcat că n-ai moştenit un pic din asta de la ea Oricum, ea a crezut posibil ca tu şi oricine era cel care o şantaja să fiţi implicaţi sexual Şi astfel, când eu am descoperit numele, a vrut ca tu să decizi ce e de făcut în continuare Bineînţeles că nu ştia că tu deja angajaseşi un detectiv particular sub forma urâtă a lui Rolf Vogelmann Sau, cel puţin, Otto Rahn a făcut-o, folosind banii furnizaţi de tine Printr-o coincidenţă, când Rahn a căutat o afacere pe care s-o cumpere, el chiar mi-a scris şi mie N-am avut niciodată plăcerea de a discuta propunerea lui, aşa că mi-a luat ceva vreme ca să-mi amintesc numele său Oricum, asta e doar aşa în treacăt Când mama ta ţi-a spus că Hering o şantaja, normal că tu ai discutat problema cu doctorul Kindermann şi el a recomandat să rezolvaţi chestiunea voi înşivă Tu şi Otto Rahn La urma urmei, ce mai contează o treabă murdară în plus când ai făcut atâtea? — N-am omorât niciodată pe nimeni, v-am spus asta — Dar ai fost de acord cu omorârea lui Hering, nu-i aşa? Bănuiesc că şofezi Probabil chiar l-ai ajutat pe Kindermann să agaţe corpul neînsufleţit al lui Hering ca să pară o sinucidere — Nu, nu este adevărat — Purtau uniformele lor SS, nu-i aşa? El se încruntă şi scutură din cap: — Cum aţi putea să ştiţi asta? — Am descoperit o insignă SS înfiptă în carnea din palma lui Hering Pariez că s-a luptat destul de mult Spune-mi, bărbatul din maşină s-a luptat şi el? Bărbatul care purta un petic pe ochi Cel care supraveghea apartamentul lui Hering El a trebuit să fie de asemenea ucis, nu-i aşa? Doar în caz că te identifica pe tine — Nu — Toate bune şi frumoase Îl omorâţi, faceţi să pară că l-a omorât Hering şi apoi faceţi ca Hering să se spânzure sub impulsul remuşcării Fără a uita să luaţi scrisorile, desigur Cine l-a omorât pe bărbatul din maşină? A fost ideea ta? — Nu, eu nu voiam să fiu acolo L-am apucat de revere, l-am ridicat de pe scaun şi am început să-l plesnesc: — Haide, că m-am cam săturat de văicăreala ta Spune-mi cine l-a omorât sau voi face să fii împuşcat într-o oră — Lanz a făcut-o Cu Rahn Otto i-a ţinut braţele, în timp ce Kindermann l-a înjunghiat A fost groaznic Groaznic L-am lăsat înapoi jos pe scaun Se prăbuşi înainte pe masă şi începu să suspine pe braţ — Ştii, Reinhard, te cam afli la mare ananghie, i-am zis aprinzându-mi o ţigară Faptul că ai fost acolo face din tine complice la crimă Şi mai e şi faptul că ştii despre omorârea tuturor fetelor ălora — V-am zis, îşi trase el nasul cu un aer nefericit, ei m-ar fi omorât Nu am fost niciodată de acord cu asta, dar mi-a fost teamă să nu fiu — Asta nu explică cum ai ajuns să fii băgat în asta din capu’ locului Am luat declaraţia lui Lange şi am aruncat o privire pe ea — Să nu credeţi că nu m-am întrebat eu însumi acelaşi lucru — Şi ai găsit un răspuns? — Un bărbat pe care l-am admirat Un bărbat în care credeam El m-a convins că ceea ce făceam noi e pentru binele Germaniei Că era datoria noastră Kindermann a fost cel care m-a convins — Nu o să le placă asta în instanţă, Reinhard Kindermann nu joacă o Evă foarte convingătoare pentru Adam-ul tău — Dar este adevărat, vă zic — S-ar putea să fie aşa, dar tocmai am rămas fără frunze de smochin Dacă vrei o apărare, mai bine te-ai gândi la ceva ca să îmbunătăţeşti asta Asta e un sfat bun, juridic, poţi să te bazezi pe asta Şi lasă-mă să-ţi spun ceva, o să ai nevoie de toate sfaturile bune pe care le poţi obţine Pentru că aşa cum văd eu lucrurile, tu eşti singurul care e posibil să aibă nevoie de avocat — Ce vreţi să spuneţi? — O să fiu direct cu tine, Reinhard Am suficiente probe în declaraţia asta a ta pentru a te trimite drept la închisoare Dar pe restul, nu ştiu Sunt cu toţii din SS, se cunosc cu Reichsführer-ul Weisthor este un prieten personal al lui Himmler şi, ei bine, îmi fac griji, Reinhard Îmi fac griji că tu vei fi ţapul ispăşitor Că toţi vor scăpa cu faţa curată ca să se evite un scandal Desigur, probabil că vor trebui să-şi dea demisia din SS, dar nimic mai mult Tu vei fi cel care îşi va pierde capul — Nu, nu poate fi adevărat Am dat din cap: — Acum dacă ar exista şi altceva pe lângă declaraţia ta Ceva care ar putea să te scape de belea cu privire la acuzaţia de crimă Desigur, ar trebui să-ţi asumi riscurile în privinţa paragrafului 175 Dar ai putea să scapi cu cinci ani într-un KZ, în loc de o condamnare la moarte sigură Ai mai avea o şansă Am făcut o pauză: Aşa că, ce zici de asta, Reinhard? — Bine, zise el după un minut Există ceva — Spune-mi El începu pe un ton ezitant, nu foarte sigur dacă avea sau nu dreptate să aibă încredere în mine Eu însumi nu eram sigur — Lanz e austriac, din Salzburg — Atâta lucru am ghicit şi eu — A făcut medicina la Viena Când a absolvit s-a specializat în afecţiuni nervoase şi a acceptat un post la Azilul de Boli Mintale din Salzburg Acolo l-a cunoscut pe Weisthor sau Wiligut, cum îşi spunea pe vremurile alea — Era şi el doctor? — Dumnezeule, nu Era pacient De profesie soldat în armata austriacă Dar el este de asemenea ultimul dintr-un lung şir de înţelepţi germani care datează din timpuri preistorice Weisthor posedă memorie clarvizionară ancestrală, care îi conferă capacitatea de a descrie viaţa şi practicile religioase ale păgânilor germani de demult — Cât de folositor — Păgâni care îl venerau pe zeul germanic Krist, o religie care a fost mai târziu furată de către evrei ca şi noua evanghelie a lui Isus — Au raportat acest furt? Mi-am mai aprins o ţigară — Aţi vrut să ştiţi, zise Lange — Nu, nu Te rog, continuă Ascult — Weisthor a studiat runele, dintre care svastica este una dintre formele de bază De fapt, formele de cristal, cum este piramida, sunt toate tipuri de rune, simboluri solare De aici vine cuvântul „cristal” — Nu mai spune — Ei bine, la începutul anilor ’20, Weisthor a început să prezinte semne de schizofrenie paranoidă, crezându-se victimizat de către catolici, evrei şi francmasoni Asta a urmat morţii fiului său, care a însemnat că şirul de înţelepţi Wiligut a fost întrerupt El a dat vina pe soţia sa şi pe măsură ce a trecut timpul a devenit din ce în ce mai violent În cele din urmă, a încercat să o sugrume şi, mai târziu, a fost certificat ca fiind nebun În câteva ocazii, în timpul reţinerii sale, a încercat să omoare alţi colegi de celulă Dar, treptat, sub influenţa tratamentului medicamentos, mintea sa a fost adusă sub control — Şi Kindermann a fost doctorul lui? — Da, până la eliberarea lui Weisthor în 1932 — Nu pricep Kindermann ştia că Weisthor e ţicnit şi i-a dat drumul? — Abordarea lui Lanz a psihoterapiei este antifreudiană şi a văzut în opera lui Jung material pentru istoria şi cultura unei rase Domeniul său de cercetare a fost investigarea inconştientului uman în căutarea unor straturi spirituale care ar putea face posibilă reconstruirea preistoriei culturilor Aşa a ajuns el să lucreze cu Weisthor Lanz a văzut în el cheia către propria sa ramură de psihoterapie jungiană care, speră el, îi va da posibilitatea de a pune bazele, cu binecuvântarea lui Himmler, propriei sale versiuni a Institutului de Cercetare Göring Ăsta este un alt institut psihoterapeutic — Da, îl ştiu — Ei, la început cercetarea a fost adevărată Dar apoi a descoperit că Weisthor era un impostor, că se folosea de aşa-numita sa clarviziune ancestrală ca mijloc de a arăta importanţa strămoşilor săi în ochii lui Himmler Dar deja era prea târziu Şi Lanz ar fi plătit orice preţ pentru a se asigura că îşi obţine institutul — De ce are el nevoie de un institut? Are clinica, nu-i aşa? — Asta nu e de ajuns pentru Lanz Vrea ca în domeniul său să fie ţinut minte pe aceeaşi treaptă cu Freud şi Jung — Şi ce e cu Otto Rahn? — Talentat din punct de vedere academic, dar de fapt nu e mai mult decât un fanatic nemilos A fost paznic la Dachau pentru o vreme Este un astfel de om Se opri şi îşi roase unghia: — Aş putea primi o ţigară, vă rog? I-am împins pachetul şi l-am privit cum îşi aprinde ţigara cu o mână tremurândă, de parcă ar fi suferit de febră mare Dacă îl vedeai fumând-o, ai fi zis că e proteină pură — Asta e tot? El clătină din cap: — Kindermann mai are încă dosarul medical al lui Weisthor, care îi dovedeşte nebunia Lanz obişnuia să spună că este asigurarea lui pentru a garanta loialitatea lui Weisthor Vedeţi, Himmler nu poate suporta boala mintală Un nonsens legat de sănătatea rasială Aşa că, dacă ar pune vreodată mâna pe dosarul ăla medical, atunci — atunci jocul ar fi terminat cu adevărat pentru totdeauna — Aşadar, care-i planu’, domnule? — Himmler, Heydrich, Nebe – cu toţii au plecat la această Curte de Onoare SS din Wewelsburg — Unde dracu’ e Wewelsburg? întrebă Becker — E foarte aproape de Paderborn, zise Korsch — Propun să mergem după ei Să vedem dacă nu-l pot demasca pe Weisthor şi toată afacerea asta împuţită chiar în faţa lui Himmler O să-l iau pe Lange în această călătorie, doar pentru scopuri legate de probatoriu Korsch se ridică şi merse la uşă: — Bine, domnule, mă duc să aduc maşina — Mă tem că nu Vreau ca voi doi să rămâneţi aici Becker mormăi zgomotos: — Dar asta este ridicol, zău că e ridicol, domnule, înseamnă a căuta necazul cu lumânarea — S-ar putea să nu meargă chiar aşa cum plănuiesc Nu uita că acest Weisthor este prietenul lui Himmler Mă îndoiesc că Reichsführer-ul îmi va accepta cu prea multă amabilitate revelaţiile Încă şi mai rău, s-ar putea să le desfiinţeze, caz în care ar fi mai bine dacă aş fi doar eu să încasez papara La urma urmei, nu mă poate da afară din poliţie de vreme ce eu sunt aici doar atâta timp cât durează cazul ăsta şi apoi mă întorc la propria mea afacere Dar voi doi aveţi o carieră în faţa voastră Nu una foarte promiţătoare, e adevărat, am rânjit eu Oricum, ar fi păcat ca voi doi să vă atrageţi supărarea lui Himmler când aş putea la fel de uşor să fac asta de unul singur Korsch schimbă o scurtă privire cu Becker şi apoi replică: — Haideţi, domnule, nu ne serviţi varza asta rece Ce puneţi la cale este periculos Noi ştim asta şi o ştiţi şi dumneavoastră — Nu numai asta, zise Becker, dar cum veţi ajunge acolo cu un prizonier? Cine o să conducă maşina? — Aşa e, domnule, sunt peste trei sute de kilometri până la Wewelsburg — O să iau o maşină de serviciu — Şi dacă Lange încearcă ceva pe drum? — O să aibă cătuşele puse, aşa că mă îndoiesc că o să-mi dea de furcă Am clătinat din cap, mi-am luat pălăria şi haina din cuier şi am adăugat: — Îmi pare rău, băieţi, dar aşa o să facem M-am îndreptat spre uşă — Domnule, zise Korsch Îmi întinse mâna I-am strâns-o, apoi am dat mâna cu Becker şi apoi m-am dus să-mi iau prizonierul Clinica lui Kindermann părea la fel de îngrijită şi elegantă ca şi prima dată când fusesem acolo, la sfârşitul lui august Dacă era ceva schimbat, era faptul că părea mai tăcută, fără ciori în copaci şi fără bărci pe lac care să le deranjeze Se auzea doar sunetul vântului şi al frunzelor moarte, pe care le sufla peste cărare ca pe tot atâtea lăcuste zburătoare Mi-am pus mâna pe spatele lui Lange şi l-am împins cu fermitate către uşa principală — E foarte jenant, zise el Să vin aici cu cătuşe la mâini, ca un infractor de rând Sunt foarte cunoscut aici, să ştiţi — Un infractor de rând şi eşti, Lange Vrei să-ţi pun un prosop pe capul ăla urât? L-am îmbrâncit din nou: — Ascultă, numai sufletul meu bun mă opreşte să te pun să mărşăluieşti înăuntru cu puţa atârnând afară din pantaloni — Cum rămâne cu drepturile mele civile? — Rahat, unde ai fost în ultimii cinci ani? Asta e Germania nazistă, nu Atena antică Şi acum taci dracului din gura aia afurisită O asistentă veni în întâmpinarea noastră pe hol Dădu să-l salute pe Lange şi atunci văzu cătuşele Mi-am fluturat legitimaţia prin faţa chipului ei speriat: — Poliţia, i-am zis Am un mandat de percheziţie pentru a căuta în biroul doctorului Kindermann Asta era adevărat, căci îl semnasem eu însumi Numai că asistenta medicală fusese în aceeaşi tabără de vacanţă ca şi Lange: — Nu cred că puteţi să intraţi pur şi simplu aşa, zise ea Eu va trebui să — Cucoană, acum câteva săptămâni svastica asta mică pe care o vezi pe legitimaţia mea a fost considerată o autoritate suficientă pentru ca trupele germane să mărşăluiască în Sudeţi Aşa că poţi să pariezi că o să mă lase şi pe mine să mărşăluiesc în chiloţii bunului doctor, dacă asta vreau să fac L-am împins din nou pe Lange înainte: — Haide, Reinhard, arată-mi drumul! Biroul lui Kindermann se afla la capătul clinicii Dacă ar fi fost un apartament în oraş, ar fi fost considerat mic, dar ca şi cameră privată de doctor, era foarte bună Înăuntru se aflau o canapea lungă şi joasă, un birou drăguţ din lemn de nuc, două picturi moderne mari, de genul celor care păreau să semene cu interiorul minţii unei maimuţe, şi suficient de multe cărţi scump legate încât să explice deficitul de piele pentru pantofi al ţării — Ia un loc undeva unde pot sta cu un ochi pe tine, Reinhard, i-am spus Şi nu face nici o mişcare bruscă Mă sperii cu uşurinţă şi atunci devin violent ca să-mi acopăr jena Care-i cuvântul pe care doctorii de ţăcăniţi îl folosesc pentru asta? Lângă fereastră se afla un fişier mare L-am deschis şi am început să frunzăresc prin dosarele lui Rindermann: — Comportament compensator, am zis Astea sunt două cuvinte, dar bănuiesc că aşa se numeşte Ştii, nu ţi-ar veni să crezi unele dintre numele pe care prietenul tău Kindermann le-a tratat Fişierul ăsta zici că e lista de invitaţi de la o gală nocturnă la Cancelaria Reichului Stai o clipă, ăsta pare să fie dosarul tău L-am scos şi i l-am aruncat în poală: — De ce nu te uiţi ce a scris despre tine, Reinhard? Poate asta va explica cum ai ajuns să te încurci cu nemernicii ăştia El se uită la dosarul închis: — Este de fapt foarte simplu, zise calm Aşa cum v-am explicat şi mai devreme am început să fiu interesat de ştiinţele paranormale ca rezultat al prieteniei mele cu doctorul Kindermann Îmi aruncă o privire provocatoare — O să-ţi zic eu de ce te-ai încurcat cu ei, i-am zis rânjind Erai plictisit Cu toţi banii tăi, nu ştii ce să mai faci Asta e problema cu cei ca tine, care s-au născut cu bani Nu le înveţi niciodată valoarea Ei ştiau asta, Reinhard, şi te-au jucat cum au vrut, luându-te de prost — Nu ţine, Gunther Vorbeşti prostii — Zău? Înseamnă că ai citit dosarul Ştii asta sigur — Un pacient nu trebuie să vadă niciodată însemnările doctorului său Nu ar fi etic din partea mea nici măcar să-l deschid — Îmi dau seama că ai văzut mult mai multe decât însemnările doctorului tău, Reinhard Iar Kindermann a învăţat etica la Sfânta Inchiziţie M-am întors la fişier şi am rămas tăcut când am dat de un alt nume pe care-l recunoşteam Numele unei fete pentru care cândva irosisem câteva luni încercând să o găsesc O fată care fusese cândva importantă pentru mine Voi recunoaşte că am fost chiar îndrăgostit de ea Meseria este aşa uneori O persoană dispare fără urmă, viaţa merge înainte şi găseşti o informaţie care la momentul potrivit ar fi rezolvat cazul Lăsând la o parte enervarea evidentă pe care o simţi când îţi aduci aminte cât de marcat ai fost cu adevărat, în cea mai mare parte înveţi să trăieşti cu asta Meseria mea nu prea se potriveşte acelora care sunt înclinaţi să fie ordonaţi Să fii investigator privat te face să ţii uneori mai multe capete desfăcute decât un ţesător de covoare orb Oricum, nu aş fi om dacă nu aş recunoaşte găsirea unei anumite satisfacţii în legarea lor Însă acest nume, numele unei fete pe care Arthur Nebe mi-l menţionase cu multe săptămâni în urmă, atunci când s-a întâlnit cu mine noaptea târziu la ruinele Reichstag-ului, însemna cu mult mai mult decât satisfacţia de a găsi o soluţie mult prea întârziată la o enigmă Sunt ocazii când descoperirea are forţa unei revelaţii — Nemernicul, zise Lange, dând paginile propriului său dosar — Şi eu mă gândeam la acelaşi lucru — „Un efeminat nevrotic”, cită el Eu Cum a putut să gândească un asemenea lucru despre mine? Am trecut la sertarul următor, ascultând numai pe jumătate ceea ce zicea: — Tu să-mi spui mie, e prietenul tău — Cum a putut să zică lucrurile astea? Nu pot să cred — Haide, Reinhard Ştii cum e când înoţi cu rechinii Din când în când, trebuie să te aştepţi să-ţi fie muşcate ouşoarele — O să-l omor, zise el, azvârlind foile dosarului prin birou — Nu înainte să o fac eu, i-am zis, găsind în sfârşit dosarul lui Weisthor Am închis cu zgomot sertarul — Bun Îl am Acum putem să plecăm de aici Eram pe cale de a duce mâna la clanţă, când un revolver pătrunse pe uşă, urmat îndeaproape de Lanz Kindermann: — Îmi spuneţi şi mie ce dracu’ se întâmplă aici? M-am tras înapoi: — Ei, ce surpriză plăcută, am spus Tocmai vorbeam despre tine Ne gândeam că ai fi putut să pleci la ora ta de religie din Wewelsburg În paranteză fie spus, aş fi foarte atent cu arma aia dacă aş fi în locul tău Oamenii mei au pus locul ăsta sub supraveghere Sunt foarte loiali, să ştii Aşa suntem noi la poliţie în vremurile astea Nici nu vreau să mă gândesc ce-ar face dacă ar afla că mi s-a întâmplat ceva rău Kindermann privi spre Lange, care nu se mişcase, şi apoi la dosarele de sub braţul meu: — Nu ştiu care este jocul dumitale, Herr Steininger, dacă ăsta ţi-e numele real, dar cred că ai face mai bine să pui alea jos pe birou şi să ridici mâinile sus, ce zici? Am pus dosarele pe birou şi am început să spun ceva despre mandat, dar Reinhard Lange luase deja iniţiativa, dacă aşa poţi să numeşti când eşti îndeajuns de prost încât să te arunci la un bărbat care ţine un pistol de calibrul 45 îndreptat spre tine Primele trei sau patru injurii strigate în gura mare sfârşiră în mod abrupt când împuşcătura asurzitoare îi zbură gâtul Horcăind groaznic, Lange se răsuci împrejur ca un derviş care se roteşte ameţitor în dans, ţinându-se înnebunit de gât cu mâinile care mai aveau cătuşe şi decorând tapetul cu trandafiri roşii în timp ce cădea la podea Mâinile lui Kindermann se potriveau mai bine pe o vioară decât pe ceva atât de mare ca un 45 mm, şi cu cocoşul jos ai nevoie de arătătorul unui dulgher ca să manevrezi un trăgaci atât de greu, astfel că am avut suficient de mult timp ca să iau bustul lui Dante aşezat pe biroul lui Kindermann şi să i-l fac bucăţi de cap Kindermann fiind fără cunoştinţă, m-am uitat în jur spre locul unde Lange se ghemuise într-un colţ Cu antebraţul însângerat apăsat de ceea ce mai rămăsese din jugulara sa, mai răsuflă de câteva ori şi apoi muri fără să mai scoată un cuvânt I-am scos cătuşele şi i le transferam lui Kindermann care gemea când, atrase de împuşcătură, două asistente dădură buzna în birou şi se uitară înspăimântate la scena din faţa lor Mi-am şters mâinile de cravata lui Kindermann şi apoi am mers spre birou: — Înainte să întrebati, şeful vostru tocmai şi-a împuşcat iubitul Am ridicat receptorul: — Centralistă, dă-mi sediul poliţiei din Alexanderplatz, te rog În timp ce aşteptam să mi se facă legătura, am privit cum o asistentă îi căuta pulsul lui Lange, iar cealaltă îl ajuta pe Kindermann să meargă pe canapea — E mort, zise prima asistentă Amândouă mă fixară cu suspiciune — Kommissar Gunther la telefon, i-am spus centralistei de la Alex Fă-mi legătura cu Kriminalassistent Korsch sau Becker de la Brigada Omucideri cât mai repede posibil, te rog După o scurtă aşteptare pe fir se auzi vocea lui Becker — Sunt la clinica lui Kindermann, i-am explicat Ne-am oprit să luăm dosarul medical al lui Weisthor şi Lange a reuşit să fie împuşcat Şi-a pierdut cumpătul şi o bucată de gât Kindermann avea la el un pistol — Vreţi să mă ocup de furgoneta pentru cadavre? — Asta e ideea generală, da Numai că eu nu voi fi aici când vine Mă ţin de planul meu iniţial, cu excepţia faptului că acum îl iau pe Kindermann cu mine în loc de Lange — În regulă, domnule Lăsaţi pe mine A, în paranteză fie spus, a sunat Frau Steininger — A lăsat vreun mesaj? — Nu, domnule — Chiar nimic? — Nu, domnule Domnule, ştiţi de ce anume are aia nevoie, dacă nu vă supăraţi că vorbesc aşa? — Încearcă să mă uimeşti — Cred că are nevoie — M-am răzgândit, mai bine nu te osteni — Păi, ştiţi şi dumneavoastră genu’, domnule — Nu chiar, Becker Dar în timp ce conduc cu siguranţă o să mă gândesc Poţi să te bazezi pe asta Am ieşit din Berlin prin vest, urmărind indicatoarele galbene pentru traficul pe distanţă lungă, îndreptându-mă către Potsdam şi dincolo de el, spre Hanovra Autostrada se ramifică din şoseaua de centură a Berlinului la Lehnin, lăsând la nord vechiul oraş Brandenburg, şi dincolo de Zeisar, bătrânul oraş al arhiepiscopilor de Brandenburg, se întinde spre vest în linie dreaptă După o vreme, am fost conştient de faptul că stătea în capul oaselor pe bancheta din spate a Mercedesului — Unde mergem? zise el fără elan Am aruncat o privire peste umărul drept Cum avea mâinile încătuşate la spate, mă gândeam că nu ar fi chiar aşa de prost încât să încerce să mă lovească taman cu capul Mai ales că-l avea bandajat, ceva ce asistentele alea două de la clinică insistaseră să facă înainte de a mă lăsa să-l iau de acolo pe doctor cu maşina — Nu recunoşti drumul? i-am zis Ne îndreptăm spre un orăşel aflat la sud de Paderborn Wewelsburg Sunt sigur că-l ştii Mă gândeam că n-ai vrea să ratezi Curtea de Onoare SS din cauza mea Cu coada ochiului l-am văzut zâmbind şi rezemându-se de banchetă, sau, cel puţin, atât cât putea să o facă: — Asta îmi convine — Ştii, chiar mi-ai dat bătaie de cap, Herr Doktor Să-mi împuşti aşa martorul vedetă Urma să dea o reprezentaţie specială pentru Himmler Noroc că a făcut o declaraţie scrisă la Alex Şi, desigur, tu va trebui să-i ţii locul El râse: — Şi ce te face să crezi că o să accept rolul ăla? — Nu vreau să mă gândesc ce s-ar putea întâmpla cu tine dacă mă dezamăgeşti — Uitându-mă la tine, aş zice că eşti obişnuit să fii dezamăgit — Poate Dar mă îndoiesc că dezamăgirea mea se va compara cu cea a lui Himmler — Viaţa mea nu se află în nici un pericol din partea Reichsführer-ului, pot să te asigur — N-aş pune prea mare bază pe grad sau pe uniformă dacă aş fi în locul tău, Hauptsturmführer Poţi să fii împuşcat la fel de uşor cum au fost Ernst Röhm şi toţi oamenii ăia din SA — Îl cunoşteam pe Röhm foarte bine, zise el liniştit Eram buni prieteni Poate că te interesează să ştii că acesta e un fapt care îi este bine-cunoscut lui Himmler, cu tot ceea ce implică o astfel de relaţie — Vrei să zici că ştie că eşti poponar? — Bineînţeles Dacă am supravieţuit Nopţii cuţitelor lungi, cred că pot să reuşesc să mă descurc cu orice inconvenient ai aranjat pentru mine, nu crezi? — Atunci, Reichsführer-ul va fi încântat să citească scrisorile lui Lange Chiar dacă numai pentru a-şi confirma ceea ce deja ştie Nu subestima niciodată importanţa pentru un poliţist de a avea confirmarea informaţiilor Îndrăznesc să spun că el ştie şi despre nebunia lui Weisthor, corect? — Ceea ce acum zece ani era nebunie, astăzi nu este decât o afecţiune nervoasă tratabilă Psihoterapia a ajuns departe într-un timp scurt Chiar crezi cu adevărat că Herr Weisthor poate fi primul ofiţer superior SS tratat? Sunt consultant la un spital ortopedic special din Hohenlychen, lângă lagărul de concentrare Ravensbrück, unde mulţi ofiţeri superiori din SS sunt trataţi de eufemismul răspândit care descrie boala mintală Ştii, mă surprinzi Ca poliţist, ar fi trebuit să ştii cât de priceput este Reichul în practica unor asemenea ipocrizii convenabile Dar uită-te la tine, cum te grăbeşti să creezi un mare spectacol de artificii pentru Reichsführer cu două mici pocnitori umede O să fie dezamăgit — Îmi place să te ascult, Kindermann Întotdeauna îmi place să văd munca altcuiva Pariez că eşti foarte bun cu toate văduvele alea bogate care îşi aduc depresiile menstruale la clinica ta de fiţe Ia spune-mi, pentru câte dintre ele prescrii cocaină? — Cocaina hidrocloridică a fost întotdeauna utilizată ca stimulent pentru combaterea celor mai grave cazuri de depresie — Cum le împiedici să devină dependente? — E adevărat că există întotdeauna acest risc Trebuie să fii foarte atent la orice semn de dependenţă de drog Asta e meseria mea Făcu o pauză şi adăugă: — De ce întrebi? — Eram doar curios, Herr Doktor Asta e meseria mea La Hohenwarhe, la nord de Magdeburg, am traversat Elba pe un pod dincolo de care, pe dreapta, se puteau vedea luminile de la aproape finisata ecluză Rothensee, proiectată să lege Elba de canalul Mittelland, aflat la douăzeci de metri mai în amonte În curând trecuserăm în următorul land, Miedersachsen, iar la Helmstedt ne-am oprit pentru un popas şi ca să luăm nişte benzină Se întuneca şi, uitându-mă la ceas, am văzut că era aproape ora 7 Prinzând cu cătuşele una dintre mâinile lui Kindermann de mânerul portierei, i-am dat voie să facă pipi şi am avut grijă de nevoile mele un pic mai încolo Apoi, am împins roata de rezervă pe bancheta din spate lângă Kindermann şi i-am prins de ea cu cătuşele încheietura mâinii stângi, lăsându-i-o liberă pe cealaltă Mercedesul este o maşină mare însă, aşa că el se afla suficient de departe în spatele meu ca să nu-mi fac griji Oricum, mi-am scos Walterul de la brâu, i l-am arătat şi apoi l-am aşezat lângă mine pe scaun — O să stai mai confortabil aşa, i-am zis Dar să îndrăzneşti numai să te scobeşti în nas şi o să te alegi cu ăsta Am pornit maşina şi am plecat mai departe — Care-i graba? zise Kindermann pe un ton exasperat Nu reuşesc să înţeleg de ce faci asta Ai putea la fel de uşor să îţi regizezi spectacolul luni, când toată lumea ajunge înapoi la Berlin Chiar nu pricep necesitatea de a conduce atâta drum — Până atunci o să fie prea târziu, Kindermann Prea târziu pentru a opri pogromul special pe care l-a plănuit prietenul tău Weisthor pentru evreii din Berlin Proiectul Krist, nu aşa îi zice? — A, ştii şi despre asta, nu? Ai avut multă treabă Nu-mi spune că eşti un iubitor de evrei — Să zicem doar că nu mă dau în vânt după legea linşajului şi domnia gloatei De-asta m-am făcut poliţist — Ca să aperi justiţia? — Dacă vrei să îi zici aşa, da — Te păcăleşti singur Forţa este cea care domneşte Voinţa umană Şi ca să construieşti voinţa aia colectivă, trebuie să i se ofere un scop precis Ceea ce facem noi nu e mai mult decât ceea ce face un copil cu o lupă când concentrează cu ea lumina soarelui asupra unei bucăţi de hârtie şi o face să se aprindă Noi doar folosim o putere care deja există Justiţia ar fi un lucru minunat dacă n-ar fi oamenii Herr ? Ia ascultă, cum te cheamă? — Mă cheamă Gunther şi poţi să mă scuteşti de propaganda de Partid — Astea sunt fapte, Gunther, nu propagandă Eşti un anacronism, ştiai asta? Nu eşti în rând cu vremurile — Din puţina istorie pe care o ştiu, mi se pare că justiţia nu este niciodată foarte la modă, Kindermann Dacă nu sunt în rând cu vremurile, dacă nu sunt în rând cu voinţa oamenilor, aşa cum o descrii tu, atunci sunt bucuros Diferenţa dintre noi doi este că, în timp ce tu doreşti să foloseşti voinţa lor, eu vreau să o văd ţinută în frâu — Eşti cel mai rău tip de idealist: eşti naiv Chiar crezi că poţi opri ceea ce li se întâmplă evreilor? Ai pierdut trenul ăsta Ziarele au deja ştirea despre crima rituală evreiască din Berlin Mă îndoiesc că Himmler şi Heydrich ar putea împiedica ceea ce se întâmplă, chiar dacă ar vrea să o facă — Poate că nu voi fi în stare să opresc asta, i-am zis, dar poate că pot să încerc să o amân — Şi chiar dacă reuşeşti să-l convingi pe Himmler să îţi accepte dovada, chiar crezi serios că va dori ca prostia lui să fie făcută publică? Mă îndoiesc că vei obţine prea multe în ceea ce priveşte justiţia din partea Reichsführer-ului SS El pur şi simplu o să măture asta sub covor şi în scurt timp totul va fi uitat Aşa cum se va întâmpla şi cu evreii Să ţii minte vorbele mele Oamenii din ţara asta au o memorie foarte scurtă — Eu nu, i-am zis Eu nu uit niciodată Sunt un afurisit de elefant Hai să luăm pacienta asta a ta, de exemplu Am luat unul dintre cele două dosare pe care le luasem cu mine din biroul lui Kindermann şi l-am aruncat în spate: — Ştii, până foarte de curând am fost detectiv particular Şi ce să vezi? Se dovedeşte că, deşi tu eşti o grămadă de rahat, avem ceva în comun Pacienta ta a fost o clientă de-a mea El aprinse lumina din plafon şi luă dosarul: — Da, îmi aduc aminte de ea — Acum doi ani, a dispărut Se întâmplă ca ea să fi fost în vecinătatea clinicii tale atunci Ştiu asta deoarece a parcat maşina mea în apropiere Spune-mi, Herr Doktor, ce are de spus prietenul tău Jung despre coincidenţe? — Aăă presupun că te referi la coincidenţele relevante Este un principiu pe care el îl numeşte sincronicitate: un anumit eveniment, aparent coincidenţă, poate avea un înţeles potrivit unei cunoaşteri inconştiente care leagă un eveniment fizic de o stare psihică E foarte greu de explicat în termeni pe înţelesul tău Dar nu văd cum această coincidenţă ar putea fi una care să însemne ceva — Nu, bineînţeles că nu vezi Nu ai nici o cunoaştere a inconştientului meu Poate că asta este Rămase tăcut multă vreme după asta La nord de Brunswick, am traversat canalul Mittelland, unde se termina autostrada, şi am mers spre sud-vest către Hildesheim şi Hamelin — Nu mai e mult, am zis peste umăr Nu se auzi nici un răspuns Am cotit de pe drumul principal şi am condus încet câteva minute pe un drum îngust care ducea într-o zonă împădurită Am oprit maşina şi m-am uitat înjur Kindermann moţăia uşor Mi-am aprins o ţigară cu mâna tremurândă şi am coborât Bătea acum un vânt puternic şi cerul negru, zguduit de tunete, era brăzdat de fulgerele argintii ale furtunii Poate că erau pentru Kindermann După câteva minute, m-am aplecat înăuntru peste scaunul din faţă şi mi-am luat arma Apoi am deschis portiera din spate şi l-am zgâlţâit pe Kindermann de umăr — Haide, i-am zis, dându-i cheia de la cătuşe Mergem din nou să ne dezmorţim picioarele Am arătat spre cărarea care se întindea în faţa noastră, luminată de farurile mari ale Mercedesului Ne-am deplasat până acolo unde ajungea fasciculul de lumină şi m-am oprit — Aici e suficient de departe, am zis El se întoarse cu faţa la mine — Sincronicitate Îmi place asta Un cuvânt simandicos pentru ceva care mă roade la stomac de multă vreme Sunt un om retras, Kindermann Făcând ceea ce fac, mă îndeamnă să îmi preţuiesc şi mai mult intimitatea De exemplu, eu nu mi-aş scrie niciodată numărul de telefon de acasă pe spatele cărţii mele de vizită Decât dacă acel cineva este foarte special pentru mine Aşa că atunci când am întrebat-o pe mama lui Reinhard Lange cum de a ajuns să mă angajeze pe mine în locul altcuiva, ea mi-a arătat exact o astfel de carte de vizită, pe care o avea din buzunarul hainei lui Reinhard înainte de a-i trimite costumul la curăţătorie Normal că am început să mă gândesc Când a văzut cartea de vizită, a fost îngrijorată că el s-ar putea afla în vreun necaz şi i-a pomenit de ea lui El a zis că o luase de pe biroul tău Mă întreb dacă a avut un motiv pentru a face asta Poate că nu Nu vom şti niciodată, bănuiesc Dar, indiferent de motiv, cartea aia de vizită demonstrează că clienta mea, fără îndoială, a fost la tine în birou în ziua în care a dispărut şi nu a mai fost văzută niciodată din nou Ei, cum e asta ca sincronicitate? — Ascultă, Gunther, ce s-a întâmplat a fost un accident Era dependentă — Şi cum a ajuns aşa? — O tratasem de depresie Îşi pierduse slujba, i se încheiase o relaţie Avea nevoie de cocaină mai mult decât părea evident în acel moment Nu era absolut nici un mod de a şti asta doar uitându-te la ea Până mi-am dat eu seama că ea începea să se obişnuiască cu drogul, a fost prea târziu — Ce s-a întâmplat? — Într-o după-amiază şi-a făcut pur şi simplu apariţia la clinică Mi-a zis că s-a întâmplat să se afle în vecinătate şi că se simte la pământ Că era o slujbă pe care încerca să o obţină, o slujbă importantă, şi că simţea că ar putea să reuşească dacă eu îi dădeam un mic ajutor La început am refuzat Dar era o femeie foarte convingătoare şi în cele din urmă am fost de acord Am lăsat-o singură un pic Cred că nu mai luase droguri de mult şi avea mai puţină toleranţă la doza ei obişnuită Trebuie să se fi înecat cu propria-i vomă Nu am spus nimic Era un context nepotrivit ca să mai însemne şi altceva Răzbunarea nu e dulce Adevăratul ei gust este amar, de vreme ce mila este cel mai probabil ceea ce rămâne — Ce-ai de gând să faci? zise el cu nelinişte Că doar n-ai de gând să mă omori Ascultă-mă, a fost un accident Nu poţi omorî un om pentru asta, nu-i aşa? — Nu, i-am zis Nu pot Nu pentru asta L-am văzut respirând uşurat şi venind spre mine Am adăugat: — Într-o societate civilizată nu împuşti un om cu sânge rece Numai că asta era Germania lui Hitler şi nu era mai civilizată decât chiar păgânii ăia veneraţi de Weisthor şi Himmler — Dar pentru omorârea tuturor fetelor ălora sărmane, cineva trebuie să o facă, i-am zis Mi-am îndreptat arma spre capul lui şi am apăsat pe trăgaci o dată; iar apoi am mai tras de câteva ori De pe drumul îngust, şerpuit, Wewelsburg semăna cu un sat tipic din Westfalia, cu la fel de multe altare pe ziduri închinate Fecioarei Maria şi borduri de iarbă de o parte şi de alta a drumurilor, câte piese de utilaje de fermă zăceau pe afară în curtea caselor de poveste, pe jumătate din lemn Ştiam că mă pot aştepta la ceva ciudat de când am decis să opresc la una dintre acestea şi să întreb de drumul spre şcoala SS Grifonii zburători, simbolurile runice şi cuvintele vechi din germană, care erau sculptate sau zugrăvite în aur pe cadrele vopsite în negru ale ferestrelor, mă duseră cu gândul la vrăjitoare şi vrăjitori, astfel că am fost aproape pregătit pentru priveliştea hidoasă care mi se prezentă la uşa din faţă, decorată cu un cerc de fum de lemn şi carne de mânzat prăjită Fata era tânără, nu avea mai mult de 25 de ani, şi, cu excepţia cancerului uriaş care îi mânca o parte din faţă, ai fi putut spune că era atrăgătoare Nu am ezitat mai mult de o clipă, dar fu destul ca să se mânie: — Ei? La ce te holbezi? se răţoi ea, gura lărgindu-i-se într-o grimasă care îi dezvăluia dinţii înnegriţi şi marginea a ceva mai întunecat şi mai putred Şi ce oră de vizită e asta? Ce anume doriţi? — Îmi cer scuze că vă deranjez, i-am zis, concentrându-mă asupra părţii din faţa ei care nu era marcată de boală M-am cam rătăcit şi speram că aţi putea să-mi spuneţi încotro e şcoala SS — Nu e nici o şcoală în Wewelsburg, zise ea, uitându-se bănuitoare la mine — Şcoala SS, am repetat cu glasul coborât Mi s-a spus că e pe aici prin apropiere — A, aia, se răsti ea şi, întorcându-se în uşă, îmi arătă cu degetul în direcţia în care drumul se lăsa în jos, pe panta unui deal Acolo e drumul dumitale Drumul şerpuieşte la dreapta şi la stânga pe o mică porţiune, după care în stânga ta o să vezi un drum mai îngust pe lângă o îngrăditură care urcă pe o pantă Râzând batjocoritor, adăugă: — Şcoala, cum îi zici dumitale, e acolo sus Şi cu asta îmi trânti uşa în nas Era bine să fii afară din oraş, mi-am zis în timp ce mergeam înapoi la Mercedes Oamenii de la ţară au mult mai mult timp pentru politeţuri obişnuite Am găsit drumul cu îngrăditura şi am cotit în sus pe pantă până la o esplanadă acoperită cu pietriş Era destul de uşor de înţeles acum de ce fata cu cărbune în gură fusese atât de amuzată, căci ceea ce îmi văzură ochii nu era deloc ceva ce ar fi semănat cu o şcoală, nu mai mult decât dacă cineva ar fi crezut că o grădină zoologică e un magazin de animale de casă sau că o catedrală e o sală de conferinţe Şcoala lui Himmler era în realitate un castel de mărime decentă, cu tot cu turnurile sub formă de dom, dintre care unul se înălţa peste esplanadă precum capul acoperit de un coif al vreunui imens soldat prusac Am oprit lângă o bisericuţă aflată la mică distanţă de câteva camioane militare şi maşini de ofiţeri, care erau parcate în faţa a ceea ce părea să fie ghereta de pază a castelului de pe latura estică Pentru o clipă, furtuna aprinse tot cerul şi am avut o privelişte spectrală în alb şi negru asupra întregului castel După orice standarde, era un loc cu o înfăţişare impresionantă, cu un aer de film horror care nu i-ar fi fost indiferent unui trecător întâmplător Această aşa-zisă scoală semăna cu reşedinţa lui Dracula, Frankenstein, Orlac şi o pădure întreagă de vârcolaci – era genul de ocazie care ar fi putut să mă facă să-mi reîncarc pistolul cu căţei de usturoi de 9 mm Aproape sigur erau destul de mulţi monştri adevăraţi în castelul Wewelsburg şi fără să trebuiască să-mi fac griji pentru cei fantastici Şi nu m-am îndoit că Himmler ar fi putut să-i dea Doctorului X destul de multe ponturi Dar oare în Heydrich puteam avea încredere? M-am gândit la asta o vreme În cele din urmă, am decis că puteam avea în mod aproape sigur încredere în faptul că el e un tip ambiţios şi, de vreme ce eu efectiv îi ofeream mijloacele de distrugere a unui duşman sub forma lui Weisthor, nu aveam nici o alternativă reală decât să mă pun pe mine însumi şi informaţiile mele în albele-i mâini ucigaşe Micul clopot de biserică din turnul cu ceas bătea miezul nopţii când am condus Mercedesul până la marginea esplanadei şi, dincolo de ea, pe podul care se curba în stânga peste şanţul gol dinspre poarta castelului Un soldat SS ieşi dintr-o gheretă de pază din piatră pentru a se uita la documentele mele şi a-mi face semn să merg mai departe În faţa porţii din lemn m-am oprit şi am claxonat de două ori Erau lumini în tot castelul şi nu părea probabil că voi trezi pe cineva, mort sau viu O uşiţă din poartă se deschise şi un caporal SS ieşi afară să discute cu mine După ce mi-a examinat cu atenţie documentele la lumina lanternei, mi-a dat voie să păşesc prin uşă în spaţiul arcuit al porţii, unde mi-am repetat povestea şi am prezentat actele, numai că de data asta unui tânăr locotenent, aflat în aparenţă la comanda serviciului de pază Există o singură modalitate de a trata în mod eficient cu tinerii ofiţeri SS aroganţi, care arată ca şi cum au fost special concepuţi cu ochi în nuanţa potrivită de albastru şi păr blond, şi aceasta este să îi întreci în aroganţă Aşa că m-am gândit la bărbatul pe care îl omorâsem în seara aia şi l-am fixat pe locotenent cu acel soi de privire rece, plină de superioritate atotdispreţuitoare, care ar fi zdrobit un prinţ Hohenzollern — Sunt Kommissar Gunther, am turuit răspicat, şi sunt aici într-o problemă Sipo extrem de presantă legată de securitatea Reichului, care necesită atenţia imediată a domnului general Heydrich Vă rog să-l informaţi de îndată că sunt aici Veţi afla că mă aşteaptă, până într-atât încât a considerat potrivit să-mi dea parola castelului din timpul acestor proceduri ale Curţii de Onoare Am articulat cuvântul şi am urmărit cum aroganţa locotenentului aducea un omagiu aroganţei mele — Daţi-mi voie să accentuez delicateţea misiunii mele, locotenente, i-am zis coborându-mi glasul Este imperativ ca în acestă fază numai domnul general Heydrich sau adjunctul său să fie informaţi despre prezenţa mea aici la castel Este foarte posibil ca spioni comunişti să se fi infiltrat deja la aceste proceduri Aţi înţeles? Locotenentul aprobă scurt din cap şi intră înapoi în birou ca să dea telefon, în timp ce eu am mers până la marginea curţii pietruite care se întindea sub cerul nopţii reci Din interior castelul părea mai mic, cu cele trei aripi acoperite unite prin trei turnuri, două dintre ele cu cupolă, iar al treilea, cel mai puţin înalt, dar cel mai lat, având înălţat un catarg pe care un steag SS flutura zgomotos în bătaia vântului care se înteţea Locotenentul veni înapoi şi, spre surprinderea mea, luă poziţie de drepţi şi lovi din călcâie Am bănuit că asta avea probabil mai multă legătură cu ceea ce Heydrich sau ajutorul lui îi spusese decât cu personalitatea mea puternică — Kommissar Gunther, zise el cu respect, generalul tocmai îşi termină cina şi vă roagă să aşteptaţi în salon Acesta se află în turnul din vest Sunteti amabil să mă urmaţi, vă rog? Caporalul se va ocupa de vehiculul dumneavoastră — Vă mulţumesc, domnule locotenent, i-am răspuns, dar întâi trebuie să iau nişte documente importante pe care le-am lăsat pe bancheta din faţă După ce mi-am recuperat servieta, care conţinea dosarul medical al lui Weisthor, declaraţia lui Lange şi corespondenţa dintre Lange şi Kindermann, l-am urmat pe locotenent de-a latul curţii pietruite către aripa de vest De undeva din stânga noastră se putea auzi zgomotul făcut de nişte bărbaţi care cântau — Sună ca o petrecere pe cinste, am spus cu răceală Escorta mea mormăi fără mult entuziasm Orice fel de petrecere e mai bună decât serviciul de pază noaptea târziu în noiembrie Am intrat pe o uşă masivă din stejar şi am pătruns în holul imens Toate castelele germane ar trebui să fie atât de gotice Fiecare senior teuton al războiului ar trebui să trăiască şi să umble ţanţos într-un asemenea loc; fiecare bătăuş inchizitorial arian ar trebui să se înconjoare cu la fel de multe embleme ale tiraniei nemiloase În afară de covoarele imense, grele, de tapiseriile groase şi de tablourile plictisitoare, existau suficiente armuri, rasteluri cu muschete şi arme albe în panoplii pentru a purta un război cu regele Gustav Adolf şi întreaga lui armată suedeză Prin comparaţie, salonul, la care am ajuns pe o scară din lemn în spirală, era mobilat cu simplitate şi oferea o privelişte spectaculoasă asupra luminilor de aterizare de pe o mică pistă aflată la doi kilometri depărtare — Serviţi-vă cu ceva de băut, zise locotenentul deschizând dulapul Dacă aveţi nevoie şi de altceva, domnule, sunaţi din clopoţel Apoi lovi din nou din călcâie şi dispăru înapoi în jos pe scări Mi-am turnat un brandy mare şi l-am dat pe gât Eram obosit după atâta şofat Cu un alt pahar în mână m-am aşezat ţeapăn într-un fotoliu şi am închis ochii, încă mai puteam să văd expresia uimită de pe chipul lui Kindermann când primul glonţ l-a lovit între ochi Weisthor îi duce dorul rău de tot şi lui, şi genţii sale cu droguri, m-am gândit Şi mie mi-ar fi fost de folos Am mai sorbit din brandy Trecură zece minute şi mi-am simţit capul căzându-mi în piept Am adormit şi galopul terifiant al coşmarului meu mă aduse în faţa unor bestii de oameni, predicatori ai morţii, judecători sângeroşi şi a izgoniţilor din paradis 23 Luni, 7 noiembrie Până să-i termin eu de spus povestea mea lui Heydrich, trăsăturile în mod obişnuit palide ale generalului se animară de entuziasm: — Te felicit, Gunther, zise el Este mult mai mult decât mă aşteptam Iar sincronizarea ta este perfectă Nu eşti de aceeaşi părere, Nebe? — Da, într-adevăr, domnule general — S-ar putea să te surprindă, Gunther, reluă Heydrich, dar eu şi Reichsführer Himmler suntem în prezent în favoarea menţinerii protecţiei poliţiei pentru proprietăţile evreieşti, chiar şi numai pentru motivele legate de ordinea publică şi comerţ Dacă laşi o gloată să declanşeze o revoltă pe străzi, atunci nu vor fi doar magazinele evreieşti cele care vor fi prădate, ci şi cele germane Ca să nu mai zic de faptul că pagubele vor trebui să fie acoperite de companiile de asigurări germane Göring îşi va ieşi din minţi Şi cine poate să-l condamne? Întreaga idee e o batjocură la adresa oricărei planificări economice Dar aşa cum spui şi tu, Gunther, dacă Himmler ar fi convins de păcăleala lui Weisthor, atunci va fi cu siguranţă înclinat să ridice acea protecţie a poliţiei Caz în care ar trebui să fiu de acord cu această poziţie Aşa că trebuie să fim atenţi cum ne ocupăm de asta Himmler este un prost, dar este un prost periculos Trebuie să-l demascăm pe Weisthor în mod neechivoc şi în faţa a cât mai mulţi martori posibili Făcu o pauză: Nebe? Reichskriminaldirektor-ul îşi mângâie nasul lung şi aprobă gânditor din cap: — Nu ar trebui să menţionăm deloc implicarea lui Himmler, dacă e posibil să putem evita asta, domnule general, zise el Sunt cu totul de acord cu demascarea lui Weisthor de faţă cu martori Nu vreau ca nemernicul ăla împuţit să scape cu faţa curată Dar în acelaşi timp ar trebui să evităm să-l punem pe Reichsführer într-o situaţie jenantă de faţă cu stafful superior al SS Ne va ierta distrugerea lui Weisthor, dar nu ne va ierta dacă-l facem pe el de râs — Sunt de acord, zise Heydrich Se gândi o clipă: Aceasta este secţia 6 din Sipo, nu-i aşa? Nebe dădu din cap — Unde este cea mai apropiată secţie provincială SD faţă de Wewelsburg? — Bielefeld, răspunse Nebe — Aşa Vreau să le dai telefon imediat Să trimită aici o companie întreagă până în zori Zâmbi fără sinceritate: Asta aşa, în caz că Weisthor reuşeşte să-şi facă acuzaţia asta de evreu împotriva mea să stea în picioare Nu-mi place locul ăsta Weisthor are o mulţime de prieteni aici, la Wewelsburg El chiar oficiază la unele dintre ceremoniile de nuntă SS care au loc aici Aşa că s-ar putea să fim nevoiţi să dăm un spectacol de forţă — Comandantul castelului, Taubert, a fost în Sipo înainte de a fi trimis la post aici, zise Nebe Sunt foarte sigur că putem avea încredere în el — Bine Dar să nu-i spui despre Weisthor Rămâi la povestea iniţială a lui Gunther despre infiltraţi ai KPD şi spune-i să ţină un detaşament în alertă maximă Şi dacă tot te duci, spune-i şi să pregătească un pat pentru Kommissar, căci îl merită, Dumnezeu ştie — Camera de lângă a mea este liberă, domnule general Cred că e Camera lui Heinrich I de Saxonia, rânji Nebe — Ce nebunie, râse Heydrich Eu sunt în Camera Regelui Arthur şi a Sfântului Graal Dar cine ştie? Poate că astăzi cel puţin o voi învinge pe Morgana le Fay Sala de judecată era la parterul aripii vestice Cum uşa de la una dintre camerele alăturate era întredeschisă, aveam o privelişte perfectă asupra a ceea ce se întâmpla înăuntru Camera avea peste patruzeci de metri lungime, o pardoseală goală din lemn lustruit, pereţi lambrisaţi şi un tavan înalt cu bârne de stejar şi gargui sculptaţi, încăperea era dominată de o masă lungă de stejar, care era înconjurată pe toate cele patru laturi de scaune din piele cu spătar înalt, fiecare având pe el un disc de argint cu ceea ce am presupus a fi numele ofiţerului SS care avea dreptul să stea acolo Cu uniformele negre şi toată ceremonia rituală care însoţea începerea procedurilor curţii, era ca şi cum aş fi spionat o întâlnire a Marii Loji Masonice Primul punct pe ordinea de zi în dimineaţa aceea era aprobarea de către Reichsführer a planurilor pentru dezvoltarea turnului nordic lăsat în paragină Acestea au fost prezentate de către Landbaumeister Bartels, un omuleţ gras, cu aspect de bufniţă, care stătea între Weisthor şi Rahn Weisthor însuşi părea nervos şi era foarte limpede că simţea lipsa cocainei lui Când Reichsführer-ul i-a cerut părerea despre planuri, Weisthor şi-a bâlbâit răspunsul: — În ăăă în termen de ăăă importanţă a cultului ăăă castelului, zise el, şi ăăă a importanţei sale magice în orice ăăă în orice conflict viitor dintre ăăă est şi vest ăăă Heydrich interveni şi a fost imediat clar că nu pentru a-l ajuta pe Brigadeführer: — Reichsführer, zise el pe un ton calm, de vreme ce aceasta este o curte şi de vreme ce cu toţii îl ascultăm pe Brigadeführer cu imensă fascinaţie, cred că ar fi incorect faţă de dumneavoastră toţi să i se permită să continue fără a vi se aduce la cunoştinţă învinuirile foarte grave care trebuie să fie făcute împotriva lui şi a colegului său Unterscharführer Rahn — Ce învinuiri sunt alea, spuse Himmler cu un oarece dispreţ Nu ştiu nimic de nici o învinuire împotriva lui Weisthor Nici măcar de vreo anchetă cu privire la el — Aceasta din cauză că nu exista nici o anchetă despre Weisthor Totuşi, o anchetă complet separată a revelat rolul principal al lui Weisthor într-o conspiraţie odioasă care a avut ca rezultat omorârea perversă a şapte inocente şcolăriţe germane — Reichsführer, protestez, răcni Weisthor E monstruos — Sunt foarte de acord, zise Heydrich, şi tu eşti monstrul Weisthor se ridică în picioare, tremurând din tot corpul: — Mincinos mic şi ovreu! scuipă el Heydrich îi aruncă un surâs leneş: — Kommissar, zise el cu o voce puternică, poţi să pofteşti aici acum, te rog? Am intrat agale în cameră, cu pantofii răsunând pe podea precum un actor neliniştit pe cale să participe la o audiţie pentru o piesă Toate capetele se întoarseră când am intrat şi, în timp ce cincizeci dintre cei mai puternici bărbaţi din Germania îşi concentrară ochii asupra mea, mi-aş fi dorit să fiu oriunde în altă parte decât acolo Lui Weisthor îi pică faţa, în timp ce Himmler se ridică pe jumătate în picioare — Ce înseamnă asta?! urlă Himmler — Unii dintre dumneavoastră probabil îl cunosc pe acest bărbat ca fiind Herr Steininger, zise Heydrich pe un ton aşezat, tatăl uneia dintre fetele omorâte Numai că el nu este deloc asta El lucrează pentru mine Spune-le cine eşti în realitate, Gunther — Kriminalkommissar Bernhard Gunther, Brigada Omucideri, Berlin-Alexanderplatz — Şi spune-le acestor ofiţeri, dacă vrei, de ce ai venit aici — Ca să-i arestez pe numiţii: Karl Maria Weisthor, cunoscut şi sub numele de Karl Maria Wiligut, cunoscut şi sub numele de Jarl Widar; Otto Rahn şi Richard Anders, toţi pentru omorurile comise asupra a şapte fete din Berlin în perioada 23 mai-23 septembrie 1938 — Mincinosule! ţipă Rahn, sărind în picioare împreună cu un alt ofiţer despre care am presupus că era Anders — Staţi jos, zise Himmler Să înţeleg că dumneata crezi că poţi dovedi asta, Kommissar? Nici dacă aş fi fost Karl Marx însuşi nu s-ar fi putut uita la mine cu mai multă ură — Da, domnule, cred că pot — Ar fi bine ca ăsta să nu fie unul dintre trucurile dumitale, Heydrich, avertiză Himmler — Un truc, Reichsführer? zise el cu un aer nevinovat Dacă trucuri căutati, aceşti doi bărbaţi malefici le-au făcut pe toate Ei au urmărit să treacă drept medium-uri pentru a-i convinge pe oamenii cu mintea mai slabă că spiritele erau acelea care îi informau unde sunt ascunse cadavrele fetelor pe care ei înşişi le omorâseră Şi de n-ar fi fost Kommissar Gunther, ei ar fi încercat acelaşi truc nebun cu această adunare de ofiţeri — Reichsführer, asta este de-a dreptul inadmisibil, izbucni Weisthor — Unde este dovada pe care ai menţionat-o, Heydrich? — Am spus nebun Exact asta am vrut să spun Normal că nu este nimeni aici care ar fi putut să se lase păcălit de o înşelătorie atât de ridicolă ca asta a lor Totuşi, este caracteristic pentru cei care sunt nebuni să creadă că sunt îndreptăţiţi să facă lucrurile pe care le fac Scoase de sub teancul său de hârţoage dosarul care conţinea fişa medicală a lui Weisthor şi i-l puse în faţă lui Himmler: — Aceasta este fişa medicală a lui Karl Maria Wiligut, cunoscut şi sub numele de Karl Maria Weisthor, dosar care până de curând s-a aflat în posesia doctorului său, Hauptsturmführer Lanz Kindermann — Nu! urlă Weisthor şi se repezi la dosar — Imobilizaţi-l pe bărbatul acela! ţipă Himmler şi imediat cei doi ofiţeri care stăteau în picioare lângă Weisthor îl prinseră de braţe Rahn îşi duse mâna la tocul de la brâu, numai că eu am fost mai rapid şi, trăgând cocoşul de la Mauser, i-am pus ţeava pistolului la cap — Atinge-te de ăla şi-ţi fac aerisire la creier, i-am zis, luându-i apoi arma Heydrich continuă, aparent netulburat de nici unul dintre aceste incidente Trebuia să-i recunoşti acest merit: era la fel de rece ca un somon din Marea Nordului, şi la fel de alunecos: — În noiembrie 1924, Wiligut a fost internat într-un azil de nebuni din Salzburg pentru tentativa de omor asupra soţiei sale În urma examinării, a fost declarat nebun şi a rămas instituţionalizat în grija doctorului Kindermann până în 1932 După externare, şi-a schimbat numele în Weisthor, iar restul – fără îndoială, îl cunoaşteţi, Reichsführer Himmler aruncă o privire dosarului preţ de un minut, două În cele din urmă oftă şi întrebă: — E adevărat, Karl? Weisthor, ţinut de cei doi ofiţeri SS, scutură din cap: — Jur că e o minciună, pe onoarea mea de gentleman şi de ofiţer — Suflecaţi-i mâneca de la mâna stângă, am spus eu Omul e dependent de droguri Kindermann îi dă cocaină şi morfină de ani de zile Himmler le făcu un semn cu capul bărbaţilor care-l ţineau pe Weisthor, şi, când aceştia scoaseră la lumină antebraţul lui negru-vânăt, am adăugat: — Dacă nu sunteţi convins încă, am o declaraţie de douăzeci de pagini făcută de Reinhard Lange Himmler continuă să dea din cap Îşi ocoli scaunul ca să stea în faţa Brigadeführer-ului său, înţeleptul SS-ului, şi îl plesni puternic peste faţă de două ori: — Luaţi-l din faţa mea, zise el E consemnat în camera lui până la noi ordine Rahn! Anders! Asta e valabil şi pentru voi Glasul lui căpătă o ascuţime aproape isterică: Afară, am zis! Nu mai sunteţi membri ai acestui ordin Toţi trei vă veţi returna inelele cu însemnele „Cap de Mort”, pumnalele şi săbiile Voi hotărî mai târziu ce e de făcut cu voi Arthur Nebe chemă paznicii care aşteptau gata pregătiţi şi, când apărură, le ordonă să-i escorteze pe cei trei în camerele lor Între timp, aproape fiecare ofiţer SS din jurul mesei rămăsese cu gura căscată de uimire Numai Heydrich stătea calm, cu faţa-i prelungă netrădând nici un semn din satisfacţia pe care o simţea, în mod sigur, la vederea înfrângerii duşmanilor săi, nu mai mult decât dacă faţa lui ar fi fost făcută din ceară După ce Weisthor, Rahn şi Anders au fost scoşi de acolo sub pază, toţi ochii se întoarseră la Himmler Din nefericire, ochii lui se aflau asupra mea şi mi-am pus pistolul la loc în tocul de la umăr cu senzaţia că drama încă nu se sfârşise Preţ de câteva clipe deloc confortabile, el pur şi simplu se uită ţintă, fără îndoială rememorând faptul că-l văzusem acasă la Weisthor păcălit, prostit, naiv, supus erorii, trădat – pe el, Reichsführer-ul SS şi Şeful Poliţiei Germane Pentru bărbatul care se vedea el însuşi în rol de papă nazist pentru Antihristul lui Hitler, asta fu prea mult de suportat Venind suficient de aproape de mine ca să-i simt mirosul coloniei de pe faţa lui minuţios rasă, şi clipind furios din ochi, cu gura strâmbată de un rictus plin de ură, el mă lovi puternic în fluierul piciorului Am gemut de durere, dar am rămas nemişcat, aproape în poziţie de drepţi — Ai stricat totul, zise el, tremurând Totul! Mă auzi? — Mi-am făcut meseria, am mârâit eu Cred că m-ar fi lovit din nou cu bocancul dacă intervenţia lui Heydrich nu ar fi venit la timp: — Pentru asta pot să garantez, zise el Poate că, date fiind împrejurările, ar fi mai bine dacă lucrările acestei curţi s-ar amâna vreo oră, măcar până veţi fi avut ocazia să vă recăpătaţi cumpătul, Reichsführer Descoperirea unei trădări atât de evidente în cadrul unui for atât de aproape de inima domniei-voastre, precum e acesta, a fost fără nici o îndoială un şoc la fel de profund ca şi pentru noi toţi, desigur La aceste remarci se auzi un murmur de aprobare şi Himmler păru să-şi recapete controlul Colorându-se un pic, probabil încurcat, el tresări şi dădu scurt din cap: — Ai mare dreptate, Heydrich, murmură el Un şoc teribil Da, într-adevăr Trebuie să-mi cer scuze faţă de dumneata, Kommissar Cum ai spus, nu ţi-ai făcut decât datoria Foarte bine Şi cu asta se întoarse pe călcâiul său deloc de neglijat şi mărşălui cu eleganţă afară din încăpere, însoţit de câţiva dintre ofiţerii săi Heydrich afişă un surâs uşor, care nu îi depăşi colţul gurii Apoi, ochii săi îi întâlniră pe ai mei şi îmi făcură semn spre cealaltă uşă Arthur Nebe ne urmă, lăsându-i pe ofiţerii rămaşi să vorbească zgomotos între ei — Nu sunt mulţi oameni care trăiesc pentru a primi scuzele personale ale lui Heinrich Himmler, zise Heydrich când ne-am aflat toţi trei singuri în biblioteca din castel Mi-am frecat fluierul dureros al piciorului: — Păi, sunt sigur că voi face o însemnare despre asta în jurnalul meu diseară, i-am zis Este tot ce am visat — În paranteză fie spus, nu ai menţionat ce s-a întâmplat cu Kindermann — Să zicem doar că a fost împuşcat în timp ce încerca să scape, i-am zis Sunt sigur că dacă există cineva care să înţeleagă ce vreau să zic, dumneavoastră sunteţi acela — Ce ghinion Ar fi putut încă să ne fie folositor — A primit ceea ce un ucigaş trebuie să primească Cineva trebuia să o facă Nu cred că vreunul dintre ceilalţi nenorociţi vor primi vreodată ceea ce li se cuvine Frăţia SS şi toate alea, hmm? Am făcut o pauză şi mi-am aprins o ţigară: — Lor ce li se va întâmpla? — Poţi să te bazezi pe faptul că sunt terminaţi în SS L-ai auzit pe însuşi Himmler spunând asta — Ei, ce groaznic pentru ei toţi M-am întors spre Nebe: Haide, Arthur, va ajunge Weisthor în apropierea unei săli de judecată sau a ghilotinei? — Nici mie nu-mi place asta mai mult decât ţie, zise el întunecat Dar Weisthor este prea apropiat de Himmler Ştie prea multe Heydrich strânse din buze: — Otto Rahn, pe de altă parte, este doar un simplu gradat Nu cred că Reichsführer-ul se va supăra dacă i se va întâmpla vreun accident Am clătinat din cap cu amărăciune: — Ei bine, cel puţin există un sfârşit pentru micul lor complot murdar Cel puţin vom fi scutiţi de un alt pogrom, măcar pentru o vreme Heydrich părea acum să nu se simtă în largul său Nebe se ridică şi se uită afară pe geamul bibliotecii — Pentru numele lui Dumnezeu! am urlat eu Doar nu vreţi să spuneţi că o să se meargă mai departe? Heydrich tresări în mod vizibil — Ascultati, ştim cu totii că evreii nu au avut nimic de-a face cu crimele — O, da, zise el cu voce clară, asta e sigur Şi nu vor fi învinuiţi, ai cuvântul meu pentru asta Te pot asigura că — Spuneţi-i, zise Nebe Merită să ştie Heydrich se gândi o clipă şi apoi se ridică Scoase o carte de pe un raft şi o examină cu un aer lipsit de interes: — Da, ai dreptate, Nebe Cred că probabil merită — Ce să-mi spuneţi? — Am primit un telex înainte de reunirea curţii azi-dimineaţă, zise Heydrich Printr-o simplă coincidenţă, un tânăr evreu fanatic a atentat la viaţa unui diplomat german în Paris Se pare că dorea să protesteze împotriva tratamentului evreilor polonezi din Germania Führer-ul şi-a trimis medicul personal în Franţa, dar nu sunt speranţe ca omul nostru să trăiască Ca rezultat, Goebbels face deja lobby pe lângă Führer ca dacă acest diplomat moare, atunci anumite expresii spontane ale mâniei publice germane să fie permise împotriva evreilor din întregul Reich — Şi voi toţi veţi privi în altă parte, nu-i aşa? — Eu nu aprob fărădelegea, zise Heydrich — Weisthor îşi va avea pogromul, până la urmă Nemernici ce sunteţi — Nu un pogrom, insistă Heydrich Vandalismele şi furturile nu vor fi permise Proprietăţile evreieşti vor fi doar uşor distruse Poliţia va veghea să nu existe furturi Şi nu va fi permis nimic care să pună în pericol în vreun fel siguranţa vieţii sau proprietăţii germane — Cum poţi controla o gloată? — Vor fi emise directive Cei care le vor încălca vor fi reţinuţi şi se va avea grijă de ei — Directive? am aruncat cu ţigările în bibliotecă: Pentru o gloată? Hai, că asta e bună — Fiecare şef de poliţie din Germania va primi un telex cu instrucţiuni Brusc, m-am simţit foarte obosit Voiam să merg acasă, să fiu dus departe de toate astea Şi doar să vorbesc despre un astfel de lucru mă făcea să mă simt murdar şi incorect Eșuasem Dar, ceea ce era infinit mai rău, nu părea că aş fi fost vreodată sortit să izbândesc O coincidenţă, aşa o numise Heydrich Dar o coincidenţă cu sens, potrivit ideii lui Jung? Nu Nu putea fi Nu mai exista nici un sens în nimic 24 Joi, 10 noiembrie „Expresiile spontane ale mâniei poporului german” – aşa s-au exprimat la radio Ei da, eram furios, dar nu era nimic spontan în asta Avusesem toată noaptea ca să-mi adun furia O noapte în care auzisem ferestre spărgându-se şi strigăte obscene răsunând pe stradă şi mirosisem fumul clădirilor în flăcări Ruşinea mă ţinuse în casă Dar în dimineaţa care pătrunse senină şi însorită prin draperiile mele am simtit că trebuia să ies afară şi să arunc eu însumi o privire Nu cred că voi uita vreodată Încă din 1933, un geam spart fusese un fel de risc profesional pentru orice afacere evreiască, la fel cum sinonim cu nazismul era un bocanc militar sau o svastică De data asta însă era ceva cu totul diferit, ceva mult mai sistematic decât vandalismul ocazional al câtorva puştani beţi din SA Cu acest prilej avusese loc o adevărată Walpurgisnacht a distrugerii Peste tot era împrăştiată sticlă, ca bucăţile unui uriaş puzzle sticlos, aruncat pe pământ de răbufnirea mânioasă a unui prost-dispus prinţ de cristal La doar câţiva metri de intrarea în blocul meu se aflau două magazine de haine, unde am văzut o urmă argintie, lungă, de melc, ridicându-se până deasupra unui manechin de croitorie, în timp ce pânza gigantică a unui păianjen ameninţa să înfăşoare un altul într-o tesătură tăioasă ca o lamă Mai încolo, la colţul lui Kurfürstendamm, am dat de o oglindă enormă care zăcea pe jos spartă într-o sută de bucăţi, oferind imagini împrăştiate cu mine însumi, care se sfărâmau şi trosneau sub picior pe măsură ce îmi continuam drumul pe stradă Pentru cei precum Weisthor şi Rahn, care credeau într-o legătură simbolică între cristal şi un Hristos german străvechi din care îi deriva numele, priveliştea trebuie să fi părut foarte incitantă Dar pentru un geamgiu trebuie să fi părut o licenţă pentru a tipări bani şi erau o grămadă de oameni afară, la privit, care demonstrau asta În capătul nordic al Fasenenstrasse, sinagoga din apropiere de linia de S-Bahn fumega încă mocnit, o ruină înnegrită, dezmembrată, de bârne şi ziduri arse până la temelie Nu sunt clarvăzător, dar pot să spun că fiecare om cinstit care a văzut-o se gândea la acelaşi lucru ca şi mine: câte alte clădiri aveau să mai sfârsească în acelaşi fel înainte ca Hitler să termine cu noi? Erau soldaţi – două camioane pline cu ei pe strada următoare – şi ei testau alte geamuri cu bocancii Hotărând prevăzător să o iau pe alt drum, tocmai eram pe cale să mă întorc când am auzit o voce pe care am recunoscut-o pe jumătate — Ieşiţi afară de aici, evrei nenorociţi, urlă tânărul Era Heinrich, fiul în vârstă de 14 ani al lui Bruno Stahlecker, îmbrăcat în uniforma Tineretului hitlerist motorizat L-am zărit chiar în timp ce azvârlea un pietroi într-o altă vitrină Râse încântat de propria-i îndemânare şi zise: — Evrei împuţiţi Căutând în jur cu privirea aprobarea tinerilor săi camarazi, mă văzu pe mine în schimb În timp ce mergeam spre el m-am gândit la toate lucrurile pe care i le-aş fi spus dacă aş fi fost tatăl lui, dar când am fost aproape de el am zâmbit Aş fi vrut mai degrabă să-i dau o lovitură zdravănă peste bot cu dosul palmei — Bună, Heinrich Frumoşii lui ochi albaştri mă priviră ursuzi: — Presupun că dumneata crezi că mă poţi face să încetez, zise el, doar pentru că ai fost prieten cu tatăl meu — Eu? Nu-mi pasă deloc ce faci — Zău? Atunci ce vrei? Am ridicat din umeri şi i-am oferit o ţigară El luă una şi le-am aprins eu pentru amândoi I-am aruncat apoi cutia cu chibrituri: — Poftim, i-am spus, s-ar putea să ai nevoie de astea la noapte Poate că aţi putea încerca la Spitalul Evreiesc — Vezi? Ai de gând să-mi ţii o predică — Dimpotrivă Am venit să-ţi spun că i-am găsit pe cei care l-au ucis pe tatăl tău — Da? Câţiva dintre prietenii lui Heinrich care erau acum ocupaţi cu vandalizarea magazinului de haine strigară la el să meargă să-i ajute — Vin imediat, le strigă el înapoi, apoi îmi spuse: Unde sunt? Oamenii care mi-au ucis tatăl — Unul dintre ei e mort L-am împuşcat eu însumi — Bine Bine — Nu ştiu ce o să se întâmple cu ceilalţi doi Căci asta depinde — De ce? — De SS Dacă vor decide să-i aducă în faţa curţii marţiale sau nu Am urmărit cum chipul său tânăr şi frumos se încruntă a nedumerire — A, nu ţi-am spus? Da, aceşti bărbaţi, cei care l-au omorât pe tatăl tău într-un mod atât de laş, erau toţi ofiţeri SS Înţelegi tu, trebuiau să-l ucidă deoarece el ar fi încercat probabil să-i oprească de la a încălca legea Erau oameni răi, înţelegi, Heinrich, iar tatăl tău a făcut întotdeauna tot ce i-a stat în putinţă pentru a opri oamenii răi Era un poliţist al naibii de bun Mi-am fluturat mâna spre toate geamurile sparte: — Mă întreb oare ce-ar fi crezut despre toate astea Heinrich ezită, un nod ridicându-i-se în gât în timp ce cântărea implicaţiile a ceea ce-i spusesem — Atunci nu au fost evreii cei care l-au ucis? — Evreii? Dumnezeule mare, nu Am râs: De unde naiba ţi-a venit ideea asta? Nu au fost deloc evreii Eu n-aş crede tot ce citeşti în Der Stürmer, să ştii Heinrich se întoarse la prietenii săi cu o considerabilă lipsă de elan după ce el şi cu mine terminaserăm de vorbit Am zâmbit posomorât la această privelişte, reflectând că propaganda funcţionează în ambele sensuri Trecuse aproape o săptămână de când o văzusem pe Hildegard La revenirea mea din Wewelsburg am încercat să-i telefonez de vreo două ori, dar ea nu era niciodată acolo sau, cel puţin, nu răspundea niciodată Până la urmă am decis să trec pe acolo ca să o văd În timp ce conduceam spre sud pe Kaiserallee, prin Wilersdorf şi Friedenau, am văzut şi mai multe distrugeri, şi mai mult din expresiile spontane de mânie a poporului: firme cu nume evreieşti smulse şi aruncate pe jos, noi sloganuri antisemite vopsite proaspăt peste tot; şi tot poliţia, nefăcând nimic pentru a împiedica vandalizarea vreunui magazin sau pentru a-l proteja pe proprietarul său În apropiere de Waghäuselerstrasse am trecut pe lângă o altă sinagogă în flăcări, unde pompierii vegheau pentru a se asigura că flăcările nu se răspândesc la clădirile învecinate Nu era cea mai bună zi pentru a mă gândi la mine însumi Am parcat aproape de blocul ei pe Lepsius Strasse, şi am intrat singur pe uşa principală, cu cheia pe care mi-o dăduse ea, iar apoi am urcat la etajul al treilea Am folosit ciocănelul de la uşă Aş fi putut să intru şi singur, dar cumva nu mi s-a părut că ei i-ar conveni asta, având în vedere circumstanţele ultimei noastre întâlniri După o vreme am auzit paşi şi uşa fu deschisă de un tânăr maior SS Ar fi putut să fie luat direct dintr-unul din cursurile de teorie rasială ale Irmei Hanke: păr blond deschis, ochi albaştri şi un maxilar care părea că fusese turnat în beton Tunica lui era descheiată, cravata era slăbită şi nu arăta ca şi cum s-ar fi aflat acolo pentru a vinde un exemplar din revista SS — Cine e, dragule? am auzit-o pe Hildegard strigând Am urmărit-o cum vine spre uşă, căutând încă ceva în poşetă, fără a ridica privirea decât atunci când se află doar la câţiva metri distantă Purta un costum din tweed negru, o bluză argintie din crep şi o pălărie neagră cu pene care se legănau spre partea din faţă a capului ei precum fumul dintr-o clădire care arde Era o imagine pe care îmi vine greu să mi-o scot din minte Când m-a văzut s-a oprit, gura ei perfect rujată deschizându-se un pic în timp ce încerca să se gândească la ceva de spus Nu era nevoie de prea multe explicaţii Asta e chestia atunci când eşti detectiv: mă prind foarte repede Nu aveam nevoie de un motiv Poate că el se pricepea mai bine să o plesnească decât mine, dat fiind că el era în SS Indiferent de motiv, alcătuiau un cuplu cu înfăţişare frumoasă, şi aceasta fu modalitatea în care ei stătură în faţa mea, Hildegard înlănţuindu-şi în mod elocvent braţul de al lui Am dat încet din cap, întrebându-mă dacă ar trebui să menţionez prinderea ucigaşilor fiicei ei vitrege, dar, cum ea nu m-a întrebat, am zâmbit filosofic, continuând doar să dau din cap, după care i-am dat înapoi cheile Coborâsem aproape până la jumătatea scărilor când am auzit-o strigând în urma mea: — Îmi pare rău, Bernie Cu adevărat Am luat-o pe jos spre sud către Grădina Botanică Cerul palid de toamnă era plin de exodul milioanelor de frunze deportate de vânt în colţurile îndepărtate ale oraşului, departe de ramurile care le dăduseră cândva viaţă Ici şi colo, bărbaţi cu chipuri împietrite munceau cu concentrare scăzută pentru a controla această diaspora arboricolă, arzând crengile uscate căzute din frasini, stejari, ulmi, fagi, sicomori, arţari, castani, tei şi sălcii plângătoare, fumul cenuşiu, înţepător, atârnând în aer precum ultima suflare a sufletelor pierdute Numai că întotdeauna mai erau şi altele, şi încă şi mai multe, astfel că grămezile care ardeau păreau să nu scadă niciodată, şi, în timp ce stăteam şi priveam tăciunii strălucitori din flăcări şi respiram fumul fierbinte al morţii copacilor cu frunze căzătoare, mi se păru că aş putea gusta însuşi sfârşitul a toate câte sunt Nota autorului Otto Rahn şi Karl Maria Weisthor şi-au dat demisia din SS în februarie 1939 Rahn, un excursionist experimentat, a murit degerat în timpul unei drumeţii în munţi lângă Kufstein la mai puţin de o lună după aceea Circumstanţele morţii sale nu au fost niciodată explicate cum se cuvine Weisthor a fost trimis în oraşul Goslar, unde SS-ul i-a purtat de grijă până la sfârşitul războiului A murit în 1946 Un tribunal public, alcătuit din şase Gauleiteri, s-a reunit pe 13 februarie 1940 cu scopul de a investiga conduita lui Julius Streicher Tribunalul Partidului a concluzionat că Streicher era „nepotrivit pentru conducerea oamenilor” şi Gauleiter-ul Franconiei s-a retras din viaţa publică Pogromul Kristallnacht din 9 şi 10 noiembrie 1938 s-a soldat cu moartea a 100 de evrei, arderea a 177 de sinagogi şi distrugerea a 7 000 de afaceri evreieşti S-a estimat că toată cantitatea de sticlă distrusă a fost echivalentă cu jumătate din producţia anuală de sticlă pentru geamuri a Belgiei, de unde fusese iniţial importată Pagubele au fost estimate la sute de milioane de dolari Acolo unde banii de asigurări au fost plătiţi evreilor, aceştia au fost confiscaţi drept compensaţie pentru omorârea diplomatului german, von Rath, de la Paris Această amendă a însumat 250 de milioane de dolari 